A i i MoAA pt S ' 


seduce ~ 


LORRAINE HEATH 
CAND FRUMOASA SEDUCE BESTIA 
SERIA PĂCATE PENTRU ORICE ANOTIMP 6 


Beauty Tempts the Beast by Lorraine 
Heath 


Traducere din limba engleză şi note Elena Macoviciuc 
LITERA 


Bucureşti 


Pentru Lenore Bell 

Pentru prietenia, conversațiile, şedinţele de 
brainstorming şi poveştile care mă fac să citesc până 
noaptea târziu 


Și pentru Chris Simmie 
Care m-a ajutat să apreciez lucrurile scoțiene 


Prolog 


Londra început de noiembrie, 1840 


O bătaie frenetică în uşă o trezi pe Ettie Trewlove 
dintr-un somn cum nu mai avusese de o vreme încoace. 
Dintr-un motiv greu de înţeles, cei trei băieţi ai ei, în vârstă 
de câteva luni fiecare, dormeau ca nişte îngeraşi, deşi din 
cauză că începuseră să le iasă dinţii deveniseră destul de 
morocănoşi. 

Bătaia continuă să se audă. Cum nu exista nici o 
speranţă să se oprească dacă nu se ducea să răspundă, 
Ettie dădu pătura la o parte şi se dădu jos din pat. Aprinse 
lampa de pe noptieră şi o luă cu ea să-şi lumineze drumul. 
Zâmbi când îşi văzu copiii strânşi unu-într-altul. În scurt 
timp, pătuţul avea să devină neîncăpător şi ea va trebui să 
le amenajeze altceva. 

Se apropie de uşă cu mers legănat, o întredeschise şi 
scoase capul. Fu surprinsă să vadă o femeie puţin mai 
tânără decât ea. Nu părea să aibă mai mult de 20 de ani. 
Strângea la piept un pachet înfăşurat într-o pătură. Până în 
seara aceea, numai bărbaţii făcuseră livrările. 

— Sunteţi Ettie Trewlove, femeia care ia copii din flori 
şi se asigură că sunt bine îngrijiţi? 

In vocea ei se amestecau speranţa şi teama. 

Ettie încuviinţă. Asta făcea. Creştea copii. Pentru 
câteva lire, lua copiii pe care nu-i voia nimeni. Astfel le 
salva şi pe mame de ruşine şi de greutăţi. 

— Da. 

— II puteţi lua şi pe al meu? Nu am decât câţiva 
şilingi, dar nu va trebui să-l ţineţi mult. Privi rapid în jur cu 
ochii mari şi negri. O să mă întorc după el când o să fiu în 
siguranţă. 

Cu câţiva şilingi putea să-l hrănească numai câteva 
săptămâni şi mai avea încă trei prunci care aveau nevoie 
de mâncare. 


Cu toate astea, puse lampa pe masa de lângă uşă şi 
deschizând larg, întinse braţele. 

— Da, îl iau. 

Femeia dădu la o parte pătura şi sărută bebeluşul pe 
obraz. 

— Ce naiba i-ai făcut? întrebă Ettie şocată. 

— Nimic. Aşa s-a născut, dar e un băiat bun, nu o să-ţi 
facă probleme. Te rog să nu ne refuzi. Eşti singura mea 
speranţă pentru a-l proteja de cei care vor să-i facă rău. 

Ettie ştia că existau oameni care credeau că toţi copiii 
nelegitimi erau născuţi din păcat şi de aceea nu aveau 
dreptul să trăiască. 

— Nu învinovăţesc copiii pentru lucruri pentru care nu 
au nicio vină. Dacă ar fi făcut-o, nu ar fi avut trei. Acum 
patru. Făcu semn din degete. Dă-mi-l! 

Atentă să nu-l trezească, femeia aşeză copilul în 
braţele lui Ettie. 

— Promite-mi că o să-l iubeşti ca şi cum ar fi al tău. 

— E singurul mod în care ştiu să am grijă de un 
bebeluş. 

— Mulţumesc. 

Cu un zâmbet tremurat, îi puse lui Ettie monezile în 
mână. Se întoarse, făcu trei paşi, apoi se uită peste umăr şi 
spuse cu lacrimi în ochi: 

— Numele lui e Benedict. O să mă întorc după el. 

Pronunţă cuvintele cu convingere, iar Ettie nu era 
sigură dacă femeia încerca să o convingă pe ea sau pe sine 
însăşi. 

Apoi dispăru în întuneric. 

Ettie Trewlove îşi păstră promisiunea. Îl crescu pe 
băiat ca şi cum ar fi fost al ei şi îl iubi aşa cum numai o 
mamă ştia s-o facă. 


Capitolul 1 


Whitechapel Decembrie, 1873 


Locul femeii din faţa lui nu era aici. 

Nu la Sirena şi Unicornul şi nu servind băuturi. 

Aşezat la o măsuţă din fundul tavernei surorii lui, 
Benedict Trewlove, cunoscut prin Whitechapel drept Bestia, 
nu se îndoia deloc de ceea ce credea, la fel cum nu se 
îndoia că nu plănuise niciodată să fie proprietarul unui 
bordel. 

Când avea şaptesprezece ani şi lucra pe docuri, cu 
pumni de care se temea toată lumea, Sally Greene, în 
vârstă de 16 ani, îi ceruse să aibă grijă de ea în timp ce-şi 
vindea marfa pe stradă. Şeful găştii îi cerea bani pentru 
protecţie, iar fata se gândise că Bestia nu va insista să-i ia 
aproape tot câştigul precum făcuse Bill Trei-Degete şi 
avusese dreptate. 

Bestia nu îi luase niciun ban, dar din când în când 
găsea monezi ascunse prin buzunare. Sally nu se pricepea 
doar să-şi ridice fusta, ci şi să fure. Adeseori le făcea pe 
amândouă. Dar Bestia nu o făcuse niciodată să se simtă 
prost şi nu-i ceruse niciodată socoteală. Acceptase cuprul şi 
argintul în mod elegant. 

Când alte câteva prietene de-ale ei îi ceruseră acelaşi 
lucru, i se păruse mai uşor să le supravegheze dacă se 
aflau toate în acelaşi loc, aşa că le închirie câteva camere. 
Acest lucru avea avantajul că le ţinea de cald iarna. Astfel 
se îmbolnăveau rar şi câştigau mai mult. Într-un final, 
închiriase o întreagă clădire pentru fetele lui, iar acum era 
proprietarul ei. 

Adesea, mama lui îi spusese că Dumnezeu îl 
răsplăteşte pe omul care face bine. Experienţa însă îi 
arătase că recompensele veneau şi când cineva se implica 
în chestiuni dezaprobate de cei cu standarde morale mai 
înalte. 

Femeia pe care o observa acum sigur era dintre aceia. 
Părea genul. Dicţia ei elegantă şi distinctă dovedea că se 
născuse şi fusese educată ca o nobilă. Şi îmbrăcămintea ei 
o dovedea. Materialul şi croiala rochiei sale gri erau 
impecabile, deşi bărbatul era sigur că femeia slăbise puţin 


de când o cumpărase. În timp ce restul servitoarelor purtau 
rochii decoltate în speranţa unui bacşiş mai mare, ea era 
închisă până la gât. Părul, pal ca razele lunii, era strâns într- 
un coc oarecum neglijent, din care scăpaseră câteva şuviţe 
ce cădeau peste obrajii delicaţi. Acela era singurul lucru 
lipsit de eleganţă. Postura femeii era perfectă, iar mersul 
grațios. Se întorsese la masa lui, după ce în urmă cu câteva 
minute îl întrebase cu ce-l putea servi. 

Îşi despărţi buzele, expirând uşor şi, aranjându-şi 
şuviţele rebele, îi aşeză paharul în faţă. 

— Poftiţi, domnule. Barmanul a spus că e gratis. 

Chiar dacă sora lui nu mai lucra la fel de des de când 
devenise ducesă, iar în seara aceea nu se afla acolo, Gillie 
nu se aştepta ca fratele ei să plătească pentru mâncare sau 
pentru băutură, la fel cum nu se aştepta ca ea să-i 
plătească transportul de alcool pe care-l aducea de dincolo 
de țărmurile Angliei. Cei din familia Trewlove nu-şi cereau 
bani şi nici nu ţineau socoteala favorurilor făcute. 

Tânăra dădu să se întoarcă... 

— Ce cauţi aici? o întrebă el. 

O cută mică i se formă între sprâncenele blonde şi 
delicate care-i încadrau ochii de un albastru cum el nu mai 
văzuse până atunci. Un albastru adânc, cu striaţii gri. 

— V-am adus scotch-ul. 

El dădu din cap şi arătă în jur. 

— Mă refer la Whitechapel şi la faptul că lucrezi în 
taverna asta. Înfăţişarea ta e de Mayfair. 

— Nu e treaba dumitale, răspunse ea cu accentul 
celor din partea de est a Londrei. E mai bine aşa? O Mayfair 
desăvârşită. 

Se întoarse şi plecă. 

Benedict admiră frumuseţea şi indignarea fetei, apoi 
luă o gură de scotch. Tânăra avea zvăc, trebuia să 
recunoască asta. Şi avea dreptate. Nu era treaba lui. Cu 
toate astea, era intrigat. Era prea rafinată pentru un loc 
vulgar ca acela. Locul ei părea să fie mai degrabă într-o 
sală de bal, o grădină, un conac. Ea trebuia să fie cea 
servită, nu cea care servea. 


Lui îi plăcea ca lucrurile să aibă sens. Ea nu avea sens 
şi până când nu va avea, el va fi tentat să cerceteze şi să 
sape pentru a-i descoperi secretul. 


* 


Althea Stanwick ştia că bărbatul o urmărea cu 
privirea. Simțea de parcă ar fi însoţit-o, cu o mână lipită de 
spatele ei. 

ÎI observase din clipa în care intrase în tavernă. 
Fusese de parcă fiecare moleculă din aer se retrăsese 
pentru a face loc nu doar staturii lui considerabile şi 
pieptului său lat, dar şi încrederii şi prestanţei sale. 
Bărbatul mergea ca şi cum nu se temea de nimic şi avea 
puterea de a distruge imperii întregi după bunul-plac. Asta 
o şi fascinase şi o tulburase. Apoi se aşezase la una dintre 
mesele de care răspundea ea. Fata simţise o durere între 
coaste şi i se tăiase respiraţia. 

Continuase să-i servească pe ceilalţi clienţi, amânând 
să se apropie de el. Într-un final se îndreptase spre masa 
lui, ştiind că şi el o analiza în detaliu, la fel cum făcea şi ea. 
Părul negru şi des îi trecea de guler, atingându-i umerii laţi 
ca şi cum ar fi dorit să-i mângâie pentru totdeauna şi era 
astfel aranjat încât să-i acopere o parte din partea dreaptă 
a feţei. Asta îl făcea să pară şi mai misterios. Era un bărbat 
care avea secrete şi care ştia să şi le ascundă cu mare 
pricepere. 

| se părea ceva cunoscut la el, dar nu îşi dădea seama 
de unde. Trecuse poate pe lângă el pe vreuna din străzile 
cu care se obişnuise abia după trei luni sau poate mai 
trecuse pe la tavernă, dar nu se aşezase la o masă de-a ei. 
Nu-şi putea însă închipui c-ar fi uitat un bărbat ca el dacă l- 
ar fi văzut la Sirena şi Unicornul. 

— Ce să vă aduc, domnule? 

Ochii de onix ai bărbatului se măriră aproape 
imperceptibil şi o studiară atent, cu o apreciere care o lăsă 
fără aer. 

— Scotch. 


Vocea lui profundă îi străbătu întreaga fiinţă ca 
senzaţia caldă şi liniştitoare pe care o simţea când, 
amorţită de frig, se apropia de foc. Fu dezamăgită că 
bărbatul nu spusese decât un singur cuvânt. Dar când se 
întoarse cu băutura, se arătă interesat de trecutul ei. Ea 
ştia însă să-şi ascundă foarte bine trecutul pentru că dacă 
ar fi aflat cineva adevărul... 

Nici nu putea fi vorba despre aşa ceva. 

Făcându-şi drum printre mese, fata fu convinsă că e/ 
nu trebuia să ştie despre asta. 

Un braţ o apucă brusc de mijloc şi o trase cu 
brutalitate. Se trezi aşezată pe o pereche de coapse 
groase. Mâna bărbatului se îndrepta spre locuri pe unde nu 
aveau ce căuta, ciupind ce nu i se dăduse voie să 
ciupească. Bărbatul zâmbea larg cu ochii plini de 
subînţeles. 

— Ce avem noi aici? Cine eşti tu, drăguţo? 

Fata întinse mâna în spate, apucă o carafă aproape 
plină de lângă mâna unuia dintre prietenii bărbatului şi 
vărsă conţinutul peste capul acestuia. Cu o înjurătură şi un 
urlet, bărbatul îi dădu drumul. Fata se ridică din poala lui şi 
se îndepărtă. 

— Îmi cer scuze pentru stângăcie. Vă aduc altul. 

Ar fi preferat să îl lovească în cap cu carafa, dar ştia 
că şi aşa urma să aibă probleme. Localul se mândrea cu 
felul în care îşi trata clienţii, indiferent cât de bogaţi sau de 
săraci erau. Fata se grăbi spre bar şi lovi cu putere în 
tejghea. 

— Guinness. 

Barmanul, care era şi administratorul locului, oftă de 
parcă tânăra ar fi fost o pacoste în viaţa lui. Probabil că 
asta şi era. 

— Ţi-am mai spus că nu ai voie să torni bere în capul 
oamenilor. 

Era a treia oară când făcea asta de când lucra în 
tavernă, adică de zece zile. Se gândise să-şi motiveze 
comportamentul, dar o făcuse deja de două ori şi nu 
primise nicio urmă de înţelegere de la el. Doar o privire 


care devenea mai aprigă cu fiecare cuvânt, aşa că de data 
asta dădu din cap. Nu o mai certase nimeni până atunci. 
Nu-i plăcea să fie tratată cu atât de puţină consideraţie şi 
nici faptul că opinia ei nu avea importanţă. Pe de altă parte, 
erau multe lucruri în noua ei viaţă care nu-i plăceau. De 
fapt, nu era nimic care să-i placă. 

— Va trebui să-ţi scot halba asta din plata 
săptămânală. 

Încercând să pară că regretă, pentru a nu fi 
concediată, încuviinţă din nou. În ritmul ăsta nu avea să 
mai primească niciun ban. 

— Jimmy a ciupit-o de fund, Mac, spuse Polly, una 
dintre fetele care serveau. L-am văzut. 

— Cum puteai să vezi asta, Polly? Stăteai acolo. 

— Văd foarte bine. 

— Nu chiar atât de bine. 

Bărbatul se întoarse şi începu să umple carafa. 

Polly o privi cu înţelegere. 

— Se distrează şi ei. 

— Dar nu e deloc distractiv. 

Era convinsă că decolteul amplu al lui Polly suportase 
destule evenimente asemănătoare. Deşi poate că nu o 
deranjase. Tânăra râdea cu bărbaţii şi flirta în mod obişnuit. 
Părea să se distreze de minune făcând ceea ce Althea ura 
din tot sufletul. 

Althea fu dezamăgită să-l vadă pe bărbatul impunător 
pe care tocmai îl servise aplecându-se să-i spună ceva lui 
Jimmy. Probabil voia să-l întrebe cum se simţea fundul ei. 
Jimmy însă se opri brusc din râs. Fata auzise de oameni 
care se făceau albi ca varul, dar niciodată nu văzuse unul. 
Jimmy arăta de parcă bărbatul tocmai îi supsese tot 
sângele din vene. 

— Jimmy nu o să te mai atingă, acum că Bestia i-a 
spus vreo două, spuse Polly cu o nuanţă de triumf. 

— Bestia? 

Polly păru surprinsă, dar încuviinţă. 

— Da. Tipul cel mare. 

Tipul cel mare ieşi pe uşă fără să se uite în urmă. 


Althea se întrebă cum de primise aşa o poreclă deoarece în 
ochii ei bărbatul putea fi orice în afară de bestie. Diavolul i 
s-ar fi potrivit mai bine, judecând după cât era de chipeş şi 
după trăsăturile puternice şi îndrăzneţe. 

— Cine e pentru cei de acasă? întrebă Althea. 

Polly o privi cu subînţeles. 

— O persoană pe care nu vrei să o superi dacă ştii ce 
e bine pentru tine. 

Althea îşi dori să fi primit acel sfat înainte să 
interacţioneze cu el. Era relativ sigură că bărbatul nu 
fusese mulţumit de răspunsul la întrebarea pe care i-o 
pusese şi era convinsă că ceea ce îl făcuse pe Jimmy să 
albească avea legătură cu ea. Poate îi rămăsese datoare 
bărbatului. 

Mac puse carafa pe tejghea. 

— Polly, de ce nu-i duci tu berea lui Jimmy? 

— Ar fi mai bine dacă ar face-o Althea. 

Althea vru să-l sărute pe Mac că o însărcinase pe Polly 
în locul ei şi se încruntă la refuzul fetei. Ştia însă că era 
nedrept ca tovarăşa ei să îi preia sarcinile. Ridică vasul şi îşi 
făcu loc printre mese până ajunse la masa lui Jimmy. 
Acesta şi prietenii lui se uitau la suprafaţa mesei ca şi cum 
nu văzuseră lemn în viaţa lor şi încercau să înţeleagă cum 
ajunsese acolo. Fără să spună un cuvânt, tânăra puse 
carafa jos. 

— Îmi pare rău, zise Jimmy. 

— Poftim? 

Cu ochi mari şi plini de teamă, bărbatul se uită la ea. 

— Imi pare rău. Nu ar fi trebuit să fac aşa ceva. Nu o 
să se mai repete. 

Tânăra încercă să nu-şi trădeze mirarea. 

— Apreciez foarte mult scuzele tale. 

— O să-i spui Bestiei data viitoare când vine, o să-i 
spui că ţi-am zis că-mi pare rău, da? Nu vreau să-mi rupă 
degetele. 

Cuvintele se revărsau unul după altul fără pauză. 

Althea se îndoia că reuşea să-şi ascundă uimirea. 
Bestia îl ameninţase pe bărbat că avea să-i rupă degetele? 


Prietenii lui încă nu se uitau la ea. Stăteau cocoşaţi în 
încercarea de a se face mici şi de a nu ieşi în evidenţă. 

— Da, o să-i spun. 

— Ce bine! 

Bărbatul luă halba şi începu să bea. 

Althea se îndoia acum de vinovăția străinului. Nu ştia 
de ce o apărase, dar nu putea nega plăcerea pe care i-o 
provoca acel lucru. Trecuse mult timp de când altcineva în 
afară de fraţii ei îi sărise în apărare. 

Se întoarse la masa Bestiei pentru a-i lua paharul gol. 
Când ajunse, văzu o monedă pe masă. Ridică paharul şi se 
îndepărtă. 

— E pentru tine. 

Althea se uită la Rob, care curăța o masă din 
apropiere. De obicei, tânărul înalt şi suplu strângea totul de 
pe mese şi le curăța, cum însă clientul nu rămăsese destul 
cât să facă mizerie, se gândise să-l scutească de efort. 

— Sunt sigură că a lăsat-o pentru tine. O donaţie mai 
mult decât generoasă pentru serviciile tale. 

Tânărul se apropie de ea. 

— Mi-a dat şi mie. A spus că asta e pentru tine. 

— Ne-a dat fiecăruia câte o monedă? 

Valoarea monedei reprezenta câştigul ei pentru şase 
zile de muncă. 

Tânărul ridică din umeri. Şuviţe şatene îi acopereau 
fruntea şi-i ajungeau până la ochi. 

— E probabil la fel de bogat ca Cresus, precum toţi din 
familia Trewlove. 

Era un Trewlove? De asta îi păruse cunoscut. Probabil 
îl văzuse la una din nunțile recente când mai mulţi membri 
ai familiei Trewlove se căsătoriseră cu persoane de viţă 
nobilă. Proprietara localului se căsătorise cu ducele de 
Thornley. Oare Bestia îi va spune surorii lui cât de urât se 
purtase cu el? Urma să-şi piardă locul de muncă? Dar de ce 
i-ar fi lăsat bani, dacă avea să o dea afară? 

— Haide, ia moneda, spuse Rob ştergând masa. 

Althea luă moneda şi o băgă cu grijă în buzunar. 

— Vine des aici? 


— Depinde ce înţelegi prin des. Toţi fraţii petreceau 
mult timp aici înainte să se căsătorească. E singurul care a 
reuşit să scape de lanţurile matrimoniale, dar nu mai vine 
nici el atât de des. 

Când domnul Trewlove va reveni, nu numai că îi va 
spune că Jimmy îşi ceruse scuze, dar îi va şi mulţumi că 
vorbise cu el. Era convinsă că nimeni de la masa aceea nu 
avea să o mai pipăie vreodată. Nici în seara aceea nu o mai 
deranjă nimeni. 

Chiar şi aşa, Althea fu recunoscătoare când clienţii 
fură daţi afară la miezul nopţii şi uşa se închise. Impreună 
cu ceilalţi angajaţi puse scaunele pe mese, mătură, spălă 
pe jos şi făcu ordine. Jumătate de oră mai târziu ieşeau cu 
toţii. Mac închise uşa în urma lor, îşi luă rămas-bun şi se 
îndreptă spre camera unde stătea. Ceilalţi, adică Polly, Rob, 
bucătarul, un alt barman şi încă o servitoare, îşi urară 
noapte bună şi plecară. Althea se îndreptă spre strada care 
trecea prin faţa tavernei. De obicei, fratele ei o aştepta 
rezemat de partea din faţă a clădirii şi o conducea acasă. 
Nu îi plăcea ca sora lui să meargă noaptea prin 
Whitechapel. Nici ei nu-i plăcea. 

Ajunsă pe stradă, o străbătu un fior de frică. Griffith 
nu era acolo. Mereu venea la timp, lucru care o surprinsese 
la început, pentru că fratele ei mai mic era interesat numai 
de joacă şi nu-şi asumase niciodată vreo responsabilitate 
pentru altceva decât pentru distracţie. 

Felinarele din zonă nu puteau ţine la distanţă toate 
umbrele. Althea se uită în jur şi văzu oameni în depărtare. 
Deveneau din ce în ce mai mici. Fratele ei însă nu venea 
din direcţia aceea. Poate doar întârzia. 

„Te rog, Doamne, să nu i se fi întâmplat ceva,” Deşi 
fratele ei se pricepea să tragă la ţintă şi făcuse scrimă şi 
box, Althea nu era convinsă că toate astea l-ar fi ajutat să 
facă faţă nemernicilor care locuiau în Whitechapel. Nici el 
nu era obişnuit cu străzile acelea periculoase. 

Strângându-şi pelerina pe ea, fata începu să meargă, 
sperând ca în scurt timp să se întâlnească cu fratele ei şi 
astfel să fie mai aproape de locul unde locuiau. După zece 


ore de muncă, o dureau picioarele, spatele şi umerii. Voia 
să fie acasă şi, gândindu-se la asta, îşi dădu seama că de 
fapt nu se vor mai întoarce niciodată acasă. Le fusese 
luată, şi ceea ce aveau acum cu greu putea fi numită casă. 

Dintr-o dată, părul de pe ceafă i se zbârli de parcă 
cineva îi pusese o mână caldă acolo. Se întoarse. 

Oamenii pe care-i văzuse mai devreme erau şi mai 
departe. Nu veneau spre ea. Deşi nu se simţea ameninţată, 
nu putea ignora impresia că nu era singură, că cineva era 
suficient de aproape pentru a-i simţi respiraţia şi a o privi. 

Nu vedea decât umbre şi nu auzea decât zgomotul 
făcut de şobolani. _ 

Scoase pumnalul din geantă. Inainte de a dispărea nu 

se ştie unde, fratele ei mai mare îi dăduse arma şi o 
învățase cum să o folosească. Avea dubii că lama mică 
putea să omoare pe cineva, dar cel puţin avea să-l ţină la 
distanţă pe tâlhar. 
i În plus, era posibil ca totul să fie doar în imaginaţia ei. 
In urmă cu trei luni nu mersese nicăieri singură. Mereu 
fusese însoţită de cineva, fie de menajeră, de un servitor, 
de mama ei sau de o prietenă. Niciodată nu trebuise să ia 
seama la ce era în jurul ei, niciodată nu-şi făcuse griji că ar 
fi putut fi acostată. Acum devenise foarte vigilentă şi 
precaută. Nu suporta îngrijorările sau incertitudinea şi 
încerca să nu se mai gândească la anii pe care-i văzuse ca 
pe ceva normal. Crezuse că va fi mereu răsfăţată şi fără 
griji. Fiecare zi fusese plină de râsete, distracţie şi voie 
bună. 

Când se întoarse, îl văzu pe Griffith la câţiva paşi 
depărtare şi aproape ţipă. S-ar fi enervat şi mai tare dacă o 
făcea. 

— Pe unde ai umblat? 

— lartă-mă. Am fost prins cu ceva şi am pierdut 
noţiunea timpului. 

— Cu ce mai exact? 

— Nu contează. Hai să mergem acasă. 

Băiatul se apropie, îşi aşeză mâna protector pe 
umărul ei şi o ghidă în faţă. Ca şi ea, era conştient de 


împrejurări şi se uita mereu în stânga şi-n dreapta. 

Inainte de schimbarea care avusese loc în vieţile lor, 
abia dacă o băgase în seamă pe Althea. Fata nu fusese 
niciodată apropiată de fraţii ei. Marcus, moştenitorul, era cu 
cinci ani mai mare decât ea. Griffith cu trei. Althea mereu 
avusese impresia că o considerau o pacoste, evitând-o cât 
puteau. Foarte rar vorbeau cu ea. Trăiau într-o tăcere 
apăsătoare. Părea că singurul lucru pe care-l aveau în 
comun erau părinţii. 

După ce făcură câţiva paşi, Althea observă că 
senzaţia caldă care-i atinsese ceafa dispăruse. Se uită 
peste umăr. O urmărise oare cineva şi se retrăsese după 
sosirea lui Griffith? 

— Ai văzut pe cineva când ai venit? întrebă ea. 

— Pe nimeni în apropiere sau care să pară interesat 
de tine. Din nou, îmi cer scuze pentru întârziere. Mi-e dor să 
am confortul unei afurisite de trăsuri de câte ori am nevoie. 

In cei douăzeci şi patru de ani ai ei, nu-l auzise 
niciodată înjurând. Acum însă vorbele lui erau deseori 
presărate de cuvinte care nu se cuveneau spuse în 
prezenţa unei doamne. Pe de altă parte, nici ea nu mai era 
o doamnă. Şi ei îi era dor să aibă la dispoziţie o trăsură, mai 
ales când nu era sigură cât o mai ţineau picioarele. 

Dar făcură ce erau nevoiţi. Continuară să meargă 
până când ajunseră la mica locuinţă pe care o închiriau. 
Casa avea două etaje, iar ei stăteau la parter. O persoană 
cu pasul foarte greoi locuia la etaj, unde se ajungea doar pe 
scările exterioare. Griffith deschise uşa şi aşteptă până 
când Althea intră. Nu era un loc prea nou. Nu aveau gaz 
care să le facă viaţa mai confortabilă. Aproape de şemineul 
gol, pe o masă din stejar, se afla o lampă cu ulei. Fratele ei 
se grăbi să o aprindă. 

— Se pare că a fost Marcus pe aici, spuse Griffith 
întinzându-se după o bucată de hârtie maronie, legată cu 
aţă. O deschise şi văzu câteva lire. Astea o să ne mai ţină 
un acoperiş deasupra capului pentru o perioadă. 

— De ce e atât de misterios? De ce nu ne vizitează, în 
loc să lase mici cadouri când nu suntem aici? 


Când îşi pierduseră locul în societate - de fapt când 
pierduseră tot - bărbatul pur şi simplu îi luase sub aripa lui 
şi le găsise această locuinţă. După ce se mutaseră acolo, 
Marcus pur şi simplu dispăruse. Althea nu-l mai văzuse de 
atunci. 

— E mai sigur şi pentru noi şi pentru el. 

— De ce nu-mi spui exact ce face? 

Îl întrebase asta de mai multe ori. 

— Nu ştiu toate detaliile. 

Acela era mereu răspunsul lui, deşi Althea începuse 
să suspecteze că fratele ei o minţea. 

— Dar orice ar fi, e periculos. 

Althea era destul de sigură că avea motive de 
îngrijorare pentru fratele ei. 

Bărbatul îşi frecă fruntea. 

— E târziu, Althea, şi trebuie să fiu la docuri devreme. 
Mă duc să mă culc. 

— Mai întâi vreau să-ţi văd mâinile. 

— Sunt în regulă. 

— Griff, dacă se infectează, o să ţi le pierzi şi atunci 
ce facem? 

Bărbatul încuviinţă cu un oftat lung şi dramatic. 
Althea auzise un zvon cum că fratele ei avusese o aventură 
cu o actriţă şi era convinsă că împrumutase o doză de 
dramatism de la ea. 

Althea nu se sinchisi să-şi dea jos pelerina pentru că 
în cameră era frig şi nu puteau să facă focul. Turnă apă 
într-un castron, apoi luă o cârpă şi o alifie. Când se aşeză la 
masă, Griffith îşi scosese deja bandajele pe care i le legase 
dimineaţă. 

— Arată mai bine, spuse el. 

Deşi purta mănuşi, ridicatul şi transportatul cutiilor îi 
provoca bătături, calusuri şi îi rupea pielea. Bărbatul gemu 
când Althea se ocupă de zonele mai dureroase. Tânăra nu 
înţelegea cum fratele ei putea continua să muncească. 
Până în urmă cu trei luni cel mai greu lucru pe care-l făcuse 
acesta fusese să ridice o halbă sau cărţile de joc. Şi cu 
siguranţă nu se trezise înainte de răsărit. Rareori se dădea 


jos din pat înainte de prânz. 

— A, am uitat. Am o veste bună. Cineva mi-a lăsat o 
monedă în seara asta. 

— De ce a făcut aşa ceva? R 

Tânăra simţi suspiciune în vocea lui. Invățaseră să nu 
aibă încredere în nimeni 

— Pentru zâmbetul meu? 

Griffith râse. 

— Se ştie că a îngenuncheat bărbaţi. 

Da, fusese cândva preferata elitei, dar nu se grăbise 
să se căsătorească cu nimeni. Până când într-un final, se 
hotărâse la contele de Chadbourne. Urmau să se 
căsătorească în ianuarie, peste câteva săptămâni. 

— O să ţi-o dau când termin aici. 

— Păstrează-o. Poate o să ai nevoie de ea. 

— Vreau să contribui şi eu. 

Din acel motiv acceptase să lucreze la tavernă. 
începuse să se simtă inutilă. Curăţenia şi pregătitul mesei 
fuseseră o provocare, dar ca să se ocupe de hainele lui 
Griffith nu îi lua toată ziua. În restul timpului nu-i mai 
rămânea decât să stea şi să-şi facă griji. 

— Atunci ţine banii aproape. O să-ţi spun dacă o să 
avem nevoie de ei. 

Deşi Althea aprecia faptul că fratele ei o proteja, voia 
totuşi să-şi păstreze independenţa. Voia ca fraţii ei să 
înţeleagă că se considera egală cu ei când venea vorba de 
gestionarea schimbărilor care apăreau. Bănuia că dacă 
Griffith se va întâlni cu Marcus, îi va spune să nu se mai 
strecoare în casa lor să le lase bani. 

Althea mângâie mâinile proaspăt bandajate ale 
fratelui său. 

— Gata. Eşti aproape ca nou. 

Bărbatul îi zâmbi. 

— Nu chiar. O să aduci tu lampa? o întrebă el în timp 
ce se ridică. J 

Althea nu ştia de ce o întreba asta. Asta era ritualul 
lor din fiecare noapte. Traversau camera mică spre hol de 
unde el o lua în dreapta şi ea în stânga. Althea aştepta 


până când fratele ei intra în camera lui aflată în partea din 
faţă a casei. El spunea că nu-l deranjează întunericul şi că 
îşi putea găsi drumul chiar şi aşa. După ce închidea uşa, 
fata se ducea în camera ei care se afla în partea din spate a 
casei. De câte ori intra în camera nemobilată şi dădea cu 
ochii de grămada de pături care îi ţineau loc de pat, o 
copleşea tristeţea. 

Ştia că viaţa ei nu avea să mai fie niciodată la fel, dar 
voia să creadă că în timp lucrurile aveau să se mai 
îmbunătăţească. 

Aşeză lampa pe podea, se dezbrăcă, îşi puse cămaşa 
de noapte pe ea, îşi desfăcu părul, îl pieptănă de o sută de 
ori şi îl împleti. Se întinse pe pături, îşi trase pelerina peste 
ea şi dintr-odată îşi aminti de monedă. O scoase din 
buzunarul rochiei, o strânse în palmă şi se întinse din nou. 
Nu ştia de ce o vedea ca pe un talisman al lucrurilor bune 
care aveau să urmeze. 

Îşi lipi pumnul strâns de sân. Era prinsă între speranţa 
că Bestia se va întoarce şi dorinţa de a nu-l mai vedea 
niciodată. Bărbatul bănuise corect că era de neam nobil. 

Oare cât va dura până va afla că era fiica blestemată 
a unui duce trădător şi că asta îi schimbase viaţa? 


* 


După ce intră în casă, Bestia traversă holul şi se uită 
în salonul din faţă. Jewel era ocupată cu patru domni care 
aşteptau să le vină rândul. Le oferea alcool şi îi distra cu 
poveşti şi glume. Trecuseră mulţi ani de când se culcase cu 
cineva. Când îl văzu, femeia îi zâmbi, semn că totul era în 
regulă. 

Dumnezeule, cât ura afacerea asta afurisită! 

Se îndreptă spre scări. Acolo se întâlni cu Lily care 
conducea un domn. Bărbatul părea atât de mânaru de sine 
că Bestia se întrebă dacă fusese prima oară pentru el. Nu 
era treaba lui. Nu-i păsa. Era sătul de bărbaţii de acolo şi de 
femeile care se ocupau de ei şi de nevoia de a le proteja. 

Ajunse într-un final la ultimul etaj, unde locuiau cu 


toţii. El şi toate femeile care munceau între pereţii casei 
aveau camere separate de-o parte şi de alta a holului. Intră 
în bibliotecă, îşi turnă scotch, se aşeză pe fotoliul 
confortabil din apropierea focului şi încercă să nu se 
gândească la chelneriţa care era frumoasă ca un înger, o 
frumuseţe care putea împinge în păcat şi un sfânt. 

Simplul gând la ea îl făcea să se încordeze de dorinţă 
- de parcă fata era chiar lângă el. 

Toată fiinţa lui se alarmase când îl văzuse pe tânărul 
acela apropiindu-se de ea după ce fata părăsise taverna. 
Nu dorise să o spioneze, dar cum nu i se părea că locul ei 
era în Whitechapel, voise să se asigure că nu era atât de 
naivă cât să se plimbe singură noaptea pe străzi. Părea însă 
că avea un protector, un soţ sau un iubit şi după ce Bestia 
se lămuri că fata nu era în pericol, dispăru în umbră şi se 
îndreptă spre casă. 

Casă. Ce cuvânt ciudat pentru un loc unde femeile îşi 
câştigau traiul stând pe spate. De-a lungul anilor reuşise să 
găsească alte locuri de muncă pentru multe dintre ele. Mai 
rămăseseră şase. Dar acestea trebuiau să înveţe alte 
meşteşuguri şi bunele maniere dacă voiau să lase în urmă 
viaţa asta. Până atunci, nici el nu putea să o lase în urmă. 
Nu putea să le abandoneze pe femeile aflate în grija lui. Nu 
le putea lăsa la mila bărbaţilor capabili să le facă rău. li 
datora asta lui Sally Greene care îşi pusese încrederea în el 
şi pe care într-un final o dezamăgise. 

După ce îşi termină băutura, puse paharul pe masă şi 
privi flăcările din şemineu. Trebuia să fie la fel de echilibrat 
ca servitoarea care-l servise în tavernă. In fiecare detaliu se 
vedea că fusese crescută cu grijă. Nimic din fiinţa ei nu 
fusese lăsat la întâmplare. Nu l-ar fi surprins să afle că 
avusese zeci de profesori. Felul elegant în care-şi mişca 
mâinile, calmul cu care punea jos paharul, părul ei... 

Părul ei părea o încurcătură asimetrică, mai mult ca 
sigur pentru că nu fusese învățată cum să-l aranjeze. 
Avusese o servitoare care se ocupase de asta, iar acum 
aceasta nu mai era prin preajmă să se asigure că fiecare 
şuviţă stătea la locul ei. Ar fi vrut să-i scoată agrafele să 


vadă cum îi cad pe umeri şuviţele grele. 

Işi aminti de gura ei, respiraţia rapidă când încercase 
să-şi aranjeze părul rebel. Bestia se îndoia că fata făcuse 
aşa în Mayfair. Era tipic pentru Whitechapel, probabil 
singurul lucru pe care îl făcea şi ea. 

Oare fusese prinsă în vreun scandal? Exista vreun 
escroc chipeş care îi furase inima şi apoi o înşelase? Se 
îndrăgostise de un om de rând şi întorsese spatele lumii 
pentru care fusese pregătită? Era bărbatul care venise 
după ea în seara aceea, cel a cărui sosire îi adusese atât 
uşurare? 

De ce nu şi-o putea scoate din cap? Nu era ca şi cum 
putea să joace alt rol în viaţa lui decât să-i aducă băutura 
preferată la taverna surorii sale. 

Poate data viitoare când se va duce acolo va lua una 
dintre femei cu el pentru a-i arăta acesteia cât de armonios 
se mişca ea, cât de perfectă era postura ei, cât de calmă 
era... 
Va trebui să-i explice lucrurile astea. Nu era suficient 
ca fetele să observe. Trebuia să li se arate ce să facă şi 
cum să devină încrezătoare. Aveau nevoie de un tutore. 
Unde să găsească el aşa ceva într-una din zonele cele mai 
sărace ale Londrei? 

Se lăsă pe spătar, ridică paharul şi privi atent dansul 
de lumini al flăcărilor. Whitechapel nu era plin de oameni 
bogaţi, dar era acolo o persoană ca ea, iar el ştia exact 
unde se afla. 


Capitolul 2 


După ora zece Althea simţi cum Bestia intra pe uşă. 
Era cu spatele şi tocmai aşeza două pahare pe o masă, însă 
simţi cu fiecare fibră a corpului că atunci când se va 
întoarce, el va fi acolo, înalt, lat şi cu privirea fixată asupra 
ei. 

Cu toate astea fu surprinsă să vadă că bărbatul 


rămăsese țintuit în prag la vederea ei. Privirea ei îl lovi cu 
putere. Ce anume avea bărbatul ăsta care o făcea să simtă 
că o atinge şi nu în felul în care o făcuse Jimmy noaptea 
trecută, ci într-un mod care-i făcea sfârcurile să i se 
întărească? Ce situație neobişnuită! Fu prima care 
întrerupse contactul vizual, îndreptându-se spre bar să ia 
băuturile pentru o masă de patru persoane. Nu te aşeza la 
masa mea! Aşază-te la masa mea! Nu o face! Ba da! 

Bărbatul o făcu. Se aşeză la aceeaşi masă unde 
stătuse şi noaptea anterioară şi dintr-odată Althea îşi dădu 
seama că nu mai văzuse pe nimeni stând acolo. Oare era 
regula localului ca acea masă să fie mereu liberă pentru el? 

— Scotch, îi spuse ea lui Mac când acesta îi aduse 
ultimul pahar pentru masa de patru. 

Fata duse rapid berea, se întoarse la bar, luă paharul 
şi se îndreptă spre masa din spate. 

Când puse paharul în faţa lui, observă o uşoară 
mişcare a buzelor lui ca şi cum încerca să zâmbească. 
Mişcarea declanşă o senzaţie ciudată dincolo de coaste, de 
parcă o mie de fluturi îşi luaseră zborul. 

— Ţi-ai amintit ce îmi place să beau. 

— Nu a fost aşa greu. Abia aseară ai fost aici. Oare îşi 
uitase plămânii la Mac? De ce i se părea atât de dificil să 
respire? Jimmy şi-a cerut scuze. 

Bestia se aplecă spre ea şi îşi înclină uşor capul aşa 
cum făceau mulţi clienţi. Işi apropie urechea spre ea. Ca de 
obicei, taverna era plină, abia dacă se găsea un loc liber. 
Cu toate conversațiile, râsetele, scârţâitul scaunelor şi 
loviturile de pumn în mese care se amestecau în aer, era 
dificil să înţelegi ce spune cineva. Şi ea făcea adesea 
aceeaşi mişcare. 

— Poftim? spuse el. 

Fata ridică vocea. 

— Jimmy şi-a cerut scuze, cu destul de mult regret. 

— Foarte bine. 

— A insistat să-ţi spun. 

Bărbatul încuviinţă uşor. 

— Ameninţi des că rupi degete? 


— Ameninţ că o să rup foarte multe lucruri. Nu tolerez 
bărbaţii care se poartă urât cu femeile. 

— Dar nici nu mă cunoşti. 

— Asta nu înseamnă că nu vreau să mă asigur că nu 
eşti hărţuită. 

— Dar aş putea fi o femeie cu adevărat insuportabilă. 

Gura lui nu zâmbea, dar ochii o făceau şi asta îl făcea 
cumva mult mai periculos, mai abordabil şi mai fermecător. 

— Nu ar conta. Bărbatul păru să se aşeze pe scaunul 
din lemn ca în cel mai confortabil fotoliu tapiţat. Nu vorbeşti 
ca şi cum ai veni de pe străzi. 

— Nici tu. 

Vorbea ca un aristocrat. Auzise că în ciuda cadrului 
umil şi a trecutului scandalos, familia de bastarzi fusese 
educată în toate privinţele importante pentru a se putea 
mişca cu uşurinţă prin cercurile înalte ale societăţii. Şi se 
părea că în ultimul timp toţi se mişcau cu uşurinţă în acea 
lume, cu excepţia lui. Nu-şi amintea să-l fi văzut altundeva 
decât la o biserică, la o nuntă. 

— Bănuiesc că am primit educaţii foarte diferite. Am 
avut dreptate aseară? Vii din Mayfair? 

— De ce vrei să ştii? 

— De ce nu vrei să ştiu? 

Fata se uită în jur, asigurându-se că nu o cheamă 
nimeni, dar dorindu-şi foarte mult să o facă cineva. Apoi îşi 
întoarse atenţia asupra lui. Dacă Bestia insista asupra 
subiectului, putea foarte bine să înlăture misterul, ca s-o 
lase în pace. 

— Da, am trăit la un moment dat în Mayfair. 

Bărbatul o fixă cu privirea de parcă încerca să 
înţeleagă ce însemnau cuvintele ei. 

— Atunci eşti aristocrată. 

— Nu. Nu-i aşa. În urmă cu trei luni eram, dar acum 
nu mai sunt. Pe de altă parte, acum trei luni nu ţi-aş fi adus 
scotch şi nu am fi purtat această conversaţie. 

N-ar fi ştiut însă cum o putea privi Bestia de parcă nu 
mai exista nimeni altcineva pe lume. 

— Greşesc rar. 


Ăsta era modul lui politicos de a o face mincinoasă? 

— E o afirmaţie arogantă. Cu toate astea, nu pari 
arogant când o spui. De fapt, pari chiar umil. 

Oare flirta? Nu credea. Nu mai flirta cu bărbaţii. Asta 
nu aducea decât suferinţă. 

— Adevărul vine cu încredere, nu e nevoie de 
aroganță. 

— Deci eşti un filosof. 

Bărbatul ridică din umeri. 

— Aş pune pariu că ai fost crescută să ai un loc în 
lumea aristocrată. Ca o persoană care e servită, nu să fii 
servitoare. 

— Nu aş accepta pariul ăsta. Da, am fost educată. 
Întrebările se apropiau prea mult de adevărul despre ea. Te 
rog să mă scuzi, am şi alţi clienţi. 

— Am o propunere pentru tine. 

Cât îşi dorea să nu fi spus asta, tocmai când începea 
să-l placă. 

— Tu şi jumătate din domnii de aici. Nu sunt 
interesată. 


Când Althea se îndreptă şi se îndepărtă, aproape că 
strigă după ea. 

— Cine ţi-a mai făcut propuneri? 

Părea că trebuia să mai vorbească cu câţiva flăcăi. 

Cu un oftat, luând o gură de scotch, recunoscu că ar fi 
putut să gestioneze mai bine situaţia. Poate ar fi trebuit să 
formuleze altfel. Şi cât de des erau flăcăii numiţi domni? 
Majoritatea erau muncitori, zidari. Nu că i s-ar fi părut ceva 
în neregulă cu ocupațiile astea. Şi el muncise odată la 
docuri. Dar în Mayfair, orice bărbat care i-ar fi ieşit în cale 
ar fi fost un lord, un nobil, un adevărat domn. Numit astfel, 
tratat ca atare. Ce naiba căuta ea aici? 

Nu făcea asta să se distreze. Când Gillie deschisese 
prima oară localul, o ajutase ocazional. Munca era grea. 
Prefera docurile. Cel puţin acolo nu i se cerea să fie 


politicos cu oameni pe care ar fi vrut să toarne bere. Poate 
asta îl făcuse să-l amenințe pe Jimmy noaptea trecută. In 
mod normal, i-ar fi spus doar să plece şi ar fi fost îndeajuns. 
Dar ceva din licărirea de frică de pe faţa ei când Jimmy o 
trăsese în poala lui îl iritase. Nu credea că fata era obişnuită 
cu duritatea frecventă din partea aceea a Londrei. Aşa că 
vorbele lui fuseseră urmate de un avertisment. 

După ce îşi termină scotch-ul, scoase ceasul din 
buzunar, verifică ora şi îl puse la loc. Mai era o oră până la 
închidere. Era al naibii de frig afară şi avea de gând să se 
asigure că persoana care venise după ea noaptea trecută 
venea şi în seara asta. 

Cum fata părea să evite în mod deliberat să se uite în 
direcţia lui, îi luă ceva timp să-i atragă atenţia şi să-i arate 
paharul gol. În tot acest timp, nu reuşi să-şi ia ochii de la 
ea. 

La naiba, era frumoasă. Dar cât de atrăgătoare era nu 
avea de-a face cu faţa ei în formă de inimă, obrajii tăioşi, 
podul delicat al nasului ei mic sau buzele numai bune de 
sărutat. Deşi laolaltă, acestea formau o creatură superbă. 

Ce îl intriga era modul în care-şi controla expresia. Nu 
trăda niciodată furia, iritarea sau nerăbdarea oricât de mult 
ar fi durat să-i spună cineva ce dorea sau să-i pună 
întrebări despre meniu ca şi cum nu mai fusese niciodată 
într-o tavernă şi nu ştia ce putea comanda. Indiferent de 
câte ori trebuia să se întoarcă la aceeaşi masă cu băuturi 
suplimentare. Indiferent de câte ori trebuia să înlocuiască 
băutura pentru că persoana respectivă hotărâse că de fapt 
nu-i plăcea ce comandase. 

Bănuia că în serile în care el nu era acolo, era 
mângâiată pe spate. Văzu un individ întinzând mâna spre 
ea, dar un amic îl lovise arătând spre Bestie. Viitorul 
agresor făcu ochii mari şi dădu din cap. Majoritatea 
oamenilor din zonă ştiau ce fel de comportament faţă de 
femei nu tolerau bărbaţii Trewlove. 

Fata le zâmbea frumos clienţilor. Dar nu şi lui. Nu 
avea nicio licărire în ochi. Era o corvoadă să-l servească, o 
datorie neplăcută. Bestia şi-ar fi dorit să nu-i lipsească atât 


de mult zâmbetul ei. Nu era sigur de ce voia asta. Nu ştia 
de ce Althea îi atrăsese atenţia seara trecută şi continua să 
o facă. Scotea la suprafaţă singurătatea din el. 

Când fata îşi făcu în sfârşit drum spre el şi puse jos 
paharul cu scotch, îi spuse: 

— Mi-ai înţeles greşit propunerea. 

— Mă îndoiesc. 

Fata ridică puţin nasul şi în ciuda faptului că nu era 
foarte înaltă reuşi să arate ca şi cum îl privea de pe 
muntele Olimp. _ 

Când plecă, nu încercă să o oprească. In ultimii ani, 
când participase la nunțile fraţilor lui, primise multe priviri 
arogante. Fiecare frate se căsătorise cu o nobilă, iar asta 
însemna că bisericile fuseseră pline cu elita societăţii. 
Câteva femei îl adoraseră, arătându-şi interesul în a 
experimenta ceva mai dur. Păreau să creadă că a şi-o trage 
- cuvânt pe care-l folosiseră, spre uimirea lui, deoarece el 
credea că doamnele nici nu cunoşteau, nici nu pronunţau 
un asemenea termen - cu un om de rând, mai ales cu un 
bastard, era foarte diferit de a se culca cu un nobil. 

Pe una o lipise de perete, pe alta o aplecase peste 
biroul preotului şi probabil le demonstrase astfel că aveau 
dreptate, confirmând că nu era cu nimic mai bun faţă de ce 
se spunea. 

Se simţise murdar şi folosit după aceea şi nu mai 
avusese dorinţa de a avea relaţii intime cu o aristocrată. 

Dacă înainte avusese dubii legate de noua servitoare 
din tavernă, acum nu mai avea niciunul. Nu ştia de ce se 
afla în Whitechapel, dar ştia că era de sânge albastru. Şi că 
avea să fie al naibii dacă o va implora să-l ajute. 


* 


Althea se uită la cele două monezi şi ridică una. 

— Amândouă sunt pentru tine, spuse Rob care 
începuse să curețe tejgheaua. 

— De ce mi-a lăsat două? Să-i demonstreze 
generozitatea cu care avea s-o copleşească dacă avea să-i 


accepte propunerea? 

— De ce ne-a dat iar? întrebă Rob. 

— Câte ţi-a dat în seara asta? 

— Două. 

Nu făcuse diferenţă, şi asta o făcea să se simtă mai 
bine. În seara aceea, Bestia rămăsese până la închidere. ÎI 
surprinsese verificându-şi ceasul de mai multe ori ca şi cum 
era nerăbdător să-şi vadă de treaba lui. Atunci de ce 
rămăsese atât de mult? De ce o fixase cu privirea? Nu se 
holbase, ci fusese subtil. li era teamă că dacă l-ar fi 
observat cineva, şi-ar fi dat seama exact unde îi era 
îndreptată atenţia. Încă de la sosirea lui, Althea simţise cum 
degete tandre o mângâiau pe obraji sau îi eliberau şuviţele 
rebele de păr. 

Când îi făcuse semn să îi aducă al treilea pahar de 
scotch, fusese sigură că bărbatul avea să deschidă din nou 
subiectul propunerii şi îşi pregătise o replică tăioasă care să 
întreacă cu mult celelalte două replici pe care i le dăduse. 
Dar Bestia nu spuse nimic când îi aşeză paharul pe masă şi 
nici apoi. Doar o studiase de parcă vedea direct în sufletul 
ei şi avea abilitatea să îi descopere toate secretele. 


* 


Era destul de sigură că roşise sub privirea lui şi 
regretă că nu avusese ocazia să îl refuze din nou. 
Majoritatea bărbaților, după ce făceau propuneri picante 
despre ce le-ar fi plăcut să-i facă, nu renunțau până când 
băutura nu îi băga sub masă. El fusese primul bărbat care îi 
propusese ceva fără să bea nimic înainte. De aceea nu 
putea să dea vina pe alcool că i-ar fi luat minţile. O durea 
că o considerase o persoană ce nu merita respectul lui. 

De ce contau toate astea? Griffith o avertizase că 
dacă accepta să lucreze aici, avea să aibă de-a face cu 
comentarii şi propuneri indecente. Încercase alte două 
locuri de muncă înainte să servească în tavernă. Când 
lucrase pe post de croitoreasă, cusăturile ei rareori se 
ridicau la nivelul calităţii cerute pentru sume de bani chiar 


mai mici. Şi munca de la băcănie fusese la fel de 
dezamăgitoare. Proprietarul o atingea deseori. Când îi 
atinsese „accidental” sânii, se trezise concediată pentru că- 
i dăduse „accidental” o palmă. 

Deşi nu-i plăcea atenţia de care avea parte aici, cel 
puţin salariul era mai bun decât în alte părţi. Alte ocupaţii 
ar fi fost mai acceptabile şi ar fi fost mai potrivită pentru 
ele, dar nimeni din aristocrație nu avea s-o angajeze ca 
guvernantă sau însoţitoare, nu după ce acţiunile tatălui ei îi 
transformaseră pe toţi membrii familiei în proscrişi. 

După ce termină curăţenia şi închise taverna, ieşi ca 
de obicei în stradă. Fu din nou dezamăgită că Griffith nu era 
acolo. Ce naiba făcea de întârzia? Va afla răspunsul cu orice 
preţ. 

Hotărând că se afla în acelaşi pericol dacă aştepta sau 
mergea, îşi scoase pumnalul din geantă şi începu să 
meargă repede spre casă. Avu din nou acea senzaţie caldă 
că cineva îi atingea ceafa. Fără să se oprească, se întoarse 
şi merse cu spatele în timp ce se uita la umbre. Nu vedea 
pe nimeni, dar tot i se părea că era privită. 

Se întoarse şi grăbi pasul, ţinând strâns arma în 
mână. Mai mult ca sigur că avea să se întâlnească cu 
Griffith în orice clipă. Chiar şi o birjă era bine-venită. Putea 
folosi o parte din monezile neaşteptate pe care le primise în 
acea seară ca să se ducă acasă. Se uită peste umăr. Nu se 
vedea şi nu se auzea nimic. Probabil era doar paranoică 
după toate avertismentele lui Griffith. Fratele ei nu dorise 
ca ea să lucreze noaptea, dar nu avusese de ales. 

Dintr-odată, o mână o apucă de încheietură muşcând 
din carnea fragedă şi un braţ o apucă de talie. Fata ţipă în 
timp ce era trasă pe o alee întunecată şi lovi orbeşte cu 
pumnalul, tresărind când nimeri ţinta. 

— Nemernico! M-ai tăiat! 

Se lovi de un zid de cărămidă, iar durerea o străbătu 
prin tot corpul. Sclipiri de lumină pluteau în jurul ei. 
Picioarele îşi pierdură forţa şi alunecă încet. 

Din depărtare, dintr-o altă parte decât cea în care se 
afla, auzi un mârâit urmat de zgomotul puternic al oaselor 


strivite. Apoi un mormăit. Paşi. 

O mână mare o atinse cu blândeţe pe faţă. 

— Stai cu mine, Frumoaso, stai cu mine. 

Vocea lui trăda disperare şi ar fi dorit să-i facă pe 
plac, dar neantul o cuprinse. 


Capitolul 3 


Primul lucru pe care-l observă Althea fu căldura din 
jur - absenţa frigului care făcuse parte din viaţa ei pentru 
atâta timp. Apoi o lovi parfumul de trandafiri care o făcu să 
lăcrimeze. Cineva o mângâia pe cap şi o masa în acelaşi 
timp. 

— Aşa, draga mea, haide. Trezeşte-te. 

Vocea feminină avea un ton aspru, ducând-o cu 
gândul la cineva care tuşise mult. 

Când deschise ochii, fu întâmpinată de expresia unei 
femei cu câţiva ani mai mare decât ea. Avea părul de un 
roşcat aprins. Ochii de smarald ai femeii licăreau, iar 
zâmbetul ei dezvăluia un dinte din faţă încălecat peste 
altul. Expresia ei blândă o alina. Era o păstoriţă obişnuită să 
se ocupe de miei pierduţi. 

— Aşa, foarte bine. Să ştii că a fost foarte îngrijorat. 

Althea întoarse uşor capul şi se uită spre Bestia 
Trewlove care stătea rezemat de peretele cu tapet grena şi 
verde-închis, aproape de o fereastră. Işi ţinea braţele 
încrucişate pe pieptul masiv. Dintr-un motiv necunoscut, 
Althea avu impresia că ştia cum era să stea pe pieptul lui. 
Până atunci fata crezuse că îmbrăcămintea îl făcuse să 
pară atât de lat în umeri. Se înşelase. Aşa era el. 

— Ce s-a întâmplat? Cum am ajuns aici? 

Aici însemna un salon slab luminat, decorat ţipător cu 
perne roşii cu franjuri şi numeroase statui. Tablourile de pe 
pereţi reprezentau funduri încordate, sâni obraznici şi 
perechi în diverse poziţii amoroase. Tot acolo se afla şi cea 
mai confortabilă canapea pe care-şi odihnise vreodată 


corpul obosit. 

— Se pare că ai leşinat, draga mea, spuse femeia. 

— Eu nu leşin. 

Nu leşinase niciodată până atunci. 

— Spune-i cum vrei, dar a trebuit să te aducă în braţe 
aici. 

În braţele acelea masive, lipită de pieptul lui lat. Gura 
tinerei se uscă doar gândindu-se la asta. 

— Numele meu e Jewel. Hai să te ridici şi să bei nişte 
ceai cald. 

Femeia o cuprinse pe Althea în braţe lipind-o de 
pieptul ei şi o ajută să se ridice încet. Fata se rezemă de 
colţul plin cu perne. Zâmbi. Se simţea ameţită şi o durea 
capul. Îşi duse mâna la frunte, dar gestul nu o ajută prea 
mult. 

— Am trimis după un doctor, spuse el încet. 

Fata îl privi. 

— Nu am nevoie de doctor. 

— Cuculiul de la ceafă şi sângele spun altceva. 

Dintr-odată, îşi aminti că fusese trasă într-o alee. 
Durerea îi răsună în cap. Mâărâitul, zgomotul. Ameninţările. 
Parcă totul se întâmplase în seara aceea. Bestia îl bătuse 
pe bărbatul care o atacase. 

— M-ai urmărit. 

— Nu cu intenţii necurate. Am vrut să mă asigur că nu 
ţi se întâmplă nimic după ce soţul tău nu a apărut în seara 
asta. 

— Soţul meu? Îşi mişcă capul aproape plângând de 
durere. Îşi lipi degetele de tâmple. Se părea că cel mai bine 
era să rămână nemişcată. Nu e soţul meu. E fratele meu. 
Apoi avu o altă revelaţie. Cum de ştii despre el? 

Expresia bărbatului era vinovată. 

— M-ai urmărit şi ieri-seară. 

El fusese senzaţia caldă de pe ceafă. 

— Doar până când m-am asigurat că nu eşti singură, 
după care am luat-o pe drumul meu. 

Althea era prinsă între a-i aprecia atenţia şi a o 
dezaproba. 


— Fratele meu o să fie îngrijorat. Trebuie să plec. 

— Nu până nu te vede doctorul. 

— Un doctor costă bani. 

— O să mă ocup eu de asta. 

— Nu vreau să fiu îndatorată. 

— Îmi imaginez că deja eşti, draga mea, spuse Jewel. 
Ţinea o cană şi o farfurie în mână. Ridică cana... 

— Mă descurc. 

Althea luă cana şi fu uimită să vadă cum îi tremurau 
degetele, înfăşură ambele mâini în jurul porţelanului 
delicat, inspiră parfumul bogat, luă o gură şi aproape gemu 
datorită aromei. Dacă reuşea să stea pe picioarele ei, putea 
să plece înainte de sosirea doctorului. Dar dacă se ridica 
acum, probabil avea să cadă şi refuza să etaleze această 
slăbiciune în faţa lui. Se uită din nou în jur. 

— Asta e un... un bordel? 

Râsul sănătos al lui Jewel răsună. 

— Da. 

Micşorându-şi ochii suspicioasă, se întoarse spre 
Bestie. Se întrebă dacă propunerea lui implica să lucreze 
aici, nu să se ocupe de el personal. Poate o insultase mai 
grav decât îşi imaginase. 

— Te ocupi de un bordel? 

— Jewel se ocupă de el. Eu doar trăiesc aici. 

Tânăra se încruntă confuză. 

— Eşti un... care era cuvântul... un bărbat uşuratic? 

Bărbatul nu zâmbi, dar colţurile gurii i se relaxară mai 
mult decât le văzuse până atunci. 

— Nu. 

— Nu din lipsă de oferte din partea femeilor, spuse 
Jewel. l-am spus că ar câştiga bine dacă ar deveni 
disponibil. 

— Jewel, de ce nu te duci să te ocupi de clienţii care 
aşteaptă? 

Tonul implica mai mult un ordin decât o sugestie. 

Când femeia se ridică de pe canapea, Althea fu 
surprinsă cât de înaltă şi de corpolentă era. Rochia ei roşie 
era mulată, evidențiind toate atributele pe care i le putea 


oferi unui bărbat. 

— Poate ar fi bine să o muţi la etaj. Domnii nu vor fi 
încântați să stea prea mult pe hol. Cred că ai speriat câţiva 
dintre ei când ai dat buzna şi ai urlat la ei să iasă. 

— Dă-le nişte partide gratuite. O să acopăr eu 
costurile. 

Femeia făcu un semn şi zâmbi după care o mângâie 
pe Althea pe umăr. 

— Termină-ţi ceaiul. Brandy-ul o să-ţi facă bine. 

Brandy. Nu era de mirare că avea un gust atât de 
bun. Mai luă o gură şi se uită la Bestie. Acesta nu se 
mişcase din loc. Fata şi-ar fi dorit să-l mănânce nasul, să 
facă o mişcare, să nu o mai studieze pe ea cu atâta atenţie. 
Nu mai văzuse pe nimeni să rămână nemişcat atâta timp. 

Într-un final, bărbatul spuse: 

— Nu ne-am prezentat cum trebuie. Mi se spune 
Bestia. 

— Ştiu. Mi-a spus Polly. 

— Atunci mă aflu în dezavantaj, pentru că eu nu-ţi ştiu 
numele. 

Îşi aminti cum îi spusese pe alee şi disperarea din 
vocea lui. „Frumoaso.” 

— Althea Stanwick. 

— Ce faci aici, domnişoară Stanwick? 

— Tu m-ai adus aici. 

Bărbatul dădu din cap. 

— Te întreb acelaşi lucru pe care l-am întrebat şi 
aseară. De ce eşti în Whitechapel lucrând în taverna surorii 
mele şi riscându-ţi viaţa singură noaptea? 

— Nu trebuia să fiu singură. Aşeză cana într-o parte. 
Trebuie să plec. Aşa cum ţi-am spus deja. Fratele meu o să 
fie îngrijorat. 

Probabil era deja înnebunit. Potrivit ceasului de pe 
polita şemineului era trecut de două. 

— Doctorul... 

— Nu o să mă vadă niciun doctor. Se ridică încet în 
picioare, recunoscătoare că nu căzu. Unde mi-e pelerina? 

— Nu e înţelept din partea ta. 


— Nu te priveşte. Pelerina, te rog. Acum. 

Bărbatul se îndreptă spre un scaun tapiţat, îi ridică 
pelerina şi încă ceva ce părea să fie haina lui. 

— O să te însoțesc acasă. 

— Nu e nevoie. 

Privirea lui ar fi putut să oprească o întreagă armată. 

— Nu ai învăţat nimic în seara asta? 


* 


Era o obrăznicătură independentă şi încăpățânată. 
Capul ei abia ajungea la jumătatea pieptului lui. In tavernă 
emana atâta încredere că părea mai înaltă. Era altfel acum 
când mergea lângă el. Cu gluga pelerinei acoperindu-i 
capul, fata părea că era ghemuită în catifea. Umerii îi erau 
uşor încovoiaţi, nu de vreo vină. Era destul de frig să iasă 
aburi când respirau, iar în zonele umede se formase 
gheaţă. Bestia îşi ridică gulerul hainei. 

Althea refuzase să-l ia de braţ pentru sprijin, iar paşii 
ei erau mai mici, mai lenți decât fuseseră mai devreme 
când o urmărise. 

Deşi ştia că fata avea un protector şi refuza să 
recunoască uşurarea pe care o simţise când aflase că 
acesta era fratele ei, nu soţul, Bestia nu înţelegea de ce 
rămăsese în faţa tavernei Sirena. Poate pentru că 
însoţitorul ei întârziase seara trecută sau poate pentru că 
simţise că în seara aceea avea să aibă probleme? 

Invăţase să aibă încredere în instinctele lui şi să fie cu 
băgare de seamă de când avea 18 ani şi o tânără îl 
atrăsese pe o alee. Acolo Bill Trei-Degete îi arătase uşurinţa 
cu care un cuţit putea trece prin carne şi durerea pe care o 
provoca. Se părea că Bill nu acceptase uşor pierderea 
venitului. Ce nu luase în considerare însă fusese că Bestia 
nu avea să se lase bătut. Când Bestia terminase să se lupte 
pentru viaţa sa, Bill şi-o pierduse pe a lui. 

In ciuda victoriei lui, aproape murise în acea noapte 
din cauza rănii făcute de mafiot. Din fericire, un doctor îl 
salvase de la un dans cu diavolul la o vârstă aşa fragedă. 


Bătutul la uşa diavolului nu era o experienţă pe care să 
vrea s-o repete până când părul lui nu încărunţea. Incă mai 
existau persoane care aveau o problemă că el se plimba pe 
străzi să se asigure că nimeni nu profita de cei slabi sau 
nevoiaşi. Pumnii lui îi ajutaseră pe mulţi dintre cei care nu 
aveau forţa să se apere singuri. 

În acea seară o ajutaseră pe ea. Bestia era 
recunoscătoare că statura lui îi oferea un avantaj în luptă şi 
că avea abilitatea de a proteja. Fusese acolo când ea 
avusese nevoie de el. 

Fu uşurat când văzu o birjă şi o opri. Nu voia ca fata 
să se târască până acasă. Hotărâse ca dacă Althea va 
merge şi mai încet, o va lua în braţe. Deşi mai mult ca sigur 
că ar fi protestat. 

Althea nu spuse nimic când o ajută să intre în birjă şi 
Bestia se întrebă dacă nu cumva fata avea nevoie de toată 
energia doar să se mişte. Ar fi trebuit să insiste să aştepte 
doctorul. În schimb, îi spuse unui servitor să îl informeze pe 
acesta că nu mai era nevoie de serviciile lui. Dimineaţă îi va 
trimite bani doctorului pentru deranj. La cum îl ştia pe 
doctorul Graves, bănuia că probabil avea să-i doneze 
spitalului. 

Îi dădu birjarului adresa ei. l-o spusese ea mai 
devreme. Fiind nouă în Whitechapel, nu ştia cum să se 
descurce pe toate aleile din mahala, în timp ce el ştia foarte 
bine fiecare colţ al locului şi mai ştia şi că Althea locuia într- 
un din zonele mai puţin respectabile. Casa mamei lui era la 
periferie. El şi fraţii lui petrecuseră mult timp pe aceste 
străzi. Erau locuri pline de aventuri. Deseori, aventuri 
presărate cu pericol, dar adrenalina era aceeaşi. 

Nu credea că Althea era în căutarea aventurii. Nu 
credea c-ar fi fost acolo dacă n-ar fi trebuit să fie. Nu era 
acolo pentru că se căsătorise cu un om de rând, aşa cum 
crezuse iniţial. Birja se opri în faţa unei case care prinsese 
şi vremuri mai bune. Dădu banii prin acoperişul deschis. 
Birjarul îi luă şi uşile se deschiseră. Bestia se dădu jos şi o 
ajută pe Althea. 

— Mulţumesc. Cu un geamăt, fata făcu ochii mari şi 


arătă spre stradă. A plecat birja. De ce nu ai oprit-o? Slabe 
şanse să mai găseşti alta aici. 

— O să o iau pe jos după ce văd că eşti în siguranţă 
năuntru. 

— Nu e necesar. 

— Înăuntru e întuneric. Permite-mi să intru şi să 
aprind o lampă, să mă asigur că totul e bine. 

Fata oftă, fiind prea obosită să se certe cu el. Se duse 
spre uşă, scoase o cheie dintr-un buzunar secret de la talie 
şi o băgă în încuietoare. Bestia auzi un mic zgomot, apoi 
fata împinse uşa. 

O urmă înăuntru. Lumina difuză a felinarelor de pe 
stradă intra pe ferestre şi Bestia observă forma unui felinar 
pe masă. Scoase chibritul din buzunarul de la mijloc. Îi 
aprinse, ridică capacul de sticlă şi aprinse fitilul. Lumina 
dezvălui singurele obiecte de mobilă de acolo, o masă 
pătrată din stejar şi două scaune din lemn. 

— Fratele tău nu pare să fie aici. 

— E posibil să doarmă în camera lui. Mulţumesc că m- 
ai adus acasă. 

— Aştept până verifici. 

Cu un oftat, Althea ridică felinarul. 

— Eşti destul de enervant. 

Se îndreptă spre hol. El o urmă. Era un spaţiu scurt, 
abia de putea fi numit hol. Fata bătu la uşa din capăt. 

— Griffith? 

După o altă bătaie, deschise uşa şi ridică felinarul mai 
sus, dezvăluind numai pături şi haine aruncate pe jos. Nici 
urmă de mobilă. Cum ajunsese cineva ca ea în situaţia 
asta? 

Althea se întoarse şi îl văzu stând aproape de ea. Cuo 
mişcare vagă din cap, zâmbi evident jenată. 

— Nu e aici. Probabil mă caută. Nu ştie că m-am întors 
acasă. Păli. Asta dacă nu i s-a întâmplat ceva groaznic şi 
ăsta e motivul pentru care nu a venit după mine în seara 
asta. . 

In Whitechapel mereu era posibil să se întâmple ceva 
oribil, dar fratele ei avea încrederea unei persoane care 

putea să se descurce. Era motivul pentru care Bestia nu 
continuase să o urmărească atunci când bărbatul apăruse 
noaptea anterioară. 

— Ştiu că nu îţi place de mine, dar dacă mă laşi să-ţi 
îngrijesc rana, o să mă duc să-l caut. 

— Cum o să faci asta? 

— Dacă te caută, atunci o să fie pe drumul dintre casa 
voastră şi tavernă. Îndrăznesc să spun că nu o să se abată 
prea mult de la el, chiar dacă se hotărăşte să exploreze 
aleile lăturalnice. Dacă există un alt motiv pentru care nu e 
aici, pot să cer ajutorul celorlalţi ca să-l localizeze. 

— Atunci du-te să-l cauţi. 

— După ce te îngrijesc pe tine. 

— Nu e aşa rău. Abia dacă mă mai doare capul. 

— Deşi nu trebuia, te-am lăsat să pleci fără să te vadă 
doctorul. Nu o să-mi ignor îngrijorarea în ceea ce priveşte 
îngrijirea rănii tale. 

— Foarte bine, dar grăbeşte-te. 

Fata intră în bucătărie cu un pas ceva mai sprinten şi 
asta îl mai linişti pe Bestie. 

Când începu să pună apă în castron, Bestia se duse să 
o ajute. 

— Ai nişte cârpe? 

În timp ce ea se duse să le ia, Bestia termină ce avea 
de făcut, puse castronul cu apă rece pe vatră şi se aplecă. 
Fata se întoarse. 

— Ce faci? întrebă ea. 

— Pregătesc un foc. 

— Nu e atât de frig. 

Bărbatul se întoarse şi o privi, observând cârpele pe 
care le pusese pe masă. 

— Afară s-a format gheaţă. 

Fata gesticulă din mâini. 

— Păstrăm cărbunele pentru când chiar o să fie 
nevoie de el. 

— Poate ţie nu ţi-e frig, dar mie îmi e. Dimineaţă o să- 
ţi trimit cât cărbune am folosit. În plus, trebuie să încălzesc 
puţin apa. 


Nu-i era frig, dar voia ca tinerei să-i fie cald şi să se 
simtă confortabil când el pleca. Simţi satisfacţie când 
Althea îşi mută scaunul aproape de vatră în aşteptarea 
căldurii pe care avea să i-o ofere. In mod normal nu voia 
recunoştinţă de la cei pe care-i ajuta, însă de la ea spera să 
aibă parte de asta. Poate pentru că ăsta ar fi fost un semn 
că fata cobora de pe muntele Olimp. 

— Când ne-am mutat aici, fratele meu nici nu ştia 
cum să facă focul, zise ea încet. Mereu am avut servitori 
care să se ocupe de asta. 

Evident că avusese servitori. 

— Am făcut primul meu foc când aveam opt ani. Era 
sarcina mea în fiecare a patra zi, dimineaţa. 

— Făceai prin rotaţie cu fraţii tăi. 

Nu fu surprins că fata ajunsese la concluzia asta sau 
că ştia că avea trei fraţi. În ultimul timp, detaliile familiei lui 
făceau parte din multe bârfe şi ocupau mult spaţiu în 
revistele de scandal. 

Focul începu să acapareze cu lăcomie cărbunele. 
Vrând să încălzească apa, aşeză castronul aproape de 
flacără fără să se ardă. Nu se grăbea să plece şi avea de 
gând să profite de timpul petrecut îngrijind-o să se asigure 
că nu avea nevoie de doctor. 

— L-ai omorât? întrebă ea fără nicio urmă de emoție 
în voce. Pe bărbatul de pe alee. 

— Nu. l-am strivit maxilarul. 

Nu se gândise să îl rănească atât de tare, dar trebuise 
să ajungă la ea cât mai repede. Ajunsese pe alee la timp ca 
să-l vadă pe bărbat trântind-o de perete şi să audă 
zgomotul provocat de asta. Ştiind ce daune puteau să 
provoace rănile la cap, se panicase. Chiar dacă fata avea 
sânge albastru, nu merita să moară la o vârstă aşa fragedă. 
Merita să încărunţească şi să facă riduri. 

— Mi s-a părut că am auzit oase strivite. 

— Dacă un bărbat cu maxilarul rupt vine la Sirena şi 
Unicornul, pune-l pe Mac să trimită după poliţişti. Apoi după 
mine. Pot să-l identific să mă asigur că o să fie acuzat. 

— Crezi că a trecut vreodată pe la tavernă? 


— Posibil. 

Nemernicul o văzuse cel puţin într-o noapte, îi ştia 
rutina. Altfel nu ar fi fost acolo, pregătit de atac. 

— Cred că te aştepta. 

— Ca şi tine. 

Cum puteau trei cuvinte să îl lovească atât de 
puternic? Atinse apa cu un deget. Era destul de caldă. 
Aşeză castronul pe masă şi o privi. 

— Chiar crezi că semăn câtuşi de puţin cu el? 

Nu credea asta. Nici măcar o clipă. Nu ştia de ce o 
spusese. Poate doar pentru că voia să păstreze distanța 
între ei. Nu era vorba că nu-l plăcea. În niciun caz, însă 
faptul că avea o părere atât de proastă despre ea încât să-i 
facă o propunere care mai mult ca sigur implica să se culce 
cu el o rănise. Acest lucru nu s-ar fi întâmplat niciodată 
dacă tatăl ei ar fi trăit. Fusese tratată cu respect, admirată 
pentru faptul că era fiica unui duce. Însă în ultimul timp 
bărbaţii mereu căutau să profite de ea. 

— Putem să terminăm cu asta? Îmi fac griji pentru 
fratele meu. 

Bestia trase celălalt scaun, îl puse în spatele ei, se 
aşeză şi începu să-i scoată agrafele din coafura 
dezordonată. 

— Chiar e nevoie? 

— Ai atât de mult păr că îmi e mai uşor să ajung la 
rană dacă nu trebuie să trec prin toate şuviţele. Mişcările lui 
erau lente şi tandre. Nu am simţit niciodată ceva atât de 
moale. 

Bărbatul tuşi şi Althea se întrebă dacă nu cumva 
Bestia nu gândise cu voce tare sau cel puţin nu dorise să o 
spună cu admiraţie. 

— De ce nu aveţi mobilă? 

Scurt şi la obiect. 

— Nu stăm aici de mult timp şi nu am apucat să 
cumpărăm nimic. Şi nu aveau bani pentru asta. De ce un 


bordel? 

La fel de scurt şi la obiect. 

— A început ca o favoare pentru o prietenă. Apoi s-a 
extins. 

Părul ei începu să se reverse pe umeri şi Bestia îl opri 
ca şi cum se temea că ar fi incomodat-o şi i-ar fi afectat 
rana. Cu tandrete, i-l lăsă liber pe spate. 

— Deci chiar dacă nu te ocupi de el, tu îl deţii. 

— Eu deţin clădirea. Nu iau bani de la femeile care 
lucrează acolo. Nu sunt peşte dacă la asta te gândeşti. 
Bărbatul umezi o bucată de cârpă. E posibil să te doară. 

O duru, deşi atingerea lui era uşoară, tandră, atentă. 
Fata inspiră. 

— Îmi pare rău. Ai bucăţi de resturi în rană şi trebuie 
scoase ca să scadă riscul unei infecţii. O să încerc să fiu 
atent. 

— Aşa-mi trebuie. Mâinile fratelui meu sunt rănite de 
la munca la docuri şi eu tot insist să le îngrijesc chiar dacă 
el ar prefera să n-o fac. Probabil s-a săturat de durere. Am 
pus un borcan cu o alifie vindecătoare lângă cârpe dacă 
vrei s-o foloseşti. 

— Da, asta o să fac. Ai ceva alcool sau whisky cu care 
să-ţi curăţ rana? 

— Cred că fratele meu are o sticlă de whisky în 
cămară. 

Althea vru să se ridice, însă Bestia o atinse uşor pe 
umăr. 

— Mă duc eu. 

Fata fu uimită de graţia şi calmul cu care se mişca 
bărbatul. Bănui că cel care o atacase pe alee nu aflase de 
Bestia Trewlove înainte să-şi simtă maxilarul strivit. 
Zgomote distincte veneau repede, unul după altul. Când 
Bestia se întoarse, aşeză pe masă nu doar o sticlă, ci şi un 
pahar în care se afla un lichid incolor. 

— E gin, nu whisky. Poţi să-ţi dai seama dacă bei 
puţin. Nu o să te mai doară atât de tare. 

Althea luă o gură şi se uită la foc, conştientă că 
trebuie să-şi distragă atenţia. Nu de la disconfort, ci de la 


atingerea lui în timp ce-i curăța rana. Îşi imagina acele 
mâini mângâindu-i şi vindecându-i sufletul agresat şi inima 
distrusă. 

— Cum ai ajuns în grija doamnei Trewlove? 

După ce Mick Trewlove se căsătorise cu Lady Aslyn 
Hastings, în cercurile înalte se discutase despre faptul că 
toţi copiii ei erau ai altora. Ea îi luase şi îi crescuse. 

— Mama m-a lăsat la ea la scurt timp după ce m-am 
născut. 

Dacă întrebarea ei îl întristase sau îl deranjase, 
atingerea lui nu-l dădea de gol. 

— Deci ştii cine e mama ta? 

— Nu, nu şi-a lăsat numele. A promis să se întoarcă 
după mine, dar... 

Nu o făcuse. 

Era prea mic pentru a-şi aminti cum fusese părăsit. | 
se povestise totul. 

— Ce vârstă aveai când ai aflat asta? 

— Şase ani. Atunci mi-am făcut curaj să întreb. Mama 
mi-a spus adevărul. Dacă nu eşti pregătit să-l auzi, e mai 
bine să nu pui întrebări. 

Althea îi simţi durerea. Fusese atât de tânăr ca să 
înfrunte realitatea trecutului său. Oare cât timp sperase ca 
mama lui să se întoarcă după el? Oare câţi ani avea când 
acceptase în sfârşit că aceasta nu avea să se mai întoarcă? 

— Probabil a fost groaznic de greu... să auzi tot. Cred 
că eu te-aş fi minţit ca să te feresc de durerea faptului că 
nu şi-a ţinut promisiunea. 

— Nu cunosc nicio situaţie în care minciuna să ajute 
pe cineva. Dar poate atunci mi-ar fi prins bine. La scurt 
timp după ce am aflat adevărul, a început să-mi fie frică de 
întuneric. Ţipam dacă nu aveam un felinar aprins aproape 
şi care să pună pe fugă monştrii care veneau după mine. 
Într-o noapte am primit o cutie cu chibrituri să am mereu 
puterea de a învinge întunericul. După asta, întunericul a 
devenit o alegere. Aveam cum să-l îndepărtez şi nu mi-a 
mai fost frică de el. Nu mai aveam nevoie de lumină ca să 
dorm. 


— Mama ta a fost o femeie înţeleaptă. 

— Cred că petrolul pentru felinare se scumpise. 

Althea auzi uşurarea din vocea lui. Işi imagină că 
zâmbea şi aproape se întoarse să vadă ce nu văzuse încă. 
Deşi poate ridicarea colţurilor gurii era cel mai larg zâmbet 
al lui. Se întrebă dacă Bestia împărtăşise povestea pentru 
că îşi dăduse seama că întrebările ei erau un mod de a-şi 
distrage atenţia de la ce făcea. Aproape că plânse. Trecuse 
atâta timp de când altcineva în afară de fraţii ei îi arăta 
atâta bunătate. Cei pe care ar fi trebuit să se poată baza o 
părăsiseră ca pe un gunoi. 

— Ai folosit un chibrit ca să aprinzi focul. Pot să-l văd? 

Bestia se opri din ce făcea şi cutia de argint apăru 
peste umărul ei. 

Althea luă cutia şi simţi un fior când degetele ei se 
atinseră de ale lui. Pielea Bestiei era aspră, rugoasă şi cu 
toate astea era minunat să o simtă. Înghiţi şi îşi îndreptă 
atenţia spre relieful elaborat cu ramuri, frunze şi flori care 
decorau ambele părţi ale micii cutii de metal. 

— Asta e un cadou scump. E argint. 

Bestia continua să îi curețe rana. Poate ar fi trebuit să 
aştepte doctorul. 

— A fost a soţului ei. A murit înainte să ajung eu la ea, 
aşa că nu l-am cunoscut niciodată. Il ştiu doar din amintirile 
ei. In ziua în care am plecat să mă descurc singur, am 
încercat să i-o dau înapoi, dar nu a vrut. „Doar pentru că te 
consideri adult, nu înseamnă că nu o să ai şi perioade 
întunecate. Păstreaz-o. Nu are doar chibrituri, ci şi 
dragostea mea pentru tine. 

Fata simţi cum lacrimile îi înţepau ochii şi clipi. Nu ştia 
dacă de vină era atacul din acea seară, schimbarea care 
intervenise sau îngrijorarea pentru Griffith. Era copleşită de 
emoţii. 

— Câţi ani aveai? 

—  Cincisprezece. Mă credeam un bărbat cu 
experienţă, dar mai aveam o mulţime de lucruri de învăţat. 
Probabil încă mai am. 

Ca şi ea, se păzea. 


— Pe măsură ce creştem, lecţiile par să fie mult mai 
grele, nu-i aşa? 

— Par să vină cu mai multe consecinţe, aşa e. Ti-am 
curăţat rana cât de bine am putut. Nu este foarte adâncă. 
Nu cred că e nevoie de cusături, dar e nevoie de gin. Mă 
tem că nu o să fie plăcut. 

— Sunt sigură că trebuie să fac faţă şi lucrurilor 
neplăcute. 

Nu celor fizice, ci emoţionale. Într-un fel erau mai 
greu de suportat. 

După ce îi dădu cutia cu chibrituri înapoi, Althea îşi 
împreună mâinile în poală. Cu colţul ochiului, văzu cum 
bărbatul îmbibă una din cârpe în gin. 

Spre uimirea ei, Bestia îi strânse părul şi i-l dădu 
peste umăr. Era o mişcare ciudată, având în vedere că 
părul nu-l împiedicase să ajungă la rană. 

Althea îi simţi degetele pe partea stângă a cefei, 
alunecând spre linia părului şi apoi în jos spre gulerul 
rochiei. În sus şi în jos, aluneca în faţă cu fiecare atingere. 
Când se apropie de urechea ei, simţi pielea aspră peste 
carnea ei mătăsoasă. Ce făcea? 

Îşi aminti că citise undeva cum călăul lui Anne Boleyn 
îi distrăsese atenţia strigând după sabie, deşi o avea deja în 
mână, astfel încât femeia se relaxase înainte să-i taie capul. 
Asta încerca Bestia Trewlove să facă? Să-i distragă atenţia? 
Când cârpa îmbibată cu gin îi atinse rana, nu-şi putu opri un 
geamăt, dar înţepătura nu fu nici pe de parte atât de 
puternică pe cât crezuse că va fi. Poate pentru că se 
concentrase pe mişcarea degetelor lui, întrebându-se unde 
se îndreptau. 

Bestia apăsă cu degetul mare sub urechea ei, pe locul 
unde îi bătea pulsul. Althea se întrebă dacă-i număra 
bătăile inimii. Vârfurile degetelor lui mângâiară zona 
sensibilă de sub maxilarul ei. Fata închise ochii în timp ce 
căldura şi o senzaţie plăcută o copleşiră. 

Dintr-odată, cârpa şi degetele lui dispărură şi bărbatul 
începu să o dea cu alifie. 

— Să nu te culci cât o să-l caut pe fratele tău. 


Vocea lui era dură şi aspră, iar căldura o aprinse pe 
Althea. Avu nevoie de o clipă să-şi revină şi să nu se dea de 
gol. Atingerea lui îi plăcu mult. 

— Nu cred că asta o să fie o problemă. O să fiu prea 
neliniştită până nu-l văd înapoi acasă. 

„Şi pe tine”, deşi nu dorea să recunoască asta. 

— Nu o să te pui în pericol, nu-i aşa? 

— O să mă descurc. 

Althea nu avea niciun dubiu în privinţa abilităţilor lui. 
Cu toate astea, nu-i plăcea gândul că ar fi putut avea 
probleme din cauza ei. 

— Sângerarea s-a oprit. E mai bine să laşi rana 
neacoperită, să respire. Cucuiul e tot acolo. Eşti ameţită? 
Te doare capul? 

— Camera nu se învârte cu mine. Durerea de cap e 
mai puţin intensă. Cred că ceaiul mi-a fost de ajutor. 

— Să-ţi mai fac o cană înainte să plec? 

Fata se întoarse pe scaun. Bestia era atât de aproape 
că vedea focul dansând în ochii lui negri. Un început de 
barbă îi acoperea faţa, făcând-o să pară mai puternică, mai 
aparte. Trăsăturile lui aveau o nobleţe care o lăsau fără aer. 
Althea ar fi vrut să poată da vina pe lovitura la cap, dar era 
numai efectul lui. Numai al lui. 

— De ce faci toate astea? 

— De ce nu aş face-o? 

Zâmbetul ei aproape îl tachina. 

— Mereu răspunzi la o întrebare cu alta? 

— Doar când nu ştiu răspunsul. 

Acele cuvinte fură ca un duş rece. 

— Pari genul de bărbat care mereu ştie răspunsul. 

Bărbatul o fixă cu privirea, o studie şi fata se întrebă 
dacă găsise ce căuta. Dacă era ceea ce îşi dorea să 
găsească. Îi admira onestitatea şi deschiderea, dar nu 
putea îmbrăţişa aceleaşi trăsături. l-ar fi putut aduce atâta 
durere. 

— De obicei sunt, dar e ceva din tine... 

Uşa se deschise cu zgomot. 

— Althea! 


— Griff! 

Fata se ridică prea repede din scaun. Dacă Bestia nu 
s-ar fi ridicat rapid şi nu ar fi tras-o aproape de el, cu 
siguranţă ar fi căzut. 

— Uşurel, Frumoaso, şopti el. 

Privirea lui întunecată o captivă. Niciodată nu se 
simţise mai protejată, mai preţuită decât în acel moment. 
Avu impulsul să se ridice pe vârful degetelor, să-şi îngroape 
faţa în pielea de sub maxilarul lui şi să-i inspire parfumul 
masculin. Întunecat şi interzis, piele şi scotch şi ceva atât 
de specific lui... 

— Ce naiba se întâmplă aici, Althea? întrebă Griffith. 

După ce îşi regăsi echilibrul, fata îşi lipi palma de 
pieptul lui lat. 

— Sunt bine acum. 

Fără să-şi mute privirea intensă de la ea, Bestia îşi 
retrase cu blândeţe braţul, iar Althea trebui să se chinuie să 
rămână în picioare, fără să caute sprijin din partea lui. 

— Am avut ceva probleme mai devreme. Bestia... 
Althea se opri şi dădu din cap. Mama ta cu siguranţă nu ţi-a 
zis Bestia. 

Colţul gurii lui se ridică uşor. 

— Benedict. Uneori, familia mea îmi spune Ben. 

— Benedict Trewlove mi-a sărit în ajutor. 

— Trewlove? Eşti acel Trewlove venerat de jumătate 
din Whitechapel şi care a înspăimântat cealaltă jumătate? 

— Acea descriere ar putea să se potrivească oricărui 
Trewlove. Nu ar trebui să-ţi laşi sora să se întoarcă acasă 
singură. 

— Am fost reţinut în seara asta. Apoi o privi. Nu o să 
se mai întâmple, Althea. 

— Unde ai fost? 

— Te-am căutat. 

— Înainte de asta. De ce ai întârziat? 

— Nu contează. 

— Ba ar face foarte bine să conteze dacă asta îi pune 
viaţa în pericol, zise Benedict scurt pe acelaşi ton pe care 
un rege l-ar fi folosit pentru a anunţa un decret. 


Griffith păli. 

— Aşa cum am spus, nu o să se mai întâmple. 

— Să te asiguri de asta. Şi începeţi să o luaţi pe 
drumuri diferite spre casă. Nu trebuie să aveţi o rutină de 
care infractorii să profite. 

Cu paşi lungi, bărbatul se îndreptă spre uşă. 

Fata vru să alerge după el, dar se opri din cauza 
durerilor de cap. 

— Rămâi, te rog. 

Rugămintea ajunse la el tocmai când închidea uşa. 
Bestia se opri. 

Vântul rece vuia prin deschizătura mică, pe măsură ce 
Althea se apropia. 

— Îţi mulţumesc pentru ce ai făcut în seara asta. 

— Mâine-dimineaţă o să primiţi cărbune. 

— Nu trebuie să faci asta. Nu s-a folosit prea mult. 

— O să primiţi. 

Fata se întreba dacă cineva câştiga vreodată o 
discuţie cu acest bărbat. 

— Te-ai înşelat mai devreme. Legat de ce ai spus. Nu 
îmi displaci. 

Privirea lui se întunecă. După aburul care se forma 
când respira, părea că îşi ţine răsuflarea. Işi ridică mâna, iar 
Althea se gândi că poate voia să-i atingă faţa. Îşi lăsă mâna 
jos din nou, începu să-şi pună mănuşile şi făcu un pas în 
spate. 

— O seară bună, domnişoară Stanwick! 

Pe măsură ce se îndepărta, îl văzu cum se încorda de 
frig. Avea o siluetă atât de singuratică, încât fu tentată să îl 
cheme înapoi, să profite de foc, atâta cât mai ardea. În 
schimb însă, închise uşa. 

Griffith stătea lângă vatră, uitându-se la flăcări. 
Nedorind să piardă din căldură, tânăra i se alătură. Acum că 
nu mai aveau companie, se gândi că erau şanse mai mari 
ca fratele ei să-i răspundă. 

— Ce ai pus la cale? Unde ai fost aseară şi în seara 
asta? 

— Cu o femeie. Am întârziat doar câteva minute. Cine 


e? 

— Ţi-am spus. 

— Da, numele lui, dar ce e pentru tine? Cum ai ajuns 
cu el, cu părul desfăcut? Când am intrat, arătai ca şi cum 
erai pe punctul de a-l invita în dormitorul tău. 

— Dormitor e un cuvânt prea elegant pentru camera 
în care dorm. Cât despre cum am ajuns să fiu cu el... 

Îi explică ce se întâmplase şi când termină, bărbatul 
blestemă. 

— Nu o să mai întârzii. Îţi jur. 

— O cunosc? 

Nu-şi imagina că fratele ei se dusese la un bordel. 
Banii lor erau prea preţioşi pentru ceva atât de egoist. 

Griffith îşi întoarse privirea spre foc. 

— Nu contează. E căsătorită cu altcineva. 

Atunci era probabil cineva din trecutul lor, probabil o 
nobilă. Althea nu ştia că fratele ei curta pe cineva, dar după 
cum se vedea erau multe lucruri legate de fraţii ei pe care 
nu le ştia. 

— Îmi pare rău, Griff. 

Bărbatul dădu din cap. 

— Cum de am ajuns aici? Aveam tot. Nimic nu ne era 
refuzat. Acum am pierdut tot. 


Bestia trebuia să plece de acolo înainte să-i tragă una 
fratelui ei. Griffith se simţea evident îndreptăţit. Erau nobili. 
Dar el avea să le rezolve problema. Nu se aşteptase ca 
atingerea lui să aibă un asemenea efect asupra ei. O făcuse 
încercând să-i distragă atenţia de la înţepătura ginului. Era 
un truc pe care-l învățase de la mama lui. Atingerile ei nu 
fuseseră atât de intime. Mama lui îl zgâlţâia de mână, de 
braţ sau de picior până când devenea atât de concentrat pe 
ce făcea ea că nu mai simţea nicio durere. 

Ar fi trebuit s-o zgâlţâie de umeri. Nu ar fi trebuit s-o 
atingă deloc. Pentru că acum simţea că pielea ei se 
contopise cu a lui. Oricât de mult şi rapid îşi freca mâna de 


coapsă, nu putu scăpa de senzaţia că încă o mângâia, că 
degetele încă îi erau lipite de pielea ei. 

Fata nu era grija lui. Bestia doar se asigurase că, în 
acea seară, îi era bine. Restul nopţilor erau 
responsabilitatea fratelui ei. Oare se va ocupa de asta? O 
pusese în pericol două nopţi la rând. Oare bărbatul chiar nu 
înţelegea pericolele din Whitechapel? Nu înţelegea cât de 
prețioasă era ea? 

La naiba cu toate astea! Nu avea să se mai 
gândească la ea. Avea alte lucruri de care să se ocupe. 
Pentru început, să găsească un tutore. Poate avea să le 
roage pe cumnatele lui să-l ajute. Dacă acestea luau lecţii 
doar câteva ore pe lună, avea să dureze o eternitate. Dar 
tot era un pas înainte să se asigure că domnişoarele nu-şi 
vor mai câştiga existenţa stând pe spate. 

Nu ar fi trebuit să-i spună despre mama lui. 

Injură încet în întunericul care-l înconjura. Se gândea 
din nou la ea. Tânăra fusese jenată că văzuse în ce condiţii 
stătea, de parcă ar fi judecat-o din cauza asta. Oare cineva 
o judecase? De ce avea impresia că Althea nu avea pe 
nimeni care să-i sară în ajutor în afara fratelui ei, care nu 
era de încredere? 

Caracterul îndoielnic era ceva ce evita cu orice preţ şi 
nu-l tolera la nimeni. Mama lui nu fusese de încredere, nu 
îşi ţinuse promisiunea. Când era mai mic, acest lucru era o 
durere insuportabilă, confirmându-i faptul că nu îl dorise cu 
adevărat. Era destul de sigur că ştia de ce şi nu avea nimic 
de-a face că faptul că el fusese născut din flori. 

Părinților le plăcea ca copiii lor să fie perfecţi, iar el nu 
era. 

Faptul că îi spusese despre mama lui doar îi 
reamintise lucruri pe care încerca să le uite. 

lar acum trebuia s-o uite pe Althea Stanwick. 


Capitolul 4 


În timp ce stătea întinsă pe grămada de pături, se 
gândi că trecuse destul de la lovitura la cap şi putea să se 
culce în siguranţă, însă somnul o ocolea şi toate astea 
numai din cauza lui. A Bestiei. A lui Benedict. Ben. 

Era ciudat să simtă cum îl dorea când bărbatul doar îi 
atinsese uşor capul, îşi plimbase degetul de-a lungul 
maxilarului ei, apoi o ħinu pentru scurt timp când se 
dezechilibrase. Cu toate astea, simţea ca şi cum tot corpul 
lui tare se imprimase peste al ei. Sau cel puţin acea parte a 
lui de care se sprijinise ea. Era substanţial mai puternic 
decât ea. Era mai înalt cu cel puţin un cap şi jumătate şi 
lăţimea lui o făcea să se simtă incredibil de delicată. 

Oare dacă ea ar fi făcut în continuare parte din 
aristocrație, li s-ar fi încrucişat drumurile, cu excepţia unor 
nunţi probabil? 

În sfârşit începuse să aţipească când auzi voci 
bărbăteşti puternice sub fereastră. Fusese o noapte lungă, 
iar acum că somnul era la un pas să o copleşească, vecinii 
ei hotărâseră să aibă o discuţie aprinsă. 

— Nu înţeleg de ce nu mă lasă să ajut. 

— E prea periculos. 

— Nu sunt copil. 

Vocile îi erau cunoscute. leşi de sub pături şi se duse 
la fereastră. Săltă capul destul cât să se uite peste pervaz 
şi să nu fie văzută. Cei doi bărbaţi erau umbre, dar le-ar fi 
recunoscut siluetele oriunde. Cel mai mare era Marcus, iar 
celălalt Griffith. De ce venise în vizită fratele ei mai mare la 
ora aceea? De ce nu intrase în clădire? De ce nu venise să o 
vadă? 

— Atunci nu te purta de parcă ai fi, spuse Marcus cu 
dezgust. 

— Dumnezeule, vorbeşti exact ca tata. 

— Nu sunt deloc ca el. 

Tonul lui Marcus era dur şi tăios. Parcă vorbea printre 
dinţii încleştaţi. 

— Am greşit. Îmi cer scuze. Sunt doar frustrat. Nu 
suport să lucrez aici, nu suport să lucrez la docuri. Urăsc să 
mă simt atât de inutil. Vreau să te ajut. Eşti măcar puţin 


mai aproape să afli cu cine conspira tata împotriva 
Coroanei? 

Althea rămase fără aer. Nu erau genul de oameni cu 
care să se înconjoare Marcus. 

— Posibil. Am nişte piste. Bărbatul oftă. Apropo de ce 
am spus, cum că eşti un copil. Ştiu că nu eşti şi apreciez că 
vrei să fii implicat în treaba asta, dar e important să fii aici 
pentru Althea, să nu rămână singură. Cineva trebuie să 
aibă grijă de ea. 

— Pe tine cine te apără? 

— Ea e mai importantă. 

Oroarea puse stăpânire pe Althea. Toţi erau la fel de 
importanţi. 

— Chiar crezi că dacă afli cine a fost implicat în 
conspirație, titlurile şi proprietăţile îţi vor fi înapoiate? 

— Nu-mi pasă de titluri şi proprietăţi. Nu-mi pasă 
decât să nu fim priviţi ca nişte trădători. Ai uitat cum a fost 
să fii arestat, să stai în afurisitul ăla de turn, întrebându-se 
dacă ne vor spânzura şi pe noi? 

— Nu am uitat. Nu o să uit niciodată. Cu greu pot să 
dorm fără să mă cutremur. 

Confesiunea fratelui ei îi frânse sufletul. Nu ştia că 
suferea atât de mult. 

— Nu vreau decât să fim din nou respectaţi. Dacă nu 
pentru noi, atunci pentru Althea, spuse Marcus. Cine o s-o 
ia de nevastă atâta timp cât norul ăsta de dubii şi 
suspiciune atârnă deasupra noastră? E fiica unui duce. Ar 
trebui să-şi poată alege peţitorii. 

Tânăra se băgă în colţ şi îşi înfăşură genunchii cu 
braţele. Se puneau în pericol deoarece voiau ca viitorul ei 
să fie mai bun? Chiar dacă prin îmbunătăţirea viitorului ei, 
şi-l îmbunătăţeau şi pe al lor, riscul era prea mare. 

— A făcut-o. L-a ales pe Chadbourne. 

— Nemernicul i-a întors spatele public. Ar fi trebuit să 
fac mai mult decât doar să-i învineţesc ochiul. Ar fi trebuit 
să-l trag la răspundere. 

— Nu am dubii în privinţa îndemânării tale de a mânui 
arma, dar dacă reuşea să te omoare? Ar fi devenit erou. 


— Mai e şi asta. Ascultă, e posibil să mă vezi mai 
puţin. Devine mai... 

— Periculos. 

— Riscant. Dacă se află că nu am fost sincer în 
dorinţa mea de a-l înlocui pe tata... Nu vreau să vină cineva 
după tine şi Althea. 

— Nu mai suport să fac pe dădaca. Vreau să acţionez. 
Vreau să te ajut. 

— Atunci asigură-te că nu-mi dai motive să fiu 
îngrijorat din cauza Altheei. 

Când bărbaţii tăcură, fata tremura. Îşi dădu seama că 
Marcus plecase. Auzise o uşă în depărtare. Uşa care ducea 
în grădină, urmată de ecoul paşilor. O pauză pe hol. O altă 
uşă care se deschise şi închise. 

Althea era vag conştientă de lacrimile care-i curgeau 
pe obraji, strângându-se în colţurile gurii. Niciodată nu se 
considerase apropiată în mod special de fraţii ei şi, cu toate 
astea, ei făceau tot ce puteau pentru a o apăra. Ca şi cum 
ea nu era capabilă să se protejeze, ca şi cum căsătoria era 
singura ei opţiune. Gândul de a pierde pe oricare dintre ei îi 
provocă o durere intensă în piept. 

Marcus se punea în pericol. Avea nevoie de cineva 
care să-l apere, avea nevoie de Griffith mai mult decât ea. 

Althea cu siguranţă nu era un copil care avea nevoie 
de bonă. Deşi acea seară dovedise că avea nevoie de un 
protector. Doar că avusese unul, şi nu fusese Griffith. Putea 
să se descurce fără el şi atunci poate Marcus nu s-ar fi aflat 
într-un pericol atât de mare. Sau cel puţin nu ar fi trebuit 
să-l înfrunte singur. 

Benedict Trewlove avusese o propunere pentru ea. 
Poate era în interesul ei să afle mai multe. 


* 


Mai târziu în acea dimineaţa, după un somn neliniștit, 
Althea bătu la uşa servitorilor la o casă din Mayfair. Un 
servitor tânăr îi deschise. 

— Lady Kathryn e aici? 


Bărbatul se încruntă. 

— Nu ar trebui să veniţi pe uşa principală? 

Nu mai era cazul. 

— Poţi să-i spui te rog că Althea Stanwick a venit în 
vizită? 

Bărbatul încuviinţă şi închise uşa. Ar fi preferat să nu- 
şi spună numele. Prietena ei ar fi putut pretinde că nu era 
acasă pentru ea. Se îndoia însă că femeia ar fi venit la uşa 
servitorilor fără să ştie cine o aştepta. 

Uitându-se la grădinile de iarnă, Althea încercă să nu- 
şi amintească momentele când servise ceaiul cu prietena 
ei. Cât de mult râseseră, câte îşi împărtăşiseră! Kat fusese 
prima căreia îi spusese că începuse să-i placă Chadbourne. 
Kat fusese singura de la ultimul bal la care fusese care nu-i 
întorsese spatele. Cel puţin nu de tot. Îşi lăsase privirea în 
jos şi arăta de parcă îşi dorea să fie oriunde altundeva. ŞI 
Althea îşi dorise acelaşi lucru. 

Când uşa se deschise din nou, fata se întoarse şi se 
strădui să zâmbească. 

— Bună, Kat. 

— Althea, ce... surpriză! 

— Mă întrebam dacă putem să vorbim. 

— Da, sigur. Părinţii mei nu sunt aici, aşa că nu vor 
obiecta. Intră. După ce intrară, Kat se uită agitată în jur. Te 
deranjează dacă ne ducem în sala de mese a servitorilor? 
Nimeni nu e acolo acum şi dacă părinţii mei se vor 
întoarce... 

— Pot să ies repede. 

— O, Althea... 

— E în regulă. O strânse pe Kat de mână. Sunt doar 
uşurată că eşti dispusă să vorbeşti cu mine. 

— Sigur că da, draga mea prietenă. Kat o strânse şi 
ea de mână. Mi se pare îngrozitor de nedrept că trebuie să 
suferi din cauza lipsei de judecată a tatălui tău. Vino după 
mine. 

Se îndreptară spre sufragerie. Kat îi spuse unei 
servitoare să aducă ceai. 

După ce se aşezară la masa de stejar cu prăjituri şi 


ceai în faţă, Kat spuse: 

— Deci despre ce vrei să vorbim? 

Cel mai bine era să treacă direct la subiect, înainte ca 
părinţii ei să se întoarcă şi să fie nevoită să plece repede şi 
neobservată. De unde să înceapă? Luă o gură de ceai. 

— Eşti prietenă cu ducesa de Lushing... 

— Fosta ducesă de Lushing. Selenei îi place să i se 
spună doamna Trewlove acum. Nu-mi vine să cred că s-a 
căsătorit cu un bastard, dar e foarte îndrăgostită de el. 

— Ai ajuns să cunoşti bine familia Trewlove? 

Ştia că veniseră la câteva baluri când mersese şi ea. 
La începutul anului când o prezentaseră pe sora lor 
membrilor societăţii. Dar Althea nu-şi amintea să-l fi văzut 
pe Benedict la vreunul din eveniment. Doar la nunţi. Ştia că 
bărbatul se ţinea de cuvânt. Cărbunele fusese livrat în acea 
dimineaţă. Mai mult decât foloseau într-o lună. Ba chiar mai 
mult dacă nu făceau focul în fiecare zi. Părea un bărbatul 
foarte generos. 

Kat ridică din umeri. 

— Destul cât să vorbesc cu ei la baluri. 

— Ce ştii despre Benedict? Unii îi spun Bestia. Ai avut 
ocazia să-l cunoşti? 

Kat o studie un minut. 

— Cel care aduce cu Heathciliff? 

— Heathcliff? 

— Înalt, întunecat, meditativ. 

— Chiar e genul meditativ? 

Tăcut. Perspicace. Discret. Poate nu genul care voia 
să atragă atenţia. 

— Recunosc că-şi alege cuvintele cu atenţie, dar 
meditativ? 

Kat îşi fixă cotul de masă şi îşi aşeză capul în palmă, 
apoi zâmbi ca o pisică ce mâncase toată smântână. 

— Pari să-l cunoşti mai bine decât mine. Oare cum e 
posibil? 

Cu un oftat, Althea realiză cât de naivă fusese pentru 
că venise aici. Ciudat, având în vedere că scopul vizitei ei la 
Kat era să se asigure că nu se arunca în ceva frivol. 


— M-am angajat la o tavernă şi vine din când în când 
acolo. O duru să recunoască faptul că muncea, cu atât mai 
mult cu cât ochii lui Kat se umplură de milă. Eram curioasă 
dacă ţi-ai dat seama cum e în timpul întâlnirilor pe care le- 
aţi avut sau dacă ai auzit ceva despre el. 

Dacă avea să-i accepte propunerea, voia să fie sigură 
că nu păşea într-o situaţie mai rea decât cea în care se afla 
în prezent. Dacă el avea să devină protectorul ei, atunci 
Griffith putea să i se alăture lui Marcus să apere onoarea 
familiei. lar Marcus spusese adevărul. In circumstanţele de 
atunci, nimeni nu avea să se căsătorească cu ea. Avea deja 
douăzeci şi patru de ani. Când lucrurile aveau să se rezolve, 
asta dacă aveau să se rezolve vreodată, ea va fi atât de 
trecută că nimeni nu avea s-o mai vrea. Nu avea niciun 
motiv să se păstreze pentru căsătorie. Putea foarte bine să 
îi scape pe fraţii ei de grija ei, ca să-şi concentreze 
eforturile pentru a nu li se întâmpla ceva în timpul aventurii 
lor nechibzuite, cum o considera ea. 

Kat îşi puse cana într-o parte şi o luă pe Althea de 
mâini ca şi cum voia să-i dea putere. Ştia că draga ei 
prietenă se gândea să facă ceva scandalos. 

— Nu ştiu nimic despre el în mod special, dar ce ştiu 
despre familia Trewlove este că, în ciuda faptului că s-au 
născut bastarzi, au o decenţă care trebuie admirată. Poate 
pare naiv din partea mea, dar deseori m-am gândit că dacă 
ar trebui să-mi pun viaţa în mâinile cuiva, ar fi în ale lor. 

Cuvintele acestea o liniştiră pe Althea. De noaptea 
trecută începuse să creadă şi ea acelaşi lucru despre 
Benedict. Fără să vrea, îşi pusese viaţa în mâinile lui, iar el 
avusese grijă de ea ca şi cum o preţuia mult, chiar dacă ea 
nu se purtase tocmai frumos cu el. 

Cât de frumos ar fi tratat-o dacă ar fi fost mai 
primitoare? 


Capitolul 5 


Aflat la birou, Bestia înmuie tocul în cerneală şi scrise 
frenetic peste pergament, încercând să nu se gândească la 
cum îl privise Althea prin deschizătura îngustă a uşii. Era 
atât de delicioasă, de vulnerabilă, de frumoasă, cu părul 
blond care-i cădea pe umeri. 

„Nu îmi displaci.” 

Era mai bine dac-ar fi fost aşa. 

Puse tocul deoparte şi citi ce scrisese. Fraze-cheie îi 
săreau în ochi. Şuviţe sărutate de lună. Ochi de safir. Chipul 
în formă de inimă. Îşi dădu seama că o descrisese pe 
Althea. O transformase în protagonista poveştii despre 
crimă şi răzbunare pe care începuse s-o scrie de curând. 

La naiba! Întinse palma şi degetele peste hârtie, o 
strânse şi o aruncă în gunoiul plin cu prostiile pe care le 
scrisese de când se trezise. 

Nu putea să şi-o scoată din minte. Cât de uşoară 
fusese când o ţinuse în braţe! Cât de bine fusese să o simtă 
la pieptul lui când o dusese departe de alee! Ce groază 
simţise când crezuse că ar fi putut să moară. Mai târziu, în 
salon, stătuse lipit de perete cu mâinile încrucişate la piept. 
Îşi dorea cu disperare să se înfăşoare în jurul ei şi să îi ofere 
orice confort dorea, deşi credea că fetei nu i-ar fi plăcut 
apropierea lui sau că l-ar fi considerat nedemn de ea. Că îl 
displăcea. 

Doar că nu era aşa. Dacă nu îl plăcuse, se răzgândise 
înainte să-l conducă spre uşă. 

Era obişnuit ca oamenii să-l privească batjocoritor. 
Fiind un bastard, ştia cum e să locuieşti în întuneric, 
căutând o urmă de lumină. Când îşi luase inima în dinţi şi o 
întrebase pe Ettie Trewlove cum ajunsese la uşa ei, aflase 
că tristeţea de a fi abandonat putea mânca sufletul unei 
persoane, făcând-o să se simtă ca prinsă sub un val, fără 
putinţa de a ieşi din nou la suprafaţă. 

Tot de la Ettie Trewlove şi fraţii şi surorile lui învățase 
că iubirea putea să tempereze durerea. Inţelesese puterea 
atingerii, a simţirii unei conexiuni, a siguranţei că cineva 
era acolo pentru el şi că mereu avea să fie. 

Cu toate astea, nu se îndrăgostise niciodată, nu 


avusese niciodată încredere că cineva în afara familiei lui 
avea să-l iubească complet, cu tot cu defecte. 

Aşa că nu-şi putea explica fervoarea cu care era atras 
de Althea Stanwick. Simţea o nevoie iraţională de a o 
proteja şi dorinţă. O atracţie fizică cum nu mai simţise 
niciodată. Când în sfârşit adormise, visase că săruta fiecare 
parte din ea, iar ea fiecare parte din el. Se trezise arzând 
de dorinţă şi tare precum granitul. Fusese nevoit să-şi 
rezolve singur problema. 

Asta nu se mai întâmplase de foarte mult timp. 

Cum nu putea să o uite, avea să o evite pe viitor. 
Gata cu vizitele la Sirena şi Unicornul. Va începe să meargă 
la un local din apropiere. 

La uşă se auzi o bătaie. Ca de obicei, Jewel intră fără 
să aştepte vreun semn de la el. 

— Ai un oaspete în salon. 

Bestia ştia că nu era un membru al familiei lui. Aceştia 
ar fi dat buzna fără să se sinchisească măcar să bată la 
uşă. 

Era probabil editorul lui, care venise să-i spună 
noutăţile despre cartea care fusese publicată în urmă cu 
două luni. Prima lui carte. Deşi în general îi trimitea un 
mesaj că trebuia să-l vadă, iar el se ducea la biroul lui. Nu 
se simţea foarte confortabil cu actuala lui cazare şi nu voia 
să afle cineva de ei. Părea o publicitate proastă să deţii o 
clădire precum un bordel. 

— Cobor imediat. 

Femeia dispăru. Bestia se ridică, îşi luă haina, şi-o 
puse pe el, se încheie la vestă şi îşi îndreptă lavaliera. Se 
îndreptă spre hol. Majoritatea femeilor dormeau. Jewel însă 
părea să aibă nevoie de mai puţin somn. Ca şi el, se bucura 
de liniştea dimineţii. 

În timp ce cobora scările, se bucura că cineva avea 
să-i distragă gândul la Althea. Însă când intră în salon, fu 
copleşit de ea. Chiar Althea era cea care stătea lângă 
fereastră, razele soarelui de iarnă revărsându-se peste ea. 
Purta o rochie verde smarald, potrivită mai degrabă pentru 
o sală de bal decât un salon, decolteul adânc dezvăluindu-i 


gâtul subţire şi dealurile tandre ale sânilor. Mânecile scurte 
îi dezveleau braţele delicate şi culoarea lor crem. 

— Bună dimineaţa, spuse ea încet, cu un zâmbet 
incomod, iar Bestia imediat se gândi cât de mult i-ar fi 
plăcut să se trezească în fiecare zi auzind aceste cuvinte de 
la ea, în timp ce stătea sub el, iar el o pătrundea. 

— Nu a ajuns cărbunele? 

Nu-i plăcu vocea lui aspră. 

Zâmbetul ei păru mai sigur. 

— Ba da, mulţumesc. 

Atunci de ce venise? Să-i mulţumească din nou pentru 
ajutorul dat noaptea trecută? Nu avea nevoie de 
mulţumirile ei. Şi de ce purta ceva atât de atrăgător? Era 
imposibil să-şi ia ochii de la ea. 

— Vrei ceva de băut? Sherry, brandy... Se întrerupse. 
Nu era încă nici ora prânzului. Ceai? 

— Nu pari să fii o persoană care serveşte ceai. 

— Nu beau ceai niciodată. Jewel a fost responsabilă 
pentru ceai seara trecută. Dar pot să pun pe altcineva să 
aducă. 

— Nu, mulţumesc. Sunt bine. 

Bestia voia să contemple adevărul acelor cuvinte şi 
perfecțiunea mătăsoasă a pielii ei. Talia subţire... Sigur, ar 
fi putut găsi nişte defecte la ea care să-i calmeze nevoia de 
a-şi lipi corpul de alei. 

— Atunci cu ce te pot ajuta? 

— Am venit să discutăm despre propunerea ta. 

Bărbatul se simţi ca lovit. Era ultimul lucru la care se 
aşteptase după lipsa ei de interes din noaptea trecută. Mai 
ales după ce se hotărâse că nu mai voia să aibă de-a face 
cu ea. 

Ar fi trebuit să-i spună că propunerea nu mai era 
valabilă, dar motivul din spatele ei încă exista. Şi nu era 
atât de naiv să ignore posibilitatea de a obţine ce voia fără 
să încerce să aibă o conversaţie sinceră despre asta. 

Bazat pe ceea ce presupunea ea că implica 
propunerea, bărbatul traversă camera, se rezemă de 
pervaz şi îşi încrucişă braţele la piept, ca să nu fie tentat să 


o atingă. Simţi parfumul gardeniilor şi şi-o imagină făcând 
baie înainte să-l viziteze. Niciodată nu o mai văzuse într-o 
lumină atât de puternică. Avea trei pistrui pe curbura 
obrazului stâng. Numai trei. II fascinau. Oare avusese mai 
mulţi când fusese mică şi aceştia fuseseră prea 
încăpăţânaţi să dispară? Sau fuseseră singurii trei destul de 
îndrăzneţi să apară? 

— Credeam că nu te interesează propunerea mea, 
spuse el, curios ce o făcuse să se răzgândească. 

— Aşa cum ai văzut aseară, circumstanţele mele sunt 
dificile. Mi-am dat seama că a fost prostesc să nu ascult 
măcar ce ai de spus. 

— Cum au devenit circumstanţele tale dificile? Nu te- 
ai născut în sărăcie. Acest lucru e clar după hainele tale, 
dicţie, postura pe care o ai, ca şi cum eşti deasupra 
celorlalţi. 

Fata privi spre stradă la trăsurile care treceau, la 
căruțele care scârţâiau, la oamenii care mergeau. Copiii 
treceau unii pe lângă ceilalţi. Din când în când, câte un 
câine îi urmărea. 

— Tata a fost implicat într-un plan de asasinare a 
reginei. 

Apoi studie din nou traficul, iar Bestia se blestemă, 
dorindu-şi să nu fi insistat şi să o fi lăsat să-şi păstreze 
secretul. Ar fi trebuit să ghicească ce provocase căderea ei 
în dizgrație. Citise în ziare despre arestare, dar asta 
avusese loc în urmă cu mai multe luni. Bărbatul fusese 
duce, dar nu-şi amintea titlul lui. Işi amintea că ducesa se 
îmbolnăvise la scurt timp după arestarea soţului ei şi 
murise. 

— Nu o să ceri detalii? 

Vocea ei părea îndepărtată. 

Voia să o ia în braţe, să îşi plimbe mâinile pe spatele 
ei îngust şi să o sprijine. Dar insistența lui era cauza 
actualei ei dureri. 

— Oricum nu le ştiu. Planul a fost descoperit înainte 
să fie pus în aplicare. L-au arestat în locul unde se întâlnea 
cu ceilalţi conspiratori. Partenerii lui, sau cum s-or numi 


camarazii lui, au scăpat. El nu a fost la fel de norocos. A 
fost judecat, găsit vinovat şi spânzurat. Coroana i-a 
confiscat titlurile şi proprietăţile. Am rămas fără nimic. 
Moştenitorul, rezerva şi eu. Aseară ai întâlnit rezerva. 

Totul fu rostit ca şi cum fusese memorat, nu o parte 
din ea. Când tânăra se uită din nou la el, un gol îi înceţoşa 
privirea, ca şi cum se întorsese la momentul când lumea ei 
se năruise. 

— Deci acum că ştii adevărul despre mine, încă mai 
vrei să fiu amanta ta? 

Bestia nu ştia adevărul despre ea. Ştia numai 
adevărul tatălui ei. Şi chiar dacă legea nu o mai considera 
nobilă, încă era nobilă prin naştere. 

— Nu te vreau ca amantă. 

— Nu pot să te învinovăţesc. 

Althea trecu pe lângă el. Bestia întinse mâna, 
înfăşurându-şi degetele în jurul braţului ei. Pielea ei era 
mătăsoasă ca  satinul, catifeaua şi mătasea se 
amestecaseră pentru a o crea pe ea. Era incredibil de caldă 
şi avea locuri secrete care erau mai calde, mai fierbinţi. 

Ochii ei de un albastru-gri neobişnuit nu mai erau goi. 
Emanau căldură, iar Bestia se gândi că dac-ar fi avut un 
pahar la îndemână, şi l-ar fi turnat în cap. Gândul aproape îl 
făcu să râdă. 

— Propunerea mea nu a implicat niciodată să fii 
amanta mea. 

Fata se încruntă, iar ochii îi scăpărară de furie. 

— Vrei să fiu una din prostituatele tale? 

— Nu, vreau să fii profesoară. 


* 


Althea putea spune cu sinceritate că vorbele lui o 
şocaseră. 

— Profesoară? 

Bărbatul încuviinţă. 

— Permite-mi să cer nişte ceai şi o să-ţi explic. 

— De fapt, aş prefera un pahar de sherry. 


Bărbatul zâmbi, iar Althea îşi dădu seama că micile 
aluzii de zâmbet pe care le văzuse înainte nu o pregătiseră 
pentru realitatea devastatoare despre cum avea să-l 
transforme un zâmbet de la chipeş la dureros de frumos. O 
lăsă fără aer, pe furiş, ca un hoţ care ia o batistă de mătase 
dintr-un buzunar, o brățară de la încheietură, un inel de pe 
deget. Obiectul dispărea înainte ca purtătorul să realizeze 
asta. Într-o clipă respira, în următoarea, pur şi simplu uitase 
cum să facă asta. 

Degetele lui alunecară de pe braţul ei. Slavă 
Domnului, pentru că atingerea crease haos în mintea ei 
când îşi imagină pielea lui aspră alunecând peste fiecare 
centimetru al ei. Nu voia să admită că era destul de 
dezamăgită că nu o voia ca amantă. 

— Fă-te confortabilă, spuse el şi arătă spre cele două 
scaune de lângă şemineu. O să aduc nişte sherry. 

Althea îl privi cum se duce către peretele opus, spre o 
masă din colţ plină cu diverse carafe din cristal. Fineţea 
mişcărilor lui, atât de calme, atât de deliberate, făcu să 
simtă cum i se încălzeşte corpul. Degetele o gâdilau să se 
plimbe peste acei muşchi. Haina pe care o purta nu putea 
ascunde uşurinţa cu care corpul lui se ajusta la orice 
sarcină executa: lua carafa, turna lichidul, se întorcea spre 
ea... 

Surprinsă cum îl privea, fata fu convinsă că obrajii îi 
luaseră foc. Încercă să nu pară că se grăbea să ajungă la 
scaunul de lângă foc. Se temu că mişcările ei stângace îi 
trădau jena. Dacă observase asta, Bestia nu lăsă să se 
vadă. Se întoarse la ea şi îi dădu un pahar mic în formă de 
lalea. 

— Mulţumesc. 

Althea luă o gură, surprinsă de bogăţia aromei. 

— Excelent. 

— După cum ştii, sora mea deţine o tavernă. Mi-ar 
tăia capul dacă aş avea ceva inferior. 

— Ei bine, posibil să fie cel mai bun sherry pe care l- 
am gustat vreodată. 

Se uitară unul la celălalt mult timp, după care Althea 


se întoarse şi se aşeză pe un scaun care aproape o înghiţi, 
dându-i senzaţia că era îmbrăţişată. Aproape îl întrebă cine 
era responsabil pentru gustul lui în mobilă. Şi scaunul i se 
părea excelent. 

Scaunul lui suspină puţin când Bestia se aşeză pe el şi 
fata îşi imagină că şi ea ar fi scos acelaşi sunet dacă el s-ar 
fi aşezat deasupra ei. De unde îi venise gândul ăsta? 

Mai luă o gură de sherry, mai mare decât prima, după 
care îşi strânse degetele în jurul paharului sperând că o să- 
şi cuminţească gândurile. Venise aici cu aşteptarea că avea 
să devină o seducătoare. De unde şi rochia decoltată pe 
care o purta. lar acum urma să fie profesoară. 

Bestia ridică paharul care probabil conţinea scotch-ul 
lui preferat. Părea mult mai relaxat decât se simţea ea. 

Serios, se aplecă, îşi rezemă coatele pe coapse şi 
apucă paharul cu ambele mâini. 

— Propunerea mea... 

Althea aşteptă. El tuşi. 

— Femeile care lucrează aici, şase la număr, cu 
excepţia lui Jewel... Vreau să le ajut să-şi găsească altă 
ocupaţie. Din păcate, nu sunt atât de bine-crescute pe cât 
ar fi nevoie... altundeva. 

Inima ei se topi în timp ce el încerca să nu fie 
nepoliticos, de parcă femeile îl ascultau. 

— Tu, pe de altă parte... Fiecare latură a ta a fost 
şlefuită. E motivul pentru care am ştiut că eşti din Mayfair 
sau din alt loc asemănător. M-am gândit că ai putea să le 
instruieşte pe doamne cum să fie mai elegante. Cum să se 
îmbrace cu mai mult stil. Cum să vorbească. Poate să le 
instruieşti şi cum să fie menajere, guvernante, însoţitoare. 
Ştiu că nu o să-şi găsească niciodată un loc de muncă în 
casa unui nobil, dar ştiu mulţi bărbaţi care s-au îmbogăţit 
de curând şi e posibil să-şi convingă soțiile să le dea 
câtorva dintre aceste femei o şansă la o viaţă mai 
respectabilă dacă au abilitatea să înveţe ce poţi tu să le 
arăţi. 

— Dormitorul din casa ta e ca al fratelui tău, fără pat? 

Fata nu ar fi vrut să recunoască, dar negocierea unei 


tranzacţii necesita onestitate. 

— Da. 

— Dacă vrei, poţi să locuieşti aici. O parte din etajul 
ăsta, mai ales acest salon, e folosită pentru afaceri. Etajul 
de deasupra e folosit pentru femei, să-şi facă treaba. Cel de 
sus e unde locuim. Ai avea propria cameră, cu un pat 
confortabil şi mobilă. Un şemineu. Aici nu ducem lipsă de 
cărbune. Mesele tale ar fi asigurate. Trei pe zi. Evident, ai 
primi şi un salariu. Sunt dispus să fiu destul de generos. 

— La Sirena şi Unicornul aş câştiga aproape 25 de lire 
pe an. 

— O să-ţi dau o sută. 

Althea ştiu că făcuse ochii mari. 

— O sută? 

Până în urmă cu trei luni, nu ştiuse cât câştigau 
oamenii, ce era un salariu bun, cât costa să-ţi cumperi 
mâncare sau să închiriezi un loc. 

— Ce-ţi ofer e numai temporar, spuse el în timp ce 
bătea cu degetul în pahar. Odată ce domnişoarele îşi vor 
găsi de muncă altundeva, nu o să mai fie nevoie de 
serviciile tale. Vreau să mă asigur că nu o să te întorci la o 
casă fără mobilă şi foc. Pentru asta, o să-ţi dau o alocaţie 
suplimentară de o mie de lire, dacă reuşeşti să le înveţi tot 
ce trebuie să ştie în şase luni. Cinci sute de lire dacă îţi ia 
un an. Dacă nu o să poţi să le înveţi tot ce trebuie să ştie 
într-un an, o să presupun că eşti o profesoară nepricepută 
şi o să fii concediată. 

O sută de lire. Chiar dacă o omora, avea să se asigure 
că femeile aveau să înveţe tot ce trebuia în şase luni, ca să 
se asigure că avea mia. Cheltuielile ei aveau să fie minime. 
Putea să economisească majoritatea veniturilor câştigate. 

Bărbatul se mută spre marginea scaunului şi se 
aplecă spre ea. 

— O să fiu sincer cu tine, domnişoară Stanwick. Nu 
suport afacerea asta şi vreau să ies din ea. Dar nu vreau să 
mă simt vinovat şi vreau să mă asigur că au ceva mai bun 
de făcut. 

In tonul lui se auzea o disperare care îi oferea fetei un 


avantaj. 

— Mi-ai dat şase luni. Pot să fac treaba în trei. 

— 1 500, dacă e aşa. 

— 2 000. 

Althea îşi dădu seama că Bestia voia să zâmbească 
din nou dar în schimb, îşi strânse buzele şi îşi încordă 
maxilarul. Victoria era a ei, dar bărbatul voia să pară că nu 
îi făcea pe plac fără să se gândească bine la asta. 

— Negociezi foarte dur, domnişoară Stanwick, dar 
dacă poţi să te asiguri că afacerea asta o să se închidă în 
trei luni, o să-ţi plătesc cu plăcere 2 000 de lire. 

Fu nevoie de tot autocontrolul pe care-l avea Althea 
ca să nu se mândrească. Dar tot nu era îndeajuns. Trei luni. 
Şi la sfârşitul celor trei luni ce avea să facă? Da, va avea 
banii, dar tot nu era îndeajuns ca s-o susţină pentru restul 
vieţii. Şi dacă Marcus şi Griffith erau în continuare implicaţi 
în treburi periculoase? Nu voia ca aceştia să-şi facă griji 
pentru ea. Tot va avea nevoie de un protector şi erau slabe 
şanse să facă rost de un soţ. 

Strânse paharul de sherry în mână, se ridică şi începu 
să se plimbe între scaun şi fereastră, trecând pe lângă 
câteva statui cu cupluri goale, corpurile lor fiind împletite în 
moduri scandaloase. Se tot plimbă şi se gândi la ce-i oferea 
el şi la ce îi ceruse. 

Intr-un final, se opri în faţa lui. Când ea se ridicase, se 
ridicase şi el, iar acum o domina. Ar fi trebuit să-i fie frică 
de el, de puterea pe care o proiecta cu atâta uşurinţă. Dar 
îşi dădu seama că niciodată nu-i fusese teamă de el. Nu 
trebuise să se ducă la Kat ca să ştie că nu i-ar face 
niciodată rău. Avea încredere în el. Dintr-un motiv anume, 
mereu avusese. 

— Am nevoie de mai mult. 

— Spune un preţ. 

— Vreau să mă înveţi cum să fiu seducătoare. 


Capitolul 6 


Întâlnirea avusese parte de o răsturnare dramatică, 
pe care Bestia nu o anticipase. Acesta crezuse că fata avea 
să-i mai ceară bani, o trăsură cu care să se deplaseze, o 
garderobă nouă. Faptul că Althea continua să-i susţină 
privirea arăta că cererea ei era foarte serioasă. 

— În ce scop? întrebă el într-un final, încrucişându-şi 
braţele pe piept. 

Fata îi aruncă un zâmbet tachinator. 

— Ca să seduc. 

— Vorbesc foarte serios, domnişoară Stanwick. De ce 
îmi ceri asta? 

Văzu o urmă de dubiu în ochii ei. Fata puse paharul cu 
sherry pe o masă joasă, aflată lângă scaunul pe care 
stătuse şi apoi îşi ridică faţa sfidător. 

— Pentru că o să-mi ofere libertate şi mijloacele să fiu 
o femeie independentă. Făcu un pas spre el. Şi tu vrei să te 
eliberezi de actualele tale circumstanţe. Ajută-mă să obţin 
ce vreau. 

Un alt pas. 

Totul din el îl îndemna să se îndepărteze, dar nu se 
mişcă. Ea se apropie atât de mult că mătasea care-i 
acoperea decolteul atinse vesta lui. Mâinile Bestiei, odată 
relaxate, ţineau acum braţele atât de încordate încât era 
sigur că avea să descopere vânătăi mai târziu. 

— Ai putea să-mi arăţi cum le place bărbaţilor să fie 
sărutaţi. 

Nu observase înainte cât de plină era buza ei de jos, 
ce pernă confortabilă ar fi. Dacă se apleca puţin putea să 
acapareze acea gură mai întâi cu tandreţe. Apoi, după ce 
ea se obişnuia cu el, avea să o posede complet şi să 
aprofundeze sărutul. 

— Atinşi... 

Rochia îi dezvăluia dealurile sânilor. Ar fi putut să-şi 
afunde limba în golul dintre ei. Să mângâie un sân, apoi pe 
celălalt. 

— Ţinuţi... 

Goală pe un pat. Nu putea să-l acopere tot, dar capul 


ei era pe umărul lui, picioarele ajungeau undeva sub 
genunchi. Sânii lipiţi de pieptul lui. Mâinile lui mari îi 
mângâiau fundul. 

Fata îi apucă lavaliera de un colţ şi trase până când 
nodul pe care Bestia îl crease cu atenţie mai devreme nu 
mai era. Îl trase uşor, aducându-l o idee mai aproape de ea. 

— Ai putea să mă transformi în fantezia unui bărbat. 

Cum de nu-şi dădea seama că îndeplinise deja acest 
scop? Abia putea face faţă tentaţiei pe care o reprezenta 
ea. 

Fără să-şi mute privirea dintr-a lui, îşi întinse palma 
pe pieptul lui, acolo unde-i bătea inima şi fără doar şi poate 
vibra lipită de degetele ei. 

— Tu ai putea să mă înveţi cum să ofer o plăcere 
sublimă. 

Dar cu ce preţ? Dacă ar fi avut-o, ar fi putut să-i mai 
dea drumul? 


Fetei nu-i venea să creadă că fusese atât de 
îndrăzneață încât să facă o asemenea cerere. O uimea 
faptul că Bestia putea să stea atât de nemişcat şi să nu se 
dea de gol. Nici gânduri, nici sentimente. Voia să poată face 
şi ea asta. 

— Nu cred c-o să-ţi fie greu să mă înveţi. 

Îşi menţinu vocea joasă, puţin răguşită, ca a lui Jewel, 
şi putu să jure că Bestia începuse să respire mai sacadat. 

Bărbatul îşi lăsă capul în jos, iar buzele fetei 
anticipară atingerea buzelor lui. 

— Prima lecţie... vocea lui era joasă, la fel de răguşită, 
e să nu oferi nimic prea uşor. 

Când făcu un pas în spate, fata se aplecă în faţă 
dându-şi seama prea târziu că se rezemase de el. Dorise 
să-l seducă şi se pare că ea fusese cea sedusă. Poate ar fi 
fost jenată dacă el ar fi jubilat sau ar fi arătat că ştia ce 
efect avea asupra ei. Dar bărbatul continua să o studieze în 
modul lui calm. 


Apoi privirea i se opri pe mâna ei, în care se afla 
lavaliera. Tânăra îi dădu drumul ca şi cum ar fi luat foc. 

— Am nevoie de mai mult scotch pentru discuţia asta, 
zise el. Mai vrei sherry? 

Cel puţin nu-i refuzase complet dorinţa. 

— Da, te rog. 

După ce ridică paharul ei mic, Bestia se duse la 
carafă. Althea se aşeză pe scaun şi se uită la foc, gândindu- 
se că flăcările erau probabil mai reci decât pielea ei în 
momentul acela. Spera că nu roşise complet sub privirea 
lui. 

Bărbatul puse paharul pe masa de lângă ea, iar Althea 
se întrebă dacă făcuse asta ca să evite orice risc de ao 
atinge. Lavaliera lui încă atârna deschisă, nu se sinchisise 
să o lege la loc. Tinerei îi plăcea cum arăta aşa, puţin 
răvăşit, dar nu-i venea să creadă că începuse să-l dezbrace. 
Ce îi venise? 

Luă o gură de sherry. Niciodată nu băuse atât de 
devreme. Poate o influenţase. 

— Există şi alte moduri de a câştiga libertate şi 
mijloace pentru supravieţuire. 

Bărbatul se aşeză înapoi în scaun, păstrând distanţa, 
iar Althea se temu că distrusese camaraderia care se 
legase în sfârşit între ei. 

— E important să am un protector. Altfel, fraţii mei se 
vor simţi în continuare responsabili pentru mine. Incerca să- 
i elibereze şi pe ei, şi pe ea. Dacă sunt realizată, dacă mă 
pricep să ofer plăcere, o să am un cuvânt de spus în 
alegerea lordului pe care-l primesc în patul meu şi pot 
alege bărbaţii ale căror favoruri le accept. Pentru asta, 
trebuie să fiu una dintre cele mai căutate curtezane din 
Anglia. Ceea ce înseamnă că trebuie să stăpânesc seducţia. 

— Ocupaţia pe care o vrei nu e una uşoară. De ce să o 
iei pe drumul ăsta, când ai putea să fii guvernantă, 
însoţitoare, ceva respectabil? 

Nimeni din aristocrație nu avea s-o angajeze decât ca 
parteneră de pat, dar îşi dădu seama că avea mai multe 
motive decât ăsta. 


— Nu vreau respect. Am avut asta. Am avut prieteni 
pe care i-am iubit şi care credeam ca mă iubesc, dar când 
am avut nevoie de ei, mi-au întors spatele. Din cauza unui 
lucru care nu era vina mea. Vreau să mă întorc în societate 
sub propriile mele reguli. Ca amantă a unui lord, o să am o 
oarecare putere. 

— De ce ai nevoie de un protector? 

Fata îşi dădu ochii peste cap, frustrată. 

— De ce pui atâtea întrebări? 

Bărbatul se aplecă în faţă, iar Althea fu 
recunoscătoare că distanţa dintre ei se micşorase. 

— Dacă o să joc un rol să te ajut să obţii viaţa pe care 
o vrei, vreau să fiu sigur că înţelegi toate ramificaţiile. O să 
fii tratată ca şi cum ai fi un obiect, o proprietate închiriată 
folosită după bunăvoința proprietarului. 

— Chiar şi în cele mai respectabile case, femeile sunt 
deseori tratate ca şi cum ar fi proprietate. Nu ştii legile care 
guvernează căsătoria, care se aplică femeilor? 

Bărbatul oftă îndelung. 

— Odată ce porneşti în călătoria asta, uşi care acum 
îţi sunt deschise se vor închide. 

— Sunt închise de acum. Fără titlul tatălui meu, 
bogăţia, puterea şi influenţa lui, niciun lord nu o să se 
căsătorească cu mine. Nu am zestre. Deja când o să câştig 
salariul generos, oricare ar fi termenul limită, o să am un 
sfert de secol, o să se adune praful pe mine. 

— Aşa cum ţi-am spus, cunosc mulţi bărbaţi fără titlu 
care au strâns averi ce rivalizează cu cele ale aristocraților. 
In unele cazuri chiar le întrec. Sunt acceptaţi de elită, 
invitaţi la evenimente. Ai putea să te căsătoreşti cu unul din 
ei. Să revii în societate ca soţie a unui gentleman care 
posibil are mai multă putere decât unii nobili din jurul lui. 

— Acest bărbat de succes care a muncit din greu ca 
să urce în societate o să mă urască mult când o să-i fie tras 
covorul de sub picioare şi o să cadă pentru că a dat dovadă 
de judecată greşită când s-a căsătorit cu fiica unui trădător. 
Şi copiii noştri? Crezi că nu vor avea de suferit, că nu vor fi 
tachinaţi? Servitorii vor fi mândri să lucreze în casa 


noastră? Nu vezi câţi oameni vor avea de suferit dacă vor fi 
asociaţi cu mine? 

Maxilarul lui era atât de încordat, că îl durea. 

— Nu crezi că un lord care te ia ca amantă va avea 
aceeaşi soartă? 

— O să fiu... Mama avea un cuvânt pentru asta. 
Althea închise ochii, amintindu-şi faţa mamei ei înainte ca 
femeia să se îmbolnăvească de o boală pe care credea că i- 
o provocase ruşinea de acţiunile soţului ei. Deschise ochii. 
O soţie acuarelă, pentru că aş putea fi dată la o parte uşor. 
O să mă ia ocazional la teatru sau derby, dar nu o să fac 
parte cu adevărat din viaţa lui. Poate o să mă dorească, dar 
nu o să mă iubească şi nici nu o să-şi sacrifice poziţia 
pentru mine. 

— De ce ai vrea asta? 

Acum ea fu cea care se aplecă în faţă. 

— Am aflat de curând că fraţii mei iau decizii care îl 
pun pe cel puţin unul din ei într-o situaţie periculoasă. Fac 
eforturi să aibă grijă de mine, să crească şansele de a-mi 
găsi un soţ, ca şi cum mariajul e tot ce ar trebui să vreau de 
la viaţă. Dar nu vreau să fiu dependentă de un soţ. Dacă 
am învăţat ceva de la tata e că un soţ poate să te 
dezamăgească la fel de uşor ca oricine altcineva. Cu banii 
pe care o să mi-i dai, aş putea închiria o locuinţă, să decid 
pe cine primesc acolo. Aş putea stabili condiţiile pentru cât 
l-ar costa compania mea pe lordul pe care-l iau ca amant. 
Bijuterii, rochii, servitori. Bărbaţii îşi răsfaţă amantele. Cel 
puţin tata aşa făcea. Şi dacă iubitul meu mă dezamăgeşte 
sau se dovedeşte a fi prost, pot să scap uşor de el. Avea să 
fie exclusivă şi să-şi ia doar câte un iubit pe rând, spera că 
pe perioade mai lungi. Odată ce mi-am creat un renume, 
fratele meu o să poată să termine călătoria asta 
periculoasă a lui. Asta dacă nu se termină înainte. Dar dacă 
continuă, nu o să fie pentru că vrea să-mi uşureze viaţa. 

— Te-ai gândit mult la asta. 

Tonul lui nu părea surprins. Era puţin uimit şi 
admirativ. 

— Ca să fiu sinceră, am făcut-o de când aveam 12 


ani. 
_ Bestia făcu ochii mari. Era cât pe ce să scape paharul. 
Il puse pe masa de lângă scaun. 

— Credeam că doamnele nobile nu ştiu nimic despre 
sex înainte de noaptea nunţii. 

— Ai auzit de Harriette Wilson? 

— Nu. 

— A fost o curtezană în perioada în care prinţul regent 
era la putere. A fost iubita unora dintre cei mai faimoşi şi 
mai influenţi lorzi de atunci. Lady Jocelyn, care a fost odată 
cea mai dragă prietenă a mea, a descoperit o copie a 
memoriilor scandaloase ale curtezanei. A refuzat să-mi 
spună cum a ajuns s-o aibă, deşi mereu am suspectat că a 
furat-o de sub patul fratelui ei mai mare. Am citit fiecare 
capitol pe rând, cu voce tare. Harriette Wilson a descris un 
iubit ca dând dovadă de o „pasiune nestăvilită”. Dintr-un 
motiv anume, am reţinut asta şi m-am gândit că într-o zi, 
mi-ar plăcea să experimentez acel nivel de foame pentru 
ceva, orice. Până acum, nu am avut parte de asta. A mai 
fost însă un aspect al poveştii ei care m-a marcat: puterea 
pe care o avea asupra bărbaţilor. Aceştia practic mergeau 
la audiții pentru onoarea de a fi iubitul ei. Dacă nu îi plăcea, 
Harriette mergea mai departe. Ştiu că nu o să se întâmple 
peste noapte, dar pot să-mi imaginez independenţa care 
mă aşteaptă dacă o să urmez acest drum. Toată viaţa mea, 
am fost la mila mofturilor bărbaţilor. De ce să nu fie ei la 
mila mea? Învaţă-mă cum să ating, unde să ating, cum să 
mângâi, cum să înnebunesc un bărbat de plăcere. 

Intre ei se lăsă tăcerea, iar Althea nu mai auzea decât 
ticăitul ceasului de pe şemineu şi ocazional sfârâitul focului. 
Fără să-şi mute privirea de la ea, bărbatul îşi luă paharul, 
bătu cu degetul în el şi luă o gură. Cum era posibil să-şi 
mascheze fiecare gând, fiecare emoție? 

— Dacă aş fi fratele tău, mi-aş rupe maxilarul şi nasul, 
după care mi-aş înnegri ochii pentru simplul fapt că nu ți- 
am refuzat propunerea imediat. 

Era atât de sumbru, atât de serios. 

— Nu o să-i spun lui Griff de aranjamentului nostru. O 


să-i spun doar că o să locuiesc aici şi o să predau eticheta. 
Nu o să-i spun că e un bordel. 

O altă gură de scotch. Althea îşi dorea cu disperare o 
gură de sherry, dar nu voia să arate că degetele îi tremurau 
în timp ce-i aştepta răspunsul. 

— Am o regulă strictă pe care o ascult, una pe care nu 
o încalc niciodată. Femeile de sub protecţia mea îmi sunt 
interzise. Nu profit de ele. Nu mă culc cu ele. Tu o să fii sub 
protecţia mea. 

Dezamăgirea o lovi. 

— Şi dacă nu o să locuiesc aici? 

— Tot m-aş considera responsabil pentru tine. 

Poate fetele puteau s-o înveţe. Deşi cum ar începe să 
se simtă confortabil cu atingerea unui bărbat dacă nu avea 
unul care s-o atingă? Nu voia să recunoască faptul că 
anticipa atingerea lui. Voia să-i simtă degetele plimbându- 
se nu doar pe faţa ei. 

— Cu siguranţă ai putea să mă înveţi ce trebuie să 
ştiu fără să consumăm actul complet. Cred că ar fi în 
beneficiul meu. Să fiu experimentată, dar pură. 

Bestia o studie, ca şi cum încerca să-şi imagineze 
totul. O femeie care era o contradicţie, care ştia cum să 
ofere plăcere, dar niciodată nu fusese satisfăcută complet. 

— Pe cât de mult vrei să ieşi tu din afacerea asta, pe 
atât de mult vreau eu să învăţ, spuse ea încet, sperând că 
vorbele îi puteau fi auzite. 

Maxilarul lui magnific se încordă, iar Althea se întrebă 
dacă seducţia ar fi implicat să treacă o lamă peste el, 
ascultând zgomotul firelor din barbă când erau îndepărtate, 
apoi sărutând pielea netedă. 

Într-un final, bărbatul încuviinţă. 

— Am abilitatea să te învăţ cum să fii o ispită fără să- 
mi violez principiile. 


Bărbatul era sigur că odată cu acele cuvinte, se 
condamnase la o moarte timpurie. Pentru că satisfacerea 


tentaţiei de a o atinge fără să o facă cu totul a lui avea să-l 
omoare. 

Când Althea expiră, se rezemă de scaun şi îşi îndreptă 
privirea spre foc, ca şi cum voia să-l scutească de uşurarea 
care îi umpluse ochii cu lacrimi. Bărbatul ştiu sigur că era 
un om mort. 

Se ridică în picioare şi se duse într-un colţ, având o 
nevoie disperată să bea mai mult scotch. Probabil avea să- 
şi petreacă restul vieţii întrebându-se de ce fusese de acord 
cu condiţiile ei. Poate pentru că nu suporta gândul ca 
Althea să caute ajutor în altă parte şi devenise dar că era 
hotărâtă să o ia pe acest drum şi nici un argument nu avea 
s-o facă să se răzgândească. Sau poate pentru că din prima 
clipă când o văzuse, o dorise cu o ferocitate care sfida orice 
logică. 

lronia era evidentă. Voia să scoată şase femei din 
acest domeniu şi, ca să facă asta, trebuia să mai introducă 
una. Cel puţin Althea avea să fie mai selectivă, mai 
exclusivă. Se întrebă dacă avea să se răzgândească dacă îi 
plătea un salariu de o mie de lire. Dar atunci, nu ar fi cu 
nimic diferit faţă de ceilalţi bărbaţi din viaţa ei care 
încercau să controleze direcţia în care se îndrepta ea. 

Bestia îşi bău scotch-ul, îşi mai turnă şi se întoarse 
spre ea. Althea se întorsese spre fereastră, soarele 
dimineţii formând o aură în jurul ei. Era un înger delicat. 
Asta crezuse prima oară când o văzuse. Dar la naiba, avea 
oţel în ea şi o latură diavolească. 

— Mai vrei sherry? 

— Nu, trebuie să merg la muncă în câteva ore. 

Bărbatul se duse spre fereastră, se rezemă de manta 
şi se bucură de marginea sa dură. 

— O să-mi pun avocatul să stabilească termenii 
înţelegerii noastre. 

Fata îl privi. 

— Cum o să formulezi aranjamentul adiţional pe care 
l-am făcut? 

— Inofensiv. O să mă gândesc. Principala mea grijă 
priveşte aranjamentele financiare, ca să fie totul clar şi să 


nu puteam profita unul de celălalt. 

— Am încredere în cuvântul tău. 

Bărbatul îi zâmbi ironic. 

— Nu eşti tu femeia care tocmai s-a plâns că bărbaţii 
sunt nişte creaturi în care nu poţi avea încredere când vine 
vorba de fapte bune? 

Althea zâmbi, roşi şi se uită pe geam. 

— Presupun că da. Va trebui să lucrez în seara asta. 
Se bazează pe mine. Dar o să-l anunţ pe Mac. Sper că 
începând de mâine, una din celelalte fete o să mă poată 
înlocui. 

— O să plătesc cinci lire pentru oricare din turele tale 
lucrate de altcineva până când îţi găseşte înlocuitor. 

Fata îl studie şi îşi muşcă buza de jos. 

— Una din fetele tale nu poate să preia poziţia? 

— Câştigă mai mult lucrând aici. Asta e unul din 
obstacolele cu care o să te confrunţi. Puţine ocupaţii pentru 
femei plătesc atât de bine, aşa că va trebui să găseşti ce 
pasiune are fiecare din ele. Pentru că dacă nu o să le aducă 
la fel de mulţi bani, trebuie să le aducă bucurie. 

— Poate ar fi trebuit să ştiu asta înainte să fiu de 
acord cu condiţiile tale. 

— Până contractul nu e semnat, poţi să pleci. 

— Nu am de gând să fac asta. Se uită la ceas. Trebuie 
să plec. Dacă eşti de acord, aş putea să mă mut mâine. 

— E perfect. Aş vrea ca fetele să înceapă cât mai 
repede posibil. 

— Foarte bine. E vreo oră care îţi convine? 

— Pot să trimit o trăsură după tine pe la 10. 

— Ai o trăsură? 

— Nu, dar fratele meu are. Pot s-o împrumut. O să fie 
mai uşor să-ţi transporţi lucrurile. 

— Am foarte puţine lucruri de transportat. Efectiv, ne- 
au dat afară doar cu hainele pe care le purtam şi câteva 
obiecte personale. O să iau o birjă. 

Bărbatul încuviinţă. 

— Vrei să-ţi vezi camera înainte să pleci? În caz că nu- 
ţi place şi te răzgândeşti? 


— Atâta timp cât are un pat, nu o să mă răzgândesc. 

Bestia nu suportă să se gândească la cât de puţine îi 
fuseseră lăsate tinerei. Fiica unui duce fusese redusă la a 
se mulţumi cu resturi. În acel loc, avea să descopere că nu 
existau resturi. Avea să aibă orice voia, iar el se va asigura 
de asta. 

În hol, îi luă haina din cuier şi i-o puse pe umeri, apoi 
îşi puse propria haină. 

— Nu trebuie să mă însoţeşti acasă, spuse ea. 

— Nu am de gând s-o fac. 

Fu dezamăgită şi mulţumită, ca şi cum voia 
independenţă, dar şi un bărbat căruia îi păsa destul de mult 
cât să o vegheze. 

Bestia simţi satisfacţie când îi chemă o birjă şi fata 
râse. 

— Ar fi trebuit să ştiu că nu o să mă laşi să mă întorc 
acasă singură. 

— Nu m-am gândit să întreb. Cum ţi-e capul? 

— Mai bine. Zona încă e sensibilă, dar cucuiul nu mai 
e atât de mare. 

— Bine. Bestia îi dădu birjarului adresa ei. Aşteapt-o 
să se pregătească, apoi du-o la Sirena şi Unicornul. Asta ar 
trebui să asigure că timpul tău e bine plătit. 

Îi dădu nişte monezi. 

— Foarte bine, domnule. 

— Nu trebuie să faci asta, spuse ea. 

— Acum avem un aranjament. În plus, nu ai aflat că 
atunci când îmi spui că nu trebuie să fac ceva, asta nu mă 
opreşte să fac lucrul respectiv? 

— Sper că nu o să avem neînţelegeri în următoarele 
trei luni. 

— Am dubii în privinţa asta. 

Deşi membrul lui deja îl contrazicea. 

O ajută să intre în birjă. 

— Să îmi trimiţi vorbă dacă ai nevoie de ceva. 

— Nu cer decât ce am stabilit. 

Când birjarul porni, Bestia îşi încrucişă braţele şi o 
privi până dispăru. Aştepta cu nerăbdare să-i demonstreze 


că se înşela. 

În seara aceea, Bestia nu veni la Sirenă. Althea abia 
reuşi să-şi servească cum se cuvine clienţii din cauza 
timpului pierdut uitându-se la uşă, încercând să-l facă să 
intre. După ce îl surprinse pe Mac încruntându-se la ea de 
câteva ori, fu aproape sigură că bărbatul se simţise uşurat 
când îi dăduse preavizul. Datorită ofertei generoase a lui 
Benedict, Mac nu va avea probleme să găsească alte fete 
dispuse să-i preia tura. Una dintre ele chiar avea o prietenă 
care căuta oportunitatea de a lucra la Sirenă, aşa că nu se 
simţi vinovată că pleca atât de repede. 

Când închiseră localul şi toată lumea începu să facă 
curat, Mac o chemă şi îi arătă spre nişte monezi de pe 
tejghea. 

— Câştigul tău pentru serile în care ai fost aici. 

După ce numără banii, fata dădu din cap. 

— Nu ai oprit berile pe care le-am turnat în cap 
clienţilor. 

— Niciodată nu o fac. Doar ameninţ fetele ca să se 
gândească de două ori înainte să facă asta. Mă gândesc 
însă că dacă totuşi au făcut-o, probabil clientul a meritat-o. 
Îi făcu cu ochiul. Probabil a ciupit-o de fund. 

Fata zâmbi. 

— Mi-a plăcut să lucrez pentru tine. Mulţumesc că m- 
ai angajat când nu aveam experienţă. 

— Ai oferit stil locului. Noroc cu noua ta afacere. 

Althea nu-i spusese despre ce era vorba, decât că 
acceptase ceva altundeva. Băgă banii în buzunar şi se duse 
să-i ajute pe ceilalţi, dând cu mătura. Nu îi va fi dor de asta. 

Când în sfârşit ieşiră toţi afară, Mac îşi luă rămas-bun. 
Poate chiar avea să-i fie dor de ea. Polly o îmbrăţişă. Rob îi 
spuse să se întoarcă la o bere cândva. Ceilalţi doar îi făcură 
cu mâna înainte să plece. 


Althea înaintă pe stradă şi zâmbi când îl văzu pe 
Griffith rezemat de perete, cu un picior îndoit, lipit de zid, 
mâinile băgate în buzunarele hainei, capul lăsat în jos. 
Când îi auzi paşii, se uită în direcţia ei, se îndreptă şi îi 
răspunse la zâmbet. 

— i-am spus că nu o să mai întârzii. 

Nu-l mai văzuse de când plecase la docuri în 
dimineaţa aceea. Aşa erau zilele lor, nu se vedeau până la 
miezul nopţii. Acum Althea avea atâtea să-i spună. 

— Domnişoară Stanwick? 

Uitându-se dincolo de Griffith, văzu o birjă. Nu ar fi 
trebuit să fie surprinsă. 

— Da? 

— Am fost plătit să vă duc acasă. 

— Trewlove, presupun, spuse Griffith, care nu părea 
încântat. 

— Probabil. 

Absolut. Putea să parieze cele 2 000 de lire pe care 
încă nu le câştigase. 

— De unde ai ştiut că sunt eu? îl întrebă ea pe birjar. 

— Domnul mi-a spus să fiu atent la o fată frumoasă 
care vine pe alee. 

Asta nu ar fi trebuit să-i placă, nu ar fi trebuit să-i facă 
obrajii să ia foc. Avea senzaţia că atunci când o să se 
termine totul, va uri regula lui. Griffith o ajută să se urce în 
birjă, după care se aşeză şi el. 

— Presupun că nu a avut încredere c-o să-mi ţin 
promisiunea şi nu o să întârzii. 

Fata presupunea că avea legătură cu faptul că 
Benedict se considera acum responsabil pentru ea. Când 
birjarul porni, Althea oftă mulţumită că nu trebuia să 
meargă pe jos acasă. 

— Sora lui deţine taverna, nu-i aşa? întrebă Griffith. 
Ducesa de Thornley? 

— Da. 

— O să-l anunţ prin intermediul ei că nu ai nevoie de 
ajutorul lui. Sunt perfect capabil să te însoțesc acasă. 

Fratele ei era atât de mândru. Faptul că se văzuseră 


nevoiţi să se bazeze pe bunătatea străinilor fusese unul 
dintre cele mai grele lucruri de acceptat. Althea se gândi 
să-i spună că nu era nevoie de asta, dar se hotărî să 
aştepte până când ajungeau acasă. Poate că avea obiecţii 
la planul ei şi nu voia ca birjarul să audă discuţia. 

După ce ajunseră la locuinţa lor, Althea se duse la 
şemineu şi privi găleata plină cu cărbune. Se gândi că îl 
surprinsese pe Benedict cu vizita de dimineaţă. Dacă 
bărbatul se aşteptase la asta, nu ar fi trimis atât de mult 
cărbune. În mod ciudat, abundența nu era doar o 
confirmare a naturii lui generoase şi a faptului că îşi 
respecta promisiunea, dar îi dădea şi curaj să înceapă o 
discuţie ce-ar fi putut deveni neplăcută. 

— Mă duc la culcare, spuse fratele ei. 

Althea simţi oboseala din vocea lui, dar discuţia nu 
mai putea aştepta. El urma să plece înainte de răsărit şi 
lucrurile trebuiau lămurite. 

Fata se întoarse. 

— Seara asta a fost ultima mea noapte la tavernă. 

Fratele ei stătea lângă masă, aşteptând-o probabil să 
ridice felinarul ca de obicei. 

— Slavă Domnului! Niciodată nu mi-a plăcut că lucrai 
acolo, mai ales atât de târziu. O să fiu mai liniştit ştiind că 
eşti în siguranţă acasă. 

— De fapt, Griff, dimineaţă, domnul Trewlove mi-a 
oferit un post de profesoară. L-am acceptat. Mâine, sau mai 
degrabă, azi mai târziu, o să mă mut în casa unde o să 
predau. 

— O să predai? Nu eşti profesoară. 

Nu fusese nici croitoreasă, vânzătoare la băcănie sau 
servitoare la tavernă. 

— Cred că ştiu tot ce trebuie ca să fac asta. Domnul 
Trewlove ajută nişte femei să-şi îmbunătăţească viaţa şi o 
parte din ajutorul ăsta implică rafinament. Mă plăteşte cu 
100 de lire pe an, îmi oferă cazare şi mâncare. Nu am putut 
refuza o ofertă aşa generoasă. 

Fratele se încruntă atât de tare, că Althea se temu că 
avea să se rănească. 


— Asta e o propunere exorbitantă. De ce ţi-a făcut-o? 
Ce vrea de la tine? 

— Ţi-am explicat. Să predau rafinamentul, fineţea şi 
eticheta. 

El dădu din cap. 

— Ba nu, vrea să profite de tine, să te ducă în patul 
lui. Îţi interzic aşa ceva. 

— Poftim? 

— Nu o s-o faci. 

— Am fost deja de acord. 

— Trimite-i un bilet prin care îi spui că nu mai eşti de 
acord. 

— Nu o să fac asta. 

Tânărul părea trăsnit. 

— Sunt fratele tău... 

— Dar, dar nu tatăl meu, nu soţul, nu regele. Nu mă 
stăpâneşti. În plus, vreau să fac asta. Mă încântă idea. Am 
abilităţile necesare pentru asta. Pot să schimb ceva. 

În timp ce spunea cuvintele astea, îşi dădu seama că 
toate erau adevărate, mai adevărate decât crezuse. Fusese 
atât de preocupată de viitorul ei, că nu apucase să se 
gândească la ce simţea legat de ce avea să facă. 

Fratele ei părea foarte uimit. Se lăsă pe un scaun. 

— Deci nu o să mai stai aici? 

Fata observă că el nu obiecta împotriva postului ei, ci 
mai degrabă împotriva faptului că avea să fie singur. Avea 
să se trezească dimineaţa şi să se întoarcă seara într-o 
casă goală. Althea i se alătură la masă, se aşeză pe scaun 
şi îşi puse mâinile peste ale lui. Trebuia să-i îngrijească 
mâinile înainte să se retragă. Începând din seara aceea, va 
trebui s-o facă singur. 

— Griff, te-am auzit vorbind cu Marcus azi-noapte. Nu 
am nevoie de bonă. 

Cu un mormăit, bărbatul închise ochii. 

— Althea, nu am vrut să sune aşa. 

— Ştiu. Uită-te la mine. 

Griffith deschise ochii, care erau la fel de albaştri ca ai 
ei şi fata văzu mult regret în ei. 


— Nu ştiu exact ce face Marcus, dar am auzit destul 
cât să înţeleg că e foarte periculos şi ştiu că are nevoie de 
tine alături, mai mult decât am eu. La noul meu loc de 
muncă, nu o să fiu deloc în pericol. Nu vor fi domni care să 
se poarte urât. Nu o să mai merg singură noaptea. O să 
dorm într-un pat. O să am un şemineu. O să fiu în 
siguranţă. Dacă crezi că e nevoie de tine altundeva, eşti 
liber să te duci fără să te simţi vinovat. li strânse mâinile 
într-ale ei. Dacă decizi să i te alături lui Marcus, te rog să ai 
grijă. Nu suport gândul de a vă pierde pe niciunul dintre voi. 

Tânărul îi aruncă un zâmbet nesigur. 

— Cred că amândoi te privim ca pe fetiţa emoţionată 
care ne invita la petreceri să beam ceai din ceşti mici în 
care abia încăpeau trei picături de lichid. 

Niciodată nu-i acceptaseră invitaţiile. Fata crezuse că 
era din cauza mesei mici şi a păpuşilor aşezate pe scaune. 

— Nu mai sunt interesată de petreceri cu ceai zilele 
astea. 

— Nu cred că Marcus va fi încântat. Pe de altă parte, 
cred că ai dreptate. Noul loc de muncă o să te scutească de 
griji... şi pe mine şi pe el. Se pare că acest Trewlove deja şi- 
a asumat că o să-ţi ofere adăpost şi o să-ţi poarte de grijă. 

— Din ce am văzut când a venit la Sirenă şi din ce mi- 
au spus alţii se pare că misiunea vieţii lui e să se asigure că 
oamenii sunt trataţi cum se cade. 

— Mai mult ca sigur că asta i se trage de la faptul că e 
bastard. Probabil a avut o copilărie grea. Deşi îndrăznesc să 
spun că, în prezent, numele Trewlove e mai respectat decât 
numele nostru. Ca să vezi! 

Părea că gândul acela îi lăsa un gust amar, iar Althea 
nu era sigură dacă asta era pentru că Trewlove devenise 
sinonim cu bastard sau pentru că Stanwick devenise 
sinonim cu trădător. Majoritatea oamenilor ar fi ales o 
asociere cu Trewlove în defavoarea uneia cu Stanwick. 
Lucrurile nu ar fi stat aşa în urmă cu ceva timp. 

Griffith se uită la foc. 

— Presupun că ela trimis cărbunele. 

— Aseară a insistat să facă focul, aşa că a trimis 


cărbunele pe care l-a folosit. 

— Cu dobândă, se vede. Chiar pare că o să aibă grijă 
de tine. 

Althea se hotărî să nu-i spună de banii suplimentari 
pe care avea să-i câştige. Nu voia ca Griffith să realizeze că 
noul ei loc de muncă era temporar, cel mult trei luni. Poate 
informaţia îl oprea să-l ajute pe Marcus şi o forţa să-i 
dezvăluie planurile de viitor. Nici Marcus, nici Griffith nu ar 
fi fost de acord cu aşa ceva. 

— Simt că am luat decizia corectă în ceea ce priveşte 
locul meu de muncă. Mă aşteaptă mâine-dimineaţă la ora 
10, aşa că o să-mi iau rămas-bun de la tine la răsărit. 

— O să vin cu tine. 

Fata se bâlbâi puţin. 

— Poftim? 

— O să te însoțesc la noua ta casă, ca să ştiu unde te 
găsesc. 

— Pot pur şi simplu să-ţi dau adresa. 

— Vreau să mă asigur că e un loc acceptabil, 
respectabil. 

— Dumnezeule, Griff! Uite unde locuim acum. Şi o 
cocină ar fi mai acceptabilă. 

Griffith păli. Din clipa în care trecuse pragul acestei 
grote mici, reci şi hidoase, cu vopseaua ştearsă, lemnul 
zgâriat, ţeava de apă învechită şi foarte greu de folosit, nu 
îşi exprimase niciodată disperarea că ajunseseră atât de 
jos. 

— Există şi locuri mai rele, Althea. Probabil Marcus 
locuieşte într-unul chiar acum, asta dacă locuieşte undeva. 
Ar putea la fel de bine să doarmă pe stradă. 

Fata inspiră adânc şi îşi trase pelerina pe ea, 
încercând să se încălzească. In noua ei casă, va putea să-şi 
ţină pelerina în cuier. Nu va mai fi nevoită să stea 
îmbrăcată înăuntru ca afară. 

— Nu am vrut să par nerecunoscătoare. Nu e vina ta 
sau a lui Marcus că am ajuns unde am ajuns. Dacă vrei, 
însoţeşte-mă mâine, dar să ştii că nimic din ce-mi vei spune 
nu o să mă facă să mă răzgândesc. 


Când în urmă cu trei luni pierduseră tot şi fugiseră, îşi 
adusese hainele râmase, peria, oglinda şi o sticluţă de 
parfum cu miros de gardenia într-o geantă mare din 
material de covor. Folosea foarte rar parfumul. Se îndoia că 
cineva chiar îi simţea mirosul. Cu toate astea, dacă se 
dădea cu puţin parfum în spatele urechii, avea impresia că 
nu pierduse totul. Lăsă păturile strânse într-un colţ, în caz 
că Griffith sau Marcus le vor folosi. Puse pe ele banii pe 
care îi câştigase la Sirenă, cele trei monezi date de 
Benedict Trewlove şi puţinii bănuţi care-i rămăseseră de la 
celelalte două locuri de muncă. Ştia că Griffith era prea 
mândru să ia banii direct de la ea. Dacă îi lăsa acolo, nu 
avea de ales. Althea se simţea mai bine acum, ştiind că 
banii le puteau fi de folos fraţilor ei 

Nu se gândi să pună nişte monezi deoparte pentru 
birjă. Ştia că nu va fi nevoie. 

Când ieşi din casă împreuna cu Griffith, văzu că 
avusese dreptate. 

— Bună dimineaţa, domnişoară Stanwick! spuse 
birjarul care o adusese şi seara anterioară. 

— Bună dimineaţa, domnule! 

Griffith o ajută să se urce în trăsură, apoi intră după 
ea. Îşi ţinu geanta pe genunchi. Nu îşi vorbiseră de când se 
treziseră. Ura tensiunea dintre ei. 

Althea îi studie profilul, încercând să-l memoreze în 
eventualitatea că nu se mai întâlneau vreodată. Fratele ei 
făcuse parte din viaţa ei de când se născuse, însă îl putea 
descrie pe Benedict Trewlove mai detaliat decât pe el. 

— Ce o să spui la docuri despre absenţa ta din 
dimineaţa asta? 

— Nimic. Am terminat cu asta. O să-mi iau salariul 
după-amiază şi o să merg mai departe. 

— Te duci să-l cauţi pe Marcus? 

Fratele ei o privi în sfârşit şi îi zâmbi crispat. 

— Da. Mă simt vinovat că mă simt atât de uşurat... 

— Că scapi de mine? 

Tânărul dădu din cap. 

— În niciun caz, ci pentru că pot să-l ajut. Doar sper 


că treaba asta o să meargă pentru tine. 

— O să fie bine. Ţi-am lăsat pături şi... nu plănuise să-i 
spună despre bani, dar voia să se asigure că Griff se 
întorcea acasă şi intra în camera ei... şi toţi banii. 

Griff nu păru încântat, aşa cum Althea ştia că avea să 
se întâmple. 

— Poate o să ai nevoie de ei. 

— Nu o să am. O să-l rog să-mi dea salariul pe 
săptămâna asta în avans şi nu o să am nicio problemă. 

— Ai foarte multă încredere în el. 

— Nu am avut niciun motiv să n-o fac. 

— Ai mai judecat greşit înainte un bărbat. 

Althea ştia că se referea la logodnicul ei. 

— Nu e corect. Toţi l-am judecat greşit şi pe tata. 

Asta păru să-l lase fără cuvinte. 

— Da, aşa e. 

Birja opri în faţa noii ei locuinţe. 

— Ştiu locul ăsta, spuse Griffith, întorcându-şi privirea 
spre ea. E un bordel. 

— Ai fost în vizită? 

— Nu. Îşi mută privirea spre clădire, apoi din nou spre 
ea. Mi l-au recomandat nişte colegi. Doar nu crezi că o să te 
las să intri aici. 

Fata oftă. 

— A, Griff, am fost deja de două ori. O să predau, nu o 
să fac... alte lucruri. 

Uşile birjei se deschiseră şi Althea ieşi strângând 
mânerul genţii. 

— Dă-mi drumul. 

Griffith ieşi şi el şi îi puse geanta la picioare. 

— Althea... 

— O să fiu bine, îţi promit 

— Să vă aştept, domnule? întrebă birjarul. 

— Nu. 

După ce birja porni, Griffith zâmbi. 

— Nu cred că Trewlove ar fi plătit pentru întoarcerea 
mea acasă. Dacă lucrurile nu merg aşa cum te aştepţi sau 
dacă ai nevoie de noi - scoase o bucată de hârtie din 


buzunar, i-o puse în palmă şi îi închise degetele - mergi la 
adresa asta, bate la uşă şi spune-i bărbatului care răspunde 
că ai un pachet pentru Wolf, care trebuie ridicat imediat. 
Marcus o să fie informat şi în noaptea aceea ar trebui să 
auzi o bătaie la uşă. Când asta se va întâmpla, ieşi să te 
întâlneşti cu noi. Dar contactează-ne numai dacă e ceva 
foarte important. 

Era ca şi cum păşea într-o lume a criminalilor, a 
spionilor şi a intrigilor. Dacă nu ar fi fost acţiunile tatălui lor, 
Marcus ar fi devenit ducele de Weolfford. Se întrebă dacă 
acela era motivul pentru care aleseseră porecla. Wolf. 

— Aşa l-ai contactat pe Marcus? 

— Doar de câteva ori. E mai bine pentru el ca oamenii 
să creadă că a întors spatele la tot ce iubea odată. 

Althea făcu ce nu mai făcuse niciodată. Îl îmbrăţişă 
strâns, ca şi cum nu vor mai avea niciodată ocazia să facă 
asta. Când şi braţele lui o cuprinseră, fata aproape că 
începu să plângă. 

— Ai grijă, te rog. Şi dacă ai nevoie de mine, ştii unde 
mă găseşti. 

Tânărul se îndepărtă şi arătă spre clădire. 

— la-o înainte. 

Fata îşi ridică geanta, se îndreptă spre trepte, le urcă, 
puse mâna pe mâner şi privi în urmă, pentru un ultim 
rămas-bun. 

Bărbatul deja dispăruse în mulţimea de trecători care 
se duceau la muncă, la cumpărături, acasă sau la întâlnire. 
Altheei i se păru că erau multe aspecte legate de Griffith pe 
care nu le ştia. 

Uşa se deschise şi înainte să poată reacţiona, cineva îi 
luă geanta din mână. 

— Nu părea prea fericit, spuse Benedict Trewlove. 

Fata şi-l imagină cu nasul lipit de fereastră, 
aşteptând-o, şi văzuse când îşi luase rămas-bun de la 
fratele ei. 

Gândul că bărbatul aşteptase cu nerăbdare 
întoarcerea ei nu ar fi trebuit să o încânte atât de mult. 
Între ei nu putea fi ceva serios. Bestia nu avea să facă parte 


din planurile ei de viitor. Era doar un mod de a-şi atinge 
scopul, la fel cum era şi ea pentru el. Aveau să se ajute 
reciproc, apoi să se despartă prieteneşte şi să-şi vadă de 
viaţă. 

Bărbatul se dădu în spate şi fata trecu pragul. 

— A recunoscut acest loc ca fiind un bordel vizitat de 
unii colegi de-ai lui şi asta i-a displăcut, dar cred că o să-i 
treacă repede. Acum că a scăpat de mine, e liber să facă ce 
vrea. 

— Pierderea lui e câştigul meu. Hai să mergem în 
dormitorul tău, după care ne întâlnim cu avocatul să 
semnăm înţelegerea. 

O conduse de-a lungul salonului mare, trecură de 
saloane şi o luară în sus pe scări. 

— Toate fetele dorm. Închidem afacerea la şase. Deja 
la ora aia le este foame, deci înainte să se retragă, servim 
micul dejun. Dacă nu te trezeşti devreme, pot să-i spun 
bucătarului să-ţi pregătească micul dejun mai târziu. 

— M-am trezit mereu cu mult înaintea răsăritului să-i 
pregătesc mâncarea lui Griff, înainte să plece spre docuri. 
Bănuiesc că o să continui să mă trezesc tot aşa. 

— Găteşti? 

— Nu aş merge chiar aşa departe. Mâncam mai ales 
brânză, pâine şi ouă fierte, ceva ce necesită puţină 
pregătire. 

— Aici o să ai o selecţie mai bună. Aş fi putut să te 
atrag cu asta. 

— Oferta ta a fost mai mult decât satisfăcătoare. 

— Începând de mâine-dimineaţă o să poţi face ce vrei. 
Celelalte femei dorm până pe la douăsprezece şi jumătate. 
Prânzul se serveşte la unu. O să începi lecţiile la două. Cred 
că două ore pe zi sunt suficiente, deşi poţi să ajustezi 
programul dacă doreşti. Luăm cina la şase. Fetele se 
pregătesc pentru munca de noapte. Uşile se deschid 
clienţilor la opt. 

Althea se întrebă dacă toate bordelurile erau 
organizate atât de eficient sau dacă acesta era doar 
imaginea proprietarului său. Se uită repede şi vinovată la 


şirul uşilor în spatele cărora aveau loc nebunii. Oare acolo 
se aflau paturi mari, oglinzi, cearceafuri de satin, scaune 
acoperite cu mătase? 

— Poţi să explorezi dacă vrei, spuse el, cu umor în 
voce, făcând-o să înţeleagă că se oprise din mers în timp ce 
el continuase să meargă. Nu te muşcă. 

Se ruşină. 

— Nu, eu doar... Prefer să-mi văd camera. 

Respiră mai uşurată când ajunseră la următorul etaj. 

— Biroul meu. Arătă spre o uşă închisă, aproape de 
capătul holului. De obicei acolo mă găseşti. 

Apoi Bestia se apropie de o uşă deschisă. 

— Biblioteca. Aici o să predai fetelor. 

Fata se uită înăuntru şi avu o senzaţie de mulţumire 
când simţi mirosul familiar şi văzu rafturile cu cărţi, atâtea 
cărţi. 

— Nu m-am aşteptat la o bibliotecă într-un bordel. 

— Etajul ăsta nu e considerat parte din bordel. E 
considerat reşedinţa noastră. Se uită în jur. Imi plac cărţile. 

— Deci toate astea sunt ale tale? 

— Toate. 

Probabil îl costaseră o avere. Althea intră în cameră, 
privind biblioteca întinsă de-a lungul unui întreg perete. 
Conţinea o varietate uimitoare de volume învelite în piele. 
Fu surprinsă de varietatea lor, numărul lor şi de cât de bine 
erau întreţinute. 

— Oricine poate citi? 

— Da. 

Fata se apropie din nou de el şi zâmbi. 

— Dacă mi-ai fi arătat asta, probabil ţi-aş fi cerut 
jumătate din bani. 

— lţi place să citeşti? 

— Foarte mult. 

Răspunsul ei păru să-l mulţumească. 

— Ne vedem aici diseară la zece. Aici o să începem 
lecţiile tale. 

Lecţiile ei de seducţie. Se aşteptase să aibă loc într-un 
pat sau cel puţin aproape de unul, dar nu îi puse mai multe 


întrebări pentru că dintr-odată i se făcu incredibil de cald. 

— Ar trebui să mergem, spuse el încet. Nu mai avem 
mult şi trebuie să ajungem la avocat. 

— Sigur că da. 

O conduse spre uşa de la capătul holului, o deschise şi 
îi făcu semn să intre. Fata trecu pe lângă el şi fu izbită de 
parfumul lui. Lemn de santal, scorţişoară şi ceva mai 
întunecat, mai bogat, mai ademenitor, un parfum specific 
lui. Un parfum care i-ar fi umplut plămânii dacă i-ar fi 
inspirat mirosul pielii. În bibliotecă, într-un pat. 

Poate că biblioteca avea să fie numai punctul de 
început şi aveau să ajungă şi pe un pat imens, cu plapuma 
violet şi perne mov. 

Ca şi cum era un păcat să se uite la pat şi să se 
gândească la ce-ar putea să se întâmple acolo, Althea îşi 
mută privirea şi studie camera. Pereţii erau de culoarea 
lavandei. Un fotoliu cu brocart mov şi violete brodate în 
violet se afla aproape de şemineu. Un şifonier din mahon 
închis la culoare domina un perete. Lângă fereastră se afla 
un birou din mahon şi un scaun din lemn cu o pernă 
căptuşită. Althea se imagină stând la birou şi compunând 
scrisori în timp ce lumina soarelui se revărsa în cameră. 
Asta dacă îi mai rămâneau prieteni sau rude care să vrea 
să audă de ea. Toţi prietenii şi toate rudele îi abandonaseră 
pe ea şi fraţii ei, cu excepţia lui Kat. 

— Eşti bine? întrebă el. 

Probabil că amintirea pierderii ei se vedea în postura 
rigidă. Althea încercă să se relaxeze şi se uită peste umăr. 
El stătea în cealaltă parte a pragului, deşi îi aşezase geanta 
în cameră. 

— Absolut. Dormitorul e minunat. Ca să fiu sinceră, nu 
mă aşteptam la mai mult decât un pat. 

Privirea lui se întunecă, nările i se mişcară şi fata se 
întrebă dacă prezenţa ei lângă patul din cameră îl făcea să 
regrete ceea ce stabilise. 

— Eşti bine-venită să o personalizezi, să pui ceva pe 
pereţi. 

Althea nu avea să stea acolo atât de mult. Nu era 


înţelept să transforme camera într-un loc de care avea să-i 
fie dor. Cu toate astea, vru să fie recunoscătoare. 

— Mulţumesc. 

— Avem două menajere care îţi vor menţine camera 
curată. Un servitor care poate să-ţi aducă orice, pachete, o 
cadă, apă caldă pentru cadă. O spălătoreasă. Aşa cum îţi 
imaginezi, avem multe lenjerii de pat de care să ne 
ocupăm. Dar o să se ocupe şi de hainele tale. O să-ţi fac 
cunoştinţă cu ei mai târziu. 

— Se pare că te-ai gândit la tot. 

— Mă îndoiesc. Dacă mai ai nevoie de ceva, poţi să 
vorbeşti cu Jewel. Aşa cum ţi-am mai spus, ea se ocupă de 
tot, inclusiv de angajaţi. Orice altceva mai ai nevoie, poţi 
să-mi ceri mie. Dacă nu ai întrebări, o să te las să te faci 
comodă. Trebuie să plecăm în maximum 20 de minute. 

Dintr-odată, un val de agitaţie o lovi, când îşi dădu 
seama ce făcea. 

— E destul timp. Aşa cum vezi, nu am prea multe 
lucruri. 

Ceva apăru pe faţa lui, ceva ce Althea nu putu 
identifica: tristeţe, furie, dezamăgire, suferinţă. 
Dumnezeule, spera să nu fie milă! Nu ar fi suportat dacă 
bărbatului i-ar fi fost milă de ea. 

— Ne vedem în salon când eşti gata. _ 

Apoi plecă, iar Althea putu să respire din nou. Işi luă 
geanta şi o aşeză pe pătură. Camera nu era nici pe de parte 
atât de elegantă ca cele în care dormise sub acoperişul 
tatălui ei, la moşie sau în Londra. Dar o făcea să se simtă 
ca şi cum lucrurile începeau să-şi revină. 


* 


Bestia se uita pe geamul din salon, cu paharul de 
scotch pe jumătate băut în mână. Incerca să-şi distragă 
gândurile de la imaginea ei pe patul din fundal. Cât de uşor 
ar fi fost să se culce cu ea. Cât de satisfăcător să-şi înceapă 
lecţiile cu cineva pe care nu avea s-o uite niciodată. 

Rămăsese lângă uşă, neîndrăznind să intre în cameră. 


Se temea că ar fi cedat tentaţiei. Se întreba de câte ori 
avea să fie la un pas să-şi încalce regula. Nu-şi amintea de 
un vreun moment în viaţa lui când dorise atât de mult o 
femeie. 

Ca un puşti îndrăgostit, stătuse la fereastra aceea 
aşteptând sosirea ei, iar când birja apăruse în sfârşit, se 
abţinuse să îi iasă în întâmpinare. Asta se dovedi a fi în 
avantajul lui. Pumnii încleştaţi ai fratelui ei erau un indiciu 
despre cum ar fi fost întâmpinată Bestia. 

Nu era convins că Althea înţelegea cât de mult nu 
dorea Griffith Stanwick ca ea să fie în locul acela. Faptul că 
acum fata se afla la etaj era o dovadă a puterii ei de 
convingere sau poate a încrederii fratelui ei în judecata ei 
sau a dorinţei lui să o vadă fericită sau a propriei lui nevoi 
de a fi liber să facă ce conta cel mai mult pentru el. 

Ce conta cel mai mult pentru Bestie era să-şi păstreze 
promisiunea să nu se culce cu ea. Convins că Althea urma 
să îndeplinească primul termen, de trei luni, când avea să 
se vadă cu banii în mână, era posibil ca ea să se 
răzgândească şi să nu mai vrea să devină amantă. Poate 
avea să-şi dea seama că mariajul era o opţiune pentru ea şi 
el nu voia să îi micşoreze şansele de a-şi găsi fericirea, 
luându-i ceea ce mulţi bărbaţi îşi doreau în noaptea nunţii. 
Nu voia să o ruineze. 

Bestia auzi paşi uşori. Ceva se schimbase în casă, 
acum că ea era acolo. Nu mai era în aceeaşi decadenţă. 

Se întoarse şi o privi intrând în salon, cu anticipare în 
ochi şi obraji roşii. Puse jos paharul. 

— Hai să mergem să oficializăm înţelegerea dintre 
noi. 

După asta, nu avea să mai fie cale de întors. 


Capitolul 8 


În timp ce aşteptau să intre la avocat, Althea încerca 
să se calmeze. Una era să negocieze condiţii scandaloase 


cu Benedict Trewlove în intimitatea salonului său şi cu totul 
altceva să aibă totul scris de un bărbat decent, a cărui 
treabă era să aplice legea şi să fie martorul momentului în 
care ea nu numai că semna înţelegerea, dar îşi şi 
condamna sufletul la flăcările eterne ale damnării. Pe de 
altă parte, ceea ce făcuse tatăl ei îi asigurase deja acest 
final prin simplul fapt că era fiica lui. De ieri, Althea 
începuse să vadă avantajele acceptării libertăţii pe care i-o 
permiteau păcatele lui. 

— Domnul Beckwith vă aşteaptă, spuse secretara, 
care ţinea deschisă o uşă de stejar imensă ce ameninţa să 
o înghită. 

Picioarele nu-i erau atât de sigure pe cât ar fi vrut 
când se ridică odată cu Benedict, dar apoi el puse o mână 
pe spatele ei cu o siguranţă şi o putere care trecură şi în ea 
şi îi calmară emoția. 

Intră în camera în care un bărbat mic şi slab se afla în 
spatele unui birou. Bărbatul îşi înclină capul cărunt. 

— Domnişoară Stanwick, domnule Trewlove. 

Încă i se părea nepotrivit ca lumea să i se adreseze 
astfel şi nu cu Lady Althea. 

— Domnule Beckwith, e pregătită înţelegerea? întrebă 
Benedict. 

— Da, domnule. Vă rog, luaţi loc. 

Arătă spre cele două scaune de piele din faţa biroului 
său. 

Benedict îi făcu semn fetei spre scaunul din stânga, în 
timp ce el se aşeză pe celălalt. Dacă avocatul avea o părere 
legată de relaţia ei cu bărbatul de lângă ea, îşi tinu 
gândurile pentru el. Althea bănui că Benedict îl plătea bine 
pentru abilitatea de a nu-şi spune părerea despre diverse 
lucruri. 

Bărbatul îi privi cu nişte ochi albaştri pătrunzători care 
păreau mai mari din cauza ochelarilor pe care-i purta. 

— Am o copie pentru fiecare şi un exemplar pe care o 
să-l păstrez eu. Citiţi-le ca să vă asiguraţi că totul e cum aţi 
dorit. 

Fata spera că niciunul dintre ei nu observă tremuratul 


uşor al degetelor sale când luă foaia pe care i-o întinsese 
avocatul şi începuse să citească. Totul era atât de formal, 
atât de corect scris, exact cum vorbiseră ziua anterioară. 

Salariul ei de o sută de lire avea să fie plătit 
săptămânal, iar banii aveau să fie plătiţi integral dacă ea se 
hotăra să plece de bunăvoie înainte să treacă cele cincizeci 
şi două de săptămâni. Dacă el o concedia sau ea pleca de 
bunăvoie, îi erau garantate 100 de lire, chiar dacă ea era 
vinovată pentru plecare. Nu discutaseră despre cum aveau 
să gestioneze situaţia în cazul unei despărţiri neplăcute. 
Nici nu se gândise că ar fi putut apărea un motiv care s-o 
facă să plece mai repede decât anticipase. Se părea că 
Benedict avea mai multă experienţă cu contractele decât 
ea. Althea nu găsi nicio problemă cu condiţiile despre ea. 

Plata pentru atingerea ţelurilor de trei, şase şi 
douăsprezece luni erau detaliate. Scurt şi la obiect. 

Când însă citi anexa la negocierile lor inima îi bătu 
atât de tare că era convinsă că avocatul o putea auzi. 

Domnul Trewlove avea să-i ofere domnişoarei 
Stanwick lecţii despre cum să devină o ispită. Când 
colaborarea lor ajungea la final, dacă domnişoara Stanwick 
hotăra că domnul Trewlove nu îşi îndeplinise scopul, 
domnul Trewlove avea să-i ofere o mie de lire. 

Fata se uită în dreapta, unde Benedict stătea atât de 
calm. Pusese hârtia pe birou, semn că o citise deja. 

— Ultima parte, dacă aş spune că eforturile tale au 
fost un eşec... 

Bărbatul ridică din umeri. 

— Dacă eu pot să te penalizez pentru că nu te-ai 
ridicat la înălţimea aşteptărilor mele, mi s-a părut corect să 
pot fi şi eu penalizat dacă nu mă ridic la înălţimea 
aşteptărilor tale. 

— Ai încredere că nu o să mint doar ca să obţin o mie 
de lire. 

— O să minţi? 

— Nu. 

— Atunci nu văd care e problema. 

— Condiţiile nu par echitabile. Sunt mai mult în 


favoarea mea decât în a ta. 

— Ştii deja ce vreau. Acest lucru nu poate fi măsurat 
în bani. 

Pentru o clipă, Althea îşi imagină că Benedict nu se 
referea la ieşitul din afacerea cu bordelul, ci la a o face a 
lui. Cum ar fi să fie dorită cu atâta disperare? Să fie o 
nevoie, o dorinţă care întrecea bunul-simţ? 

— Dacă te uiţi la sumele menţionate în acest 
document şi crezi că afacerea e în favoarea ta, te asigur că 
nu e aşa. Eu sunt pregătit să semnez. Tu? 

Althea nu semnase în viaţa ei un document legal. 
Niciodată nu îşi pusese semnătura pe ceva care o lega de 
altcineva. Mereu crezuse că prima oară când avea să facă 
asta avea să fie în ziua când se va căsători oferindu-şi viaţa 
soţului ei. Cu toate astea, prin semnarea acestui document, 
avea să-şi asigure libertatea, ceva ce căsătoria nu i-ar fi 
garantat. Inspiră adânc, să se calmeze. 

— Da. 

Înmuie tocul de trei ori în cerneală. Îşi semnă numele 
de trei ori. De trei ori îl privi făcând acelaşi lucru. Apoi 
semnă avocatul, ca martor. 

Când  terminară, Benedict Trewlove o privi cu 
satisfacţie. 

— Am terminat. 

Althea puse exemplarul ei în geantă. Benedict şi-l 
puse în haină şi se ridică. Fata îi urmă exemplul, iar domnul 
Beckwith făcu acelaşi lucru. 

— Domnule Trewlove, cum tot sunteţi aici şi dacă nu 
vi se pare un deranj. Mă întrebam dacă aţi putea... 
Deschise un sertar, scoase o carte şi o puse pe birou. Să 
daţi un autograf pentru soţia mea. l-a plăcut enorm. 

Uimită, Althea se întrebă dacă vorbea cu cineva care 
intrase în cameră neobservat. Deşi domnul Beckwith îi 
spusese pe nume, nu-şi putea imagina că avocatul sugera 
că Benedict Trewlove era autorul. 

Benedict luă cartea şi tocul cu care semnase 
înţelegerea în urmă cu câteva momente. 

— Vreţi să scriu ceva în mod special? 


— Las totul la discreţia dumneavoastră. Numele ei e 
Anne, cu e la final. 

Fascinată, Althea îl urmări pe Benedict deschizând 
coperta, înmuind tocul în cerneală şi scriind în interiorul 
cărţii. Fără să o închidă, i-o dădu înapoi domnului Beckwith. 

— „Pentru Anne, o femeie a misterului. Cu sinceritate, 
Benedict Trewlove.” Ha, o să-i placă! 

Bestia zâmbi. 

— Apreciez. M-a rugat şi să întreb când o să apară 
următoarea carte. 

— Cândva la finalul anului viitor. 

— O să-i comunic. Mai aveţi nevoie de ceva? 

— Nu, pentru moment. Apreciem discreţia. 

— Cu plăcere. E unul dintre lucrurile pentru care sunt 
plătit atât de bine. 

Benedict dădu mâna cu domnul Beckwith. 

— O zi bună atunci! 

Domnul Beckwith îi zâmbi fetei. 

— A fost o plăcere, domnişoară Stanwick. 

— Mulţumesc, domnule. 

Cu mâna pe spatele ei, Benedict îi făcu semn spre 
uşă, iar Althea se întrebă dacă era aceeaşi mână cu care 
scria romane. 

Se părea că deşi Benedict pusese multe întrebări 
despre ea, ruşinea ei legată de răspunsurile date o opriseră 
să pună întrebări despre el. Dintr-odată, îşi dădu seama că 
ştia foarte puţine despre el şi voia să ştie tot. 


* 


— De ce nu mi-ai spus că eşti scriitor? 

Aşteptase să urce în birjă pentru a-i pune întrebări. 

— Nu e un subiect care să apară uşor în conversații. 
Bestia oftă. Şi ca să fiu sincer, nu mă simt atât de 
confortabil cu asta. Nu ştiu dacă o să dureze. Romanul pe 
care-l scriu acum nu... cooperează. Ceea ce mă face să par 
un nebun, ca şi cum un roman e o fiinţă vie care hotărăşte 
unde se duce. 


— Dar chiar este, nu-i aşa? O fiinţă vie. Chiar şi când e 
terminat, tot inspiră viaţă în oamenii care îl citesc. Sau ei îi 
dau viaţă. Motivul pentru care iubesc cărţile este că îmi dau 
impresia că sunt într-o călătorie cu un prieten. 

Bestia nu ştiu ce să spună. In mare parte pentru că şi 
el simţea la fel. Cărţile îi oferiseră mereu prilej de evadare 
din realitatea care nu fusese mereu blândă. 

— Câte ai publicat? 

— Prima a fost publicată acum două luni. 

— E în librării? 

Întrebările şi entuziasmul ei îl făcură să se jeneze şi 
mai tare. Ridică din umeri. 

— Nu ştiu dacă în toate. 

Sora lui, Fancy, contesa de Rosemont, deţinea o 
librărie, Fancy Book Emporium, şi comandase o mie de 
exemplare. Sau cel puţin aşa credea. 

— Care e titlul? 

— Crimă la Ten Bells. 

Proprietarul localului din Whitechapel nu fusese 
deranjat de folosirea locului său pentru crimă. Se pare că 
notorietatea îi crescuse afacerea. 

Zâmbetul ei încântat îi provocă un nod în piept 
Bestiei. 

— De asta i-ai scris doamnei Beckwith ce i-ai scris. O 
femeie a misterului. Pentru că scrii despre mistere. 

Bărbatul considera că scrisese mai degrabă un roman 
poliţist. 

— Vreau să-mi spui tot. 

Ce mai era de spus? Când îşi dădu seama unde erau, 
îşi mută atenţia spre ceva ce avea nevoie urgentă de el. 
Dorise să o informeze că aveau să se despartă pe drum, 
dar Althea începuse să-i pună întrebări. 

— Îţi apreciez interesul, dar va trebui să mai aştepte. 
Nu se întâmplă des să ajung în această zonă a Londrei şi 
trebuie să fac o oprire undeva. Dacă nu ai nicio obiecţie, o 
să-i spun birjarului să mă lase aici şi să te ducă acasă. 

O sclipire de dezamăgire se aprinse în ochii ei ca 
fulgerul în timpul unei furtuni de iarnă. Apăru pentru o 


fracțiune de secundă, apoi dispăru, lăsându-l să se întrebe 
dacă chiar existase. 

— Nu e nicio problemă. Fă ceea ce trebuie să faci. 

Bestia se sprijini şi vorbi cu birjarul prin deschizătura 
mică din acoperiş. 

— Du-mă la Abingdon Park. Opreşte-te pe drum la o 
florărie. 

Când ajunseră la cimitir, cu braţele pline de flori 
colorate, care nu se găseau în acea perioadă a anului decât 
într-o seră şi care mai mult ca sigur îl costaseră o avere, 
Bestia promise să se întoarcă acasă înainte ca Althea să 
ţină prima ei lecţie. Cu graţia şi agilitatea pe care le aştepta 
deja de la el, bărbatul se dădu jos din birjă. 

După ce îi dădu birjarului câteva monezi în plus, 
Benedict îi spuse unde s-o ducă. Când plecară, Althea se 
uită în urmă şi îl văzu intrând pe poartă. Paşii îi erau mai 
lenți şi fu şocată de singurătatea şi tristeţea lui. Cum altfel 
să fie? Doar nu se dusese acolo să servească un ceai. 

Abia ajunseră la următoarea stradă când îi spuse 
birjarului să întoarcă. După care îl instrui să aştepte, ieşi din 
vehicul şi rămase nehotărâtă. Oare era mai bine să-l 
aştepte să se întoarcă sau era indicat să i se alăture, ca să-i 
ofere atâta sprijin cât era dispus să accepte în timpul vizitei 
la o persoană care nu mai era în viaţă? Oare Benedict se va 
bucura s-o vadă sau se va enerva? 

Într-un final, se hotărî să rişte să-l enerveze, în 
speranţa că poate avea nevoie de sprijin. 

În timp ce înainta pe alee, nu putu să nu observe 
pacea şi liniştea acelui loc. Auzi un foşnet în timp ce vântul 
trecea prin ultimele frunze rămase în copaci. Răcoarea din 
aer făcea ca atunci când respira să iasă aburi. 

Trecu pe lângă statuia unui înger uriaş şi observă 
cuvintele sculptate la baza lui. Acolo fusese înmormântat 
ducele de Lushing. Văduva lui se căsătorise cu un Trewlove. 
Dădu colţul şi îl văzu pe Benedict, cu capul lăsat în jos, 
stând într-un genunchi la capătul unui mormânt marcat cu 
o piatră funerară mică şi simplă. Frumosul lui buchet de 
flori se odihnea pe marmura neagră scrisă cu litere aurite. 


Sally Greene 

15 iunie 1841 

5 august 1866 

Acum valsează cu îngerii. 


Fata se opri destul de departe cât să nu deranjeze» 
dar destul de aproape cât să citească cuvintele. Simţi un 
fior de durere şi se întrebă cine era tânăra şi ce însemnase 
pentru el. Se întrebă ce culoare avea părul ei, cât de tandru 
îi fusese sufletul. Deşi nu şi-l putea imagina cu cineva care 
nu era la fel de puternic, curajos şi îndrăzneţ ca el. Dură 
câteva minute bune până când el se ridică, îşi puse pălăria 
pe cap şi se întoarse cu faţa spre ea. 

— Imi cer scuze dacă te-am deranjez, spuse ea cu 
toată sinceritatea. 

— Nu m-ai deranjat, dar ar trebui să fii în birjă, în 
drum spre casă. 

— Nu prea sunt birje în zona asta. Am decis că e mai 
bine să mă întorc şi să-l rog pe birjar să ne aştepte să fiu 
sigură că o să fii de faţă când le întâlnesc pe fete. Sunt 
puţin agitată în privinţa primei mele întâlniri cu ele, dacă e 
să fiu sinceră. 

Bestia o studie un minut întreg înainte să încuviinţeze. 

— Etalezi atâta încredere că nu m-am gândit că ai 
putea avea emoţii. Ai făcut bine că ai întors birja. Ar trebui 
să plecăm. 

— Ai iubit-o? 

Rostise cuvintele înainte să le poată opri, înainte ca el 
să plece şi îşi dădu seama că ştia deja răspunsul. Se afla în 
flori, în modul în care el îngenunchease, în seriozitate şi în 
tristeţea care-l învăluiau ca o pelerină. 

Benedict îşi băgă mâinile cu mănuşi în haină şi ridică 
privirea spre cerul gri. 

— Era greu să n-o iubeşti pe Sally. Deseori se plângea 
că avea gura prea mare şi dinţii încălecaţi, dar când 
zâmbea, ochii negri îi licăreau şi era ca şi cum o mie de 
lumânări se aprindeau să lumineze lumea. 


Ce cuvinte frumoase! Ce poetic! Althea simţi un nod 
în gât şi lacrimi începuseră să-i înţepe ochii. Era convinsă 
că contele de Chadbourne nu vorbise niciodată cu atâta 
pasiune despre ea şi nici nu o preţuise atât de mult. Dac-ar 
fi făcut-o, nu ar fi rupt relaţia cu ea imediat după căderea 
din graţie a tatălui ei, ci i-ar fi rămas alături. 

— Sally a fost o femeie norocoasă să se bucure de un 
asemenea devotament. Dar a murit atât de tânără. Aveai 
de gând să te căsătoreşti cu ea? 

Benedict îi întâlni privirea. 

— Afecţiunea mea faţă de ea nu a trecut niciodată 
dincolo de prietenie. 

— Prietenii rareori aduc atâtea flori. 

Mai ales unele atât de scumpe. 

— Florile... sunt încercarea mea de a-mi uşura 
vinovăția. Eu sunt responsabil pentru moartea ei. 

Înainte ca vorbele lui s-o apese ca o nicovală în piept, 
Benedict îşi scoase ceasul din buzunar, studie ora şi îl puse 
înapoi. Îşi întoarse capul spre aleea pe care venise Althea. 

— Am stat destul. 

Simţi tensiune în vocea lui, ca şi cum nu suportase 
reacţia ei la confesiunea lui. Regretase că o făcuse şi spera 
că, schimbând subiectul, vor trece pentru totdeauna peste 
el. 

— Nu cred nici măcar pentru o clipă că ai omorât-o. 

— Nu direct, dar aş fi putut la fel de bine s-o fac. 

Bestia trecu pe lângă ea, iar Althea îl opri, punând o 
mână pe braţul lui musculos. Forţa sa era vizibilă chiar şi 
prin haine. 

— Doar nu ai impresia că poţi să spui aşa ceva şi să 
nu clarifici lucrurile. 

Benedict o studie cu atenţie. 

— Îţi aminteşti când am spus că bordelul a apărut ca 
favoare pentru un prieten? 

Ea încuviinţă. 

— Despre ea era vorba. Avea nevoie de un loc unde 
să-şi facă treaba în siguranţă, aşa că i l-am oferit. 

— Era o femeie decăzută? 


Benedict pufni. 

— Mai degrabă fată decât femeie. Avea cincisprezece 
ani când a început să lucreze şi şaisprezece când m-a 
abordat să-i ofer un loc sigur. Avea un fel de a fi care te 
împiedica să o refuzi. Din punctul ăsta de vedere, uneori 
îmi aminteşti de ea. Peste câţiva ani, într-o noapte, am 
auzit-o ţipând. Nu ştiu ce i-a făcut nemernicul înainte să 
ajung în camera ei, dar când am intrat pe uşă, o sugruma şi 
o lovea cu capul de podea. L-am tras de pe ea, l-am bătut şi 
l-am aruncat în stradă. Când m-am întors la ea, Sally stătea 
pe marginea patului. Mi-a spus că o doare capul şi că vrea 
să se retragă pentru noapte. l-am urat vise plăcute. Când a 
ieşit, m-a bătut pe umăr. „Mereu vei fi eroul meu.” Până de 
dimineaţă murise. Un erou adevărat ar fi ştiut să aducă un 
doctor. 

Altheei i se frângea inima pentru el. Cum putea crede 
că era vina lui? 

— De asta ai trimis după doctor în seara când am fost 
rănită, ăsta a fost motivul pentru care mă observai 
îndeaproape. 

— Nu aş fi suportat dacă mureai. 

Nu ar fi vrut să fie atât de înflăcărat în declaraţia lui şi 
spera ca Althea să fi înţeles că sentimentul vinovăţiei şi nu 
afecțiunea pe care i-o purta era motivul pentru ceea ce 
făcuse pentru ea. Era mai bine ca unele lucruri să rămână 
nespuse. Pentru că orice începea să simtă pentru ea era 
mai bine să nu fi simţit. Althea avea planurile ei, scopurile 
ei şi acestea nu-l includeau pe el. 

Niciunul din ei nu mai spuse nimic pe drumul spre 
birja care-i aştepta. Bestia era prins între a se simţi 
recunoscător că fata nu plecase fără el şi dorinţa disperată 
să o fi făcut-o. 

Simţise clar apropierea ei când îngenunchease la 
mormântul lui Sally, ca şi cum Althea venise şi-l bătuse pe 
umăr. La naiba, ca şi cum îi spusese lui Sally despre ea şi 
cuvintele lui o invocaseră. 

Cele două femei s-ar fi plăcut, era convins de asta. 
Althea avea o forţă de care Benedict credea că nu era 


conştientă. Dar fusese foarte încercată de viaţă şi 
circumstanţele o duseseră într-o parte a Londrei unde nu 
era locul ei. 

Când ajunseră la birjă, o ajută să se urce şi apoi se 
aşeză lângă ea. Începea să fie aproape natural să fie atât 
de aproape de ea, coapsa lui să fie lipită de a ei, să fie 
învăluit de parfumul de gardenii, să se uite în stânga şi să îi 
vadă obrajii ciupiţi de frig. 

În timp ce înaintau pe străzile aglomerate, Benedict 
simţi ca trebuia să spună ceva. Să-i mulţumească că nu 
plecase, să-i explice că ultimele cuvinte pe care le spusese 
fuseseră rezultatul unui vârtej de emoţii care mereu îl 
bombardau când venea acolo, să menţioneze fragilitatea 
vremii. Orice ar fi putut spulbera atmosfera apăsătoare 
dintre ei. Nu ar fi trebuit să meargă la cimitir cu ea, nu ar fi 
trebuit s-o îngreuneze cu regretele lui. După atâţia ani, tot 
le resimțea. Ele erau motivul pentru care continua să 
locuiască într-un afurisit de bordel şi nu le abandona pe 
femeile care se bazau pe reputaţia şi, ocazional, pe pumnii 
lui. 

Althea probabil îi simţise privirea, se uită la el cu 
înţelegere, iar Benedict îşi aminti că îşi pierduse de curând 
mama. Poate şi ea se confrunta cu propria suferinţă şi 
propriile regrete. 

— Spune-mi despre femeile cărora o să le predau, 
spuse ea atât de încet, că Benedict aproape nu o auzi din 
cauza zgomotelor de afară. La ce artrebui să mă aştept? 

Bestia fu recunoscător că fata nu continuă să 
vorbească despre ce tocmai îi împărtăşise. Dar, în acelaşi 
timp, ce ar mai fi fost de spus? 

— Lui Lottie îi place să flirteze, să tachineze şi nu prea 
ia nimic în serios. Cred că ea o să fie cea mai mare 
provocare, pentru că îi plac foarte mult bărbaţii, deci e 
posibil să fie concediată de la un loc la altul pentru că e 
prea generoasă cu favorurile ei. Lily e cea mai timidă, dar 
are o inimă de aur, mereu are grijă de toată lumea. De 
multe ori m-am gândit că ar fi o însoţitoare excelentă 
pentru o văduvă bogată. Pearl şi Ruby sunt prietene bune şi 


bănuiesc că acolo unde merge una, cealaltă o s-o urmeze. 
Hester e interesată să fie menajera unei lady. Nu într-o 
casă nobilă, dar soțiile bărbaţilor de succes au nevoie să fie 
ajutate. Ai putea să te gândeşti să o laşi să te servească şi 
să o înveţi care sunt cerinţele unei doamne de la o 
menajeră care o serveşte personal. 

— E simplu, deşi ar fi în avantajul meu. 

— Mai mult ca sigur că ar fi încântată de practică. Din 
câte am înţeles, deseori le tratează pe celelalte fete ca şi 
cum ar fi păpuşi, se joacă cu părul lor, le spune ce ar trebui 
să poarte. 

— Atunci o să vorbesc cu ea. 

— Bine. Ultima e Flora. Petrece o mare parte din timp 
îngrijind grădina. 

În timp ce Bestia vorbea, Althea începu să se încrunte 
din ce în ce mai mult. Işi despărţi buzele puţin, iar Benedict 
se gândi să-şi coboare buzele spre ale ei şi limbile lor să se 
cunoască. Nu se gândise încă din ce vor fi alcătuite lecţiile 
lui pentru ea. Orice intimitate fizică, chiar şi o simplă 
atingere, putea duce la alte lucruri şi îi putea pune la 
încercare hotărârea de a nu profita de ea. Tocmai din acest 
motiv adăugase plata de o mie de lire. Pentru situaţia în 
care va fi dezamăgită de eforturile lui. Nu avea de gând să 
nu onoreze în mod voit înţelegerea, dar ştia că îndeplinirea 
ei putea să creeze probleme. Probabil ar fi trebuit să 
includă printre condiţii că dacă la un moment dat începeau 
să iasă la suprafaţă emoţii nedorite, oricare dintre ei putea 
să oprească lecţiile fără nicio amendă. 

— Pari tulburată, reuşi să spună el, după ce nu se mai 
concentra doar asupra gurii ei. 

— Nu mă aşteptam să fie atât de... normale. Au grijă 
de grădină, îşi aranjează părul... mă aşteptam să fie 
stridente. 

— Au şi o astfel de latură. E motivul pentru care am 
nevoie de tine să şlefuieşti aceste diamante neprelucrate. 
Sunt deschise în discuţiile lor. Subiectul e deseori sexul, nu 
vremea. Fac glume vulgare. Se plimbă îmbrăcate sumar, 
dar dincolo de asta, ca toată lumea, au lucruri care le plac. 


Au visuri. 

— Şi zâmbete care aprind fitiluri. 

— Pentru unii, da. Nu le judeca după aparenţe. 

— Mi-a plăcut de Jewel din noaptea în care am 
întâlnit-o. A fost bună, îngrijorată şi te-a tachinat. Presupun 
că m-am gândit că ea e excepţia. 

— Din experienţa mea, am descoperit că ea e mai 
degrabă regula. 


Capitolul 9 


Când ajunseră acasă, prânzul fusese deja servit şi 
terminat, iar femeile nopţii se întorseseră la etaj să se 
pregătească pentru lecţii. 

Deci numai Althea şi Benedict fură serviţi la masa 
mare unde încăpeau douăsprezece persoane. Fu surprinsă 
de stilul simplu, dar elegant al camerei. Egala ce se găsea 
în cele mai luxoase case din Mayfair. 

— Ai un bucătar excelent, spuse ea. 

— Cum am crescut în mahala, cu atâţia fraţi şi surori, 
mereu mi-era foame. A fost o situaţie pe care aveam de 
gând să o schimb din clipa în care aveam mijloacele pentru 
asta. 

Althea se gândi la monezile pe care le lăsase pe 
masă, la birjarul pe care-l angajase atât de uşor, la casă, 
mobila de calitate, hainele bine croite care îi accentuau 
silueta remarcabilă şi fizicul atrăgător. 

— lar acum ai mijloacele. 

— Da. 

— Nu aş fi crezut că e atât de profitabil să fii scriitor. 
Mai ales după o singură carte. 

— Nu e, dar vasele mele sunt. 

O altă informaţie despre Benedict Trewlove pe care 
nu o ştia. Nu că ar fi schimbat cu ceva decizia ei de a-i 
accepta propunerea, dar avusese dreptate în acea primă 
noapte să creadă că bărbatul ştia să-şi păstreze secretele. 


— Ai vase? 

— Un bărbat trebuie să-şi câştige traiul. 

Replica lui fu atât de simplă, ca şi cum asta nu avea 
nicio importanţă. Cu toate astea, dintre toate vasele pe 
care le văzuse şi toate aventurile pe care şi le imaginase, 
niciodată nu cunoscuse pe cineva care chiar să deţină un 
vas ce călătorea pe mare. 

— Câte ai? 

— Patru. 

— Cum ai ajuns să le ai? 

Bestia învârti paharul de vin alb. 

— Când eram mai mic, pe la paisprezece ani, am 
început să lucrez pe docuri. 

Dumnezeule, la paisprezece ani! Ştia cât de mult îl 
afectase munca de la docuri pe Griffith. Nu-şi putea 
imagina ce provocare trebuie să fi fost pentru un băiat de 
paisprezece ani. 

— Când încărcăm şi descărcăm marfa, vorbeam cu 
negustorii care veneau să-şi ia bunurile şi le puneam 
întrebări căpitanilor şi membrilor echipajului. Ştiam că se 
fac bani în domeniul ăsta. Aşa că am strâns tot ce câştigam 
până am putut să-mi cumpăr un vas. A durat câţiva ani, 
deoarece sunt scumpe. Cu tot ce aflasem, am putut să 
găsesc o rută profitabilă ca să cumpăr marfă pentru mai 
mulţi vânzători cărora le plăcea că eram dispus să le cer 
mai puţin decât concurenţii mei. In scurt timp, am avut 
atâtea contracte că mai aveam nevoie de un vas. Şi apoi 
altul... şi altul. Cred că în curând o să-l iau pe al cincilea. 

— Deci ai călătorit prin lume? 

Bărbatul îşi studie vinul. 

— Am crezut c-o s-o fac când am luat primul vas. Am 
ajuns până la stâncile din Dover. Ferguson, primul căpitan 
pe care l-am angajat mi-a zis că în scurt timp o să fim în 
larg. Pufni şi îi aruncă un zâmbet crispat. L-am pus să se 
întoarcă în port. Nu am vrut să nu văd pământul, să nu văd 
Anglia. Nu ştiu de ce nu m-am gândit dinainte că la un 
moment dat voi fi înconjurat doar de apă. Ai plecat 
vreodată din Anglia? 


— Am fost la Paris după rochii. 

— Cea verde pe care o purtai ieri e din Paris? 

Fata încuviinţă. 

— Ţi-a plăcut? 

In loc să răspundă, se uită la ceas. 

— Fetele ar trebui să fie pregătite pentru tine acum. 
Lottie, Lily, Hester, Pearl, Ruby şi Flora. 

Fetele erau în bibliotecă, mai mult sau mai puţin 
îmbrăcate, corsetele le împingeau sânii în sus, bucăţile de 
mătase legate lejer le dezvăluiau decolteuri şi coapse 
goale. Intr-un fel dădeau de gol o zonă umbrită, arătând că 
nu se sinchiseau de lenjerie. Unele erau desculţe, altele 
purtau pantofi. Unele îşi prinseseră părul, altele şi-l lăsaseră 
liber. Părul uneia dintre ele era aranjat cu agrafe şi bucle 
care i-ar fi stat bine la un bal. 

Althea decise că era Hester. Arăta atât de tânără, că 
nu avea cum să aibă mai mult de douăzeci de ani. 

— Indreptaţi-vă, fetelor, le spuse Jewel, care stătea 
lângă Althea, în stânga. 

Toate făcură asta cu o mişcare lascivă care o făcu să 
se gândească că poate ar trebui să le roage să o înveţe 
despre seducţie. Cu toate că tinerele o studiau ca şi cum nu 
erau sigure care era treaba cu ea, Althea văzu şi o urmă de 
speranţă şi entuziasm pe feţele lor care-i zâmbeau timid. 

— Aşa cum v-am spus ieri, domnişoara Stanwick e aici 
să vă înveţe despre rafinament şi nişte abilităţi care vă vor 
ajuta să vă găsiţi o slujbă altundeva, spuse Benedict. Să o 
respectaţi şi să-i urmaţi instrucţiunile fără să vă plângeţi. 
Aveţi întrebări? 

O mână se ridică. Femeia părea să fie scundă. Althea 
încercă să nu-i invidieze decolteul amplu. 

— Lottie? spuse el. 

— E o bogătaşă? Arată ca o bogătaşă. 

— Cunoaşte lumea care vă poate oferi mai multe 
decât ce faceţi acum. 

— Dacă ea nu te priveşte de sus, drăguţo, să nu îi faci 
nici tu asta, adăugă Jewel. 

— Nu asta fac, Jewel. Vreau să fiu ca ea. Pun pariu că 


poate convinge un flăcău elegant, cu buzunare adânci, să o 
ducă la altar. Asta e genul de poziţie permanentă pe care o 
doresc. Una sub un bărbat bogat. 

Althea nu se putu abţine. Râse şi avu impresia că va 
avea conversații cu acele femei aşa cum nu avusese 
vreodată cu elita Londrei. 

Benedict oftă. 

— Lottie... 

— E în regulă, îl asigură Althea. Până şi bogătaşele 
visează la asta. 

Adora nuanţa rozie care îi pătă dintr-odată obrajii. 
Femeile se ridicară de pe scaune şi o înconjurară. Althea 
bănuia că o testaseră şi cumva, obținuse note mari. 

— Fetelor, înainte să începem cu exerciţiul de azi, 
vreau să-mi spuneţi ce aţi vrea să faceţi dacă nu puteţi să 
fiţi sub un bărbat bogat? 

Toate începură să râdă şi să vorbească în acelaşi 
timp. 

— Te las, îi spuse el la ureche, după care ieşi din 
cameră. 

— Fetelor, spuse ea, nu pot să aud nimic dacă vorbiţi 
în acelaşi timp. Hai să aşezăm scaunele într-un cerc şi să ne 
cunoaştem mai bine. 

După ce se adunară, Lottie întrebă: 

— Îţi place dormitorul tău? 

Althea fu surprinsă că tinerei îi păsa. 

— Da, mi se par foarte liniştitoare culorile. 

Lottie zâmbi. 

— Asta şi speram când am ales tapetul şi pătura. 

— Tu ai aranjat-o? 

— Lottie aranjează toate camerele, spuse Pearl. 

— Serios? Ce interesant! Era o alternativă pentru 
actuala ei ocupaţie. Şi camera asta? 

Lottie zâmbi şi ridică din umeri. 

— Toate camerele. 

— Salonul mi se pare că se află într-un contrast 
interesant cu camera asta. 

Femeia clipi. 


— De ce ai decorat salonul aşa cum ai făcut-o? 

— Pentru bărbaţi. Le place să vadă obiecte obraznice. 
Îi fac să se creadă că sunt la fel de obraznici. 

Se aplecă puţin în faţă. 

— Dacă nu ar fi fost camera de primire pentru un 
bordel, cum ai fi decorat-o? 

Tânăra se încruntă, părând foarte serioasă, ca şi cum 
fusese întrebată dacă Parlamentul ar trebui să treacă o 
anumită lege. 

— Cu nuanţe de albastru şi galben, cred, datorită 
felului în care soarele intră pe ferestre dimineaţa. 

Althea îşi putea imagina totul. Femeia avea dreptate, 
culorile ar fi fost perfecte. 

În următoarea jumătate de oră le tot puse întrebări 
fetelor şi începu să-şi facă o idee care erau interesele lor şi 
cum le putea îndrepta în alte direcţii. Odată ce stabili asta, 
trecu mai departe. 

— Aş vrea să vorbim despre ţinutele voastre pentru 
aceste lecţii. Cum încerc să vă învăţ să fiţi doamne, ar fi de 
ajutor dacă nu v-aţi prezenta ca fiind o persoană care se 
simte confortabil să dezvăluie... atât de mult. Trebuie să 
aveţi haine potrivite, pe care le purtaţi când mergeţi la 
cumpărături. 

Toate încuviinţară. Bun. Le va încuraja să poarte 
haine. 

— Atunci avem hainele de plecare făcute de 
croitoreasa adusă de Bestie, spuse Lily. 

— Rochii de plecare? 

Lily încuviinţă entuziasmată. 

— Pentru interviuri şi pentru plecare. A făcut câte una 
pentru fiecare fată care a lucrat aici vreodată. Ca să ne 
agăţăm visurile în şifonier, ne-a spus. Astfel, când îl 
deschidem, mereu ne amintim că urmează ceva mai bun. 

— Pentru fiecare femeie care a lucrat aici? Au mai fost 
şi altele? 

— O da, noi suntem doar ce a mai rămas. 

Cele care aveau nevoie de mai mult rafinament. 

— Lottie e aici de cel mai mult timp. Lottie, cam câte 


fete crezi că au fost? 

— La naiba, nu ştiu. Două duzini, ceva de genul ăsta. 
Nu sunt de atâta timp ca Jewel. Ea sigur ştie. 

Althea fu uimită să afle că fuseseră atâtea fete. Însă 
după vizita la cimitir, înţelesese nevoia lui de a le ajuta şi 
voia să facă tot ce ţinea de ea ca să le ajute să se îndrepte 
spre o viaţă diferită. 

— Poate ar trebui să purtaţi rochiile de plecare la 
lecţii, ca motivare. 

Lily păru oripilată. 

— Sunt numai pentru când plecăm şi nu ne mai 
întoarcem. 

— Atunci poate purtaţi ceva mai decent mâine, ca să 
vă reamintiţi spre ce aspiraţi. 

— La naiba, vorbeşti atât de elegant, spuse Lottie. 

Althea zâmbi. 

— În scurt timp şi voi o s-o faceţi. Dar mai întâi, o să 
vă învăţ cum să mergeţi ca o doamnă. 


* 


Althea uşurase singurătatea care-i apăsa sufletul. 

Scrisese o singură propoziție în ultima oră de când o 
lăsase pe Althea la lecție. | se potrivea şi lui, şi ei, precum şi 
detectivului lui şi femeii pe care o suspecta că îşi ucisese 
soțul. 

Avusese de gând ca femeia rămasă văduvă să fie 
vinovată, dar acum vedea că aceasta putea să-l 
îmblânzească pe inspector. Avea nevoie de asta? Voia să-l 
facă vulnerabil? 

Cu un mormăit, Benedict îşi lăsă capul pe spate şi îşi 
trecu degetele prin păr. Simţea că mai mult se examina pe 
sine însuşi decât personajul pe care-l crease. Pe de altă 
parte, părea că mereu îşi analiza reacţiile faţă de Althea. Îi 
plăcea să vorbească cu ea. li plăcea că nu-i era frică de el. 
Nu-i fusese de la bun început, îi plăcea că avea propriile ei 
gânduri. Majoritatea timpului, nu îl deranja că Althea nu îşi 
schimba deciziile în funcție de el, dar când nu era în 


interesul lui, îl irita al naibii de tare. Partea amuzantă era că 
până şi asta îi plăcea. 

Fusese tentat să rămână şi să observe lecţiile, dar 
trebuia să lucreze. Nu era convins însă că în doar câteva 
cuvinte îşi putea atinge scopul. 

Auzi un zgomot. Căzuse ceva. Oare una dintre fete se 
împiedicase de mobilă? 

Buf! 

Ce naiba făceau? 

Buf! 

leşi din birou şi se duse spre bibliotecă. Femeile se 
plimbau prin cameră cu câte o carte pe cap sau cel puţin 
asta încercau să facă. Un pas, poate doi şi cartea cădea. 
Bang! 

Cu excepţia unei cărţi. Cea care stătea pe capul 
Altheei. Fata le demonstra cum trebuiau să meargă şi 
aluneca de-a lungul camerei, iar cartea abia se mişca. Era 
atât de echilibrată, atât de elegantă. Deţinea controlul. Nu 
ar fi tolerat să-i cadă cartea. 

Oare câte ore exersase acest mers? Cât de mult 
lucrase să perfecţioneze acel amănunt pentru ca acea 
latură a ei să nu aibă slăbiciuni? Ca să nu fie privită de sus, 
să nu i se găsească niciun defect, să găsească un soţ demn 
de ea. Era convins că fusese atentă la sute de alte 
caracteristici care o defineau ca femeie a nobilimii. 

Însă, în ciuda pregătirii ei, acţiunile tatălui ei 
anulaseră totul. Douăzeci şi patru de ani. De ce nu era deja 
căsătorită? 

Fata se întoarse şi privirea i se opri asupra lui. 
Atingerea ochilor ei ar fi putut la fel de bine să fie atingerea 
mâinilor ei pe pielea lui, atât de puternic fu impactul. Acest 
lucru nu-l ajuta să rămână indiferent când venea vorba de 
pregătirea ei în arta seducţiei 

Se întoarse, cobori rapid pe scări, fiind nevoit să pună 
distanţă între ei. Avea nevoie ca senzaţie aceea caldă, 
electrizantă să dispară. Într-un final ajunse în biroul lui 
Jewel, aflat în apropiere de bucătărie. Uşa era deschisă. 
Spre deosebire de el, tânăra nu o închidea niciodată şi nu o 


deranja să fie întreruptă când muncea. 

— De ce nu eşti la lecţie? 

Stând în spatele biroului, de unde scria într-un jurnal, 
Jewel ridică privirea. 

— Ce nevoie am? 

Turnă scotch în două pahare şi împinse unul spre 
marginea biroului. 

— Am stat destul cât să mă asigur că fetele se vor 
purta frumos. Althea le-a fermecat repede. 

Benedict nu era surprins. Chiar şi atunci când fusese 
iritată că îi pusese întrebări în prima noapte de la Sirenă, îl 
fermecase. Luă paharul, îl ridică în semn de salut şi bău din 
lichidul de culoarea chihlimbarului. Pieptul i se încinse. 

— Am nevoie să o înveţi ce precauţii trebuie să ia să 
nu rămână însărcinată. 

Jewel se opri cu paharul aproape de buze. Benedict 
rareori ştia ce gândea ea. Toate femeile ispititoare, iar 
Jewel fusese una dintre cele mai bune, erau actriţe 
talentate. Dar acum era cu garda jos şi observă că o 
şocase. 

— Nu credeam că îţi vei înmuia membrul între aceşti 
pereţi, dar am simţit de la început că ceva la ea e diferit. 

— Nu am planuri să fac asta, dar m-a rugat să o învăţ 
cum să seducă bărbaţii. A 

Într-un final, cineva se va ocupa de înmuiat. Îşi 
încorda maxilarul încercând să nu-şi imagineze asta. 
Stomacul i se întoarse pe dos. Nu voia ca altcineva să o 
atingă. Dar problema nu era ce voia el, ci cum fuseseră 
puse condiţiile. 

Cu un zâmbet cu subiînţeles, Jewel se rezemă de 
spătarul scaunului. 

— Asta ar trebui să fie interesant. O s-o faci? 

— Nu am de ales. A fost condiţia ei pentru a le preda 
fetelor. 

— Nu pari încântat. [i-e teamă că o să te 
îndrăgosteşti de ea? Că nu o să poţi să îi rezişti? 

Da. Da. 

— Nu. Doar ezit să o îndrept pe un drum plin de 


pericole. 

— Drumul pe care se hotărăşte să meargă ar trebui să 
fie alegerea ei, cum a fost şi cu Sally. Nu eşti responsabil 
pentru moartea ei. Dacă e cineva vinovat, acela e escrocul 
care a atacat-o în noaptea aia. Incă mă macină faptul că 
nici măcar nu s-au gândit să-l aresteze pentru că era vorba 
de o uşuratică. 

— Dacă nu aş fi fost de acord să o protejez... 

— Sally tot şi-ar fi făcut treaba, Bestie, şi i-ar fi fost 
mai greu. Ar fi avut parte de mai multe palme, pumni şi 
bărbaţi care nu se purtau frumos cu ea. Vorbesc din 
experienţă. Înainte să mă iei sub aripa ta, înjuram bărbaţii 
în fiecare seară, dar nu vedeam nicio cale de ieşire. Acum 
uită-te la mine. M-ai învăţat cum să gestionez lucrurile şi să 
ţin un registru. Cum să fiu gazdă, îndrăznesc să spun că 
după ce o să plece şi ultima fată, putem transforma locul 
ăsta în pensiune şi să facem profit. 

— Asta vrei să faci? 

— Cred că sunt potrivită pentru aşa ceva. 

Bărbatul încuviinţă. Lui Jewel avea să-i meargă bine 
cu planul ăsta, avea mult timp să-l pună în aplicare şi să se 
bucure de rezultate. Era cu patru ani mai tânără decât cei 
treizeci şi trei de ani ai lui. 

— De ce are Althea nevoie s-o înveţi aşa ceva? 
întrebă ea încet. 

— Are de gând să fie amanta unui lord. 

— A, cunosc câteva fete care au luat-o pe drumul 
ăsta. Nu au avut o viaţă grea. Case elegante, haine 
elegante, mâncare bună. E puţin mai greu când se 
îndrăgostesc de cel care le întreţine. 

Nu şi-o putea imagina pe Althea fiind mulţumită să fie 
întreţinută ca un animal de companie. Deseori se întrebase 
dacă propria lui mama fusese întreţinută. Fratele lui, Aiden, 
ştia că mama lui fusese amanta tatălui său. In ultimul an, 
Aiden îşi cunoscuse mama, iar Bestia încerca să nu-l 
invidieze pentru apropierea de femeia care-l născuse. 
Atunci când se născuse, mama lui nu avusese de ales şi 
fusese nevoită să-l dea. 


Având în vedere cuvintele mamei lui când îl dăduse 
lui Ettie Trewlove, Bestia ştia că nici ea nu avusese de ales. 
Promisese că o să se întoarcă după el, dar poate că 
spusese asta doar ca să-şi uşureze conştiinţa. Nu voia să se 
gândească că i se întâmplase vreo nenorocire, care o oprise 
să se întoarcă. Prefera să şi-o imagineze sănătoasă şi 
fericită. O putea ierta pentru că nu-l dorise. Viaţa nu era 
uşoară când o femeie avea un bastard. 

— O s-o înveţi cum să evite o sarcină? 

— Pe cine? Pe Althea? 

— Nu, pe mama. Îi aruncă o privire frustrată. Da, pe 
Althea. Despre ea am tot discutat. 

— Pentru o persoană pe care nu vrei să o cunoşti 
carnal, îţi faci multe griji pentru ea. 

După ce bău tot scotch-ul, aşeză paharul pe birou cu 
ceva mai multă forţă decât era necesar, fiind satisfăcut de 
el, după care se ridică. 

— Avem responsabilitatea să ne asigurăm că evită 
toate coborâşurile. 

Doar că nu era sigur că, în ceea ce o privea, avea 
puterea să le evite. 


Capitolul 10 


Althea stătea în faţa oglinzii din dormitorul ei, 
studiindu-şi reflexia şi întrebându-se dacă ar trebui să se 
schimbe în rochia verde. 

Fusese uimită când coborâse la cină şi descoperise că 
tinerele purtau ce purtaseră şi în bibliotecă, nimic mai mult. 

În capul mesei, îmbrăcat cu o jachetă neagră, o vestă 
gri, cămaşă albă şi o lavalieră perfect aranjată, arătând că 
le considera pe aceste femei ale nopţii demne să se 
îmbrace elegant când cina cu ele, Benedict se ridică 
imediat în picioare când Althea intră. 

Strângându-şi mâinile la piept, dintr-odată sfioasă, 
spuse: 


— Nu trebuie să te ridici pentru mine. 

— Se ridică pentru toată lumea, draga mea. Să nu ai 
impresia că eşti specială, spuse Jewel, care stătea în 
celălalt capăt al mesei. 

Dar pentru el, voia să fie. 

Apoi Benedict îi făcu semn spre scaunul din stânga lui 
şi Althea se simţi specială. Nu vorbiră deloc pe parcursul 
mesei. Nu pentru că tânăra n-ar fi vrut, ci pentru că 
celelalte fete dominaseră conversaţia, vorbind unele peste 
celelalte, dezvăluindu-şi entuziasmul în timp ce-şi subliniau 
reuşitele proprii şi eşecurile celorlalte în timpul lecţiilor. 
Deşi era mulţumită de entuziasmul lor, ziua următoare 
avea să înceapă să le înveţe eticheta potrivită pentru masă. 

Apoi, toţi se retraseră în camerele lor, iar Althea 
rămase ascultând ticăitul ceasului. Le auzise râsul şi paşii 
când începură să coboare să se ocupe de clienţi. Aşteptă. 

Işi prinse şi desfăcu părul de trei ori. Să îl poarte sus, 
să şi-l lase pe spate? Într-un final, se hotărî să-l prindă sus. 

Se gândise să noteze impresiile despre fete într-un fel 
de jurnal pentru propria ei edificare, sau poate chiar un 
articol pentru alţii. După-amiaza aceea fusese o revelaţie. 
Fetele erau atât de diferite de cele cu care-şi petrecuse 
înainte timpul. Nu mai era atât de sigură că era în 
beneficiul aristocrației să fie atât de restrictivă în legătură 
cu persoanele cu care ar trebui să se asocieze. Din acest 
motiv, avusese o perspectivă limitată asupra lumii. 

La rândul lor, şi fetele, care o numiseră bogătaşă, 
fuseseră puţin suspicioase în ceea ce o privea, până 
ajunseră să o cunoască mai bine. Într-un final, poate chiar 
aveau să devină prietene. Nu s-ar fi distrat de minune 
societatea? 

Când se făcu ora zece, cobori holul acoperit cu tapet 
verde şi decorat cu mici flori roz. Dădeau senzaţia de 
cămin. Locul acela oferea o gamă variată. De la senzual, la 
masculin, la feminin, ceea ce uşura delimitarea fiecărui 
spaţiu. Când se apropie de bibliotecă, observă uşa larg 
deschisă. 

Se uită înăuntru şi îl văzu pe Benedict în faţa 


şemineului, într-unul din fotoliile tapiţate cu catifea de 
culoarea prunei. Crezuse că nu făcuse zgomot, dar 
Benedict fie o auzise la sosire, fie îi simţise prezenţa, 
pentru că îşi puse imediat cartea jos şi se ridică. 

— Nu trebuie să te ridici pentru mine, repetă ea. 

— Aşa am fost învăţat. 

De către femeia care îi dăduse o cutie din argint cu 
chibrituri. Fata făcu un pas peste prag, intră şi se întrebă 
dacă fetele erau la fel de emoţionate pentru lecţiile ei cum 
era ea în privinţa lecţiilor lui. Apoi văzu paharul de sherry 
aflat pe masa de lângă scaunul gol şi zâmbi. 

— Dacă preferi altceva... începu el. 

— Nu, sherry e bine. Stând în faţa scaunului, îşi aşeză 
mâinile pe genunchi. Cum o să am câteva ore pentru mine 
în fiecare zi, aş vrea să le petrec citind. În camera asta 
trebuie să fie cel puţin un exemplar din Crimă /a Ten Bells. 

— Vrei s-o caut? 

Althea profită de ocazie ca să aprecieze fineţea 
paşilor lui lungi când se îndreptă spre un raft cu uşi de 
sticlă, aproape de intrarea în cameră. Se auzi un zgomot 
când deschise una din uşi şi când o închise. Se apropie de 
ea şi îi întinse o carte. Althea o luă şi îşi plimbă degetele 
peste coperta violet. Apoi o întoarse să admire cotorul, 
unde titlul şi numele lui erau scrise în auriu. Voia să-l 
mângâie pe bărbat la fel de mult cât voia să facă asta cu 
cartea. Îşi ridică privirea spre a lui. 

— Te deranjează dacă o citesc? 

— Poţi s-o păstrezi şi să faci ce vrei cu ea. 

— Nu vreau să iau exemplarul tău... 

— Am altul. Mai multe chiar. 

Bărbatul se întoarse la scaun, dar rămase în picioare. 

Althea se aşeză şi luă o gură de sherry, aşteptând ca 
şi el să ia loc. 

Studiind-o, bărbatul luă o gură lungă din ceea ce era 
sigur scotch. 

— În timpul cinei, fiecare fată a povestit cum a fost 
după-amiaza, dar tu ai tăcut. Aşa că spune-mi acum. 

Althea era recunoscătoare că nu începeau direct cu 


lecţia. 

— A mers destul de bine, chiar dacă uneori sunt puţin 
neascultătoare. Am înţeles că ai comandat câte o rochie 
frumoasă pentru fiecare. Vreau să le poarte în timpul 
lecţiilor. 

— Atunci pune-le să facă asta. 

— Când am făcut sugestia, am aflat că le-ai spus că 
rochiile pot fi purtate numai în ziua când vor pleca şi 
consideră cuvântul tău sfânt. Dacă vor să aibă succes, 
trebuie să se privească altfel, ca pe nişte doamne. Şi nu pot 
să facă asta dacă îşi etalează nurii. 

— O să vorbesc cu ele. 

— Mulţumesc. 

Privirea lui se plimbă de-a lungul ei, într-un mod care 
o făcu să-şi dorească să fi fost îmbrăcată în ceva 
asemănător cu ce purtaseră fetele în acea după-amiază. 

— Mâine o să te duc la o croitoreasă, să-ţi facă nişte 
rochii. 

— E foarte generos din partea ta, dar nu e necesar. 

— O ai pe cea gri, pe cea albastră - pe care o purtase 
în a doua noapte când o văzuse în local -, pe cea verde. Mai 
ai altceva? 

— O cămaşă de noapte din flanel şi lenjerie, deşi nu 
credea că Bestia era interesată de ele. Althea nu voia să 
recunoască cât de uzate deveniseră rochia gri şi cea 
albastră. Mie mi se par suficiente. 

— Tocmai ai argumentat cu succes că hainele unei 
persoane ar trebui să reflecte cine e şi ce vrea de la viaţă. 
Nu ar trebui să fie valabil şi pentru tine? Nu ar trebui să ai 
haine demne de o ispită? 

Folosind propriile ei cuvinte, o împinse să facă ce 
voia. O enerva că fusese atât de istet. 

Se uită spre foc, amintindu-şi de perioada când ar fi 
ieşit val-vârtej din cameră, ar fi blestemat, ar fi dat afară 
servitorul pentru o iritare mult mai mică decât furia care îi 
curgea prin vene deoarece căzuse în capcana lui. Dar asta 
se întâmpla când avea opţiuni, nu când se baza pe mila 
nimănui. Puterea tatălui ei se reflectase şi în ea. Dar nu mai 


avea luxul de a-şi arăta iritarea şi nici autoritatea de a 
insista ca cei din jur să muncească pentru a îndrepta 
situaţia. Ca ispită, viitorul ei avea să fie hotărât de mofturile 
unui bărbat şi de abilitatea ei de a nu arăta că era supărată 
pe el. Se temu că nu avea să fie capabilă de asta, că nu 
avea talentul actoricesc necesar pentru a-şi deghiza 
nemulţumirea. 

Althea îşi întoarse atenţia spre el. 

— Ai dreptate. Îţi mulţumesc pentru atenţie. O vizită 
la croitoreasă ar fi bine-venită. 

Dacă bărbatul avea să jubileze, tânăra avea să plece. 
Doar că nu făcu asta şi continuă să o studieze. 

— Am uitat să menţionez şi nu ştiu dacă ţi-ai dat 
seama de asta, dar toate fetele citesc. Dacă mai sunt cărţi 
care te-ar ajuta să-ţi îndeplineşti scopul, spune-mi titlurile şi 
o să mă asigur că vor ajunge aici. 

— Sunt surprinsă. Credeam că faptul că nu ştiu să 
scrie era un factor în alegerea acestei ocupaţii. 

— Femeile aleg acest gen de viaţă din tot felul de 
motive. Unele au abilitatea să citească, altele nu. Sora mea, 
Fancy, oferă lecţii gratuite pentru adulţi câteva nopţi pe 
săptămână. Le-am dus pe cele care nu ştiau să citească la 
cursurile ei, ca să aibă măcar acest avantaj. 

Althea îşi aminti că tânăra Trewlove se căsătorise 
recent cu contele de Rosemont. Pentru o vreme încercase 
să ţină pasul cu ce se întâmpla în aristocrație, cu fiecare 
mariaj, fiecare naştere şi scandal, acum că nu mai făcea 
parte din acea lume. Dar mereu dădea de bârfe, iar cu ea 
nimeni nu mai era dispus să bârfească. 

La un moment dat aduna cele mai neimportante 
zvonuri, cele care nu ajungeau în reviste, ca şi cum erau 
cele mai rare dulciuri pe le care putea savura. Işi pierduse 
însă interesul după ce toată lumea vorbea despre familia ei 
într-un fel deloc flatant. 

— Se pare că-ţi doreşti foarte mult să vezi femeile 
educate. 

— Mama credea că informaţia e cheia reuşitei în 
viaţă. A insistat să mergem la şcoală, nu ne lăsa să lipsim 


nici măcar o zi. Când am început să lucrăm cu toţii, am 
strâns banii să cumpărăm un abonament anual la o 
bibliotecă. Aveam voie să împrumutăm doar câte o carte, 
aşa că alegeam cartea pe rând. Chiar dacă nu eram 
interesaţi, trebuia să citim, ca să ne strângem şi să 
discutăm pe marginea cărţilor. Bănuiesc că unii sunt 
surprinşi de câte ştim, de cât înţelegem, de cât de uşor 
purtăm o conversaţie despre cele mai complicate subiecte. 
De modul în care ne susţinem părerile şi argumentele. Ca 
urmare, vreau să văd că femeile sunt educate. Ar trebui să 
aibă la fel de multe oportunităţi ca şi bărbaţii ca să-şi 
îmbunătăţească vieţile. Niciodată nu am înţeles un bărbat 
care vrea o soţie cu care nu poate avea o dezbatere 
înflăcărată. 

— Având în vedere că nu o să fiu soţia nimănui, nu o 
să ţin dezbateri. Îmi imaginez că iubitul meu o să fie de 
părere că trebuie să fiu văzută, nu auzită. 

— Un fraier. Cuvintele unei femei mă pot seduce mai 
eficient decât modul în care-şi leagănă şoldurile. 

Althea nu putea nega că vorbele lui era mai 
seducătoare decât lăţimea umerilor săi. Nu că ar fi 
deranjat-o să-şi plimbe degetele peste acei umeri. 

— Există cuvinte care ţi se par mai seducătoare decât 
altele? întrebă ea. 

Benedict luă o gură de scotch şi Althea vru să îi adune 
de pe buze umezeala care rămânea. Buzele lui Chadbourne 
erau subţiri, cea de sus abia vizibilă, dar gura lui Benedict 
era ca restul corpului lui - lat, plin şi tentant. 

— Cele sincere, poate chiar şi cele dureroase, 
răspunse el într-un final. Îmi amintesc că am citit în detaliu 
despre tatăl tău, tot ce a suferit ca trădător al Coroanei, dar 
nu scria nimic despre tine. leri mi-ai spus că ştiam adevărul 
despre tine, dar nu-l ştiu. Spune-mi adevărul despre tine. 

Fata îşi întoarse atenţia din nou spre foc. 

— Îmi face plăcere conversaţia noastră. 

Benedict îşi retrase picioarele, se aplecă, îşi puse 
coatele pe coapse şi ţinu paharul cu ambele mâini ca o 
pasăre mică ce avea nevoie de protecţie. 


— Althea, am împărtăşit multe lucruri despre mine, 
lucruri personale, reuşite. Ţi-am spus adevărul despre Sally, 
rolul meu în moartea ei, vinovăția pe care o simt din cauza 
asta. M-ai consolat şi acum acel secret nu mai există între 
noi. De ce ascunzi atât de mult din tine? 

— Există ruşine în trecutul meu. 

— Crezi că eu nu am cunoscut ruşinea, având în 
vedere că sunt un bastard? Că te-aş face de râs pentru 
greutăţile pe care le-ai suferit sau te-aş judeca pentru 
circumstanţe asupra cărora nu ai avut niciun pic de control? 

— Ţi-am spus că nu ştiu detaliile. 

— Nu vreau detalii despre el. Vreau detalii despre 
tine. 

Dacă Benedict nu ar fi tăcut dintr-odată, nu ar fi 
rămas atât de nemişcat, aşteptând-o să se răzgândească, 
să mărturisească tot, poate ar fi putut să îl ignore. Dar 
Althea nu putuse să vorbească niciodată despre asta cu 
nimeni, pentru a scăpa de povară. Şi familia ei suferise, dar 
printr-o înţelegere tăcută, toţi refuzaseră să discute despre 
situaţie, să-şi verbalizeze sentimentele de trădare. Asta nu 
ar fi făcut decât să înrăutăţească situaţia. Aşa că toţi se 
prefăcuseră că nu se întâmplase nimic. Pur şi simplu se 
treziseră într-o dimineaţă şi deveniseră oameni de rând şi 
săraci. 

Poate i-ar fi fost mai uşor dacă îşi fixa privirea pe 
flăcările albastre, roşii şi portocalii care dansau sălbatic în 
şemineu, dar dintr-un anumit motiv, Althea căută 
adâncurile întunecate ale privirii lui, maxilarul ascuţit, 
marginea ca o lamă a nasului, obrajii înalţi, toate 
contururile feţei lui care deveniseră atât de dureros de 
familiare. Le putea desena din memorie. Intensitatea cu 
care o studia, ca şi cum îi păsa cu adevărat de răspuns, o 
speria la fel de mult cât o liniştea. O speria pentru că nu ar 
fi trebuit să tânjească după atenţia lui şi să-i preţuiască 
prezenţa. Benedict era o parte temporară a vieţii ei, aşa 
cum fuseseră mulţi. Învăţase prin durere şi dezamăgire că 
devotamentul putea să dispară cu un simplu cuvânt sau un 
simplu gest. 


— Era două şi opt minute dimineaţa când bătăi 
puternice în uşă m-au trezit, zise, încercând să ignore nodul 
din gât care-i oprea cuvintele. Nu ştiu de ce m-am gândit să 
mă uit la ceasul de pe polita şemineului. Fereastra 
dormitorului meu dădea spre alee, altfel probabil n-aş fi 
auzit agitația. Când m-am uitat afară, cred că toţi poliţiştii 
de la Scotland Yard erau acolo. Presupun că majordomul, 
poate un servitor, le-a deschis uşa şi apoi holurile s-au 
umplut de ecoul ghetelor şi de ţipete. Uşa camerei mele s-a 
deschis cu putere... 

Bău nişte sherry. Gustul lui dulce contrastă cu vorbele 
înţepătoare pe care le spunea. 

— Inspectorul, sau ce era, m-a privit şi s-a întors în 
hol. Ca şi cum eram într-o transă, m-am dus până în prag. 
Mama tremura, iar menajera ei încerca s-o calmeze. Cu 
atâţia oameni care se mişcau pe acolo, nu am putut să 
ajung la ea. Îi târau pe fraţii mei pe hol. Presupun că îi 
târâseră şi din pat, iar eu nu mă gândeam decât că nu erau 
destul de civilizaţi să poarte cămăşi de noapte. Cât de 
ciudat! Apoi Marcus a ţipat „Pentru numele lui Dumnezeu, 
lasă-ne să ne îmbrăcăm onorabil”. Nu l-ai întâlnit pe 
Marcus, dar poate fi destul de intimidant. Probabil pentru că 
era moştenitorul, l-au lăsat să se îmbrace. Imi amintesc că 
atunci când l-au dus pe lângă mine, m-a privit şi a spus 
„Totul o să fie bine”. Şi l-am crezut. Doar că nu a fost aşa. 


Capitolul 11 


Deşi nu suporta să audă detaliile despre ce i se 
întâmplase, profită de ocazia de a o cunoaşte mai bine, de 
a o înţelege. 

Degetele fetei tremurau vizibil când îşi ridică paharul 
şi bău ce mai rămăsese, ca şi cum asta i-ar fi dat curaj. 
Benedict se gândi să-i mai pună, dar asta ar fi implicat prea 
multă mişcare şi i se părea nepotrivit că, dintr-odată, să 
existe orice altă mişcare în afara limbilor ceasului de pe 


poliţa şemineului şi a flăcărilor ce transformau cărbunele în 
cenuşă. 

Foarte încet, ca şi cum Althea era un pui de iepure 
care avea s-o ia la fugă dacă era speriat, îşi întinse paharul 
spre ea. 

— Poftim. 

Fata îl luă şi se uită la el. 

— Scotch? 

— Da. 

— Nu am gustat niciodată aşa ceva. 

— Atunci ia o gură mică. 

Ce cuvinte banale, după descrierea ei devastatoare a 
ce fusese fără doar şi poate cea mai groaznică noapte a 
vieţii ei. 

Marginea paharului îi atinse pentru scurt timp buzele. 
Se îndoia că gustase din băutură. Bătu cu degetele într-o 
mişcare ritmată. 

— Au crezut că fraţii mei au fost implicaţi, că ştiau 
ceva. Doar că nu erau şi nu ştiau. Le-au dat drumul abia 
după două săptămâni. La o săptămână după ce tata şi fraţii 
au fost arestaţi, mama a hotărât să mergem la un bal la 
care fuseserăm invitaţi. A spus că ar trebui să mergem mai 
departe ca şi cum totul era normal şi că prezenţa noastră 
avea să le dea de înţeles tuturor că nu eram implicaţi în 
această conspirație, că nu am susţinut-o şi că loialitatea 
noastră pentru regină era deasupra loialității pentru soţul 
ei, tatăl meu, ducele de Wolfford. 

Aşa cum făcuse şi ziua anterioară, fata vorbea ca şi 
cum totul se întâmplase unei persoane pe care nu o 
cunoştea, nu ei. Vocea ei era distantă şi plată. Benedict era 
convins însă că în sufletul ei era bombardată de emoţii. 

— Am încercat s-o conving că ne-ar fi mai bine să 
aşteptăm până se rezolvă totul. Încă nu puteam accepta că 
tata fusese implicat într-o operaţiune de trădare. Eram 
convinsă că situaţia avea să fie lămurită în curând şi el va fi 
reabilitat. Totul va reveni la normal. În plus, îi eram promisă 
contelui de Chadbourne, iar acesta nu mă vizitase să vadă 
cum eram. Asta mi-a ridicat întrebări. Niciunul dintre 


prieteni nu ne-a vizitat şi când am mers eu la ei nu erau 
acasă. Dar mama a insistat şi nu am putut s-o las să 
meargă singură. Abia mai târziu mi-am dat seama că 
stresul îi afectase judecata. Incepuse să trăiască într-o lume 
în care soţul ei nu era acuzat de trădare. Dar nu am ştiut 
asta atunci, aşa că m-am dus cu ea. După ce am fost 
anunţate, când coboram, Chadbourne a apărut în capătul 
scărilor. Bărfitorii, chiar şi articolele din ziare, au evidenţiat 
bucuria care mi se citea pe faţă, descriind expresia mea ca 
fiind cea a unei prințese care credea că un cavaler venise 
să-i apere onoarea. Şi chiar asta şi credeam. Că el mă va 
salva. Insă când am ajuns la el, mi-a întors spatele şi restul 
lumii a făcut la fel. A simţit nevoia să facă o declaraţie 
publică legată de loialitatea lui faţă de Coroană şi Anglia şi 
de cum eram nepotrivită pentru a-i fi soţie, fiind fiica unui 
trădător. 

Benedict simţi imediat un fior de ură faţă de bărbat. 
Avea să-l caute, avea să-l găsească şi avea să-l distrugă. 

— Mama a leşinat şi servitorii au dus-o afară, într-un 
mod nu tocmai plăcut. Nu şi-a revenit niciodată, nu a mai 
vorbit niciodată, nu s-a mai dat jos din pat, s-a ofilit ca o 
floare ruptă şi lăsată fără apă. A murit la câteva ore după 
ce l-au spânzurat pe tata. Cred că nu a suportat umilinţa. 
Ceea ce a fost mai bine, având în vedere că ziua următoare 
au venit şi ne-au luat tot. Asta ar fi omorât-o sigur. 

Althea îi susţinu privirea şi Benedict putea să vadă că 
o costase să dezvăluie atât de mult, însă mult mai multe 
lucruri rămâneau de divulgat. 

— Spune-mi despre Chadbourne. 

Zâmbetul ei era autocritic. 

— Mi-a atras atenţia în timpul primului sezon, când 
aveam nouăsprezece ani şi nu mă grăbeam să mă 
căsătoresc. Îmi plăceau dansurile, flirturile, să mi se facă 
curte. Nu m-a curtat serios până la al doilea sezon. În 
timpul celui de-al treilea sezon, m-a cerut în căsătorie. 

— Şi speri să-i atragi din nou atenţia devenind 
curtezană? 

Râsul ei fu caustic, reflectând durerea pe care încă o 


simţea. 

— Dumnezeule, nu! Dar nu m-ar deranja să fiu atât de 
dorită cât să mă vrea şi eu să-l refuz. Aş simţi satisfacţie. 
Bău tot scotch-ul şi tuşi în timp ce ochii îi lăcrimau. Brusc, e 
atât de frig aici. 

Puse paharul jos, se ridică, îşi înfăşură braţele în jurul 
ei şi se duse spre şemineu. Precaut, Benedict i se alătură şi 
îşi odihni braţul de polita căminului. 

— Obişnuiam să văd focul ca pe ceva normal, spuse 
ea încet. Era pur şi simplu mereu aprins, mereu ardea. Nici 
nu i-am băgat în seamă pe servitorii care se ocupau de 
asta. 

— Rareori apreciem ce avem până când pierdem 
lucrul respectiv. 

Althea arăta de-a dreptul mizerabil când stătea acolo, 
iar Benedict se uri pentru că o forţase să scoată la 
suprafaţă amintirile din curiozitatea de a întoarce fiecare 
piatră din viaţa ei pentru a o înţelege, deşi ştia că nu avea 
niciun drept să ştie nimic. 

— L-ai iubit? 

încuviințarea ei fu vagă, aproape imperceptibilă, dar 
Benedict o simţi ca un pumn în stomac. 

— Asta mă face şi mai naivă, spuse ea sec, şi 
Benedict îşi dădu seama că trădarea nemernicului o rănise 
mai mult decât cea a tatălui ei, îi furase mai mult decât 
tatăl ei, societatea şi Coroana, îi furase speranţele şi 
visurile. 

Era posibil ca fapta lui să o fi împins spre Bestie când 
crezuse că propunerea lui implica să devină amanta lui. 

— El a fost fraierul. 

Înainte să se gândească la consecinţe, înainte să-şi 
amintească de regula pe care o respectase mereu, îşi 
aplecă gura spre a ei. 

Fu o greşeală. La fel cum era o greşeală să mănânci 
prea mult tort. Sigur avea să-i lase o durere în stomac şi 
avea să regrete mai târziu, dar atâta timp cât exista 
bunătatea dulce, nu-şi dorea nimic altceva. 

Buzele ei erau calde, moi şi pline, aşa cum ştia că vor 


fi. Poate s-ar fi oprit chiar atunci, după atingerea iniţială, 
dar ea scoase un sunet care răsună a disperare în urechile 
lui, iar braţele ei se înfăşurară în jurul gâtului lui ca nişte 
liane care se ţineau de o suprafaţă solidă, pentru sprijin. Işi 
înfăşură un braţ în jurul taliei ei şi o trase mai aproape, în 
timp ce-i îmbie buzele să se deschidă pentru el şi 
aprofundă sărutul. 

Aromele îmbătătoare de sherry şi scotch îi acopereau 
limba, dar ea era singura responsabilă pentru ameţeala 
care-l acaparase. Nu era un străin când venea vorba de 
femei, dar niciodată nu trăise o nevoie atât de copleşitoare 
de a lua ce i se oferea şi de a implora pentru mai mult. 
Mişcările ei erau inocente şi pline de emoție, iar Benedict 
era destul de sigur că asta nu era pentru că s-ar fi temut de 
el, d pentru că nu-i era cunoscută călătoria în care 
porniseră. 

Dumnezeule! Oare logodnicul ei nu o sărutase 
niciodată? Ce fel de sfânt fusese, să reziste unei asemenea 
tentaţii? Avusese dreptate să creadă că era un fraier. El nu 
era nici un sfânt şi niciun fraier, ci un păcătos. 

Când venea vorba de ce se întâmpla între bărbaţi şi 
femei, nu se abţinea de la nimic, era deschis să exploreze 
toate posibilităţile. Nimic nu era interzis. Althea voia ca el s- 
o înveţe cum să fie seducătoare. Îi putea arăta cum să 
distrugă voinţa unui bărbat, cum să cucerească, cum să 
îmbie, cum să manipuleze. 

Nu că avea nevoie de lecţii. Benedict făcea ce-şi 
jurase că nu avea să facă: îi inspira parfumul de gardenii, 
condimentat cu pasiune, îi simţea silueta lipită de a lui, îi 
memora toate curbele şi formele şi observa unde acestea 
se lipeau atât de convingător de conturul tare al pieptului 
lui, de abdomen... de zona inghinală. Rochia ei era simplă, 
nu avea abundența jupelor. Trebuia să fie conştientă de 
efectul pe care-l avea asupra lui. Sau era atât de pierdută 
în faţa senzaţiilor pe care le simțeau împreună că nu mai 
era conştientă de nimic în afara ei? 

Degetele ei se plimbară pe ceafa lui, de-a lungul 
capului... 


Bestia o luă de mâini, i le duse la spate, iar asta nu 
făcu decât să-i lipească sânii şi mai mult de el. Althea era 
fiica unui duce şi chiar dacă căzuse în dizgrație asta nu 
schimba faptul că se născuse de partea bună a societăţii, în 
timp ce el se născuse de cea greşită. 

Nu existase niciun motiv ca ea să fie abandonată de 
părinţii ei. Pentru el, existase aşa ceva. Işi îndepărtă gura 
de a ei, se uită la trăsăturile sale minunate şi se gândi ce-l 
apucase să creadă că avea dreptul să-i atingă chiar şi 
degetul mic, cu atât mai mult gura şi alte părţi ale ei care 
erau lipite de el. Acele buze minunate erau umede şi 
umflate, mici icnete evadând printre ele din când în când. 
În ochii ei albaştri erau tăciuni de dorinţă care se stingeau. 

Althea nu-l dorea. Nu voia decât lecţiile. Evaluarea lui 
de mai devreme fusese incorectă. Era un fraier. 

Îi dădu drumul şi făcu un pas în spate. 

— Mâine-dimineaţă, la zece, plecăm spre croitoreasă. 

Se îndreptă apoi spre hol. 

— Benedict? 

Mări pasul, cobori scările, ieşi pe uşa din faţă şi 
dispăru în noapte. 

Ce idiot! 

O sărutase. Îi plăcuse să o sărute. Voia să o sărute din 
nou. 

Cum era un idiot colosal, plecase şi fără haina lui. 
Cum era prea încăpățânat să se întoarcă după ea, se 
zgribuli în faţa frigului şi merse mai departe. Avea dorinţa 
arzătoare să lovească ceva: un zid, un maxilar, un stomac. 
Dacă dădea peste cineva care provoca haos, ar fi fost 
foarte fericit să se implice şi el. În ciuda staturii sale, 
niciodată nu fusese de acord cu violenţa, pe care o 
considera ultima soluţie. Însă în acea seară, avea o dorinţă 
puternică de a fi la capătul receptor al acesteia. Se făcuse 
de râs. 

Ea îi răspunsese la sărut. 

Oare îi plăcuse? Voia să îl sărute din nou? Sau se 
gândise doar „A, deci asta a fost prima lecţie”. 

La naiba. Femeile de obicei nu-i intrau pe sub piele, 


dar din momentul în care fata îi spusese că nimic legat de 
ea nu îl privea, cu acel accent londonez, tonul ei acerb se 
imprimase în mintea lui şi îi crescuseră tentacule care 
ajungeau în toate laturile lui ce reacţionau la farmecele 
femeieşti. 

Doar pentru că avea cei mai frumoşi ochi pe care-i 
văzuse vreodată şi trăsături delicate, care-i aminteau de 
prinţesele din basmele pe care i le citise surorii lui, Fancy, 
nu însemna că Thea îl vedea ca fiind demn de ea sau ÎI 
considera un prinţ ce venea călare pe un cal alb ca s-o 
salveze. 

Thea. Thea i se potrivea mai bine, cel puţin pentru el. 
Althea era pentru doamna care fusese odată. Thea era 
femeia care era acum. 

În acel moment ea se afla sub acoperişul lui, în grija 
lui. lar grija lui nu trebuia că includă săruturi care şi acum, 
în ciuda frigului, îi încălzeau buzele. Când fu destul de 
nebun să îşi plimbe limba peste ele, încă îi mai simţi gustul. 
Nu era sherry-ul pe care-l băuse şi nici scotch-ul, d sub ele, 
era un amestec de scorţişoară, unt şi zahăr, tot ce era 
dulce, o aromă doar a ei, pe care avea să şi-o amintească şi 
s-o savureze până la ultima suflare. 

Când timpul petrecut împreună avea să se termine, el 
avea să fie mai sărac cu o mie de lire, pentru că să fie al 
naibii dacă avea s-o înveţe cum să seducă un alt bărbat ca 
să-l aducă în patul ei. 


Capitolul 12 


Fusese doar un sărut. Îşi tot repetase asta înainte de 
culcare, iar când se trezise, descoperise că vorbele încă îi 
dădeau târcoale. Fusese doar un sărut, aşa cum un ospăț 
era doar un preparat sau o furtună o singură picătură de 
ploaie. 

Fusese tot, copleşitor, cel mai luminos soare, cea mai 
mare lună, mii şi mii de stele. Fusese mai mult decât buze 


care se mişcau în tandem, care testau, alunecau, 
adaptându-se. Fuseseră limbi şi dinţi, gemete şi oftat. 
Trecuse dincolo de guri, incluzând mâini şi sâni şi acel loc 
foarte sensibil dintre picioarele ei, care o gâdilase şi 
pulsase şi păruse aproape extaziat când simţise dovada 
tare a dorinţei lui lipită de abdomenul ei. Se încălzise. 
Fusese scânteia care aprinsese pasiunea. Nu semănase cu 
nimic din ce mai trăise, dar în acelaşi timp, conţinea o 
familiaritate, ca şi cum fiecare aspect al ei recunoştea că 
locul său era cu el. 

Ceea ce era absolut absurd era că el nu simţise 
atracţia care o copleşise pe ea. Era evident că voise să 
plece cât mai repede de lângă ea. Crezuse că întâlnirea lor 
fusese o greşeală. Era ciudat cum plecarea lui duruse mai 
mult decât momentul când Chadbourne îi întorsese spatele, 
atunci când ea crezuse că voia să demonstreze societăţii că 
acţiunile tatălui ei nu schimbaseră nimic între ei. 

În timp ce se spăla, îşi desfăcu părul, se pieptănă şi îl 
împleti. Se schimbă în rochia ei albastră simplă, încercă să 
nu-şi amintească devastarea care o lovise pe mama ei când 
societatea le întorsese spatele, la propriu şi la figurat, 
lăsându-i să se descurce fără ajutor sau sprijin. Declinul 
mamei ei începuse în acea noapte şi Althea dădea vina pe 
societate la fel de mult ca şi pe tatăl ei pentru decăderea 
unei femei atât de mândre şi bune. 

Când alungă aceste gânduri, îşi dădu seama că abia 
aştepta să-l vadă pe Benedict la prânz. Spera că scaunul de 
lângă el fusese rezervat pentru ea, în ciuda fugii lui de 
noaptea trecută. Avea să găsească un mod de a glumi pe 
seama asta, să lase impresia că văzuse tot ce se 
întâmplase ca fiind o primă lecţie. Astfel, el avea să-şi dea 
seama că Althea nu va lua în serios emoţiile care apăreau 
datorită apropierii şi atingerii lui. 

Însă când ajunse în sufragerie, găsi scaunul din capul 
mesei gol. Asta o duru aproape ca o lovitură fizică. 

— Benedict nu... Femeile o priviră. Bestia nu o să vină 
la micul dejun? 

— A fost plecat până de dimineaţă, spuse Jewel. 


Bănuiesc că doarme. 

Şi-l imagină întins într-un pat, unul mai mare, unul 
special creat şi construit pentru mărimea lui. Oare purta 
cămaşă de noapte? Avea dubii. Gura i se uscă când şi-l 
imagină gol. Nu voia să-l vadă gol, eventual fără o cămaşă, 
da. Oare braţele lui erau la fel de musculoase cum păreau? 
Pieptul lui era un amestec de contururi? ŞI-l imagina ca 
model pentru un sculptor care făcea statui cu zei greci. 

Deşi nu prea avea apetit, îşi umplu farfuria cu 
mâncare, se aşeză şi se obligă să mănânce ca şi cum 
stomacul nu-i era un amestec de îndoieli şi dubii. 

— Pari tulburată, mândro. 

Işi mută privirea spre Jewel şi se întrebă dacă 
cunoscuse vreodată pe cineva care să lase impresia că-i 
pasă la fel de mult ca această femeie a nopţii. Trebuia să 
stăpânească această tehnică, dar fusese crescută să nu 
arate niciodată ce simte, mai ales când era vorba de emoţii 
extreme. Chiar şi în timpul primirii de care avusese parte la 
ultimul bal, îşi ţinuse capul sus, refuzând să se prăbuşească 
sub greutatea respingerii. 

— Benedict a spus că o să mergem la croitoreasă la 
zece. Nu eram sigură dacă s-a răzgândit. ` 

— O, exclamă Hester entuziasmată. l|ţi ia şi ție o 
rochie de care să-ţi agăţi visurile? 

Ce voia Althea nu era visul ei. Era pur şi simplu o 
alternativă pentru un coşmar. Dar nu voia să intre în detalii, 
nu voia ca fetele să afle de trecutul ei. Chiar dacă erau 
păcătoase, nu însemna că nu aveau să fie oripilate dacă 
aflau adevărul despre tatăl ei. Se forţă să zâmbească. 

— Presupun că da. 

— Abia aştept să văd cum arată. 

Avea să fie provocatoare, senzuală şi mai mult ca 
sigur făcută din foarte puţin material. 

— Care e visul tău? Hester se încruntă. Ce vrei să faci, 
ce nu faci acum? 

Inainte să răspundă, Jewel spuse: 

—  Bănuiesc că Bestia pur şi simplu îşi arată 
aprecierea pentru Althea, pentru că trebuie să aibă de-a 


face cu voi. 

Văzând compasiunea din ochii ei, Althea ştiu că 
Benedict îi spusese de ambițiile ei. 

— Althea, după ce _ terminăm micul dejun, mă 
întrebam dacă poţi să vii câteva minute în biroul meu. Şi 
dacă ţi-a zis că la zece mergeţi la croitoreasă, atunci asta o 
să facă. Nu e genul care-şi încalcă cuvântul. 


* 


Când coborî scările mai târziu, îl găsi în hol, 
aşteptând-o, şi nu fu încântată de bucuria care o străbătu. 
Trebuia să-şi amintească că aveau o înţelegere. Nimic bun 
nu avea să iasă dacă dezvolta sentimente pentru el. El o 
folosea la ceva. Ea îl folosea la ceva. Numai semnăturile de 
pe hârtie îi legau. În trei luni, fiecare va merge pe propriul 
drum şi probabil nu aveau să se mai întâlnească. 

Benedict o studie intens, iar Althea fu recunoscătoare 
că obrajii ei, care se aprinseseră în timpul discuţiei sincere 
cu Jewel, se răcoriseră în sfârşit. La cererea lui, aceasta îi 
spusese de diverse metode pe care le putea folosi pentru a 
nu rămâne însărcinată. Era  recunoscătoare pentru 
informaţie, dar asta sublinia realitatea a ceea ce făcea. 

Fără niciun cuvânt, Benedict deschise uşa pentru ea, 
iar tânăra ieşi sub streaşină. Ploaia cădea pe pavaj. O birjă 
aştepta la capătul drumul. Althea bănui că Benedict se 
dusese să o caute, ca să nu o pună pe ea să meargă prin 
frig şi umezeală. ` 

Îşi ridică gluga pelerinei şi se îndreptă spre birjă. În tot 
acest timp, el îşi ţinea mâna pe spatele ei. Nici măcar nu 
trebui să se oprească, că el o luă pe sus şi o aşeză în birjă, 
apoi luă loc lângă ea. 

Althea începuse să aştepte cu nerăbdare momentele 
când aveau să meargă împreună cu birja. Benedict ocupa 
atâta loc, că ea nu avea de ales decât să stătea lipită de el. 
Deşi purta pelerina şi el haina groasă, tot îi simţea căldura. 
Îşi menţinu privirea înainte, la peisajul pictat în nuanţe de 
gri. Cum el nici măcar nu o salutase, nu-i adresase niciun 


cuvânt, se hotărî să împungă bestia. 

— Mi-a plăcut lecţia de aseară. 

— Nu a fost o afurisită de lecţie. 

Althea întoarse faţa spre el şi îl văzu privind-o. Avea 
maxilarul atât de încordat că probabil dinţii din spate îl 
dureau din cauza asta. 

— Dar m-ai învăţat să sărut. Să simt, să mă topesc, să 
doresc, să îmi doresc. 

— Nu ar fi trebuit să se întâmple. 

— Sunt sigură că era în planul de lecţii la un moment 
dat. 

— Tu crezi că am plănuit exact ce o să-ţi arăt? 

— Da, asta credeam. Aşa am câştiga timp. Eu mi-am 
planificat lecţiile cu fetele tale. 

Bărbatul păru şi uimit, şi nemulţumit. 

— i-am spus, cuvintele unei femei mi se par 
seducătoare. 

Fata pufni. 

— E imposibil să fi găsit ceva seducător la povestea 
de groază de aseară. 

— Te-ai deschis în faţa mea aşa cum nu ai făcut-o 
niciodată. Nu au fost numai cuvintele tale. M-ai lăsat să-ţi 
simt durerea. 

— Durerea mea ţi se pare un afrodiziac? 

Bărbatul închise ochii şi dădu din cap. 

— Nu. 

Când îi deschise, Althea văzu regret în ei. 

— Aş vrea să nu ştii cum e să simţi durere de orice fel, 
dar ai avut încredere în mine că nu o să profit de ce-mi 
spui. Eu am profitat. 

— Ţi-am lăsat impresia că eu nu am vrut? 

— Erai vulnerabilă. 

— Mă linişteai. 

Poate de asta era greşit. Ce se întâmplase între ei nu 
fusese bazat pe seducţie, dorinţă sau atracţie. Benedict 
văzuse că cineva suferea şi încercase să aline acest lucru. 
Poate în lumina dimineţii atât de puţină cât era, îşi dăduse 
seama că Althea nu era o ispită. 


— Nu o să se mai întâmple. 

— Atunci ce vor include aceste lecţii? 

Dacă nu săruturi, mângâieri şi îmbrăţişări? 

— Althea, să devii amanta unui bărbat chiar e viaţa pe 
care ţi-o doreşti? 

— Nu pot să am viaţa pe care mi-o doresc. 

— Ce ţi-ai planificat nu e viaţa pe care o meriţi şi dacă 
nu e viaţa pe care o vrei, dar ai acceptat-o ca pedeapsă, 
atunci le dai putere filfizonilor ălora care te-au judecat şi o 
victorie pe care nu o merită. 

— Nu ştii nimic despre asta. 

— Posibil să-ţi schimbi părerea dacă afli de ce mi se 
spune Bestia. 


Poate că l-ar fi întrebat, poate că el i-ar fi spus dacă 
exact în momentul acela birja nu s-ar fi oprit pe o stradă 
plină cu magazine. Dacă Benedict nu i-ar fi dat bani 
birjarului, uşa nu s-ar fi deschis şi el nu ar fi ieşit şi n-ar fi 
scos-o şi pe ea. Dacă trotuarul n-ar fi fost aglomerat, dacă 
ploaia nu s-ar fi întețit, obligându-i să se adăpostească sub 
streaşină. Ea crezuse că se adăposteau de ploaie, până 
când el deschise uşa şi Althea văzu scris pe ea cu litere 
mari, aurii, Croitorie. 

Benedict o aşteptă să intre înaintea lui şi dintr-odată 
fu ultimul loc în care Althea ar fi vrut să se afle. Ar fi vrut să 
fie la Sirenă, vorbind pe o bancă în parc, sub o umbrelă, în 
timp ce el îi mărturisea ceva la fel de intim ca ceea ce Îi 
spusese ea aseară. 

Nu o ştia pe croitoreasă, dar îi plăceau materialele, 
mirosul de vopsea, tiparele şi zgomotul femeilor care 
discutau despre stiluri. 

— Domnule Trewlove, ce plăcere să vă văd din nou! 

— Beth. Afacerea pare să prospere. 

— Nu strică să am o ducesă printre clienţi. 

Bărbatul se întoarse spre Althea. 

— Beth e de câţiva ani croitoreasa surorii mele, Gillie. 


Ăsta e magazinul ei. Beth, ea este domnişoara Stanwick. 

— Incântată de cunoştinţă, spuse femeia. 

— Asemenea. 

Althea nu mai fusese la o croitoreasă de când lumea 
ei se prăbuşise. Nu avusese niciuna care să nu i se 
adreseze cu Lady Althea sau care nu se dădea peste cap să 
se asigure că fiica ducelui avea cele mai bune croitorese la 
dispoziţie. 

— Are nevoie de câteva rochii, spuse Benedict. 
Câteva să le poarte în timpul zilei. Una potrivită pentru bal 
şi una creată pentru seducţie. Ultima ar trebui să fie roşie. 

Bărbatul pronunţă cuvântul seducţie cu atâta uşurinţă 
de parcă era normal să anunţe că fata avea nevoie de ceva 
să-şi îndeplinească obiectivul. Althea era convinsă că obrajii 
îi erau la fel de roşii ca rochia pe care o comandase pentru 
ea. 

— Nu ştiu dacă am nevoie de una pentru un bal. 

Vorbi încet, sperând să nu fie auzită. 

— Poate fi folosită şi pentru seducţie, poate fi chiar 
mai eficientă. 

Benedict oferea hainele potrivite pentru scopul 
suprem al femeilor aflate în grija lui. Dar iubitul Altheei 
avea să-i ofere o rochie. Nu avea să meargă la un bal fără 
el aşa că primul lucru pe care trebuia să-l facă era să-i 
atragă atenţia. Dar nu voia să vorbească despre asta aici, 
iar dacă bărbatul voia să-şi irosească banii, nu avea decât. 
Ca urmare, Althea doar spuse, cât de grațios putu: 

— Eşti foarte generos. Mulţumesc. 

— Dacă îmi dai câteva minute să termin cu doamna 
Welch, spuse Beth, o să pot să mă ocup personal de tine. 

Althea îşi aminti de o perioadă când croitoreasă nu s- 
ar fi ocupat de nimeni altcineva. Cum intra într-un magazin, 
se bucura de toată atenţia şi devotamentul exclusiv al 
acesteia. Acum că-şi dădea seama de asta, se simţea ca şi 
cum fusese răsfăţată în mod nejustificat. Ce făcuse ca să 
merite tratament special în afară de faptul că avusese 
norocul să se nască într-o anumită familie? Un noroc care 
nu ţinuse prea mult, aşa cum se şi dovedise. 


— Nu ne grăbim, spuse Benedict. Mai am alte lucruri 
de făcut. O oră o să fie îndeajuns? 

— Da, zise Beth, care se întoarse apoi s-o ajute pe 
doamna Welch. 

— Nu mă laşi aici, zise Althea, care nu era deloc 
încântată să fie abandonată. 

— Am presupus că te simţi în largul tău aici şi că te 
descurci într-o croitorie. 

Bineînţeles că aşa era. Avusese o garderobă plină cu 
satin, mătase şi danteluri. Una dintre rochiile ei preferate 
arătase ca şi cum fusta fusese creată din pene de păun, 
broderia atât de elegantă că mereu atrăgea atenţia 
oamenilor. 

— Crezi că are impresia că sunt... concubina ta? 

— Ce contează cum te percepe? Crezi că după ce-ţi 
îndeplineşti scopul, o să fii privită într-o lumină favorabilă 
pe undeva? 

Poate nu favorabilă, dar avea să emane atâta 
aroganță, că nimeni nu va îndrăzni să-i întoarcă spatele. 
Avea să atragă atenţia vreunui prinţ cunoscut pentru că-i 
plăceau văduvele obraznice şi odată ce-i va intra în 
favoruri, va avea putere. 

— Pari supărat. 

— De ce aş fi supărat? În plus, Beth nu judecă. O să 
mă întorc după tine când mi-am terminat treburile. 

Althea îl urmări cum iese în ploaia care ameninţa să 
inunde străzile. Chiar prefera să se ude până la oase decât 
să stea în compania ei? Cum de totul se schimbase atât de 
drastic, de la vizita confortabilă din bibliotecă de noaptea 
trecută la atmosfera apăsătoare care se lăsase peste ei? 
Oare Benedict se gândise la ce-i spusese despre familia el 
şi îşi dăduse seama că asta îl lăsa un gust amar? Sau nu-i 
plăcuse sărutul? 

— Domnişoară Stanwick? 

Fata se întoarse spre croitoreasa, al cărei ochi plin de 
înţelegere, ca şi cum recunoştea privirea iubirii pierdute 
când o vedea. Deşi Althea nu îl iubea. In acel moment nu 
ştia ce simţea. 


— Domnişoară Beth. 

— Beth e îndeajuns. Pentru rochiile de zi, am nişte 
materiale a căror culoare cred că ţi-ar evidenția tenul. Ne 
uităm? 

— Rochia. Aş vrea să fie şi ea roşie, un roşu aprins, 
imposibil de ratat, cu un decolteu adânc, care nu lasă nici 
un dubiu în privinţa formelor mele. 

Spera la o seară când îl putea ispiti, înainte să ajungă 
într-o sală de bal, testând rochia pe Benedict Trewlove. 


Capitolul 13 


Era supărat. Supărat că Althea credea că merită să fie 
considerată o uşuratică. Din cauza a ce făcuseră tatăl ei cel 
năuc, logodnicul ei idiot şi câţiva prieteni care nu o 
apreciaseră. El nu fusese afectat în mod direct de asta, dar 
ştia cum era să simţi că nu meriţi mai mult, că nu meriţi să 
respiri, nu meriţi bunătate sau acceptare. Toate astea 
veniseră din cauza circumstanțelor în care se născuse, un 
lucru asupra căruia nu avusese niciun pic de control, la fel 
cum nici ea nu avusese niciun pic de putere asupra deciziei 
tatălui ei de a fi implicat într-un plan de a da jos persoana 
de pe tron. 

Dar în ambele cazuri, persoane inocente suferiseră. 

Îl enerva faptul că era furios. În tinereţe se luptase cu 
demonii lui interiori să se asigure că îşi controla emoţiile. 
Mereu fusese bine făcut, dar nu crescuse elegant în 
dimensiunea lui. Păruse disproporționat, cu picioare prea 
lungi, braţe prea scurte şi mari. Mâini de trei ori mai mari. 
Pieptul lui fusese voluminos, robust, rotund. Intr-un final, 
devenise proporţional, crescuse într-un stejar voinic care se 
putea mişca fără stângăcie. Dar deseori îi lovea pe cei care 
râseseră de ei şi îi dăduseră porecle deloc flatante. 

De fiecare dată când mama lui îi îngrijea zgârieturile 


şi rănile, îl certa, spunându-i să ignore replicile dureroase 
care îl ţinteau, să exerseze răbdarea, lucruri care într-un 
final aveau să îl ridice deasupra celor care credeau că erau 
mai buni decât alţii. În cele din urmă, se duse la Gillie să îl 
îngrijească, deoarece, ca şi el, şi ea fusese abandonată, 
lăsată într-un coş de nuiele la uşa lui Ettie Trewlove. De 
asemenea, nici ea nu ştia dne erau părinţii ei. 

Faptul că nu ştiau de ce fuseseră părăsiţi şi de către 
cine formase o legătură puternică între ei. 

Benedict nici măcar nu era sigur dacă femeia care-l 
lăsase era, de fapt, mama lui. Nu susţinuse că era. Bănuia 
că-i spusese lui Ettie Trewlove că avea să se întoarcă după 
el pentru că nu avusese destui bani să-i plătească taxa şi 
minţise, ca să nu i-l dea înapoi. Poate asta însemna că 
ţinuse la el. Dar nu dovedea că fusese mama lui. 

Nu c-ar fi contat. Nu acum. După ce împlinise treizeci 
şi trei de ani, acceptase că ce nu ştia nu era nici pe de 
parte atât de important ca ceea ce făcea. Ştia că 
temperamentul lui putea să fie înspăimântător, motiv 
pentru care era atât de strict cu el însuşi, dar s-ar fi putut 
dezlănţui dacă-l întâlnea pe Chadbourne. Mai mult ca sigur 
că ar fi făcut asta dacă s-ar fi întâlnit cu tatăl Theei. Mai 
ales că ducele spânzurat încă făcea rău. Işi făcea fiica să 
simtă că nu merita visurile pe care le avusese cândva. 

Când ajunsese la destinaţie, apa de ploaie îi curgea 
din borul pălăriei, apoi în râuri pe haina groasă. Deschise 
uşa şi intră în hol, unde majoritatea domnilor erau escortaţi 
din clubul exclusiv pentru femei, dar el nu era majoritatea 
bărbaţilor. 

— Aiden e pe aici? 

— E în mansardă, domnule Trewlove, spuse tânăra din 
spatele tejghelei, întinzând mâinile după pălărie şi haină. 
Mereu era tulburat când cineva i se adresa cu domnule, ca 
şi cum era un individ civilizat, şi nu bătuse niciodată pe 
nimeni. Se maturizase când recunoscuse înţelepciunea din 
spusele mamei lui şi începuse să-şi controleze 
temperamentul. Totuşi, se aprindea uşor când era nevoie, 
iar pumnii lui erau mereu pregătiți să facă dreptate. 


Reticent, îşi dădu jos pălăria şi haina. 

— Sunt destul de ude. 

Tânăra le luă şi zâmbi. 

— Cum în momentul de faţă avem puţini clienţi de 
care să mă ocup, o să văd ce pot să fac ca să remediez 
asta înainte să plecaţi. 

Nu era doar faptul că era dimineaţa târziu, ci şi faptul 
că era acea perioadă a anului care aducea puţini clienţi. 
Majoritatea femeilor care vizitau clubul erau aristocrate şi 
se aflau, în prezent, la ţară. Dar Aiden şi familia lui locuiau 
în camerele de la etaj, aşa că de obicei bărbatul era acolo. 

— Mă duc sus. 

Urcă câte două scări odată urmând drumul familiar 
până ajunse la etajul unde nişte scări înguste duceau spre 
pod. In capătul lor, găsi uşa închisă, mai mult ca sigur 
pentru că ploaia împiedica deschiderea ferestrei, pentru a 
aerisi camera de mirosul de vopsea. Rezemându-se de 
cadru, Bestia studie ce picta Aiden. 

— Zilele astea îţi pictezi numai soţia? 

Fratele lui nu păru surprins să audă asta. Scările se 
umplură de ecoul paşilor Bestiei. | se spusese de mai multe 
ori că prezenţa lui schimba atmosfera dintr-o cameră şi că 
nu putea trece neobservat. Pe de altă parte, când era 
necesar, putea să se strecoare şi să nu fie observat până 
când era prea târziu. 

— De ce m-ar interesa altceva? întrebă Aiden, care 
făcu un pas în spate să-şi studieze opera. 

Mereu i se păruse diafană Bestiei, ca şi cum subiectul 
era privit printr-o perdea. În cazul de faţă, era o mamă 
care-şi ţinea bebeluşul. 

— Trebuie să pictezi ce-ţi aduce fericire. 

Aiden se întoarse şi îşi înclină capul spre şevalet. 

— Ei doi îmi aduc fericire. O să fie cadoul meu pentru 
Lena de Crăciun, aşa că dacă-mi vezi soţia până atunci, te 
rog să nu-i spui nimic. 

— Secretul tău e în siguranţă cu mine. 

Aiden se duse spre o masă mică, ridică o carafă şi 
turnă scotch în două pahare. Pe unul i-l dădu Bestiei. 


— Dacă ai fost afară pe vremea asta, ţi-ar prinde bine 
să te încălzeşti. 

— Aşa e. Noroc. 

Luă o gură mare şi se bucură de căldura care-i arse 
gâtul şi cobora către piept şi membre. 

— Sunt obişnuit să te văd noaptea târziu, nu în timpul 
zilei. 

Ambii excelau noaptea, o trăsătură comună. 

— Am avut nişte treburi de care să mă ocup, care 
puteau fi făcute doar în timpul zilei, aşa că eram în zonă şi 
am vrut să vorbim. Voiam să ştiu dacă un anumit lord 
Chadbourne merge la clubul Cerberus. 

Pe lângă clubul Elysium, care îndeplinea fanteziile 
femeilor, Aiden deţinea un loc de jocuri de noroc, unde 
averile erau câştigate şi pierdute, în cea mai mare a 
timpului pierdute, în fiecare noapte. Fratele lui mereu 
fusese fascinat de mitologie, ceea ce explica de ce soţia lui 
arăta ca o zeiţă în fiecare portret pe care-l crease cu ea. 

— Doar în ultimul an. 

Deşi în trecut, clubul avusese reputaţia de a fi ultima 
soluţie pentru nobilii care nu puteau primi credit altundeva, 
de când Aiden se căsătorise cu o ducesă văduvă, localul 
devenise mai respectabil. 

— De ce? 

— lţi este dator cu ceva? Ai ceva dovezi? 

— Nu, e foarte norocos la mese. M-am gândit că 
trişează, dar dacă e aşa, nu am reuşit să-mi dau seama 
cum. 

— Ştii dacă se află în continuare în Londra? 

— Era acum câteva nopţi. 

— Ce jocuri îi plac? 

— Patru cărţi. 


Bestia nu fu surprinsă că Aiden ştiuse răspunsul. 
Oamenii deseori îi subestimau fratele şi nu-şi dădeau 
seama că reţinea şi cele mai mici detalii când venea vorba 


de oamenii care îi frecventau clubul. 

— li spui administratorului clubului tău să mă anunţe 
şi pe mine data viitoare când vine să joace? 

După ce bău încet din scotch, Aiden îşi plimbă degetul 
pe marginea paharului. 

— Cum o cheamă? 

Intrebarea n-ar fi trebuit să-l şocheze. Aiden fusese în 
viaţa lui din clipa în care Bestia fusese părăsit la uşa lui 
Ettie Trewlove. Deşi niciunul dintre ei nu ştia exact data 
naşterii, mama lor reuşise să determine, în funcţie de când 
le apăruseră primii dinţi, că îi separau numai câteva luni. 
Benedict se gândi să ignore întrebarea, dar nu exista 
altcineva în care să aibă încredere mai mult decât în 
membru familiei lui. 

— Althea. 

— Presupun că i-a greşit cu ceva. 

— Nu aşa cum te gândeşti. El şi fraţii lui săriseră în 
ajutorul multor femei de care nişte bărbaţi încercaseră să 
profite. Propria lor mamă fusese prima. Beth, croitoreasa, 
alta. Dar cu toate astea, tot a rănit-o. 

Aiden încuviinţă. 

— O să-ţi trimită vorbă. 

Bestia simţi cum i se ridică o greutate de pe piept, în 
timp ce mâna liber i se încordă, pregătindu-se să lovească. 

— Nu o iubesc. 

Nu ştia de ce spusese asta. Dacă ar fi putut să se 
întoarcă cu trei secunde în trecut, ar fi tăcut. 

— Nici nu am spus că o iubeşti. 

— E doar o persoană pe care o ajut. 

— Lena era şi ea o persoană pe care doar o ajutam, 
aşa că ai grijă frate, altfel o să te trezeşti scriind poezii în 
loc de romane. 


Beth era vorbăreaţă, extrem de capabilă să poarte 
conversații între măsurători, etalarea materialelor şi 
sugerarea modificărilor. Astfel, Althea învățase multe nu 


numai despre Benedict, ci şi despre familia Trewlove. 
Aştepta cu nerăbdare să prezinte noile informaţii pe drum 
spre casă. De fapt, nu casă, deoarece reşedinţa nu era casa 
ei, în ciuda faptului că se simţea incredibil de confortabil 
acolo. Era un loc temporar. Nici unul dintre locuitorii săi nu 
aveau să rămână în viaţa ei, nici Benedict nu avea să 
rămână în viaţa ei. Într-un final, avea să devină o simplă 
amintire. 

Nu-i plăcu bucuria care o străbătu când Benedict intră 
pe uşă. Emoţia fusese atât de puternică, încât nu o 
observase pe femeia care intrase înaintea lui, cu o 
servitoare tânără în urmă, până când aceasta vorbi. 

— Beth, nu ştiam că te ocupi şi de trădători. O să mă 
duc în altă parte dacă-mi spui că fetişcana asta e una dintre 
clientele tale. 

Lady Jocelyn stătea în faţa ei, părând ofensată şi 
virtuoasă în acelaşi timp, cu nasul ridicat atât de sus, că 
Althea n-ar fi fost surprinsă să descopere că o durea gâtul. 

Inainte ca Beth să poată răspunde, Althea spuse: 

— Arătaţi bine, Lady Jocelyn. 

Deşi credea că era imposibil, nasul se ridică şi mai 
sus. 

— Ca regulă generală, nu vorbesc cu trădătorii, dar 
sunt sigură că strălucesc ca urmare a logodnei mele 
recente şi a nunţii care urmează. Poate ai auzit. Urmează 
să mă căsătoresc cu Chadbourne. 

Nu ştiuse. Deşi se aşteptase ca, într-un final, acesta 
să se căsătorească, chiar şi doar pentru a avea un 
moştenitor şi pentru a o răni pe ea. În mod surprinzător, 
lovitura nu fusese atât de puternică pe cât anticipase. Cu 
toate astea, ştia că nimic din ce simţea nu i se vedea pe 
faţă. 

— Condoleanţele mele! Nu are cum să fie uşor să te 
căsătoreşti cu un bărbat care nu are tăria de caracter să-şi 
onoreze cuvântul şi angajamentele. Când viaţa îi aruncă în 
cale un obstacol, alege să fugă. 

Lady Jocelyn nu era atât de pricepută să-şi ascundă 
emoţiile. Dacă focul din ochii ei era un indiciu, femeia era 


furioasă. 

— Şi-a dat seama repede că merită o femeie de cel 
mai înalt calibru, nu una care se trage dintr-o linie de 
canalii trădătoare. 

— Mereu ai avut tendinţa să exagerezi. O linie? Nu a 
fost decât o persoană. 

— Cine spune că tu nu o să produci alta? Femeia 
ridică mâna atât de repede, încât aerul se mişcă. Destul! 
Nu o să mai vorbesc cu tine. E sub demnitatea mea să 
vorbesc cu o persoană cu un caracter atât de josnic. Beth, 
dacă ai de gând să o îmbraci pe ea, trusoul pe care-l creezi 
pentru mine nu o să mai fie cumpărat. _ 

Althea ştia cât costa un trusou. Il plănuise pe al ei, 
înainte ca tatăl ei să strice totul. Nu putea s-o pună pe Beth 
să piardă atâţia bani. 

— Nu, de fapt... 

— Da, o întrerupse Beth. Creez nişte rochii magnifice 
pentru ea. Se întoarse spre Althea. O să avem probele 
vineri şi totul o să fie gata săptămâna viitoare. 

— Beth... 

— Aşa rămâne. Îşi întoarse atenţia din nou spre Lady 
Jocelyn. Nu vă faceţi griji degeaba în legătură cu frumosul 
dumneavoastră trusou, Lady Jocelyn. O să-l donez unei 
misiuni care se ocupă de săraci. Sunt sigură că sunt destule 
femei care pot folosi obiectele vestimentare pe care eu şi 
angajatele mele le-am cusut ore întregi. Vă doresc toate 
cele bune. O zi frumoasă! 

Stupefiată. Aşa arăta Lady Jocelyn, iar Althea era 
convinsă că femeia care îi fusese odată prietenă nu 
avusese niciodată pe cineva mai jos de funcţia ei să îi 
vorbească ca şi cum îi era superior. Voia s-o îmbrăţişeze pe 
Beth. 

— Sunt sigură că ducesa de Thornley nu o să fie 
fericită să audă de asta, având în vedere că am venit la tine 
pe baza recomandării ei. 

Lady Jocelyn se întoarse şi se îndreptă spre uşă, însă 
uşa era blocată de Benedict, care stătea cu braţele 
încrucişate pe piept. Althea cunoştea foarte bine acea 


poziţie implacabilă. 

— Îi datoraţi scuze domnişoarei Stanwick. Tatăl ei a 
fost trădătorul, nu ea. 

— Nu e treaba ta. 

— O fac să fie. 

Deşi Althea nu putea să vadă faţa lui Lady Jocelyn, era 
convinsă că aceasta îl fixa pe Benedict cu o privire care 
arunca săgeți. O văzuse de multe ori în trecut. Femeii nu-i 
plăcea să fie provocată. 

— Îmi pari cunoscut. Ridică un deget şi-l îndreptă spre 
el. Eşti unul din bastarzii Trewlove. 

Pronunţă cuvântul bastarzi ca şi cum îi lăsase un gust 
neplăcut în gură. Se pare că femeia nu procesase faptul că 
şi ducesa de Thornley, al cărei nume îl aruncase ca şi cum 
era înrudită cu ea, era şi ea o Trewlove şi îl considera pe 
acest bărbat fratele ei. Dar nu acesta fu motivul pentru 
care Althea făcu un pas în faţă. 

O făcu pentru că nu voia să-l vadă rănit ajutând-o pe 
ea. Deşi fu nevoie de tot controlul de care era în stare să nu 
o înşface pe femeie de păr. 

— Jocelyn, nu ai de ce să-l insulţi. 

— Sunt Lady Jocelyn pentru tine. 

— Nu e nicio insultă. E adevărat. Sunt un bastard, 
născut de partea greşită a societăţii, fără să ştiu cine sunt 
părinţii mei, dar manierele mele sunt mai rafinate decât ale 
dumneavoastră, Lady Jocelyn. Cereţi-vă scuze. 

— Sau ce o să faci mai exact? 

Bărbatul se rezemă de uşă. 

— Pot să stau aici toată ziua să vă blochez drumul, în 
timp ce dumneavoastră trebuie să vă grăbiţi la o altă 
croitoreasă să vă lucreze noul trusou. Un simplu „îmi pare 
rău” e îndeajuns. 

Lady Jocelyn se uită peste umăr. Furia care-i 
distorsiona trăsăturile minunate ar fi trebuit s-o oprească 
pe Althea pe loc. Femeia îşi strânse buzele şi închise ochii, 
apoi îi deschise. 

— lmi cer scuze. 

— Şi eu. Nu-ţi doresc decât fericire cu Chadbourne. 


Pentru o clipă, femeia clipi atât de repede, că Althea 
crezu că încerca să-şi oprească lacrimile. Dar când Benedict 
deschise uşa, femeia ieşi repede, urmată de servitoare. 

Ignorând privirile celorlalte cliente şi angajate din 
magazin, Althea se întoarse spre Beth. 

— Îmi pare atât de rău. Spune-mi valoarea trusoului şi 
când o să am banii, în trei luni, o să-l plătesc. 

Era convinsă că avea să coste cel puţin un sfert din 
suma suplimentară pe care urma s-o câştige dacă respecta 
primul termen limită. 

— Nu-ţi face griji. Hainele vor fi folosite mai bine. Am 
dubii că le-ar fi purtat mai mult de o singură dată. O luă de 
mână pe Althea şi o strânse. Ca să fiu sinceră, mă bucur c- 
am scăpat de ea. Se tot răzgândea în legătură cu ce voia. 
Devenise obositor. Se uită peste umărul tinerei şi bătu din 
mâini. Gata, doamnelor, înapoi la muncă! Distracţia s-a 
terminat. 

Acum Althea era pe punctul de a plânge. Luase atâtea 
lucruri ca normale până atunci şi mai mult ca sigur că n-ar 
fi apreciat că o croitoreasă muncitoare, al cărei trai 
depindea de bunătatea altora, o apărase. 

— Sper că lucrurile au mers mai bine cât am lipsit, 
spuse Benedict, care se apropiase, distrăgând-o pe Althea 
cu prezenţa lui. 

Lucru pentru care fata îi fu recunoscătoare. Niciodată 
nu plânsese în public şi nu voia să o facă acum. 

— Totul a fost minunat, îl asigură ea. Abia aştept să 
văd rochiile. 

Privirea lui intensă avea o urmă de tristeţe. 

— Îmi amintesc că mi-ai spus că Lady Jocelyn fusese 
odată o prietenă bună de-a ta. E vorba de această Lady 
Jocelyn? 

Fata încuviinţă scurt. Nu mai era nimic de spus. 

— Acum urmează să se căsătorească cu bărbatul care 
ţi-a întors spatele. 

— Aşa se pare. 

Althea fu recunoscătoare că Benedict nu continuase 
discuţia. Îşi luară rămas-bun de la Beth şi ieşiră în ploaie. 


Poate ar fi făcut-o, dacă la ieşire nu i-ar fi aşteptat o trăsură 
albastră şi un birjar. Mâna lui Benedict se odihni din nou pe 
spatele ei, în timp ce o împingea în faţă. 

— E pentru noi? 

— Da. Hai înăuntru. Repede. 

Birjarul o ajută să urce şi Althea se rezemă de 
canapea. Vehiculul se legănă când Benedict i se alătură, 
aşezându-se în faţa ei. 

— Cum ai ajuns să ai aşa ceva? întrebă ea, când 
trăsura porni la drum. 

— E a fratelui meu, Aiden. L-am vizitat şi l-am rugat 
să mi-o împrumute, ca să nu te uzi leoarcă. 

— Îți apreciez atenţia, precum şi insistența ca Lady 
Jocelyn să-şi ceară scuze. 

Tânăra se uită pe fereastră la şiroaiele de ploaie. 
Asculta cum picăturile cădeau pe acoperişul trăsurii, 
atrăgând-o într-un loc calm şi liniştit, complet opus tensiunii 
din magazin. 

— Eşti foarte pricepută să etalezi aroganță, spuse el 
încet, ca şi cum şi lui îi plăcea atmosfera şi nu voia s-o 
strice. Trebuie să recunosc că aproape te-am aplaudat când 
i-ai oferit condoleanţe. 

Fata dădu uşor din cap. 

— Deja eram furioasă pentru că ameninţase să nu o 
mai plătească pe Beth. Voiam să ies după ce anunţam că 
Beth nu lucra nimic pentru mine, dar apoi, femeia m-a 
apărat şi acea lady şi-a ieşit din fire. Nu puteam s-o las pe 
Lady Jocelyn să plece neprovocată. 

— Beth o să fie plătită pentru acele trusouri. 

— Nu ar trebui să fie din banii tăi. 

— Nu o să fie. Familia lui Lady Jocelyn o să plătească, 
într-un fel sau altul. Trebuie doar să aflu cine e tatăl ei. Sau 
fratele mai mare. Cine se ocupă de îngrijirea ei. Ridică din 
umeri. Sau poate o să-l pun pe Chadbourne să plătească. O 
doză de răutate şi bucurie îi apăru în zâmbet. Imi place mai 
mult ideea asta. 

Fata se uită la mâinile lui mari, cu mănuşi, de pe 
coapse. 


— Când spui într-un mod sau altul... 

— Poate vor pierde mai mult la mesele de joc sau 
ceva ce ar vrea să rămână secret e posibil să fie aflat dacă 
nu plătesc pentru munca făcută. 

— Nu o să-i răneşti cu adevărat. 

Benedict oftă şi se uită pe geam, ca şi cum era 
dezamăgit că fusese întrebat asta. 

— Să spunem doar că vor vedea avantajele de a plăti 
o croitoreasă care a petrecut ore întregi cosând haine 
pentru Lady Jocelyn. 

— Şi dacă nu vor vedea avantajul? 

Zâmbetul dispăru când Benedict îşi întoarse atenţia 
spre ea. 

— Pot fi destul de convingător. Şi dacă nu, atunci unul 
din fraţii mei. Mick, mai ales, are cunoştinţe printre mulţi 
aristocrați şi aceştia vor să-i rămână în graţii. Dar nu vor 
simţi greutatea pumnului meu, dacă asta te îngrijorează. 

Althea se temu că îi rănise sentimentele, aşa că îi 
aruncă un zâmbet obraznic. 

— Probabil nu m-ar deranja dacă Chadbourne ar simţi- 
o o dată. 

Râsul lui, profund şi bogat, răsună în toată trăsura. 

— Va trebui să ţin minte că eşti o scorpie 
răzbunătoare. 

Althea îşi studie mâinile acoperite cu mănuşi uzate şi 
tricotate. 

— O femeie înşelată şi tot tacâmul. Îşi ridică privirea. 
Beth mi-a spus că tu şi fraţii tăi aţi ajutat-o să scape dintr-o 
situaţie dificilă cu moşierul ei. 

Dificilă era un cuvânt neînsemnat pentru situaţia în 
care bărbatul cerea plata cu favoruri sexuale de la 
croitoreasă. 

— Gillie a făcut asta. 

— A spus că tu l-ai înfruntat. 

— Pentru că Gillie ne-a rugat s-o facem. 

— A simţit greutatea pumnilor tăi? 

— De mai multe ori. 

— Asta e motivul pentru care ţi se spune Bestia? 


— Parţial. 

— Şi restul? 

Bărbatul doar dădu din cap. Althea nu avea chef să 
insiste. Benedict o protejase azi. Işi putea păstra secretele. 

— Cum a fost vizita la fratele tău? 

Fetei îi era dor de fraţii ei, dar nu avea să-i pună în 
pericol, trimițând vorbă că voia să-i vadă. 

— Reuşită. Ne-a ajutat să ne întoarcem confortabil 
acasă. 


Capitolul 14 


Mai târziu în acea seară, când ceasul bătu ora zece, 
cu Crimă la Ten Bells în mână, Althea intră în bibliotecă. 
Dacă Benedict nu avea chef să îi dea o lecţie, avea să 
citească. Însă când observă paharul în formă de lalea de pe 
masa aflată lângă scaunul unde stătuse noaptea 
anterioară, ceva se topi în pieptul ei aproape de locul unde- 
i bătea inima. 

Ca întotdeauna, Benedict se ridică în picioare. Nu ar fi 
trebuit să se bucure să-l vadă. Trecuseră doar câteva ore 
de la cină, dar păruseră o eternitate. 

Fata se aşeză grațios pe scaun, la fel cum le învățase 
şi pe fete s-o facă. Nu ştia când o făcuse, dar Benedict 
vorbise cu tinerele, pentru că acestea veniseră în rochii 
simple, dar elegante, care nu dezvăluiau prea mult 
decolteu. 

— Mulţumesc c-ai vorbit cu fetele despre hainele lor. 
Am observat o diferenţă clară, una pozitivă, în modul în 
care au răspuns la lecţia de azi. In plus, a fost plăcut să ne 
bucurăm de cină fără atât de multă piele etalată. 

— Am observat că erau mai puţin... agitate decât de 
obicei. 

— Azi ne-am concentrat pe cum să se aşeze şi pe 
eticheta de la cină. Erau nerăbdătoare să înveţe. Cred că 
le-ar putea ajuta nişte cărţi. 


Băgă mâna în buzunarul rochiei ei de un albastru- 
închis şi scoase o bucată de hârtie pe care scrisese titlurile. 
l-o întinse. El o luă şi degetele i se plimbară peste ale ei, iar 
Althea simţi ca şi cum ploaia din acea dimineaţă se 
întorsese cu forţă maximă, lovind-o. Cum era posibil să 
simtă în tot corpul o atingere atât de mică? 

Althea se retrase atât de repede că aerul pe care-l 
mişcă înteţi flăcările din şemineu şi le făcu să danseze şi 
mai sălbatic, în timp ce Benedict se retrase ca şi cum nu 
simţise nimic. Şi el privea flăcările ca şi cum deveniseră cel 
mai fascinant lucru de pe pământ. 

— O s-o rog pe Fancy să comande copii pentru fiecare 
fată. 

Arăta ca un bărbat care se lupta cu demoni, un bărbat 
care risca să explodeze în orice clipă. Dacă o făcea, Althea 
se întrebă dacă buzele lui aveau să le întâlnească pe ale ei. 
Era tentată să afle. 

Benedict îi spusese că era sedus de cuvinte. Era 
general valabil pentru toţi bărbaţii sau numai pentru el? Ea 
crezuse că a fi ispită însemna să arunce priviri pe sub gene, 
dezvăluirea unor părţi interzise de piele. Dacă se înşelase în 
tot acest timp şi nu trebuia decât să fie ea însăşi? 

Noaptea trecută, Benedict îi dorise secretele. In seara 
asta, ea voia să le afle pe ale lui. 

— După cină, am avut timp să-ţi încep cartea. După 
ce o să plecăm de aici, o să stau trează până o termin. 

Bărbatul abandonase focul şi se uita la ea, iar Althea 
era recunoscătoare că putea să-i vadă bine ochii şi faţa. 

— Modul în care ai descris oraşul noaptea e atât de 
realist, că aveam senzaţia că mă plimb cu adevărat pe 
acolo. Cum ai reuşit? 

— E lumea pe care o cunosc. 

— De ce scrii despre crime? De ce nu despre zâne sau 
căpitani de vase sau femei în căutarea unui prinţ? 

— Nu ştiu nimic despre femei în căutarea unui prinţ. 

— Dar ştii despre crime? 

Ştia că era o întrebare prostească. Oamenii puteau 
scrie despre lucruri de care ştiau foarte puţine lucruri. Insă 


o parte mică din ea, care era cât un bob de sare, se întreba 
de ce bărbatul nu-i spusese cum obținuse porecla, Bestia. 

După ce luă paharul în mână, îşi aşeză glezna unui 
picior peste celălalt genunchi. Arăta ca un bărbat care se 
pregătea să spună o saga ce avea să dureze toată noaptea. 
lar fetei nu-i păsa dacă avea să vorbească până la răsărit. 
Nu-i păsa că era periculos pentru inima ei să afle atâtea 
despre el. Să îl vadă ca altceva decât un tutore neutru. Din 
păcate, când venea vorba de el, nimic din ceea ce simţea 
nu era imparţial. 

— Când aveam opt ani am spionat un bărbat în haine 
mai frumoase decât am văzut vreodată plimbându-se prin 
Whitechapel. M-a fascinat atât de mult că l-am urmărit o 
perioadă. Din când în când se oprea, scotea un ceas auriu 
din buzunarul vestei, se uita la el, îl punea la loc şi continua 
să meargă. Am vrut ceasul ăla cu o fervoare pe care nu 
cred c-am mai simţit-o de atunci. Aşa că l-am furat. 

Fata făcu ochii mari. Fiecare ceas pe care-l văzuse la 
un gentleman fusese însoţit de un breloc care ţinea ceasul 
prins de butoniera vestei. Era nevoie de nişte abilităţi 
remarcabile pentru a-l lua fără să fii prins de guler şi numai 
un anumit tip de persoană avea acea abilitate. Una cu 
foarte multă experienţă la furatul lucrurilor. 

— Ai fost hoţ de buzunare? 

Bărbatul ridică din umeri. 

— Nu e un aspect al vieţii mele de care sunt foarte 
mândru. Mulţi tineri din mahalale fac asta. Mereu există 
cineva care vrea să te înveţe cum să furi lucruri fără să fii 
prins, atâta timp cât îi dai o porţie mare din ce ai furat. Dar 
am privit ceasul ca fiind ieşirea mea. Ştiam că dacă mama 
îşi dădea vreodată seama ce făceam, avea să fie ruşinată. 
La finalul zilei, am dat tot ce furasem, cu excepţia ceasului, 
pe care l-am ascuns în pantof, şi i-am spus lui Bill Trei- 
Degete că am terminat, nu o să mai lucrez pentru el. Nu a 
fost încântat de anunţul meu, iar în seara aia, m-am întors 
acasă cu două braţe rupte. 

— Vai, nu! 

Când se întinse după sherry, Althea îşi dădu seama că 


mâna îi tremura. 

El ridică din nou din umeri. 

— Mi-a dat de ales. Un braţ rupt pentru aroganţa de a 
crede că aş putea pur şi simplu să plec. Două dacă ceream 
permisiunea să plec. Am ales a doua opţiune. Nu am 
regretat-o niciodată. 

— Te-a lăsat să pleci? 

— Chiar dacă era infractor, Bill era om de cuvânt. 
Uneori cred că m-ar fi putut folosi mai târziu, pentru că pe 
vremea aceea aveam braţele şi picioarele greoaie, mari 
pentru vârsta mea şi deloc graţioase. Am plătit un preţ mic 
ca să scap de el. Şi aveam ceasul, aşa că m-am dus că 
lucrez ca trezitor. 

Până în urmă cu trei luni, Althea nu ştiuse ce era un 
trezitor, pentru că avuseseră servitori care să-i trezească. 

— Griff a angajat un bărbat, pentru trei cenți pe 
săptămână, ca să-i bată la fereastră la cinci şi jumătate în 
fiecare dimineaţă pentru a putea ajunge la docuri la timp. 
Asta făceai? 

— Da. 

— Cine te trezea pe tine? 

Bărbatul îi aruncă un zâmbet care o umplu de căldură, 
ca şi cum luase încă o gură de sherry. 

— Dormeam în timpul zilei, ceea ce a fost un lucru 
bun pentru că eu şi fraţii mei aveam un singur pat la 
dispoziţie. Noaptea mă plimbam prin Whitechapel, pe străzi 
până era timpul să trezesc oamenii. 

— De aceea poţi descrie locul atât de bine. 

El încuviinţă. 

— Am văzut femei uşuratice, beţivi vicleni care voiau 
să facă rău şi unii care voiau să facă bine. Am văzut o 
faţetă a vieţii pe care unii nu o văd niciodată. Şi un an mai 
târziu, într-o noapte, la scurt timp după ce începusem să-mi 
trezesc clienţii, am dat peste o femeie căzută pe o alee. Mă 
gândeam că poate era beată şi adormise. M-am dus să o 
trezesc. 

Luă o gură lungă de scotch, ca şi cum avea nevoie de 
curaj. Althea avu o bănuială oribilă despre direcţia în care 


mergea povestea. 

— Era moartă. 

Privirea lui era concentrată la pahar şi la reflexia 
flăcărilor focului pe cristal. Althea se întreba dacă şi-o 
amintea pe femeie. 

— Rochia ei albastră era plină de sânge. Mirosul de 
cupru m-a lovit când m-am aplecat lângă ea. Pe baza 
tăieturilor de pe haine şi de pe mâini şi gât, am presupus că 
cineva o atacase cu cuțitul. 

Ochii ei erau deschişi, dar nu era pic de viaţă în ei. M- 
am întrebat dacă ultimul lucru pe care-l văzuse fusese 
criminalul ei. 

Focul trosni şi şuieră. Ceasul de pe poliţa căminului 
ticăia. Althea simţea cum sângele îi pulsa în urechi. Cât de 
impresionabil trebuie să fi fost la acea vârstă. Cât de 
groaznic fusese ce văzuse. 

După încă o gură de scotch, Benedict o privi. 

— M-am dus să caut un poliţist. Aveam la mine un băț 
de bambus. Bărbatul m-a bătut pe umăr, mi-a spus să-mi 
văd de treabă şi să trezesc oamenii, pentru că trebuiau să 
ajungă la muncă. Am făcut cum mi-a ordonat, dar cumva, 
mi s-a părut greşit să merg mai departe, ignorând faptul că 
se întâmplase ceva groaznic. După ce am bătut la ultima 
fereastră, m-am întors la locul unde fusese femeia, dar nu 
mai era acolo. Mi-am imaginat că greşisem. Că tânăra se 
ridicase în picioare şi plecase acasă. Dar în adâncul 
sufletului, ştiam adevărul. Niciodată nu avea să se mai 
întoarcă acasă. 

Bău ultima gură de scotch. Fără să gândească, 
aproape ca într-o transă, Althea îi luă paharul, se duse la 
masă şi îl reumplu. Se întoarse la el şi i-l dădu. 

— Îmi pare rău că am întrebat. Nu e uşor să-ți 
aminteşti asta din nou. 

— Cred însă că m-a format. 

Fata se aşeză pe scaun. 

— Cum adică? 

Aplecându-se în faţă, Benedict îşi aşeză coatele pe 
coapse, strângând paharul în mâini. 


— Înainte de asta, îmi considerasem statura un 
inconvenient. Mă făcea să ies în evidenţă când nu voiam 
asta. 

Părea că se străduieşte să găsească cuvintele 
potrivite. Althea nu insistă. Aşteptă. 

— l-a făcut pe copii să spună că sunt o bestie. Dar 
eram convins că dacă aş fi fost prin apropiere când femeia 
fusese atacată, aş fi putut s-o salvez. Am început să fiu mai 
atent când mă aflam pe drum şi de câteva ori am reuşit să 
pun pe fugă persoane care aveau gânduri rele. Am început 
să-mi construiesc o reputaţie: Bestia din Whitechapel. Dar 
am devenit şi fascinat de crime. 

— Nu eşti singurul obsedat. Nu-mi vine să cred câtă 
cerneală au folosit ziarele descriind crime în detalii sinistre. 
Bărbatul îi aruncă un zâmbet ironic. _ 

— Ceea ce mi-a oferit material pentru poveşti. In plus, 
am vorbit cu poliţişti, detectivi şi inspectori. M-am dus în 
tribunale, am observat procese. Chiar am plătit ca să merg 
în locuri unde se întâmplaseră crime. 

Un fior o străbătu. 

— Asta e puţin macabru. 

— Nu pot să te contrazic. Am fost interesat de crime 
pentru o vreme. Nu căutam sânge. Incercam să înţeleg 
provocarea. Deseori, totul părea neschimbat. Farfuriile erau 
pe rafturi. Pătura pe pat. Scaunul în faţa focului. Mi-am dat 
seama că asta era una din ororile crimei. Că putea avea loc 
oriunde, fără niciun indiciu că bântuia prin apropiere. Într- 
un sat liniştit. Pe o stradă zgomotoasă. Într-un parc înverzit. 
Am devorat romanele cu detectivi. Am început să scriu 
propriul meu roman. Era groaznic. Apoi arătă spre cartea 
din poala ei. Până când unul n-a mai fost. Sau cel puţin sunt 
convins că nu e. 

Fata îi aruncă un zâmbet încurajator. 

— Chiar nu e. Nu am putut să-l las din mână de când 
am început să-l citesc. 

Benedict se rezemă de spătar, luă o gură de scotch şi 
privi spre foc. 

— Îmi cer scuze. De obicei nu bat câmpii aşa. 


— Mă bucur c-ai făcut-o. Pasiunea pentru ceea ce faci 
e evidentă. 

Privirea lui Benedict se îndreptă din nou spre ea. 

— Care e pasiunea ta? 

Althea îşi plimbă degetele peste cotorul cărţii. Peste 
titlul cu litere aurii. Peste numele lui. Să afle lucruri despre 
el devenise un fel de pasiune. Voia să afle tot, toate 
momentele importante şi mai puţin importante din viaţa lui, 
cele palpitante şi cele obişnuite. Voia să-l sărute din nou, 
să-i răspundă la sărut. Se gândise să devină amanta unui 
lord pentru a-şi elibera fraţii de grijile pentru ea, crezuse că 
se putea elibera. Dar începea să se întrebe dacă, de fapt, 
nu schimba un tip de închisoare cu altul. 

Nu ştia ce să răspundă, ce să mărturisească. Jewel 
intră în cameră, iar Benedict se ridică imediat în picioare. 

— Tocmai ai primit o scrisoare. 

Bărbatul luă plicul, îl deschise şi citi scrisoarea. Când 
termină, o împături şi o băgă în jachetă, apoi se întoarse 
spre Althea. 

— Îmi pare rău. Trebuie să mă ocup de ceva. 

Althea crezu că simte o undă de dezamăgire în 
expresia lui, în vocea lui, deşi era posibil să fie doar propria 
ei închipuire. 

— Atunci îţi urez noapte bună. 

Benedict se îndreptă spre uşă, dar se opri brusc. Fata 
fu sigură că îl auzise bolborosind o aluzie vulgară la 
testicule. 

Bărbatul se întoarse. 

— Mă duc în localul de jocuri al fratelui meu. Femeile 
sunt bine-venite. Vrei să mă însoţeşti? 


Capitolul 15 


Entuziasmul ei era vizibil. Bestia o simţea jubilând. 
După fiecare mişcare a fetei, mici vibrații se simțeau pe 
podeaua trăsurii lui Aiden. Fratele lui nu trimisese doar 


scrisoarea, ci şi un vehicul confortabil. Înăuntru era un 
radiator pentru picioare şi o pătură de blană, ceea ce îl 
derută puţin. Cu siguranţă Aiden nu crezuse despre el că 
era atât de delicat şi trebuia răsfăţat, dar fu recunoscător 
că Thea le putea folosi. 

Lui Benedict încă nu-i venea să creadă cum 
răspunsese la o întrebare atât de simplă. O singură 
propoziţie ar fi fost îndeajuns. 

— Am dat cândva peste o fată ucisă şi asta mi-a 
aprins imaginaţia. 

Doar că nu o făcuse, nu atunci. Când o văzuse palidă 
şi cu membrele reci şi rigide, amorţise şi nu mai putuse să 
gândească. Când se dusese după ajutor, simţise că îi 
îngheţase sângele în vene, îngreunându-i mersul frenetic. 
Când găsise în sfârşit un poliţist, se bâlbâise aproape 
incoerent, până când reuşise să-şi încetinească bătăile 
inimii. 

Pentru o vreme, se gândi că la vârsta potrivită, avea 
să se alăture Poliţiei Metropolitane, dar se temu că va 
deveni la fel de lipsit de empatie ca şi polițistul care-l 
bătuse absent pe spate şi îi spusese să-şi vadă de drum, 
fără să se gândească o secundă că poate puştiul de nouă 
ani văzuse ceva ce avea să-i provoace coşmaruri luni 
întregi. 

Era recunoscător că primise scrisoarea şi că nu 
trebuia să-şi petreacă restul nopţii gândindu-se la trecut. Îşi 
dorea să fi primit-o mai târziu, eventual după ce Althea îi 
spunea despre pasiunea ei. Faptul că privirea tinerei 
rămăsese fixată pe buzele lui în timp ce-şi căuta răspunsul, 
îl lăsase fără aer în timp ce-i anticipa răspunsul. lar acum 
avea nevoie să se gândească la altceva. 

— Ştii patru-cărţi? 

— Nu. 

— E destul de popular la mesele de joc ale lui Aiden, 
aşa că ar fi bine să te învăţ regulile, cum să hotărăşti de ce 
carte să scapi, astfel încât cele trei care-ţi rămân să te 
ajute să câştigi. 

— A, nu o să joc. Nu am bani pentru asta. Sunt doar 


curioasă. Nu am mai fost într-un local de jocuri până acum. 
Aştept cu nerăbdare să văd tot, să absorb atmosfera. 

Benedict era dispus să parieze două din vasele lui că 
după ce ajungeau acolo, Althea avea să se aşeze la o masă 
pentru a juca. 

— Treaba de care te ocupi o să dureze? întrebă ea. 

— Nu. 

— Poate o să am ocazia să te observ la masa de joc. 

— Atunci lasă-mă să-ţi explic nişte lucruri ca să 
apreciezi exact cât de talentat şi de isteţ sunt la jocul de 
cărţi. 

Chiar şi în întunericul trăsurii, bărbatul îi simţea 
privirea fixată pe ei ca şi cum Althea se întinsese şi îl 
atingea. 

— Îmi dau seama că nu te cunosc de mult timp, dar 
mereu te-am considerat mai degrabă modest şi nu 
lăudăros. 

Benedict se lăudase cu un talent la care nu excela 
pentru a-i trezi ei interesul pentru joc. După ce îi urase 
noapte bună şi o luase spre uşă, îşi dădu seama cât de 
important ar fi fost pentru ea să-l însoţească la club. 

— Fă-mi pe plac. 

Râsul ei fu delicat, dar îi acapară sufletul lui Benedict. 

— În regulă. 

Îi explică modul cum cărţile cu aceeaşi culoare le 
băteau pe cele aflate într-o secvenţă, cum trei cărţi 
asortate băteau cărţile de aceeaşi culoare sau într-o 
secvenţă, cum o secvenţă de aceeaşi culoare bătea tot. 

— Nu e un joc foarte complicat, spuse ea. 

— Nu, dar e responsabil pentru câştigarea şi 
pierderea averilor. Era periculos să stea alături de ea 
înăuntrul trăsurii, învăluit în parfumul ei de gardenie care-i 
gâdila nările. 

Cu o încuviinţare din cap şi un oftat lung, se împinse 
şi mai mult în perne, îşi întinse picioarele şi îşi încrucişa 
braţele la piept. Nu era momentul să se întindă după ea, să 
o tragă în poală şi s-o sărute, să mai încerce un sărut care îl 
obseda. Se certă. Niciodată nu va fi momentul potrivit 


pentru asta. 

Trăsura se opri. Un servitor deschise uşa, iar Bestia se 
dădu jos, apoi întinse mâna s-o ajute şi pe Thea să coboare. 

Fata făcu ochii mari. 

— Mă aşteptam la ceva ca White's. 

Clădirea era din cărămidă şi piatră, era rezistentă, dar 
avea jumătatea din mărimea clubului pentru bărbaţi. 

— Nu în această zonă a Londrei. Stai aproape, să fie 
clar că eşti cu mine. 

Întinse braţul, iar când Althea îl apucă, Benedict avu o 
senzaţie de satisfacţie şi mândrie cum nu mai simţise. O 
conduse pe trepte. Un servitor deschise uşa. 

Bestia îi făcu fetei semn să intre şi, în ciuda 
interiorului slab luminat, îl observă pe Aiden stând la 
capătul aleii scurte, uitându-se spre primele camere mari 
unde se desfăşurau cele mai multe jocuri. După ce îi dădu 
femeii de la birou haina lui şi pelerina ei, se apropie de 
fratele lui. 

— Nu mă aşteptam să te găsesc aici. 

Aiden se uită peste umăr, deschise gura ca să 
vorbească, se opri mai mult ca sigur când o văzu pe Thea şi 
se întoarse cu totul spre fratele său. Nu părea prea surprins 
de prezenţa ei. De fapt, părea chiar satisfăcut, ca şi cum 
ghicise corect că va fi nevoie de pătură şi radiator. 

— Am pus omul să mă anunţe când îţi trimite 
scrisoarea. Doar nu credeai că o să ratez ce plănuiau. 

Lui Aiden îi plăcuse mereu să participe sau să fie 
martorul unor represalii bine executate sau escrocherii. 

— Thea, el e fratele meu, Aiden. Aiden, permite-mi 
onoarea de a ţi-o prezenta pe domnişoara Stanwick. 

Aiden îi aruncă tinerei un zâmbet diavolesc, pentru 
care era faimos, o luă de mână şi îi sărută degetele. In 
ciuda faptului că purta mănuşi şi fratele lui nu avea să 
simtă cât de mătăsoasă era pielea ei, Bestia tot simţi un 
impuls puternic de a-l lovi. Ceea ce era de-a dreptul ridicol, 
deoarece Aiden era îndrăgostit nebuneşte de soţia lui. 

— E o plăcere, domnişoară Stanwick. 

— E minunat să te cunosc. 


— Deci de unde-l cunoşti pe fratele meu? 

Bărbatul continua să o ţină de mână, la naiba cu el! 

— Asta nu contează acum, interveni Bestia. Trebuie 
să ne apucăm de treabă. Unde e? 

Ochii lui Aiden sclipeau când îşi întoarse atenţia spre 
Bestie. Dintre toţi fraţii şi surorile, Aiden era cel care râdea 
cel mai mult; şi considera viaţa o mare glumă. Mai puţin 
când venea vorba de soţia şi fiul lui. Atunci era cât se poate 
de serios. Arătă în direcţia în care trebuia să se uite Bestia. 

— La masa aflată la jumătatea peretelui. Individul cu 
părul deschis la culoare, a cărui faţă se vede cel mai clar. 

Bărbatul era slăbuţ şi mai mic decât se aşteptase. 
Când se ridica, nu avea cum să aibă mai mult de 1.70. Părul 
îi arăta ca şi cum valetul i-l aranjase în urmă cu câteva 
minute. Mişcările îi erau rafinate şi elegante. Fata alesese 
un păun pe care să-l iubească şi cu care să se 
căsătorească. Acum stătea lângă un adevărat urs. 

Cu colţul ochiului, Bestia o văzu că încearcă să-şi dea 
seama la cine se uita. Bestia ştiu momentul când Althea îl 
zări pe nenorocit, pentru că scânci încet, îi dădu drumul şi 
îşi ridică ambele mâini la gură. 

— E Chadbourne. Îşi ridică privirea spre el, pe faţa ei 
citindu-se trădarea. Ştiai că o să fie aici? 

Bărbatul încuviinţă. 

— Scria în bilet. 

Scria doar „E aici.” Nu era nevoie de mai mult. Tânăra 
se uită spre camera unde se jucau cărţi, apoi înapoi la el. 

— Ele treaba de care trebuie să te ocupi? 

— Da. 

— Ce o să faci? 

— O să mă asigur că pierde mai mult decât a adus în 
seara asta. 

Fu subtil, dar Benedict observă că panica din ochii ei 
dispare ca şi cum se temuse că Benedict avea de gând să-l 
omoare. Asta îl duru, dar ştia că durerea era iraţională. Da, 
era o bestie, omorâse o dată, nu voia să repete experienţa. 

— Câte lire vrei să schimbi în jetoane pentru început? 
întrebă Aiden. 


Bestia nu-şi mută privirea de la acei ochi frumoşi şi 
albaştri de care se temea că-l vor judeca. 

— O mie. 

Aiden plecă să aducă discurile de lemn. 

— O să pariezi şi o să rişti să pierzi o mie de lire? 
întrebă ea, oripilată. 

— Nu. Tu o s-o faci. 


Rămase fără aer, de parcă o lovise. 

— Ai înnebunit? 

— Nu cred. De ce crezi că te-am învăţat regulile 
jocului în trăsură? 

— Pentru că eşti un lăudăros. 

Ar fi fost mult mai fericită dacă acesta ar fi fost 
cuvântul. 

— Thea. Îi susţinu privirea cu fermitate. Iniţial voiam 
să joc eu cu el, dar când ieşeam din bibliotecă mi-am dat 
seama că nu e lupta mea. Nu eu sunt cel care a fost făcut 
de râs în public. Nu mie mi-a întors spatele. Nu eu sunt 
persoana pe care a abandonat-o. 

— Asta nu o să se schimbe dacă o să-i iau banii. 

— Nu. Umilinţa provocată de pierdere nu o să se 
compare cu ce ai suferit tu, dar e ceva. Şi uneori, doar de 
asta avem parte. După ce o să-i dai lui Aiden mia pe care ți- 
o împrumută, restul e al tău. Poţi să faci ce vrei cu ei. 

Fetei nu-i plăcu bucuria pe care o simţi odată cu acea 
posibilitate. Nişte bani în plus de pus deoparte, poate destui 
cât să o poată plăti imediat pe Beth pentru trusoul ei. 

— Şi dacă pierd? 

— Nu o s-o faci. O să stau lângă tine şi dacă ai nevoie 
de ajutor să te hotărăşti ce carte să pui jos, poţi să mă 
întrebi. 

Va simţi satisfacţie dacă-l bătea pe Chadbourne. 

— E foarte posibil să plece când mă vede. Aşa cum a 
făcut şi Lady Jocelyn, aş fi mai bine-venită dacă aş avea 
ciumă. 


— Nu cred c-o să plece. Dar nu vreau să simţi că nu ai 
de ales. Dacă nu vrei să joci cu el, o s-o fac eu. Dar să fie 
foarte clar; el e motivul pentru care am venit aici şi o să-l 
duc la capăt. Aiden poate să-l pună pe unul din oamenii lui 
să te însoţească înapoi acasă. Poţi să rămâi şi să te uiţi. Sau 
poţi să joci şi să-i dai lovitura pe care o merită. 

În acel moment, Althea îşi dădu seama că nu era o 
persoană prea drăguță. Nu doar că voia să-l vadă pe 
Chadbourne pierzând, dar voia să fie şi responsabilă pentru 
asta. Se hotărî şi încuviinţa rapid, decisă. 

— Nu, o să joc eu cu el. 

— Bun. La final, cred c-o să te bucuri c-ai făcut-o. 

— Poftim, spuse Aiden, care îi dădu lui Benedict o 
tavă mică plină cu discuri de lemn. Nu dădu de gol nicio 
urmă de surprindere când acesta i-o dădu fetei. Baftă! 

— Fiecare valorează zece lire. Baftă! 

— O să încerc să nu le pierd. 

Bărbatul ridică din umeri, ca şi cum nu conta. 

— Nu-mi fac griji. Îl atinse pe Benedict pe braţ. 
Individul în cămaşă roşie din faţa lui Chadbourne... nu 
trebuie decât să-l baţi pe umăr şi o să se mute la altă masă. 

— O să avem nevoie de dealerul tău special. 

— Danny e deja acolo şi se asigură că Chadbourne 
câştigă destul cât să fie arogant când te aşezi la masă. 
Acum fă-mi pe plac şi pune-l la locul lui. 

Benedict dădu din cap şi Althea bănui că dacă bărbaţii 
ar fi dat ochii peste cap, ar fi făcut asta. Bărbatul se 
întoarse spre ea. 

— Eşti pregătită? 

— Mai mult de atât nu aş putea fi. 

Benedict îşi aşeză mâna pe spatele ei, liniştind-o, şi o 
conduse în jurul meselor, prin mulţimea de oameni. Era un 
amestec pestriţ de persoane bine şi prost îmbrăcate. Se 
îndoia că vreo femeie de acolo făcea parte din nobilime. 
Purtau rochii simple de lână şi aveau părul prins în coc, dar 
nu atât de aranjat pe cât ar fi trebuit. Pipele şi trabucurile 
umpleau camera cu un fum care-i înţepa ochii. Chiar şi 
unele femei fumau. Părea că toată lumea bea. Servitorii se 


plimbau şi umpleau pahare. 

Oamenii erau atât de absorbiți de joc, că nimeni nu 
era atent la ei. Dacă mai erau lorzi acolo, sau persoane 
care puteau s-o recunoască, erau slabe şanse să o observe. 
Până la urmă, nu era îmbrăcată ca o aristocrată, ci ca o 
persoană de rând, iar nobilii rareori se uitau la feţele 
oamenilor de rând. Poate doar dacă stăteau fix în faţa lor, 
aşa cum se întâmplase cu Lady Jocelyn în după-amiaza 
aceea. Prin urmare, nu se temea că risca să fie strigată de 
cineva. 

— Fratele tău împrumută de obicei atât de mulţi bani 
tuturor? 

— Nu e un împrumut, Thea. Dacă se întâmplă să-i 
pierzi pe toţi, nu o să-i dai înapoi. 

Fata se opri brusc. 

— Doar nu vorbeşti serios. Mi-i dă, pur şi simplu? 

Benedict îi aruncă un zâmbet indulgent. 

— Într-un final, dacă cei în faţa cărora pierzi stau la 
masă destul de mult, îi vor pierde în favoarea casei şi vor 
ajunge înapoi în vistieria lui Aiden. E unul dintre motivele 
pentru care localurile de jocuri sunt atât de profitabile. 

— Nu dă bani tuturor. 

— Nu, restul lumii trebuie să îi dea înapoi, cu 
dobândă. Numai familia are ocazia să joace fără să dea 
înapoi. 

— Dar eu nu sunt din familie. 

Bărbatul oftă. 

— In seara asta eşti cu mine şi eu am organizat toată 
treaba asta, iar jetoanele sunt din partea mea. Acum haide, 
înainte ca Chadbourne să se sature să joace. 

Althea ştiu momentul în care Chadbourne o observă. 
Bărbatul făcu ochii mari şi fata regretă că rochiile ei noi nu 
erau gata, rochiile din material nedeteriorat şi cu nasturi 
noi. Rochii care aveau să-i vină perfect, nu să-i fie largi. Nu 
mai era fata robustă care fusese când mâncarea era din 
abundentă şi-şi petrecea după-amiezile mâncând cutii pline 
cu bomboane, întinsă pe un divan acoperit cu catifea grena 
şi citind. Cu părul ei era altă situaţie. Hester petrecuse mai 


bine de o oră înainte de cină să i-l aranjeze într-o coafură 
elegantă. 

Bărbatul nu ne ridică când Althea se apropie. Rămase 
jos, iar fata speră în secret că genunchii îi slăbiseră când o 
văzuse. Deşi se temea că adevărul era mai deprimant, pur 
şi simplu nu considera că Althea merita această mică 
curtoazie. 

Faptul că nu făcuse nici o mişcare o făcu să-l 
aprecieze şi mai mult pe Benedict care nu numai că se 
ridica în picioare de fiecare dată când Althea intra în 
cameră, dar care le oferea acelaşi respect şi celorlalte 
femei care-şi câştigau traiul făcând servicii intime. Se 
întreba dacă bărbatul privea de sus pe cineva. Când se uită 
la el, văzu în ochii lui întunecaţi că Chadbourne ocupase 
acel loc. Asta îi dădu curaj. 

In mod ciudat, toată activitatea de la masă se opri, iar 
fata bănui că era mai mult din cauza lui Benedict, nu a ei. 
Oriunde apărea Bestia, oamenii păreau să ne oprească 
până când îşi dădeau seama ce voia. Sau poate fiindcă era 
„dealerul special”, deşi nu ştia ce îl făcea special. li 
aşteptase să sosească. 

Althea se opri aproape de masă, cu privirea fixată în 
ochii albaştri care până de curând îi oferiseră atâta 
tandrete. 

— Lord Chadbourne. 

— Lady Alth... 

Se opri. Pe trăsăturile pe care cândva le considerase 
atât de chipeşe se citea nemulţumirea. 

Era interesant cum trădarea îl făcea să fie mult mai 
puţin atrăgător. 

— Althea, ce naiba faci aici? 

— Sunt domnişoara Stanwick pentru tine şi sunt aici 
ca să-ţi iau toţi banii. 


Capitolul 16 


La naiba! Spusese cuvintele cu atâta încredere, că 
unele persoane, inclusiv Chadbourne, rămaseră cu gura 
deschisă, iar unul dintre bărbaţi încă clipea, nedumerit. E 
posibil ca doi dintre ei să se fi îndrăgostit pe loc de ea. Nu 
că el ar fi făcut asta. Nu că pieptul lui nu se umpluse de 
mândrie pentru că fata nu fusese intimidată de acest bufon. 

— Nu poţi... Nu poţi să joci aici, se bâlbâi Chadbourne. 
Se uită la dealerul care amesteca în tăcere cărţile. Tatăl ei 
a fost unul dintre trădătorii Angliei. Nu ar trebui să aibă voie 
aici. 

— Singura cerinţă a domnului Trewlove pentru intrare 
e ca persoana să aibă bani pe care să-i piardă. Fixă cu 
privirea tava din mâinile fetei. Aş spuse că are în jur deo 
mie de lire, deci e bine-venită aici. 

Îi făcu semn cu capul. 

Bestia îl atinse pe bărbatul îmbrăcat în roşu, iar 
acesta plecă imediat. Trase scaunul mai departe, iar fata se 
aşeză pe el cu eleganța unei regine care se aşază pe tron. 

— Nu pot să joc cu fiica unui nemernic trădător, 
anunţă Chadbourne, care începuse să-şi adune jetoanele cu 
zgomot, aşteptând ca Danny să o dea pe Thea afară, 
pentru ca lordul care credea că i se cuvine totul să continue 
jocul. 

— Ţi-e ruşine să pierzi în faţa unei femei? îl tachină 
Bestia, care înţelegea complet prostia mândriei unui bărbat 
şi cum să profite de ea. 

Contele îl analiză îndelung şi nu se sinchisi să-şi 
ascundă dezgustul pentru o persoană pe care o 
recunoscuse ca nefăcând parte din aristocrație. 

— Care e treaba ta? 

— Ea e treaba mea. 

Se întrebă dacă ar fi trebuit să-şi lipească cuvintele 
acelea pe frunte, ca să nu mai fie nevoit să le repete 
fiecărui aristocrat idiot pe care-l întâlneau. 

Zgomotul se opri. Ochii i se micşorară. 

— Cine naiba eşti tu? 

— Mi se apune Bestia. 

Se întoarse uşor. Luă un scaun de la o masă vecină, îl 


întoarse, îl aşeză între Thea şi Danny, se aşeză pe el şi îşi 
încrucişă braţele. 

— Ai de gând să joci? 

— Doar o să mă uit. Ridică nepăsător din umeri. Şi o 
să-l ofer sfaturi domnişoarei când are nevoie, având în 
vedere că nu a mai jucat. 

— Asta sună ca şi cum are potenţialul de a trişa. 

— Cum pot să trişez dacă mâinile mele nu se apropie 
de cărţi? În plus, am auzit că norocul îţi surâde în seara 
asta. Ar fi prostesc din partea ta să te muţi la altă masă. E 
clar că îţi vei pierde norocul dacă pleci de aici. 

Contele îl studie pe Bestie ca şi cum încerca să decidă 
dacă era atras într-o capcană. Ştiu exact momentul în care 
hotărî că Bestia nu reprezenta un pericol pentru el. Mulţi 
bărbaţi făcuseră aceeaşi greşeală. 

— Ai dreptate. Chadbourne începu să-şi aranjeze 
jetoanele. Dumnezeule, cât de uşor erau de manipulat cei 
aroganţi. 

— Dacă aţi terminat discuţia, spuse Danny, o să 
începem. Mai amestecă cărţile o dată, apoi le împărţi. Miza 
e de zece lire. 

— Poţi să-mi arăţi mâna puţin? 

Bestia o întrebă pe Thea pe un ton scăzut şi intim. Era 
destul de sigur că auzise cum Chadbourne se îndreptă de 
spate rapid, cu o precizie aproape militară. Mai mult ca 
sigur că şi contele folosise acelaşi ton de câteva ori şi 
înţelegea perfect ce sugera asta. 

Fata nu-i răspunse, doar întinse mâna spre el, iar 
acest lucru îi oferi la fel de multă satisfacţie cum s-ar fi 
întâmplat dacă i-ar li oferit plăcere. De fapt, nu chiar. Dar 
însemna că avea încredere în el, iar acest lucru îi dădu 
satisfacţie. li scoase încet mănuşa. Era prima oară când îi 
atinsese mâna neacoperită de mănuşă şi îşi dori să-i fi făcut 
acest serviciu când erau în trăsură, în întuneric, şi singuri. 
Acolo ar fi putut să îşi lipsească buzele de palma ei, ar fi 
putut să traseze liniile despre care unii susțineau că prezic 
viitorul. Palma ei avea o uşoară asprime, o bătătură. 
Suspecta că nu o avusese înainte ca nemernicul de la 


această masă să-i întoarcă spatele. 

Palma ei spunea o poveste mult mai interesantă 
decât ar fi făcut-o dacă ar fi fost mătăsoasă, iar el o aprecia 
tocmai pentru asta. 

După ce împături mănuşa, îi desfăcu trei nasturi şi 
începu să-i suflece mâneca. 

— Nu vrem să creadă cineva că ascunzi vreo carte în 
mânecă şi să te acuze de trişat. 

— A! 

Spuse asta şi oftă, iar Bestia se întrebă dacă şi ea era 
la fel de excitată ca el. Trebuia să facă asta altundeva, 
unde ar fi putut trece la un sărut sau mai mult. Altă 
greşeală. Una mai mare. 

Tăcerea de la masă era aproape asurzitoare şi 
Benedict simţi că ceilalţi bărbaţi erau atenţi la mişcările lui. 
Toţi erau invidioşi. Prin urmare, se mişcă şi mai lent când îi 
scoase cealaltă mănuşă şi îi suflecă mâneca. Când termină, 
îşi ridică privirea spre ea şi descoperi că fata îşi studia 
mâinile ca şi cum îi erau străine, ca şi cum încerca să 
determine cum deveniseră ale ei. 

Într-un final, îi întâlni privirea şi Bestia văzu o femeie 
care îşi dorea, cu disperare să fie răvăşită, o femeie pe care 
voia cu disperare s-o răvăşească. 

Un tuşit o făcu să tresară uşor şi îşi întoarse atenţia 
spre dealer. 

— Aşa cum am spus, toată lumea să pună mizele. 

Bestia observă că vocea lui Danny era puţin aspră şi 
se întrebă dacă va căuta îmbrăţişarea unei femei când 
termina aici. 

Ceilalţi cinci jucători de la masă, inclusiv dealerul, 
aruncară jetoanele. Thea îl privi pe Benedict şi el văzu 
îndoiala în ochii ei. Cu un zâmbet de încurajare, îi făcu 
semn cu capul. Fata ridică cu atenţie un jeton, ca şi cum cel 
pe care-l alegea făcea diferenţa, şi îl aruncă peste masă 
alături de celelalte. Benedict nu fu singurul care urmărise 
mişcarea mâinii ei subţiri şi elegante. 

Danny începu să împartă cărţile. Bestia îi făcu semn 
unui servitor. Când acesta veni, îi spuse: 


— Un sherry pentru domnişoara Stanwick şi un scotch 
pentru mine. 

— Imediat, domnule. 

— Ştii ce-i place să bea? întrebă Chadbourne enervat. 

Bestia tăcu un minut întreg, apoi îi aruncă zâmbetul 
pe care de secole întregi bărbaţii îl etalaseră când ştiu că 
au ceva ce-şi doreşte alt bărbat. 

— Ştiu tot ce-i place. 


Althea avea impresia că la masă aveau loc două 
jocuri. 

Unul implica cărţile şi avea loc între ea şi Chadbourne. 
Celălalt implica... Ei bine, dacă era să fie sinceră, se gândi 
că o implica pe ea şi era jucat între Chadbourne şi Benedict. 
judecând după felul în care contele îşi încorda maxilarul, 
era convinsă că Benedict câştiga. Mai ales că acesta din 
urmă era relaxat şi părea să se distreze ca o panteră care 
tocmai atacase o gazelă, iar acum se ospăta. Era o partidă 
nedreaptă. Gazela nu avusese nicio şansă. 

Nu era sigură care erau şansele ei de câştig când 
venea vorba de Benedict. Planul ei păruse atât de simplu 
când i se conturase în minte, în mare parte pentru că atunci 
crezuse că inima ei era moartă, doar cenuşă aruncată în 
vânt. Mintea nu îi era însă într-o stare mai bună. La trei luni 
după distrugerea lumii ei, nu-şi recăpătase abilitatea de a 
gestiona lucruri mai complicate. Fusese descurajată că nu 
ajunsese nicăieri în viaţă, chiar altundeva decât îşi 
imaginase că o va duce viaţa. Amorţeala fusese o 
binecuvântare şi o oprise să înnebunească. 

Se gândise că inima ei absentă şi mintea amorţită 
aveau s-o ajute să facă ce trebuia pentru că inima ei nu mai 
era acolo s-o facă să-şi mai dorească ceva, iar mintea ei nu 
avea dorinţa să mai gândească. Doar că situaţia se 
schimbase şi îi adusese inima înapoi în piept. Mintea ei 
analiza deciziile făcute şi o făcea în toate felurile. Totul se 
datora bărbatului care stătea lângă ea şi care avea puterea 


să o facă să simtă şi să gândească din nou. 

Jocul de cărţi era incredibil de uşor, nu necesita multă 
concentrare din partea ei. Cu toate astea, mereu simţea o 
bucurie când câştiga o mână. După ce se afla câştigătorul, 
cărţile erau puse la fundul pachetului. Pachetul era 
amestecat numai dacă una dintre mâini avea cărţi de 
acelaşi fel. 

Cum nu trebuia să se concentreze prea mult, se trezi 
concentrându-se pe Chadbourne şi observă ceva ce 
ignorase înainte: bărbatul avea o barbă subţire. Ca şi cum 
ar fi fost timidă, abia de-şi făcea apariţia şi apoi dispărea în 
spatele lavalierei perfect legate. 

La Benedict totul era puternic. Deşi nu juca, reuşea să 
lase impresia că deţinea masa. Poate datorită intensității cu 
care urmărea jocul. Deşi singurele cărţi dezvăluite la finalul 
fiecărei sesiuni erau cele ale ultimilor doi jucători, Althea 
avea impresia că Benedict ştia ce cărţi erau împărţite de 
fiecare dată. 

După ce hotăra de ce carte să scape, Althea se uita la 
el. De obicei, el încuviinţa uşor, iar ea era fericită că 
alesese corect. Dar din când în când, bărbatul dădea uşor 
din cap şi când era rândul ei, se retrăgea. Mereu când erau 
dezvăluite cărţile, îşi dădea seama că ar fi pierdut, 
indiferent ce carte ar fi pus jos. 

Braţele lui nu se mişcaseră de pe spătarul scaunului. 
Folosea o singură mână numai când voia să se bucure de 
nişte scotch. Bărbatul nu manipula cărţile, dar era dispusă 
să parieze toate jetoanele din faţa ei dacă ar fi ajutat-o să 
trişeze. 

Nu-i păsa. 

Aproape întotdeauna, ea şi Chadbourne erau jucătorii 
finali, iar aproape mereu, ea îl învingea. Era atât de plăcut 
să urmărească diferite emoţii apărând pe faţa lui: uimire, 
dezamăgire, furie, acceptare. Rareori se întâmpla să 
câştige. Uneori, cărţile lui erau atât de proaste că până şi 
ea, o novice, ar fi putut prezice că bărbatul urma să-şi ia 
rămas-bun de la jetoane când le arunca în grămada din 
centrul mesei. 


Pe parcursul serii, grupul de şase jucători se micşoră 
la trei, aşa ca acum. Ea şi contele se confruntau mai des. 
Încrederea ei creştea şi deoarece grămada de jetoane a 
lordului scăzuse şi devenise evident că acesta nu avea să 
mai stea la masă mult timp. Althea hotărî că era momentul 
să adauge un al treilea joc. Decise să-l numească „lritându-l 
al naibii de tare pe Chadbourne”. 

— M-am întâlnit cu Lady Jocelyn azi, spuse ea, ca şi 
cum cuvintele nu mai aveau puterea de a o lovi în stomac. 

Privirea bărbatului se ridică din cărţi şi se opri asupra 
ei, iar fata îşi aminti vag perioada când atenţia pe care i-o 
arăta Chadbourne îi provoca ameteli şi bucurie. Ce fraieră 
fusese! Îl considerase elegant, rafinat, când acesta nu era 
nici aur, nici argint, ci numai alamă. 

— Unde? întrebă el scurt. 

Althea suspecta că dacă bărbatul descoperea că 
întâlnirea fusese intenţionată, ar fi avut o discuţie cu 
logodnica lui. 

Fata zâmbi dulce. 

— A fost o întâmplare, te asigur. Se pare că mergem 
la aceeaşi croitoreasă, dacă-ţi vine să crezi. 

După felul în care se încruntă, erau slabe şanse să 
creadă asta. 

— Sau, mă rog, mergeam. S-a hotărât să meargă 
altundeva, fără să o plătească pe croitoreasă pentru munca 
pe care o făcuse deja. Ce tupeu! Presupun că tu, pe post de 
viitor soţ, trebuie să îndrepţi lucrurile. La cum îi ştiu 
gusturile vestimentare, cred că valoarea trusoului ei se 
ridică undeva pe la cinci sute de lire. Dacă vrei să-mi dai 
banii înainte să plec, o să îi duc fericită lui Beth, 
croitoreasa, când mă duc vineri la probă. Aruncă două 
jetoane. Perfecţionase mişcarea şi acum mişca mâna doar 
din încheietură, reuşind să le arunce peste celelalte şi să 
scoată acel clinchet minunat. 

Bărbatul o privea ca şi cum nu o mai recunoştea, iar 
tânăra înţelese cu satisfacţie şi tristeţe, că nu o cunoştea. 

— Sunt sigur că tatăl ei o să se ocupe de asta. 

Cele două jetoane ale lui făcură zgomot. 


— Sper că ai dreptate. Nu am vrea ca femeia să fie 
păcălită şi să nu primească ce i se cuvinte de drept. 

Se uită la Danny. Un colţ al gurii i se ridică, în timp ce 
aruncă jetoanele pe grămadă. Atâta timp cât rămânea aşa, 
va continua, ca şi noul joc pe care-l începuse. Fata ridică 
două jetoane de lemn şi bătu cu ele în masă. 

— Când o să fie nunta? 

— In ianuarie. La St. George, evident. ` 

Evident. Aceeaşi biserică pe care o aleseseră şi ei. In 
aceeaşi lună. Era surprinzător că suferința avea acelaşi 
impact ca înţepătura unei albine, adică nu mare lucru. 
Poate pentru că în timp ce îşi ţinea braţele la piept să nu fie 
acuzat că-i dădea cărţi, Benedict îşi apropiase piciorul de al 
ei, transmiţându-i în secret solidaritatea şi sprijinul lui ca şi 
cum ar fi fost scrise pe afişe şi anunţate cu surle şi 
trâmbiţe. Althea îşi lovi genunchiul accidental de al lui, apoi 
se întoarse să-l odihnească acolo, să absoarbă şi mai mult 
din confortul pe care-l oferea el. Benedict o îmbărbăta cu 
cele mai simple gesturi. 

— Ca să fiu sinceră, am fost surprinsă că ai ales-o pe 
ea. 

Aruncă jetoanele. 

— Mereu mi-a plăcut. 

Zgomot. 

Jetoanele lui Danny atinseră grămada. 

— Nu ai pierdut timp până s-o ceri. 

Aruncare. 

— După ce am făcut o alegere proastă prima oară, am 
decis că ar fi bine să merg mai departe, să se uite cât mai 
repede lipsa mea de judecată. 

Se auzi un mârâit, iar mâna bărbatului îngheţă în aer. 
Privirea i se mută uşor spre bărbatul care stătea lângă ea, 
cu pumnii strânşi. Işi ţinea braţele în continuare nemişcate, 
dar era evident că se străduia să le ţină acolo. 

— Ai face bine să-ţi alegi cu înţelepciune următoarele 
cuvinte, îl sfătui Benedict pe o voce mătăsoasă. 

Althea bănui că aşa vorbea şi diavolul când întâmpina 
pe cineva în iad. 


Îi zâmbi. 

— Nu poate spune nimic care să mă rănească. Ca să 
fiu rănită, ar trebui să-mi pese de ce crede şi nu mai e 
cazul. 

Fu surprinsă să realizeze că spusese adevărul. Brusc, 
o greutate pe care o purtase luni întregi dispăru. Ce conta 
părerea lui? 

— Te-ai schimbat, spuse Chadbourne. 

Fata îşi întoarse atenţia spre el, dar nu-i oferi niciun 
zâmbet. 

— Da, îmi imaginez asta. 

Bărbatul se aplecă în faţă, cu coatele pe masă şi 
mâinile întinse. 

— Althea, în ceea ce te priveşte, nu am avut de ales. 
Sunt sigur că-ţi dai seama de asta. Familia mea, copiii 
noştri, sigur ar fi fost ostracizaţi de societate dacă ne 
căsătoream. 

Copiii noştri. Cei pe care i-ar fi creat împreună, doar 
că acum nu mai aveau s-o facă. 

— Mereu avem de ales, chiar şi când pare că nu e 
aşa. 

Ea alesese drumul care avea s-o facă scandaloasă, 
dar avea să-i scutească pe fraţii ei de griji. 

— Bine. Într-un final, adăugă jetoanele lui la grămadă. 
Am ales să protejez onoarea familiei mele. 

— Mai mult lipsa de onoare. 

Majoritatea oamenilor ar fi bombănit cuvintele sub 
barbă, dar Benedict Trewlove nu era ca majoritatea 
oamenilor. Adevărul era că bărbatul nu semăna cu nimeni 
din oamenii pe care-i cunoscuse. Nu căuta scuze pentru 
deciziile şi alegerile lui. Deşi suspecta că mulţi oameni îi 
puneau la îndoială înţelepciunea, din cauza asocierii cu un 
bordel. 

— Cred că ştiu cine eşti, spuse Chadbourne, în timp 
ce-l fixa cu privirea pe Benedict şi încerca să pară 
ameninţător, doar că arăta ca şi cum avea nevoie de 
ochelari. 

— Crezi? Ţi-am spus cine sunt. 


— Mi-ai spus o parte din cine eşti. Îmi amintesc că te- 
am văzut la câteva nunţi în ultimul timp. Eşti un Trewlove, 
ceea ce înseamnă că eşti un bastard. 

— Scuipi cuvântul ăsta ca şi cum e ceva de care să-mi 
fie ruşine. 

— Eşti în afara legii. Persona non grata. Nimic din 
ceea ce faci nu o să schimbe circumstanţele naşterii tale. 

— E adevărat. Sunt un bastard prin naştere. Tu, pe de 
altă parte, eşti un bastard prin alegere. 

Chadbourne tresări, indignat. 

— Cum îndrăzneşti! 

— Ai prefera să-ţi spun nemernic? 

— Sunt conte. O să-mi dai respectul pe care-l merit. 

— Nu respect pe nimeni decât dacă merită, iar tu nu 
meriţi. 

— Sunt lord. 

— Amice, nu eşti în Mayfair, spuse Danny vesel, ca şi 
cum era obişnuit să întrerupă certuri la mese înainte să 
degenereze în bătăi. Eşti în Whitechapel. Aici, cei din 
familia Trewlove sunt viţă nobilă. Întreabă pe oricine. 
Aruncă jetoanele în grămadă şi o privi pe Althea. 
Domnişoară Stanwick, vrei să pariezi sau te retragi? 

Părea că devine nerăbdător ca jocul să se termine. 
Chadbourne mai avea numai patru jetoane. Era posibil să 
câştige jetoanele din centrul mesei, dar asta nu pentru că o 
bătuse. Fata îşi aşeză cărţile jos. 

— Mă retrag. 

Danny se uită la conte. 

— Lord Chadbourne, vrei să-mi vezi cărţile? 

— Da. Bărbatul îşi strânse cele patru jetoane care-i 
rămăseseră, deoarece ca să vadă cărţile adversarului 
trebuia să plătească dublu de cât pariaseră jucătorii 
individuali. Unul câte unul, le aruncă în grămadă. 

Danny îşi întoarse cărţile. Trei valeţi. De inimă, caro şi 
treflă. 

Cei care treceau atunci prin faţa clubului mai mult ca 
sigur că auziră strigătul de nemulţumire al lui Chadbourne. 
Acesta avusese opţiunea să-şi arate cărţile, dar reacţia lui 


făcu acest lucru inutil. Nu putea întrece mâna dealerului. 

Danny luă jetoanele de lemn. 

— A fost o plăcere. Sper că o să mai veniţi şi în altă 
seară. 

— Nu. Lordul Chadbourne, spuse o voce adâncă, cu 
autoritate, nu se va mai întoarce. 

Althea se uită în stânga şi-l văzu pe Aiden care stătea 
cu braţele încrucişate la piept, într-o poziţie familiară, iar 
fata se întrebă dacă ăsta era obiceiul tuturor bărbaţilor 
Trewlove. Se întrebă şi de cât timp stătea acolo. Mai mult 
ca sigur stătea acolo de ceva timp, dorind să se amuze, 
doar că fusese discret. O altă trăsătură pe care fraţii păreau 
s-o împărtăşească: preferau umbrele. 

— Milord, nu mai eşti bine-venit la clubul Cerberus. 
Fratele meu a fost mereu mai tolerant decât mine cu cei 
care îi batjocoresc pe bastarzi. Şi pot să te asigur că, între 
aceşti pereţi, nu o să mai câştigi niciodată. Nici măcar un 
cent. 

Chadbourne închise ochii şi, cu degetul mare şi cel 
arătător, îşi ciupi podul nasului. Fata uitase că mereu făcea 
aşa când era dezamăgit sau frustrat. Înainte i se păruse un 
gest fermecător. Acum, i se părea enervant. 

Bărbatul deschise ochii, iar Althea bănui că folosise 
acest timp pentru a încerca să-şi îmblânzească privirea. 

— Felicitări, Althea! Nu numai că am pierdut toţi banii 
puşi deoparte pentru seara asta, aşa cum ai spus că o voi 
face, dar te-ai asigurat şi că nu o să mai am acces la clubul 
meu preferat. Presupun că acum suntem chit. 

— Eşti un nemernic, Chadbourne, dacă ai impresia 
chiar şi pentru o secundă că pierderea accesului la un local 
de jocuri se compară cu pierderea a tot. Nici nu mai ştiam 
cine sunt. 


Capitolul 17 


Până când nu pronunţase cuvintele, nu ştiuse cât de 


adevărate erau. Când tatăl ei fusese arestat, devenise 
nesigură, îi fusese greu să se considere fiica lui. Dar îl 
avusese pe Chadbourne, era logodită, avea să devină soţie 
şi mamă. Când acesta îi întorsese spatele, un alt fir din 
materialul fiinţei ei se descususe, iar ea nu mai ştiuse cine 
era. Apoi Coroana le luase tot, iar ea nu mai era o lady şi nu 
mai avea o casă. Ştiuse totul despre Lady Althea Stanwick. 
Dar cine naiba era Althea Stanwick? 

Era două şi jumătate când ea şi Benedict ieşiră din 
clubul Cerberus, unde îi aştepta trăsura. 

— Ştiu că e groaznic de frig şi aerul e plin cu mirosul 
ploii proaspete, dar am putea să ne plimbăm puţin? 

— Undeva în mod anume? întrebă Benedict, ca şi cum 
cererea ei la acea oră din noapte nu era absurdă, 
inconvenabilă şi nu-l deranja. 

— Nu. Doar să fie întuneric şi nimeni altcineva cu 
excepţia ta. 

Chiar şi când era singură în dormitorul ei, simţea 
prezenţa fetelor şi a străinilor care le vizitau. Deseori auzea 
mici zgomote şi gemete. 

Acum, perdelele de la ferestre erau trase, era 
înfăşurată în pătura de blană, radiatorul fusese repornit, 
degetele de la picioare i se încălzeau, iar Benedict stătea în 
faţa ei cu picioarele lungi întinse de-o parte şi de alta a ei. 
Althea ridică pătura şi o aşeză peste gleznele lui, ca să se 
poată bucura şi el de căldură alături de ea. 

— Nu ştiu ce am văzut la el. Cum el nu spuse nimic, 
continuă: La lordul Chadbourne. Nu ştiu de ce am crezut că- 
| iubesc. 

— Credeai? Nu ştii dacă l-ai iubit? 

— Atunci eram convinsă că-l iubesc. M-am gândit 
deseori la el. Uneori îl doream. Aveam amintiri frumoase cu 
el. Nu mi-a plăcut bărbatul pe care l-am văzut în scara asta. 
Am trişat ca să fac asta? 

— Puțin. 

Ştia că Benedict era sincer, chiar dacă răspunsul lui 
nu era pe placul celuilalt. Nu şi-l putea imagina ca pe un 
răufăcător, nici măcar când avusese opt ani şi furase un 


ceas. 

Oricât de mult îi plăcea întunericul, ar fi vrut ca un 
felinar să fie aprins să-i vadă clar trăsăturile, să-i judece 
expresia şi să-l privească în ochi. Era convinsă că ar fi văzut 
un mic zâmbet satisfăcut. 

— De fiecare dată când îmi dădeai de înţeles că 
trebuie să mă retrag, mâna câştigătoare ar fi triumfat 
mereu. Ai putut să ţii socoteala cărţilor jucate. 

— Până la un anumit punct. Cel puţin pe cele care se 
vedeau. Apoi pot să fac presupuneri bazate pe cât de 
repede se renunţă la cărţi. Nu e o metodă perfectă, dar 
creşte şansele de a câştiga mai des decât de a pierde. 

— Ce îl face pe Danny să fie un dealer special? 

— Abilitatea lui de a ţine socoteala cărţilor şi dibăcia 
mâinii. Nu contează prima carte, ci cea de la fundul 
pachetului. Deşi când i-am dat nişte bani pentru ajutorul 
din seara asta, a susţinut că le-a folosit numai pe cele de 
sus. 

— ÎI crezi? 

— Nu avea niciun motiv să mintă. Aiden i-a spus să 
facă ce trebuia făcut să asigure rezultatul pe care-l voiam. 
Dar suspectez că manipula ordinea în care adăuga cărţile la 
fundul pachetului. Te face să te simţi mai puţin victorioasă 
să ştii că ai primit ajutor? 

— Nu. Althea nu ezită. M-am bucurat doar să-l văd pe 
conte pierzând. Nu mi-a păsat cum se întâmplă. Ceea ce 
presupun că spune mai multe despre mine decât despre el. 
Tăcu, se gândi la noaptea pe care o petrecuse. Ceilalţi trei 
domni de la masă... îi ştii? Aş vrea să primească înapoi ce 
au pierdut. Din câştigurile mele. 

După ce Aiden îşi luă înapoi partea, aşa cum se 
referise la jetoanele pe care le dăduse, fata plecase cu 
puţin peste o mie două sute de lire. O sumă uimitoare 
pentru câteva ore de distracţie. Nu-i venea să creadă că 
oamenii cheltuiau atât de mult pe pariuri. 

— Aiden poate să se ocupe de asta şi să vadă de cât o 
să fie nevoie. Nu o să le spună că a fost vorba de trişat. O 
să le spună probabil că e vorba de generozitatea 


remarcabilă a doamnei. 

— Presupun că zvonurile legate de trişat în localul lui 
nu ar da bine. 

— Aşa e. În cea mai mare parte, conduce un local 
onest. Dar uneori, când e nevoie de un anumit rezultat, nu 
îl deranjează să facă ce trebuie să ajungă acolo. Nu trebuie 
să dai nimic din câştigul tău. Aşa cum am spus mai 
devreme, oricine petrece timp la masa cărţilor de joc pierde 
într-un final. E un lucru subînţeles, aşteptat, acceptat. 

— M-aş simţi mai bine. După haine păreau că erau 
muncitori. Bănuiesc că ghetele lui Chadbourne costă mai 
mult decât câştigă toţi într-un an. 

Exista o perioadă când nu ar fi ştiut asta, nu ar fi ştiut 
cât de mult muncesc oamenii pentru un salariu atât de mic. 
Ei îi păsase numai de rochii, noi paşi de dans şi ultimele 
zvonuri. Îi păsase de înfăţişarea ei: de păr, de strălucirea 
pielii, rochii, pălării, pantofi, mănuşi. Nu ar fi ieşit în public 
purtând o rochie uzată pe ici, pe colo sau o mănuşă cu o 
găurică într-o parte a palmei, puţin sub locul unde era 
degetul mijlociu. 

— De ce ai făcut-o? întrebă ea încet. De ce i-ai pus să- 
ţi trimită mesaj? De ce ai venit aici ca să-l confrunţi? 

Tăcerea dintre ei deveni din ce în ce mai apăsătoare. 

Într-un final, Benedict vorbi, vocea lui fiind o 
mângâiere tandră în noapte. 

— Pentru că meritai mai mult de la bărbatul căruia 
aveai să-i oferi onoarea de a deveni soţia lui. 

Lacrimile îi înţepau ochii. Benedict merita mai mult 
decât ura pe care sigur o primise în cea mai mare parte a 
vieţii. 

— Îmi pare rău pentru cuvintele urâte pe care ţi le-a 
spus. Legate de naşterea ta. 

— Nu sunt aşa sensibil. Mi s-au spus şi lucruri mai 
rele. 

— Dar nu ar fi trebuit. Nu ştiu dacă am cunoscut pe 
cineva căruia să-i pese atât de mult de binele altora. 

În ciuda frigului, îşi scoase mănuşile şi le aşeză lângă 
ea pe bancă. Cu ce câştigase, avea să-şi cumpere o 


pereche nouă, dar nu avea să le arunce niciodată pe cele 
pe care le purtase în acea seară. Avea să le pună într-o 
cutie să păstreze amintirea cu el scoţându-i-le. In scurtul 
timp în care Benedict făcuse asta, nimeni altcineva nu mai 
existase în camera plină de fum, umplută cu uralele 
câştigătorilor şi mormăitul celor care pierdeau. 

Era cea mai eficientă lecţie de seducţie pe care i-o 
dăduse până acum, deşi Althea suspecta că Benedict ar fi 
spus că nu fusese menită ca lecţie. 

Foarte lent, îşi dădu la o parte pătura de blană şi 
încercă să-şi menţină echilibrul în timp ce se îndrepta spre 
partea în care stătea el. Cum picioarele lui întinse o 
prinseseră între ele, nu avu de ales şi se aşeză în poala lui. 
Asta ar fi făcut o doamnă decentă să roşească profund. 
Stătea pe coapsa lui foarte aproape de zona inghinală. 

În afară de braţul lui care o apucase de talie să nu 
cadă pe podea, nu observă nici o altă mişcare din partea 
lui, nici măcar nu era sigură că Benedict mai respira. Althea 
îşi aşeză mâna pe partea stângă a feţei lui. Işi odihnea 
maxilarul puternic în palmă, iar barba groasă îi înţepa 
pielea. Fata simţi cum o trec fiori de plăcere. Cu degetul 
mare îi mângâie buza de jos. Era moale, mătăsoasă şi 
caldă. Voia să-i exploreze tot corpul. 

— Mai devreme, când îmi scoteai mănuşile, mă 
întrebam dacă scoţi toate hainele femeilor la fel de lent. 

Vocea îi era o şoaptă intimă. 

— Nu mereu. 

Vocea lui răguşită îi făcu sfârcurile să se întărească. 
Respirația lui fierbinte care se revărsa peste curba 
degetului ei îi făcu stomacul să se încordeze. 

— Ştiu că ai spus că a fost o greşeală, dar te-ai gândit 
la sărutul dintre noi? 

— Nu a trecut nicio secundă în care să nu mă gândesc 
la el. 

Căldura i se strânse între picioare, îi curgea prin vene. 

În ciuda întunericului care îi transforma în două 
siluete, îşi lipi buzele de colţul gurii lui, care mereu se ridica 
atunci când Benedict nu era pregătit să zâmbească. 


— Vrei să mă săruţi acum? 

În spatele ei simţi o tresărire, iar când mâna lui liberă 
se ridică spre obrazul ei, mănuşa care îi ţinuse de cald 
dispăruse. Degetele lui lungi şi groase i se plimbau prin păr, 
împingând-o mai aproape. 

— Mai mult decât vreau să respir. 

Apoi îi posedă gura ca şi cum avea de gând să fie a lui 
pentru eternitate. 

Sărutul nu semăna deloc cu modul în care îi scosese 
mănuşile. Nu fu lent, disciplinat sau civilizat. Fu frenetic, 
însoţit de gemetele lui guturale în timp ce îi lingea buza de 
sus, apoi se mută în interior, unde limbile li se întâlniră cu 
fervoare. Nu era doar un sărut. Era un ospăț în care fiecare 
atingere a limbii crea o senzaţie înfierbântată ce le 
străbătea tot corpul. Cum era posibil ca faptul că Benedict 
ocupase o parte din ea să o facă să simtă de parcă tot 
corpul îi era străbătut de fulgere? De ce fiecare părticică 
din ea se zvârcolea într-o reţea care crea o reţea de 
senzaţii? 

În încercarea de a se redresa, îl apucă de umăr cu 
mâna liberă şi îşi înfipse degetele în el. Păcat că purta o 
haină aşa groasă, îşi ridică mâna să-l apuce de cap. 
Benedict o apucă de mână, o sărută în mijlocul palmei, iar 
apoi îi aşeză mâna în interiorul hainei, sub vestă. 

— Bucură-te de căldura pe care pot să ţi-o ofer, spuse 
el, aşezându-i mâna pe umăr, peste cămaşă, unde Althea 
îşi înfipse degetele când Benedict îi acaparase gura din 
nou. 

Fata nu-şi imagină alt bărbat devorând-o sau pe ea 
lăsând alt bărbat să facă asta. Nici măcar pe Chadbourne, 
când crezuse că era îndrăgostită de el. Nu-şi putea imagina 
braţele lui învăluind-o, gura lui implicată în momente atât 
de obraznic de minunate, convingându-i limba să treacă 
printre buzele lui despărțite, unde o sugea cu un entuziasm 
de care Althea credea că Chadbourne nu dăduse dovadă 
niciodată în viaţa lui. Cu siguranţă nu în legătură cu ea. 
Relaţia lor fusese mereu una liniştită, calmă. Niciodată nu 
crease o furtună de dorinţe. Niciodată nu o făcuse să se 


gândească „Fără asta, m-aş ofili”. 

În acel moment, avu o revelaţie. Era incredibil de 
recunoscătoare că nu se căsătorise cu el şi că avusese 
ocazia să cunoască un astfel de abandon sălbatic. 

Benedict o cuprinse de şolduri cu mâinile lui mari, 
îndepărtându-şi gura de a ei şi respirând sacadat. 

— Vino peste mine. 

Ar fi putut să-i ceară orice, iar ea l-ar fi ascultat. Atât 
de mare era puterea pe care o avea Benedict asupra ei în 
acel moment. O putere datorată promisiunii pentru şi mai 
multă plăcere pe care o oferea şi a promisiunilor de a oferi 
senzaţii incredibile pe care acum le respecta. Promisiuni pe 
care le făcuse cu privirea lui arzătoare, conversații sincere 
şi zâmbete seducătoare. Ştia ce făcea. Se asigură că şi ea 
ştia. 

Cu ajutorul lui, în ciuda legănatului trăsurii, Althea se 
urcă repede pe scaun, rezemându-se pe un genunchi, în 
timp ce îşi trecu celălalt picior peste al lui şi aşeză caverna 
suplă între coapsele ei. Ambii gemură ca şi cum nu 
simţiseră niciodată ceva atât de sublim, apoi râseră la 
unison pentru că erau atât de conectaţi. Apoi se sărutară 
din nou. 

Era mai bine, mult mai bine, să fie unul cu faţa la 
celălalt. Althea îşi strecură mâinile în jacheta lui, îl apucă de 
umeri şi îşi lăsă capul pe spate în timp ce Benedict îşi 
plimba gura fierbinte de-a lungul gâtului ei. Degetele lui îi 
deschideau nasturii rochiei. Când ajunse la ultimul, se 
retrase, iar Althea simţi cum o fixa cu privirea. Pentru o 
clipă, detestă umbrele care o împiedicau să vadă 
profunzimea ochilor lui şi o împiedicau să descopere ce se 
afla în ei. 

Mai lent decât îi scosese mănuşile, Benedict îşi plimbă 
mâinile de-a lungul materialului despărţit în partea din faţă 
a corsetului ei, simțind fiecare contur. Absența unei 
servitoare o împinsese pe Althea să îşi cumpere un corset 
care se închidea în faţă ca să se îmbrace mai uşor. Se gândi 
că avea să devină mai util decât îşi închipuise. 

Când Benedict ajunse în partea de sus, degetele i se 


uniră şi călătoriră de-a lungul claviculei ei, apoi spre 
marginea cămăşii, înapoi în golul de la gât. Benedict respira 
din ce în ce mai sacadat când se apropie din nou de 
corsetul ei. La fel cum Althea aruncase atât de uşor 
jetoanele, el începuse să-i deschidă corsetul. 

— Opreşte-mă dacă nu eşti de acord. 

O altă tresărire. 

— Mă gândeam să te ajut să terminăm sarcina mai 
repede. 

— lisuse. 

O trase în faţă, astfel încât partea de sus a sânilor 
ajunse lipită de gura lui deschisă, respiraţia lui fierbinte 
umezind golul dintre ei. 

Mâinile i se întoarseră la corset. Deschide. Deschide. 
Deschide. 

Corsetul se deschise şi dacă Althea n-ar fi purtat 
rochia, ar fi căzut pe jos. 

— Nu-mi imaginez câte iubite ai avut ca să faci asta 
cu atâta încredere în întuneric. 

Închise ochii şi îşi muşcă buza de jos. De ce spusese 
asta? Şi mai rău, de ce o spusese pe un ton atât de 
înţepător? Nu voia să primească răspuns, nu voia să ştie 
numărul de femei cu care se culcase Benedict. 

— Pot să-mi amintesc secvenţa de cărţi aşezată într-o 
ordine mereu schimbătoare din pachet. Nu trebuie să văd 
ceva decât o dată ca să-mi amintesc cum se face. 

Althea nu crezu nici pentru o secundă că Benedict 
fusese cu o singură femeie, dar îi aprecie încercarea de ao 
linişti. Câţi bărbaţi s-ar fi lăudat, ar fi exagerat numărul, 
pentru a-şi demonstra virilitatea sau pentru a demonstra 
cât de irezistibili erau? Dar Benedict Trewlove nu simţea 
niciodată nevoia de a demonstra ceva. Nu căuta scuze 
pentru cine era, era mulţumit cu cine era. 

Althea se aplecă, posedând gura care deseori spunea 
cuvintele pe care avea nevoie să le audă. Nu aşteptă, ci se 
îndreptă, îi luă mâinile şi i le aşeză peste cămaşa ei. 

Bărbatul desfăcu funda de sus şi deschise nasturii. 
Astfel, îi eliberă sânii din strânsori. 


Mâinile lui înlocuiră materialul. Atingerea lor era mult 
mai plăcută decât cea a bumbacului. In ciuda umbrei, 
Althea îi văzu zâmbetul lui Benedict. 

— Ştiam eu că îmi vor umple mâinile. Perfect. Pielea 
ta e ca mătasea, satinul şi catifeaua amestecate pentru a 
crea o textură care-i înnebuneşte pe bărbaţi. 

Bărbaţi. O curtezană ar avea o mulţime de bărbaţi în 
viaţa ei. Asta îşi dorea cu adevărat? lubiţi pe care să-i tot 
schimbe? Obiceiurile unuia fiind atât de diferite de ale 
altuia? Dintr-odată i se părea îndeajuns să înnebunească un 
singur bărbat. Pe acesta. 

Benedict îşi lăsă capul în jos şi îi acoperi sânii cu 
sărutări. Althea nu voia să se oprească. Dar când o făcu, îi 
încercui sfârcurile cu limba şi un val de căldură o cuprinse. 
Când începu să-i sugă, fiecare parte a corpului ei voia să se 
întindă şi să se contracte în acelaşi timp. Işi înfipse 
degetele în umerii lui în încercarea de a rămâne pe loc, 
când simţea că avea să plutească. În timp ce gura lui 
săruta un sân, degetul lui mare şi arătătorul erau devotate 
celuilalt frecând perla întărită dintre ele. Ea era cea care 
era înnebunită. 

Nimic nu o pregătise pentru asta, pentru senzațiile 
care o străbăteau, pentru ca locul secret şi sensibil dintre 
picioarele ei să implore să fie atins. 

Şi poate ar fi fost, dacă trăsura nu ar fi început să 
încetinească. 

Benedict blestemă încet şi începu să-i închidă corsajul 

— l-am spus birjarului să ne dea o oră înainte să ne 
întoarcă acasă. Ai avut dreptate. Ar fi trebuit să deschid 
corsetul mai repede. 

Althea râse. Gura lui se lipi de a ei, furându-i râsul şi 
aerul. 

Când trăsura se opri, Benedict o ridică încet din poala 
lui şi îi trase pelerina peste ea. 

— Ţine-te bine de ea, ca să rămână închisă. 

Înainte să vină servitorul, deschise uşa şi cobori. Se 
întinse după Althea, iar fata îşi puse mâna într-a lui. Odată 
ce picioarele ei atinseră pavajul, fără să aştepte, o luă spre 


scări, corsetul desfăcut lovindu-i-se de spate. Ar fi trebuit 
să-şi pună gluga. Dacă cineva îi vedea faţa care mai mult 
ca sigur era roşie, ar fi ştiut ce făcuse. Intră repede pe hol 
şi o luă pe scări. 

Jewel stătea în uşa care dădea spre salonul din faţă. 

— Cum a fost aventura ta în localul de jocuri? 

Althea nici măcar nu încetini. 

— Interesantă. 

— Dacă-ţi vine să crezi, nu am fost niciodată într-un 
asemenea loc. Vreau să aflu mai multe. 

— Mâine. 

Nu se opri până nu ajunse în siguranţa camerei ei şi 
îşi lipi spatele de uşa închisă. Îşi ridică mâinile la obraji. 
Erau incredibil de fierbinţi. Sânii îi simţea greoi, ca şi cum 
tânjeau după atingerea lui, gura lui. Era convinsă că erau 
puţin zgâriaţi de la bărbia lui. Senzaţia nu ar fi trebuit să fie 
atât de bine-venită şi minunată. 

Una era să se piardă în mrejele pasiunii în întuneric, 
alta să-l privească pe Benedict în ochi la lumina felinarelor 
sau, mai rău, la lumina zilei? Gândurile ei erau absurde. 
Voia ca Benedict s-o înveţe despre seducţie, pasiune şi 
plăcere. Chiar crezuse că drumurile lor nu se vor intersecta 
în afara lecţiilor? 

Nu putea să interacţioneze cu el în afara lecţiilor? ÎI 
căutase cu un scop, avusese planuri care nu s-ar mai 
realiza dacă începea o relaţie cu el. 

Bătaia de la uşă o făcu să tresară. Îşi scoase corsetul 
şi îl aruncă spre pat, însă căzu pe podea. 

— Sunt Bestia. 

— Imediat. 

Era ridicol să aibă pretenţii de modestie în acel 
moment. Cu toate astea, îşi închise repede rochia, apoi 
deschise uşa. De ce nu putea şi el să arate răvăşit? Ar fi 
trebuit să-l răvăşească mai mult. Cum de reuşeau fetele să 
se poarte normal în preajma unui bărbat cu care fuseseră 
intime? Trebuia să pună mai multe întrebări ziua 
următoare. 

Benedict părea să caute dovezi că o mângâiase într- 


adevăr, o gustase, îi supsese sânii. 

— Ai lăsat astea în trăsură. 

Althea cobori privirea spre mâna lui, o mână teribil de 
talentată în a oferi plăcere şi în care se aflau acum 
mănuşile ei crem. Cu atenţie, fără să-l atingă, le luă. 

— Mulţumesc. Şi mulţumesc pentru lecţia din trăsură. 

— Nu a fost o afurisită de lecţie. 

Althea îşi trecu limba peste buze. 

— Atunci ce s-a întâmplat în trăsură a fost o greşeală. 
Ar fi mai bine ca activităţile noastre să se limiteze numai la 
lecţii. 

Fata nu ştia dacă era posibil să fie şi mai tăcut, dar 
asta se întâmplase. 

— Cred ferm în a face ce e mai bine, spuse el într-un 
final, fără urmă de ironie. 

Băgă mâna în buzunar şi scoase o pungă maro legată 
la gură. 

— Câştigurile tale. 

Dumnezeule, aproape uitase de asta! Pentru că nu 
adusese o geantă cu ea, Benedict se oferise să le ţină el. 
Althea luă punga şi o strânse la piept. 

— O să cumpăr rochiile şi celelalte obiecte pe care le 
coase Beth pentru mine. 

— Nu crezi că ar fi mai înţelept să-i pui departe pentru 
vremuri mai mohorâte? 

— Azi a fost o zi mohorâtă. 

Spera că replica va primi un zâmbet scurt sau 
jumătate de zâmbet sau măcar o mişcare a buzelor. 

Benedict încuviinţă şi îşi plimbă degetul arătător pe 
maxilarul ei. Althea ar fi trebuit să facă un pas în spate şi să 
închidă uşa, însă se afundă în profunzimea privirii lui în 
timp ce el îşi plimba degetul pe pielea ei. Degetul mare i se 
alătură şi îi ţinu bărbia, în timp ce îşi cobori gura spre a ei. 
Spre deosebire de celelalte, acest sărut fu tandru, dulce, 
lent, ca primii muguri de primăvară. Transmitea durere, 
regrete, scuze, dorinţă, nevoie. Când se retrase, îşi lipi 
degetul de buzele ei umede. 

— Am aflat că învăţ mai multe din greşeli decât din 


reuşite. 

O lăsă acolo şi se duse în biroul lui aflat la capătul 
holului, închise uşa cu mai multă forţă decât ar fi făcut-o în 
mod normal. Althea se întrebă dacă îşi va petrece timpul 
acolo omorând pe cineva pe hârtie. 


Capitolul 18 


Benedict nu apăru la micul dejun. Dormise iar mult, 
deşi Althea nu acceptă această explicaţie. Cel mai probabil 
o evita, sau tentaţia pe care o reprezenta. 

Spre uimirea ei, niciuna dintre fete nu fusese într-un 
local de jocuri. li puseră o mulţime de întrebări, iar ochii le 
dansau, plini de entuziasm în timp ce se concentrau asupra 
ei şi o ascultau descriind decorul, atmosfera, clienţii. 

— Ar trebui să ne luăm o seară liberă şi să mergem, 
spuse Lily, vocea ei fiind plină de entuziasm. 

Căzură de acord că asta vor face în scara Zilei 
Cadourilor. 

La un moment dat în timpul dimineţii, Benedict ieşi 
din casă fără ca Althea să observe. Ca să se ocupe de 
afaceri, îi spuse Jewel. 

Poate trebuia să se întâlnească cu negustorii care 
aşteptau marfă sau unul din vasele lui se întorsese din 
călătorie. l-ar fi plăcut să fie la docuri, să vadă cum vine 
vasul lui, să se plimbe pe punte, să stea la proră cu el 
alături. Era periculos să se imagineze cu el alături, 
indiferent ce făcea sau unde se ducea. Nu avea să fie atât 
de implicat în viaţa ei. Să-i îngreuneze situaţia, să facă să-i 
fie greu când pleacă. 

Benedict nu veni nici la cină. 

Nu era nici în bibliotecă, când Althea merse acolo la 
ora zece. Îşi turnă propriul sherry şi un pahar de scotch 
pentru el. Dar al lui rămase neatins. 

De ce nu-i spusese că nu avea să fie disponibil în acea 


seară? Unde naiba era? Ce făcea? 

Poate se pierduse în scris. Nici ei nu-i plăcea să lase o 
scrisoare neterminată. Poate şi el avea aceeaşi părere 
despre o scenă sau un capitol. 

Când ceasul bătu ora unsprezece, Althea se duse în 
biroul lui şi bătu. Niciun răspunse. Deschise uşa. Benedict 
nu era acolo. 

Probabil apăruse ceva urgent, care necesita toată 
atenţia lui. Cu siguranţă avea să-i dea o explicaţie ziua 
următoare. 

Doar că fu la fel de absent şi nu li se alătură la mese. 
Jewel o asigură că dormise acasă, dar plecase în acea 
dimineaţă să se ocupe de nişte treburi. 

Dar nici în acea seară nu veni în bibliotecă. Althea 
începea să suspecteze că nu avea să i se mai alăture 
niciodată, că nu era prezent dintr-un anumit motiv, iar 
motivul era ea. 

Dimineaţa următoare era în bibliotecă atunci când îi 
auzi paşii greoi pe scări şi uşa de la birou închizându-se. 
Dar nu luă prânzul cu ele. Dacă comportamentul lui din 
ultimele zile nu însemna că o evită, nu ştia ce altceva putea 
însemna. Şi nu avea de gând să suporte aşa ceva. 

Nu se sinchisi să bată, pur şi simplu deschise uşa 
biroului şi intră. 


Îmbrăcat în cămaşă şi pantaloni, Benedict stătea la 
fereastră, cu braţele ridicate şi mâinile într-o parte şi alta a 
ferestrei. Îi aminti de postura unui prizonier legat de un zid, 
într-o temniţă. 

Îşi lăsă un braţ jos şi se uită la ea, fără să se întoarcă 
complet. 

— Nu o să fiu deranjat când lucrez decât dacă e o 
chestiune de viaţă şi moarte. Ce e? 

Era prost dispus, ceea ce îi convenea, pentru că la fel 
era şi ea. 

— Ce lucrezi? ii peretele? 


Cu un oftat, Benedict se întoarse spre ea şi arătă spre 
birou. 

— Incerc să scriu. 

— Cred c-ai avea mai mult succes dacă ţi-ai înmuia 
tocul în cerneală. 

Privirea lui se întunecă cu căldură. Închise ochii 
strâns, apoi îi deschise. 

— Nu înţelegi procesul. Ce vrei? 

Fata înaintă până la jumătatea distanţei dintre el şi 


> 


uşă. 
— Lecţiile despre care am vorbit, cele pe care mi le-ai 
promis. 
Nu ar fi părut mai surprins sau iritat nici dacă l-ar fi 
lovit. 


— Apropo de lecţii, nu ar trebui să le predai fetelor în 
momentul asta? 

— Le-am dat după-amiaza liberă. 

— De ce naiba ai face aşa ceva? 

— Pentru că am impresia că mă eviţi. Nu cobori la 
mese şi de două nopţi nu ai venit în bibliotecă, la ora 
stabilită, pentru lecţii. 

— Am de lucru. 

— Cred că e mai mult de atât. Se temea că era mai 
mult de atât. Când m-ai sărutat, ai spus că nu era o lecţie. 
Despre ce s-a întâmplat acum două nopţi în trăsură ai spus 
că nu a fost o lecţie. Nu cred că ai vrut să-mi dai lecţii. Cred 
că ăsta e motivul pentru care ai scris în înţelegere 
menţiunea că îmi plăteşti o mie de lire dacă nu-ţi respecţi 
promisiunea. Ai vrut să obţii ce ai nevoie de la mine, fără 
să-mi dai ce am nevoie de la tine. 

— Nu e adevărat. 

— Atunci când o să-mi dai o lecţie? 

Pumnii lui se strânseră, iar Althea nu vru să se 
gândească la puterea pe care o putea dezlănţui. 

Un muşchi tresări în maxilarul lui. Privirea îi ardea. 

— Vrei o afurisită de lecţie? 

— Asta am stabilit. 

— Inchide şi încuie uşa. 


Cuvinte acelea o iritară. 

— Poftim? 

— Ca şi tine, Jewel are tendinţa să dea buzna. Ultimul 
lucru pe care o să-l vrei e să fim întrerupţi. Inchide uşa. 

Althea îşi linse buzele. 

— O să ţii o lecţie acum? 

Bărbatul nu-i răspunse cu cuvinte, dar răspunsul era 
evident din privirea lui intensă, iar Althea se întrebă dacă 
aşa o privise şi în trăsură după ce plecaseră din clubul lui 
Aiden. Dacă l-ar fi văzut mai clar, dacă ar fi ştiut focul pe 
care puteau să-l aprindă acei ochi, ar fi izbucnit în flăcări. 

Un fior de anticipare o străbătu. Înghiţi, se întoarse pe 
călcâie, se strădui să-şi calmeze paşii în timp ce se îndreptă 
spre uşă, o închise şi o încuie. 

Când se întoarse, Benedict era deja lângă ea. Cum era 
posibil ca un bărbat de mărimea lui să se mişte atât de 
silențios? Dar încă de la început, eleganța lui fusese 
incomparabilă, ca un vas mare care aluneca pe apă. 

O prinse de încheieturi cu o singură mână, îi ridică 
braţele deasupra capului şi le inu cu putere, dar şi 
tandreţe. Althea nu simţi nicio urmă de disconfort. Ştia că 
nu avea s-o învineţească. 

— Îţi aminteşti de ziua când ai venit prima oară la 
mine, când ţi-am spus să nu oferi nimic prea uşor? 

Se lăsă puţin în jos, astfel încât Althea să nu fie 
nevoită să-şi ţină capul prea pe spate pentru a-i întâlni 
privirea. Fata încuviinţă. 

— Niciodată să nu dai nimic prea repede. Fă-l să vrea. 
Fă-l să implore. Fă-l să creadă că, dacă nu poate să te aibă, 
o să moară. 

— Cum fac asta? 

Din nou, Benedict nu folosi cuvinte, dar Althea văzu 
răspunsul în ochii lui întunecaţi. Avea s-o facă să vrea, să 
implore, să creadă că avea să moară dacă nu putea să-l 
aibă. 


Era atât de periculos să-şi plimbe degetele pe pielea 
mătăsoasă de sub bărbia ei. Fiecare mângâiere îl făcea s-o 
dorească, îi era din ce în ce mai greu să nu implore. Il 
convingea că avea să moară dacă nu o putea avea. 

Dar nu o putea avea. 

De când Sally Greene îi ceruse protecţie, avusese 
grijă de două, poate trei duzini de femei. O varietate care 
ar fi rivalizat cu un magazin de dulciuri când venea vorba 
de alegeri. Uimitor de frumoase. Obişnuite. Voluptuoase. 
Suple. Robuste. Înalte. Scunde. Amuzante. Bune. Dulci. 
Grosolane. 

Nici măcar o dată nu fusese tentat de niciuna dintre 
ele. Îşi respectase cu uşurinţă regula. Acestea trăiseră sub 
acoperişul lui. Nu erau disponibile pentru el. Efectiv 
construise un perete între el şi ele, un perete pe care 
dorinţa nu putea să-l urce sau să-l distrugă. li plăcuse să 
poarte conversații cu ele, să petreacă timp în compania lor. 
Dar fiecare acţiune, fiecare activitate şi fiecare moment 
fusese platonic. Putuse să le îmbrăţişeze în momentele de 
fericire şi în cele de tristeţe. 

La Althea nu putea nici măcar să se uite fără ca 
membrul lui s-o dorească, iar asta devenea o problemă. 
Prin urmare, asta era o lecţie atât pentru el, cât şi pentru 
ea. O reamintire, o reafirmare a jurământului. 

Dacă Althea îl atingea, era pierdut. Cum se 
întâmplase şi în trăsură când o gustase, cum se întâmplase 
şi în noaptea din bibliotecă, când o sărutase. 

Prin urmare, o ţinea de încheieturi astfel încât lemnul 
uşii să nu-i rănească pielea sensibilă. Nu se grăbi şi 
mângâie numai pielea care era expusă natural de decolteul 
rochiei. O altă lecţie. Dorinţa nu necesita nuditate. 

Althea învăţa repede. Cu buzele despărțite, respiraţia 
ei era sacadată, în timp ce aerul îi intra şi ieşea din 
plămâni. Albastrul ochilor ei se întunecă, iar griul deveni 
argintiu. Genele ei lungi şi aurii fluturară, iar Althea făcu 
ochii mari ca şi cum se hotărâse să-i susţină privirea, să fie 
sfidătoare, să nu implore. 

Dar, într-un final, avea s-o facă. 


Îşi întoarse mâna, plimbând articulațiile degetelor pe 
întinderea mătăsoasă. Cum putea fi atât de moale? 

Cum de mirosea a gardenii proaspăt tăiate? Cu 
siguranţă nu se spălase înainte să ia prânzul. Benedict 
închise ochii. Nu avea nevoie de imaginea cu ea într-o cadă, 
cu apa care curgea peste sânii ei minunaţi pe care-i 
mângâiase şi sărutase. A, să îi vadă în lumină acum. Să 
vadă dacă sfârcurile ei erau rozalii sau întunecate. Să îi 
înveţe toate nuantele. 

Dar lecţia nu trebuia să o ia în acea direcţie. Nu dacă 
trebuia să menţină controlul. 

Benedict deschise ochii, mulţumit să vadă că ai ei 
erau deschişi şi putea să se scufunde în profunzimea lor. 
Era o capitulare periculoasă, dar putea limita durata 
captivităţii lui. Îşi cobori gura spre obrazul ei. 

— Ştii că ai trei pistrui? 

— Îi urăsc. 

— Nu o cazul. Au abilitatea să fascineze. Ai avut mai 
mulţi când erai mică? 

— Da. 

l-ar fi plăcut să o vadă atunci. Poate ar fi tachinat-o 
fără milă şi s-ar fi urât mai târziu pentru asta. Băieţii puteau 
fi nişte idioţi. Nu apreciau ceea ce avea să facă o tânără să 
devină o femeie frumoasă. O sărută în colţul gurii. Fata îşi 
întoarse capul să îi acapareze gura. Benedict se retrase. 

— Nu. Nu o să ne sărutăm. 

— De ce nu? 

Pentru că avea să-şi piardă controlul. 

— Pentru că nu e nevoie de asta în seducţie. 

Îşi plimbă buzele de-a lungul gâtului ei, iar ea scoase 
un oftat amestecat cu un geamăt. Pantalonii lui deveniseră 
mult prea strâmţi. Tentaţia de a se lipi de ea era puternică, 
dar o învinse, ţinându-şi corpul departe de al ei, deşi îl 
omora să facă asta. 

Bărbatul simţi presiune în mână, în timp ce Althea 
încerca să se elibereze din strânsoarea lui ca şi cum trebuia 
să-l atingă la fel de mult cât voia şi el asta. Era greşit să 
simtă o asemenea explozie de satisfacţie, dar o ţinu pe loc, 


ştiind că forţa ei nu se potrivea cu a lui. Cu toate astea, nu 
era slabă. O femeie slabă n-ar fi putut să-l îngenuncheze, 
iar ea avusese această putere din clipa în care îi adusese 
primul scotch. 

Cu un simplu zâmbet, putea să-l pună la pământ. Nu 
trebuia decât să râdă, să îl dea peste cap. Cu o singură 
privire aruncată pe sub gene, îi răpea abilitatea de a gândi. 
Cu atingerea unui deget, îl cucerea. 

Corpul ei se zvârcoli şi se încordă în timp ce el o 
lingea şi o muşca pe gât, în timp ce mâna lui mare se 
plimba pe pieptul ei îngust, peste un sân, pe talie, spre 
şolduri. Se plimbă peste fundul ei, alunecând în jos pe 
coapsă până când îi atinse genunchiul cu braţul. li ridică 
piciorul în jurul taliei lui, deschizând-o. 


* 


Dacă nu o atingea, avea să moară. Dar Benedict 
părea hotărât să provoace acest lucru. 

Cum era posibil ca o asemenea disperare să fie 
stârnită cu atât de puține atingeri? 

Când începuse să-şi plimbe degetele peste pielea ei, 
Althea se aşteptase la o repetiţie a nopţii anterioare, cu 
nasturi deschişi, piele expusă aerului, limba lui cuceritoare 
şi mâinile lui exploratoare. Dar el nu îi atinsese hainele şi, 
făcând asta, o forţase să fie copleşită de nevoie. Cu piciorul 
în jurul taliei lui, se ridică pe degete, încercând să-şi 
lipească locul secret plin de nevoie de el, dar el rămase la 
distanţă. Geamătul ei era aproape o şoaptă de disperare. 

În timp ce continua să o atingă, Benedict reuşi să-i 
ridice fusta, mâna lui alunecând sub material, până când 
degetele lui agile se înfăşurară în jurul gleznei ei. 

Althea era conştientă că el se oprise, ca o căprioară 
observată de vânător. Poate nu se aşteptase să dea peste 
pielea goală pe care fusta o ascundea. Cum nu avusese de 
gând să iasă afară, nu se sinchisise cu dres sau pantofi. 

Se simţi triumfătoare că îl surprinsese. Gura lui se lipi 
mai ferm de gâtul ei. Respirația lui devenise mai sacadată 


ca şi cum nevoia pentru o atingere mai pasională ajunsese 
şi la el. 

Degetele lui dansau încet, provocator, de-a lungul 
gleznei ei, apoi creară cercuri mici deasupra părţii din spate 
a genunchiului. Limba lui se plimba pe marginea urechii. 

— Vrei? 

În întrebarea lui, Althea auzi foame şi nevoie. 

— Da. 

Oftatul ei exprima acelaşi lucru. 

— Vrei să te ating? 

Deja o atingea, dar tânăra ştiu instinctiv că se referea 
la un alt fel de atingere, aceea pentru care putea s-o facă 
să implore. 

— Da. 

Era o rugăminte. 

— Unde? 

— Nu mă face să spun, nu mă face să implor. 

Gura lui se îndepărtă de urechea ei, iar Althea 
aproape plânse că avea să-i nege acea mică parte din el. 

— Deschide ochii, Frumoaso. Vreau să văd în albastrul 
şi argintiul tău unde vrei să te ating. 

Îl ascultă. În trăsăturile lui încordate, Althea văzu 
aceeaşi nevoie pe care o simţea ea. Sălbatică, primară. 
Nevoia de a poseda, de a fi posedată. Nevoia de a devora, 
de a fi devorată. 

— Te rog, şopti ea. 

Geamătul lui fu unul de durere când gura lui o găsi pe 
a ei. Făcu ceea ce-i spusese că nu o să facă. Althea i se 
deschise, îl primi, întâmpină mişcarea limbii lui cu limba ei. 

Degetele lui se plimbară pe coapsa ei, mângâind-o. Îi 
ajustă poziţia piciorului, iar degetele lui alunecară prin 
deschizătura din lenjerie. Se opriră deasupra buclelor ei 
catifelate, apoi se duse mai adânc. Despărţind faldurile, o 
mângâie, apoi îşi apăsă degetul de punctul umflat. Ea gemu 
şi tresări. 

— Eşti atât de udă, atât de fierbinte, spuse el. Un 
deget îi alunecă în ea. Atât de strâmtă. 

Vorbea ca un bărbat chinuit, dar tortura lui nu avea 


cum să fie mai rea decât a ei. Althea era pe punctul de a 
implora, când el îi revendică gura şi începu să o mângâie 
acolo unde avea nevoie să fie mângâiată, în cercuri, 
aplicând presiune, alunecând peste zona umedă. 

Plăcerea o străbătea, val după val, din ce în ce mai 
mare, mai puternic, până când nu rămase nicio parte din ea 
care să nu simtă magia atingerii lui. Senzaţii de extaz pur 
explodară în ea, rupând un țipăt din gâtul ei, pe care el îl 
acoperi lipindu-i gura de tendoanele încordate ale gâtului 
lui. Ea îl muşcă, în timp ce extazul continua să o străbată. 
Îşi lăsă mâinile pe umerii lui laţi. Abia de se mai putea 
susţine pe un singur picior. Ar fi căzut, dacă el nu ar fi 
învăluit-o cu un braţ în jurul taliei şi nu ar fi ţinut-o strâns. 

Când fiorii începură să dispară, când îşi reveni, Althea 
îşi dădu seama că respira la fel de sacadat ca şi ea. 

Încet, lent, Benedict îi coborî piciorul pe care-l ridicase 
şi se îndepărtă de ea. 

— Gata. Astea sunt lecţiile. Am terminat. 


* 


Nu dorise ca lucrurile să ajungă aşa departe. Nu 
dorise decât să o împingă la limită şi apoi să o trimită în 
camera ei să se satisfacă singură. Nu plănuise să-şi 
strecoare mâna sub fusta ei, ca să o cunoască atât de 
intim. 

Dar nu avusese puterea să-i refuze ce putea să-i 
ofere. Nu voia ca ea să-şi găsească împlinirea cu propria ei 
mână când putea s-o facă cu a lui. 

Althea era roşie de la plăcere, iar Benedict nu voia 
nimic mai mult decât să o ia înapoi în brațe. Dar din acel 
moment voia să-şi nege asta pentru că o singură atingere 
era suficientă să-i anuleze toată voința de a-i rezista. 

O privi în timp ce clipea şi clipea şi tot clipea, în timp 
ce încerca să înţeleagă ce spusese. 

— Lecţii. Plural. Dădu din cap. Asta a fost doar prima. 

— Prima. Ultima. Am terminat. O să recunosc că nu 
sunt un tutore bun şi o să-ţi plătesc mia de lire. O să-ți 


trimit banii mâine. 

— Dar eşti bun. Eşti cât se poate de bun. De ce nu-mi 
mai dai lecţii? Din cauza modului în care reacţionez? 
Reacţia mea ţi se pare repulsivă? 

— Glumeşti, nu? 

Doar că nu era nici urmă de umor în ochii ei. Decât 
îngrijorare, ruşine, timiditate. Femeia asta, care nu fusese 
niciodată timidă în prezenţa lui, arăta ca şi cum voia să se 
retragă. Benedict se ura pentru dubiile pe care i le 
provocase. 

— Ştii câţi bărbaţi şi-ar da sufletul diavolului pentru ca 
o femeie să reacționeze aşa în braţele lor? 

Bineînţeles că nu ştia. Era inocentă. 

Fata dădu din cap, iar durerea din ochii lui îi frânse 
sufletul. 

— Nu înţeleg ce am făcut greşit. 

Benedict blestemă fiecare persoană afurisită care o 
făcuse să aibă dubii în privinţa valorii ei. 

— Nu ai greşit cu nimic. 

— Atunci de ce nu o să mă înveţi? 

Frustrarea îl cuprinse, aceeaşi frustrare cu care se 
luptase de când o întâlnise. 

— Pentru că nu pot să-mi ţin gura departe de tine. Nu 
pot să-mi ţin mâinile departe de tine. Şi e din ce în ce mai 
greu să-mi ţin membrul departe de tine. 

Tristeţea din ochii ei se transformă în uimire. 

— A! 

— Nu ai nevoie să fii învățată, Thea. Nu ai nevoie de 
lecţii. Eşti o ispită naturală. Nu trebuie decât să fii tu însăţi. 
Să nu recunosc asta, să continui să-ţi predau ar însemna să 
profit de tine. Ti-am dat cuvântul meu că nu o să fac asta. 

— Dar nu mă plâng. Nu mă deranjează. 

Benedict dădu din cap şi oftă. 

— Dar pe mine mă deranjează. Nu e în regulă. 

— Cum rămâne cu restul înţelegerii? 

— Asta depinde de tine. Dacă ce s-a întâmplat între 
noi te face să te simţi inconfortabil, o să mergem mâine la 
Beckwith, terminăm înţelegerea şi o să fii plătită. O să-ţi 


onorez salariul anual şi realizarea pe trei luni. Cu asta şi cu 
ce ai câştigat aseară, ar trebui să te descurci bine, cât să 
poţi să fii selectivă în alegerea iubitului. g 

— Aş prefera să continui să le predau fetelor. li zâmbi. 
Am ales câte o ocupaţie pentru fiecare din ele şi cred c-o să 
le placă foarte mult. Ca să fiu sinceră, vreau să le ajut să 
meargă mai departe. Găsesc satisfacţie şi împlinire în toată 
treaba asta. Şi îmi place să cred că aş fi greu de înlocuit. 

Şi el aproape îi mărturisi că ar fi fost imposibil de 
înlocuit. 

Dacă nu ar fi trebuit să-i dea lecţii, ar fi putut pune 
distanţă între ei, putea să ignore valul constant de dorinţă 
şi nevoie. 

— Fără stat în poala mea în trăsuri, genul ăsta de 
lucruri. 

Fata încuviinţă. 

— Noi doi pur şi simplu vom încerca să nu ne tentăm. 
Pentru că şi tu eşti o ispită naturală. 

Râsul lui profund răsună între ei. 

— Pot să spun sincer că nu am fost niciodată numit 
aşa. 

Althea zâmbi. 

— Dar putem să fim prieteni, nu? 

— Cu siguranţă putem să încercăm. 


Capitolul 19 


Înainte ca Althea să iasă din birou, Benedict îi spuse 
că va lua masa cu mama lui în seara aceea. Nu îl aşteptase 
la cină. Cu toate astea, îi fusese dor de el. În dormitor se 
gândi la ce o învățase în după-amiaza aceea şi la ce 
probabil nu dorise să o înveţe. O voia la fel de mult cât îl 
voia ea pe el. Dar înţelegea şi problemele cu atracţia dintre 
ei şi nevoia lui de a se ţine de cuvânt. Îl admira pentru asta. 
Se va strădui să nu îl ispitească, să dezvolte o prietenie 
profundă şi durabilă cu el. Poate după ce fetele plecau 


toate, relaţia dintre ei putea să se dezvolte. 

Cum Benedict nu-i mai dădea lecţii, Althea nu mai 
avea niciun motiv să meargă în bibliotecă la ora zece, dar 
cu toate astea se ducea, luând cartea lui cu ea. Dacă el nu 
va fi acolo, va citi. 

Doar că el era acolo, precum şi paharul ei de sherry. 

Când se ridică, Althea era destul de sigură că văzu o 
urmă de uşurare pe faţa lui. Sau poate era pur şi simplu o 
reflexie a ce simţea ea, a bucuriei care o străbătu pentru că 
el era acolo, anticipându-i probabil sosirea, dacă era să se 
ia după pahar. 

— Ştiai că o să vin. 

— Speram că o să vii. 

In aceste circumstanţe, Althea se gândi că speratul 
era o opţiune mai bună decât ştiutul. Speranţa implica 
dorinţă. În unele cazuri, chiar visuri. 

Se îndreptă spre scaun, luă loc şi admiră modul în 
care Benedict stătea aşezat pe scaunul tapiţat. Era relaxant 
să ştie că nu avea să fie nicio lecţie, nu se întreba când 
avea să înceapă sau ce va include. 

— Cum a fost vizita la mama ta? 

— Plăcută, ca de obicei. Prea multă mâncare. 

— Au fost şi fraţii sau surorile tale? 

— Nu. Toţi ne strângem o duminică pe lună şi în 
cercăm să ne asigurăm că cel puţin unul dintre noi ia masa 
cu ea în timpul săptămânii. 

— E frumos că o apreciaţi şi petreceţi timp cu ea. E 
dificil când nu mai sunt cu noi. 

— Imi pare rău că ţi-ai pierdut mama. 

Fata încuviinţă. Incerca să nu-i fie dor de ea, să nu o 
ia pe calea melancoliei. 

— Cum am fost distras în ultimul timp, nu am apucat 
să-ţi spun că tatăl lui Lady Jocelyn o să o plătească pe Beth 
pentru munca ei. 

— Cum ai reuşit? 

Bărbatul ridică din umeri şi-şi înclină capul. 

— Am avut o mică discuţie şi a fost de acord că nu s- 
ar cuveni să umble vorba prin Londra că nu-şi onorează 


datoriile, mai ales că e interesat să investească într-una din 
afacerile lui Mick. 

— Mă bucur atât de mult să aud asta. Mulţumesc că 
te-ai asigurat că Beth nu va trebui să plătească pentru 
bunătatea ei. 

— A fost uşor să mă ocup de asta. 

Althea se îndoia. Se întinse după paharul de sherry. 
Abia atunci observă cutia lungă şi subţire care se afla lângă 
acesta. Îşi mută privirea spre el. 

— E pentru tine. 

Cu picioarele întinse şi braţele încrucişate, dădea 
impresia că e relaxat. Însă Althea simţi puţină dezamăgire 
în el, de parcă se temea de dezamăgirea ei. 

— O s-o pun deoparte pentru Crăciun, da? 

— Nu e pentru Crăciun. E pentru acum. Deschide-o. 

Respirația îi tremura când se întinse după ea, o aşeză 
în poală şi trase de fundă. Ridică capacul şi zâmbi la 
mănuşile de culoarea fildeşului, cu o cusătură impecabilă. 

— Sunt superbe. 

— Am observat că perechea ta avea o mică gaură. 

Bineînţeles că observase. Observa tot. Cumpărarea 
mănuşilor fusese o altă treabă care îl făcuse să lipsească în 
ultimul timp 

Althea scoase una, şi-o puse pe mână şi descoperi că 
îi venea perfect. Îşi ridică din nou privirea spre el şi 
descoperi că părea să se simtă cu totul în largul lui. Se 
întrebă dacă fusese îngrijorat că nu avea să-i placă darul 
lui. 

— Mulţumesc. 

Ridicatul din umeri al lui Benedict abia fu vizibil, ca şi 
cum nu ştia ce să facă cu aprecierea care-l privea. După ce- 
şi scoase mănuşa, Althea o puse la loc în cutie, o aşeză pe 
masă şi luă paharul de sherry. 

— Mă gândeam mâine, când merg la probe, să fac 
nişte cumpărături, să iau alte câteva lucruri care lipsesc din 
garderoba mea. Mănuşile fuseseră în capul listei. Mă 
gândeam s-o iau pe Hester cu mine, s-o învăţ cum îşi 
acompaniază o servitoare stăpâna. 


— O să-i placă. O să încerc să rezolv să ai disponibilă 
trăsura lui Aiden, ca să fie mai uşor să transportaţi 
pachetele. 

— Apreciez. 

— Spune-mi ce crezi că le-ar plăcea celorlalte fete să 
facă. 

— Flora, evident grădinărit, având în vedere că deja 
se ocupă de asta aici. Mă gândeam că poate poţi să-l pui pe 
grădinarul tău s-o înveţe. Lottie are un gust impecabil la 
decorat. Arătă prin cameră. Oamenii ăştia, care câştigă o 
avere, au nevoie de cineva care să le dea stil caselor. Ai 
putea s-o ajuţi să-şi înfiinţeze propria afacere. Lily, Ruby şi 
Pearl ar fi nişte însoţitoare excelente. Pot să le învăţ eu 
cum să facă asta. 

— Cât o să dureze? 

— Nu mai mult de trei luni. Althea zâmbi. O să plăteşti 
două mii de lire. 

— Bani bine investiţi. 

Fetei îi plăcu camaraderia relaxată care reveni între ei 
şi îşi dori cumva să nu-l fi rugat niciodată să o înveţe cum 
să seducă. Înainte să ajungă aici, viaţa păruse plină de 
disperare şi avea puţine speranţe pentru viitor. Acum, dintr- 
odată, aceasta părea plină de promisiuni. 

— Ce o să faci când fetele nu se vor mai ocupa de 
clienţi? 

— Jewel vrea să transforme locul ăsta într-o pensiune, 
camere de închiriat. Buzele lui se încovoiară încet într-un 
zâmbet, iar Althea se gândi şi la alte lucruri pe care le făcea 
lent. Va trebui s-o angajăm pe Lottie să facă toate camerele 
de la etaj mai potrivite pentru un rezident permanent. 

Fata se gândi că totul va trebui înlocuit. 

— Salonul din faţă trebuie refăcut. 

— E destul de vulgar. 

— Riscant. 

Intre ei ne lăsă o tăcere confortabilă. Considerând că 
epuizaseră toate subiectele de discuţie, tânăra deschise 
cartea scrisă de el. 

— Familia mea o să se strângă de Crăciun. 


Althea îşi ridică privirea şi îi zâmbi. Era greu de crezut 
că Crăciunul avea să fie marţea următoare. 

— Ce frumos! 

— Aş vrea să ni te alături în seara de Ajun. 

Althea îl privi. Nu ar fi fost mai uimită nici dacă el şi-ar 
fi dat jos toate hainele. 

— Jumătate din familia ta face parte acum din 
nobilime. Doar nu crezi că nobilii m-ar accepta. 

— Pentru fetele care locuiesc aici, Ajunul Crăciunului 
şi perioada Crăciunului sunt cele mai aglomerate perioade 
ale anului. Bărbaţii fără familii sau iubite se simt singuri şi 
sunt în căutarea unor braţe care să le ofere alinare. Jewel 
creează o atmosferă foarte primitoare, mai mult decât de 
obicei. E multă băutură,. Fetele vorbesc, dansează şi 
flirtează. Şi da, se culcă cu bărbaţi. Rareori într-un mod 
tăcut. Chiar vrei să fii sus, singură, ascultând toate 
festivitățile? 

— Sunt scandaloasă, fiica unui trădător... 

— Eu şi fraţii şi surorile mele suntem toţi în afara legii, 
mai mult ca sigur un produs al scandalului. Persoanele care 
s-au căsătorit cu ei au creat scandal făcând asta. Thea, am 
dubii că există vreun salon în toată Londra unde să fii mai 
bine-venită sau să te simţi mai mult ca acasă. 

— Cine o să fie acolo? 

— Gillie şi Thorne, având în vedere că ne adunăm în 
casa lor. Apoi Mick şi Aslyn. Mick a fost primul luat de 
mama, aşa că mereu a fost considerat cel mai mare şi nu e 
timid să etaleze arest rol. Aiden şi Selena, Finn şi Lavinia, 
Fancy şi Rosemont. Apoi sunt copiii. Mick, Finn şi Gillie au 
fiecare câte o fiică. Aiden are un băiat. Copilul lui Gillie e cel 
mai mare, are aproape 18 luni, şi mai e un orfan pe nume 
Robin, de care toţi avem grijă. Nu îi ştim vârsta exactă, dar 
aş spune că are peste zece ani. Adoră animalele. Locuieşte 
cu Finn şi cu Lavinia la ferma lor de cai. Mama o să fie şi ea 
acolo, bineînţeles. 

— Şi dacă te înşeli şi prezenţa mea o să aducă ruşine 
asupra ta? 

— Nu te-aş fi întrebat dacă nu te-aş fi vrut acolo, dacă 


nu aş fi ştiut sigur că eşti bine-venită. 

Totul la el era întunecat: părul, ochii, pielea arsă de 
soare. Când se uită la el, Althea simţi o rază de speranţă. 
Încuviinţă. 

— Aş fi onorată să te însoțesc. 


Capitolul 20 


În nopţile următoare, când intra în bibliotecă, 
Benedict era mereu acolo, ca şi paharul ei de sherry. 
Fiecare avea la el o carte, care era un simplu obiect de 
recuzită, să se prefacă că veniseră să citească şi nu să 
petreacă timpul în compania celuilalt, dar paginile nu erau 
întoarse niciodată. În schimb, vorbeau, povesteau şi 
râdeau. 

Althea îi spuse de primul ei ponei. El îi povesti de 
câinele râios pe care-l avusese când era mic. Prima oară 
când tatăl ei a dus-o la teatru. Noaptea în care el şi fraţii lui 
merseseră la un teatru improvizat. Cărţile obraznice pe 
care ea şi Lady Jocelyn şi le citiseră cu voce tare una alteia. 
Cele obraznice pe care le citise în linişte, doar pentru el. 

Althea îi putea spune orice. Şi dacă uneori se priveau 
prea mult, dacă dorinţa şi nevoia amenințau să-şi facă 
simțită prezenţa, Benedict era priceput în ruperea vrăjii. 
Aţâţa focul, sau mai turna băutură, sau se muta lângă 
şemineu. De câteva ori, se scuzase, susţinând că îl chema 
manuscrisul lui neterminat. Dar Althea ştia că de fapt el se 
temea că nu-şi va putea onora angajamentul să nu profite, 
iar asta nu făcea decât să aibă şi mai multă încredere în el. 
Îşi dorea cu disperare ca el să-i ofere un sărut, o mângâiere 
sau o şoaptă. 

Se duse la probă şi fu impresionată de munca 
excelentă a lui Beth. Împreună cu Hester se duseră la 
cumpărături, dar nu îşi cumpără tot ce-şi dorise. Nu mai lua 
de-a gata banii. Avea de gând să economisească cât mai 
mulţi. 


Rochiile ei ajungeau marţi, iar miercuri, Hester îşi 
petrecu cea mai mare parte a dimineţii ajutând-o pe Althea 
să se pregătească pentru petrecerea Ajunului Crăciunului 
cu Benedict. 

Şi familia lui. Bineînţeles, familia lui. Toţi aveau să fie 
acolo. Dar nu el erau motivul pentru care aştepta cu 
nerăbdare seara. El era. 

Voia să-l tenteze să rupă regula aia afurisită. 

Era unul din motivele pentru care se îmbăiase folosind 
săpunul francez cu parfum de gardenie pe care-l 
cumpărase. Era motivul pentru care noua ei lenjerie era din 
satin, mătase şi dantelă. Motivul pentru care îşi pusese dres 
şi se încălţase cu pantofi de satin pentru prima oară. 

Când stătea în faţa oglinzii, în rochia din catifea roşie, 
îşi dăduse seama cât de puţin flatante fuseseră rochiile ei 
de zi cu zi, nu numai pentru că erau vechi, dar şi pentru că 
nu îi îmbrăţişau curbele atât de strâns pe cât sperase că 
aveau să fie mâinile lui Benedict când se întorceau acasă. 

Îşi ridică o mână la gât, sperând că ar fi avut o 
bijuterie pe care să o poarte. Cum nu avea, zona de piele 
dintre bărbie şi umflătura sânilor era destul de întinsă. Deşi 
îi era dor de pieptenii cu perle din păr, nu putea să nege ce 
treabă bună făcuse Hester din panglicile roşii cumpărate de 
Althea, transformându-le în funde mici. Agrafele îi 
împiedicau şuviţele de păr să-i cadă pe faţă, lăsându-le să 
curgă în bucle pe spate. 

— O să se îndrăgostească de tine în seara asta şi ce 
cadou minunat de Crăciun o să fie ăsta! 

Nu ştiu cum să răspundă la declaraţia lui Hester şi 
doar speră că sentimentele ei din ce în ce mai puternice 
pentru Benedict nu îi erau scrise pe faţă. Poate că bărbatul 
la care se referea nici măcar nu era Benedict. 

— Nu ştiu la ce te referi. 

Hester râse. 

— Sunt sigură că ştii. 

Althea imită perfect râsul unei ducese arogante. 

— O menajeră nu-şi contrazice stăpâna. 

— Ups. Am uitat de regula asta. 


Althea vedea zâmbetul tinerei reflectat în pahar. Nu 
uitase nimic. 

— Nu fi şmecheră. 

La uşă se auzi o bătaie uşoară. Benedict venise să o 
ia. În timp ce Hester se duse să răspundă, Althea luă 
geanta în care avea cadourile pe care le făcuse pentru 
membrii familiei lui. Lucrase la ele în fiecare dimineaţă şi 
noaptea târziu, după ce ea şi Benedict se despărţeau. 
Rareori putea să adoarmă până când pielea nu o mai gâdila 
de la privirile pe care i le arunca el. 

— O, când se termină seara asta, o să fie pe jumătate 
îndrăgostit de tine! 

Nu era Benedict, ci Jewel. 

— l-am spus aproape acelaşi lucru, zise Hester, care 
se aşeză pe scaun, ca şi cum îşi terminase treaba. 

Dintr-o perspectivă practică, chiar o făcuse. 

Althea se hotărî să nu-i răspundă lui Jewel, pentru că 
dacă nu o putea păcăli pe Hester, mai mult ca sigur nu o 
putea păcăli pe Jewel. 

— Ştii dacă e gata? 

— Te aşteaptă în salon. 

— Atunci probabil ar trebui să plec. 

Făcu un pas. 

— Înainte să cobori... 

Althea se opri şi întâlni privirea unei femei la care 
Lady Althea nu s-ar fi uitat de două ori. Işi arcui o 
sprânceană. 

— Astea au fost perlele mamei mele. Întinse mâna şi 
îşi deschise palma, dezvăluind lanţul. Nu le port niciodată 
când lucrez. Le scot doar la ocazii speciale. M-am gândit că- 
n seara asta ţi-ar plăcea să le porţi. Ar arăta extraordinar 
de bine cu rochia aia. 

— O, Jewel. Era profund emoţionată. Dacă le pierd sau 
le rup? 

— Nu o să faci asta. Ar însemna mult pentru mine 
dacă le-ai purta. Zâmbetul ei era puţin neastâmpărat. Apoi 
o să pot să mă laud că au fost în reşedinţa unui duce. 

Althea simţi un nod în gât care o împiedica să 


vorbească, aşa că doar încuviinţă şi se întoarse spre 
oglindă. Jewel îi puse colierul la gât, îl închise şi o bătu pe 
umăr. 

— Gata. 

— E superb, Jewel. Scoate în evidenţă rochia. 

— O să-i atragă atenţia la decolteul ăsta pe care-l 
etalezi atât de seducător. 

Althea închise ochii, deşi râse şi dădu din cap. Tânăra 
era prea directă în comentarii. O îmbrăţişă strâns. 

— Mulţumesc, Jewel, pentru atât de multe. 

— Oricând. 

— Hester, dacă poţi să mă ajuţi cu pelerina mea. 

— O, nu, spuse Jewel. O să cobori scările purtând ce ai 
acum pe tine. Hester, poţi să-i duci pelerina şi să o ajuţi s-o 
îmbrace în hol, după ce a admirat-o. 

Althea nu avea niciun motiv să aibă emoţii când 
cobora scările. Pur şi simplu se ducea la o seară plăcută cu 
un domn pe care-l plăcea foarte mult. Acolo aveau să fie 
atâţia oameni, că probabil vor avea foarte puţin timp să fie 
chiar împreună. În trecut, nu avusese probleme să poarte 
conversații cu străini. Dacă familia lui nu avea s-o accepte, 
avea să se adapteze. 

Era la ultimele trepte când se opri brusc, deoarece 
privirea lui se lovi de a ei. Nu era vorba numai de căldura 
din ochii lui, ci de fiecare aspect din el. Se gândise atât de 
mult la cum voia să arate pentru el în acea seară, că nu se 
gândise deloc la cum va arăta el pentru ea. 

Superb era un cuvânt prea mic pentru a-l descrie. Ca 
şi izbitor şi magnific, dar toate îi alergau prin minte într-o 
succesiune rapidă. 

Se tunsese puţin. Era ciudat că îl cunoştea atât de 
bine, că observa cele mai mici schimbări din el. Purta un 
costum de seară: pantaloni negri, haină desfăcută care 
dezvăluia vesta albă din mătase. Cămaşa albă era 
impecabilă. Lavaliera gri-deschis era înnodată perfect. 
Haina şi-o ţinea pe un braţ, iar în mână avea o pălărie 
neagră. Era evident că avea un croitor foarte priceput. Ar fi 
putut intra în orice sală de bal şi nimeni nu ar fi avut dubii 


în privinţa dreptului lui de a fi acolo. 

— Respiră, îi şopti Jewel din spate, şi abia atunci îşi 
dădu seama că nu mai făcuse asta. 

Continuă să coboare până când ajunse în faţa lui, 
desfătându-se sub privirea lui apreciativă şi caldă. 

— Mă laşi fără aer, apuse el încet. 

— Aşa şi trebuie, şi tu ai acelaşi efect asupra mea. 

Ambii zâmbiră. 

— Thorne a trimis o trăsură, îi spuse el, aşa că ar 
trebui să plecăm. 


* 


În trăsură, se aşeză în faţa Bestiei, cu pătura de blană 
în poală, odihnindu-şi picioarele lângă radiator. Se oferise 
să împartă căldura cu el, invitându-l să stea lângă ea, dar 
pielea lui deja era ca şi cum luase foc, un foc care putea fi 
stins doar culcându-se cu ea. Pe un pat, pe o canapea, într- 
o trăsură. 

Nu înţelegea de ce continua să pună tentaţia faţă de 
ea atât de aproape. 

Când o văzuse prima oară, şi-o imaginase cu uşurinţă 
coborând scările la un bal elegant. Totul de la ea ţipa 
nobilitate. Nu era vorba de rochia scumpă sau de părul 
aranjat. Era ceva mai profund, ceva din interiorul ci, ceva 
care fusese moştenit de-a lungul secolelor. Chiar dacă 
luaseră titlurile tatălui ei, nu puteau să-i ia ceea ce fusese 
menită să fie; o lady în cel mai înalt rang. lar în acea seară 
cel puţin, se afla la braţul lui. 

Althea deja stăpânea seducţia cu uşurinţa cu care o 
persoană se trezea. Era ceva natural. Zâmbetul pe care i-l 
arunca de fiecare dată când îl vedea, întâmpinarea caldă 
care licărea în ochii ei şi roşeaţa care îi acapara obrajii 
arăta că nu uitase cum mâinile lui îi atinseseră sânii. 

Serile pe care le împărtăşiseră în bibliotecă erau şi rai, 
şi iad. Să aibă prezenţa ei, parfumul ei, vocea ei, care 
spunea poveşti. Dar să nu atingă acele buze, să nu-i 
mângâie pielea, să nu o aibă lipită de membrul lui care 


pulsa... să ştie că, într-un final, planurile ei aveau s-o ducă 
departe de el... 

Benedict nu locuia într-o lume din care ea să aleagă 
un iubit. Spre deosebire de fraţii lui, nu avusese niciodată 
dorinţa de a urca în această lume, de a fi acceptat. Nu ar fi 
fost bine-venit în această lume nici acum. 

În fiecare noapte, după ce se despărţeau, când stătea 
în pat singur, uitându-se la umbrele care dansau pe tavan, 
era tentat să se întoarcă la ea. Vrei să devii amanta cuiva? 
Fii a mea. 

Avea mijloacele de a-i cumpăra o casă, mai multe 
rochii decât ar fi avut ocazia să poarte, bijuterii care aveau 
să fascineze. Putea să-i ofere servitori, o trăsură, orice 
altceva îşi dorea. Afacerea lui cu vase îi oferise o fundaţie 
pe care începuse să construiască un imperiu. Strânsese o 
avere modestă. Dacă nu mai câştiga niciun ban vreodată, 
doar dobânda avea să-i asigure un trai bun. In prezent, o 
folosea pentru a susţine lucruri bune, dar putea s-o 
folosească pentru a o cumpăra pe ea. Dar dacă ea l-ar fi 
avut pe el, nu ar fi avut prestigiul de a avea un lord ca 
protector. Avea să renunţe la asta pentru el? Era corect din 
partea lui să-i ceară aşa ceva? Să se mulţumească cu un 
om de rând, un bastard, când ar fi putut să aibă un bărbat 
cu rang şi privilegiu? 

— Presupun că familia ta ştie că vin. 

Un mic fior de dubiu, poate chiar emoţii, se strecură în 
vocea ei. 

— Da. 

— Ştiu adevărul despre mine? 

— Ştiu adevărul despre tatăl tău. Nu am văzut de ce 
să ţin asta secret, din moment ce cei care s-au căsătorit în 
familie pot să-ţi recunoască numele sau pe tine. Mi s-a 
părut cel mai bine să evit orice atmosferă apăsătoare care 
ar putea apărea dacă ar fi luaţi prin surprindere. 

Althea era pierdută în umbre, dar Benedict bănuia că 
dacă se întindea spre ea, i-ar fi găsit mâinile încordate în 
poală. 

— Thea, o să fie doar câteva ore de împodobit un 


pom, de băut nişte vin bun şi scotch, de mâncat o cină 
delicioasă şi apoi o să plecăm. Dacă o să te simţi bine, eşti 
bine-venită să vii cu mine mâine, când o să merg câteva 
ore ca să facem schimb de cadouri şi să mâncăm. 

— Singura rochie pe care o mai am, în afară de asta, 
este cea roşie pentru seducţie, deşi nu sunt sigură că poate 
fi considerată o rochie. Dacă voi veni mâine, va trebui să o 
port pe aia. 

Benedict îşi dădu seama că o parte din ea îl tachina şi 
o altă parte încerca să găsească o scuză acceptabilă ca să 
nu-l însoţească ziua următoare. Nu voia să se gândească la 
cât de puţin avea să-i placă ziua fără ea acolo. 

— Când o să mi-o araţi? 

— Nu ştiu dacă o s-o fac. Sinceră să fiu, ar fi putut să 
folosească mai mult material, deşi e minunată. 

Lui Benedict i-ar fi plăcut să o vadă în ea. Dar i-ar fi 
plăcut să o vadă şi fără ea. 

— Poate nu o să vrei s-o porţi mâine. Una din celelalte 
rochii o să fie îndeajuns. 

— E atât de plăcut să am din nou opţiuni. Mulţumesc 
pentru că mi-ai asigurat hainele. 

Ți-aş putea oferi totul, vru el să spună. Dar nu era 
momentul potrivit. Era posibil să nu apară niciodată. 

— Suntem în Mayfair, spuse ea încet, uitându-se pe 
geam. Ştiu ce reşedinţă aparţine ducelui de Thornley, dar 
nu am fost niciodată înăuntru. 

— Tu unde locuiai? 

— Dacă îţi spun, e posibil să fii tentat să mergem pe 
acolo. Nu vreau să văd casa. Intoarcerea e mai grea decât 
credeam. 

— Putem să ne întoarcem acasă, dacă vrei. 

— Nu ar fi corect pentru familia ta. Sunt sigură că abia 
aşteaptă să vii în seara asta. O să merg mai departe. Seara 
asta o să fie un test, să văd dacă sunt pregătită să înfrunt 
demonii trecutului. 


Când intrară în reşedinţă, mirosul de plante perene 
umplea greoi aerul, provocat de ramurile şi ghirlandele care 
decorau scara. 

— Ducele şi ducesa sunt în salon, anunţă servitorul, în 
timp ce le lua pălăriile şi hainele. 

Când Benedict îi întinse braţul, fata nu ezită să-l 
apuce. Apoi se îndreptară spre salonul imensă de lângă hal. 
După ce intrară, se opriră şi absorbiră tot. Ramuri de plante 
verzi decorau mesele, iar ghirlandele atârnau pe poliţa 
căminului. În capăt, pe o masă mică, se afla un brad. 

În cameră, oamenii erau strânşi în grupuri mici. 
Familia lui. Unii aveau copii în braţe. Deşi ştiuse la câte 
persoane să se aştepte, fu puţin copleşitor să-i vadă pe toţi. 
Se simţi copleşită şi îl strânse de braţ din pricina amintirilor 
de la reuniunile din salonul familiei ei. Sau poate de vină 
era teama că Benedict se înşelase şi rudele lui aveau să-i 
întoarcă spatele, sau cel puţin cei care-i cunoscuseră 
familia. 

Benedict îşi plimbă mâna peste ale ei. 

— Totul o să fie bine. 

Althea privi spre el şi se forţă să zâmbească. Oare de 
câte ori simţise şi el acelaşi freamăt din cauza statutului de 
bastard? 

— Aţi venit? întrebă o femeie înaltă, suplă, care venea 
spre ei. Părul roşu, tuns mai scurt decât al lui Benedict, îi 
încadra faţa. Aţi ajuns la timp să ne ajutaţi să aranjăm 
pomul. 

Althea nu credea că văzuse vreodată un zâmbet mai 
primitor. Trebui să-i dea drumul lui Benedict, când ducesa 
de Thornley îl luă în braţe pe acesta. 

Când cei doi se separară, femeia o luă imediat de 
mâini pe Althea. 

— Althea, suntem atât de bucuroşi că ai putut să ni te 
alături. Eu sunt Gillie. 

— Sunt foarte onorată că am fost invitată, Excelenţă. 

Tânăra zâmbi din nou. 

— Aici nu folosim formalităţi. Cred că-l ştii pe Thorne. 

Ducele venise în spatele soţiei lui şi, fără să se 


întoarcă, femeia ştia că era acolo. La fel cum de fiecare 
dată când Althea intra într-o cameră, indiferent cât de prins 
era Benedict de o carte, părea să-i simtă prezenţa şi să se 
ridice în picioare. 

— Bună, Althea. Arăâţi foarte bine, spuse Thorne. 

Fata trebuia să recunoască că de când se mutase în 
bordel, se simţea mai bine. Mâncare în abundență, căldură 
şi adăpost. Se bucura de multe avantaje, deşi ştia că o 
mare parte le datora bărbatului de lângă ea. 

— Mulţumesc. Şi tu. 

— Cum se simt fraţii tăi? 

— Bine, din câte ştiu. Nu am primit veşti de la ei în 
ultimul timp. 

— Ei bine, ne bucurăm că eşti aici. 

Gillie îşi puse braţul în jurul Altheei. 

— Hai să te prezint. 

Cu Benedict alături, o conduse spre Aiden şi soţia lui, 
fosta ducesă de Lushing. 

— Ne-am cunoscut, spuse Aiden înainte să spună 
Gillie ceva. 

— A, da? spuse Selena. La Elysium? 

Bărbatul zâmbi. 

— Nu, la Cerberus. A dat lovitura ca un bandit. 

Obrajii ei se înroşiră. 

— Cred că am avut parte de puţin ajutor. 

— Nu e nimic greşit cu puţin ajutor când e vorba de 
binele suprem. 

Selena o strânse de mână. 

— Mă bucur că ai putut să ni te alături. 

Finn şi Lavinia fură următorii. Tânăra se gândi că într- 
un fel, Finn şi Aiden semănau unul cu altul. 

Odată ce terminară cu prezentările, Lavinia îi zâmbi 
lui Benedict. 

— Mulţumesc pentru păpuşile şi soldăţeii pe care i-ai 
trimis. Mâine-dimineaţă, două sute de copii vor fi încântați. 

— Două sute de copii? întrebă Althea. 

— Au un cămin pentru copii la ferma de cai, zise 
Benedict încet. 


lar el le oferea copiilor jucării. Nu ar fi aflat niciodată 
dacă nu l-ar fi însoţit în acea seară şi se întrebă ce altceva 
mai făcea, pentru care nu primea laude. 

— El e Robin, spuse Finn, punându-şi mâna pe capul 
unui puşti cu ochi căprui şi şireţi, care arăta de parcă abia 
aştepta să-şi împărtăşească secretele. 

— Bună, Robin, spuse ea. Am auzit că-ţi plac 
animalele. 

— lubesc animalele. Ai fost la grădina zoologică? 

— A trecut ceva timp, dar da, am fost. 

— E locul meu preferat din toată lumea. 

— Asta îl face foarte special atunci, nu? 

Băiatul dădu din cap. 

După ce o prezentă pe Althea lui Mick şi Aslyn, 
precum şi lui Fancy şi Rosemont, Gillie se scuză, iar 
Benedict o conduse pe Althea spre un scaun unde o femeie 
scundă, cu părul închis la culoare, presărat cu şuviţe 
argintii, stătea cu un bebeluş în braţe. Când ajunseră, 
bărbatul se aplecă şi sărută obrazul femeii. 

— Bună, mamă. 

— Bună, fiule. Îmi pare rău că nu pot să mă ridic, dar 
nu vreau să o trezesc pe asta mică. A făcut scandal mai 
devreme. 

— Nu e nicio problemă. E mai bine ca bebeluşul lui 
Gillie să doarmă decât să plângă. Vreau să ţi-o prezint pe 
Thea. 

Zâmbetul ei fu plin de fericire. 

— Ce plăcere să te cunosc! 

— Sunt onorată să vă cunosc, doamnă Trewlove. Fiul 
dumneavoastră e un bărbat remarcabil. 

— Nu pot să te contrazic. Toţi mă fac mândră. Femeia 
îşi ridică privirea spre Benedict şi îi făcu un semn. Mută 
scaunul ăla mai aproape pentru ca mândra ta să ia loc şi să 
vorbim. 

— Nu e mândra mea. 

— Nu sunt mândra lui. 

Răspunseră în acelaşi timp, privirile li se întâlniră şi 
fata văzu că obrajii lui căpătaseră o nuanţă rozalie. Dacă 


căldura care-i acaparase faţa era un semn, şi cu ea se 
petrecuse acelaşi lucru. 

— Scaunul, băiete, insistă mama lui. 

Bărbatul trase un scaun mai aproape, iar Althea se 
aşeză. 

— Pleacă, îi ordonă doamna Trewlove fiului ei. 

Fata îşi dădu seama că Benedict ezita să o lase acolo. 

— O să fiu bine. 

— Nu trebuie să răspunzi la nicio întrebare dacă nu 
vrei. 

Reticent, bărbatul se îndepărtă. 

— Acum, spune-mi tot despre tine, o îndemnă 
doamna Trewlove. 


Nişte dădace veniră să ia bebeluşii. Aranjatul pomului 
era în plină desfăşurare. Bestia ajutase la început, dar la un 
moment dat, îşi dădu seama că dacă stătea aproape de 
pom, nu putea să audă despre ce vorbeau mama lui şi 
Thea. Aşa că se scuză, se duse să-şi pună nişte scotch şi se 
aşeză strategic lângă şemineu. Tot nu le putea auzi, dar 
măcar putea să vadă bine faţa Theei, să-i vadă expresia şi 
să-şi dea seama dacă trebuia să intervină ca să oprească 
interogatoriul. Până acum, tânăra râsese de trei ori, 
zâmbise de opt, încuviinţă în mod repetat şi povesti două 
lucruri în detaliu judecând după cât de mult vorbise fără 
întrerupere. Avea umerii relaxaţi, mâinile cu mănuşile pe 
care i le dăduse pluteau prin aer când vorbea, părând să 
sublinieze ceva important. 

— Ai sărutat-o până acum? 

Se întoarse şi îl văzu pe Robin. Până nu demult se 
apleca spre băiat, dar între timp acesta crescuse şi acum îi 
ajungea până la mijlocul pieptului. Se întrebă dacă era mai 
mare decât crezuseră. 

— Poţi să păstrezi un secret, tinere Robin? 

Băiatul dădu din cap. 

— Da. 


— Am sărutat-o. 

Robin făcu ochii mari. Era prima oară când cineva îi 
făcea o asemenea mărturisire. 

— Cum a fost? 

Benedict se întoarse înapoi spre Thea. Aceasta 
asculta fascinată spusele mamei lui. Cum putea să descrie 
în detaliu sărutul ei? Toate cuvintele din vocabularul lui 
păreau neadecvate, incapabile să dezvăluie felul în care îl 
făcuse să se simtă. 

— A fost vast ca oceanul, infinit ca stelele. 

Declaraţia lui fu urmată de tăcere. Se uită în jos şi îl 
văzu pe Robin încruntat şi tulburat. 

— Ce înseamnă asta? întrebă într-un final băiatul. 

— Înseamnă că m-am simţit foarte bine făcând asta. 

Privirea lui se lumină. 

— Asta o face cea mai bună atunci. 

— Da, e cea mai bună. 

Nu avea nevoie de un calificativ ca să identifice la ce 
era cea mai bună. Cea mai bună i se aplica pertotal ei. 

— Robin, strigă Gillie, e momentul să pui steaua în 
vârful pomului. 

Puştiul se grăbi. Va fi foarte înalt într-o zi. Dar încă nu 
era destul de înalt cât să ajungă în vârful pomului. După ce 
îşi puse paharul pe poliţa căminului, Bestia se duse unde 
Robin tot ţopăia. 

— Eşti pregătit? 

Băiatul încuviinţă cu entuziasm. Bestia îl luă pe băiat 
de mijloc şi îl ridică pe umeri. Gillie îl dădu steaua, Robin o 
luă, se aplecă şi o puse în vârful copacului. Bestia îl puse 
apoi din nou jos. Gillie începu să aprindă lumânările de pe 
ramuri, iar Benedict se duse lângă Thea, puţin mai departe 
de adunare. 

— Ţi-a plăcut discuţia cu mama? 

— Da. E plină de lubire, se revarsă pur şi simplu din 
ea şi simţi cum te atinge. Dacă mama ta a fost nevoită să 
te lase în grija cuiva, cred că a ales foarte bine. 


* 


După ce lumânările fură aprinse, se auziră aplauze. 
Bărbaţii căsătoriţi se aplecară să-şi sărutară soțiile. Althea 
se întrebă dacă ar fi trebuit să-şi ridice faţa spre Benedict. 
Dacă s-ar fi uitat la ea, poate ar fi făcut-o, dar el părea să 
fie mai interesat de stea. 

Gillie bătu din palme, iar sunetul răsună în jurul lor. 

— Mai e o oră până la cină, iar Aiden are o propunere 
pentru noi. Aiden? 

Bărbatul făcu un pas în faţă. 

— O să fie nevoie de ceva timp, aşa că luaţi-vă ceva 
de băut şi faceţi-vă confortabili în timp ce aranjez totul. 

Althea şi Benedict se duseră într-un colţ, unde un 
servitor turnă un pahar de sherry pentru ea şi de scotch 
pentru el. Cu paharele în mâini, nu făcură decât câţiva paşi 
când Fancy şi contele de Rosemont îi opriră. 

— Voiam să-ţi spun că au ajuns cărţile pe care le 
voiai, îi spuse Fancy fratelui ei. Le-am adus cu noi, în caz că 
vrei să le iei. 

— O s-o fac, mulţumesc. 

— Cum se numeşte librăria ta? întrebă Althea. 

Tânăra zâmbi. 

— The Fancy Book Emporium. 

— Un joc de cuvinte cu numele tău. Cât de isteţ! 

Cu un zâmbet uşor, femeia îşi mângâie plină de 
afecţiune soţul pe braţ. 

— Toată lumea a înţeles asta, în afară de el. A spus că 
am uitat un apostrof şi un S. 

— Acolo ne-am întâlnit, explică Rosemont. În apărarea 
mea, nu eram în apele mele atunci. Nu voiam să fie 
deşteaptă. 

— Se ţinea departe de femei. Nu a vrut să se lase 
cucerit. 

Althea îi zâmbi lui Rosemont. Dansase cu el la diverse 
ocazii. 

— Dar ai fost. 

— Aşa e. Uneori, viaţa ne pune pe un drum pe care nu 
vrem neapărat să călătorim, dar descoperim că era 


călătoria pe care trebuia să o facem pentru a fi fericiţi. 
Poate ca şi mine, o să descoperi că eşti mai bogată datorită 
drumului dificil pe care te afli acum. Al meu m-a dus la 
iubirea vieţii mele. 

Fancy se lipi de el, iar bărbatul îşi puse braţul 
protector în jurul ei. 

— Poate fi atât de poetic uneori. E unul dintre 
motivele pentru care îl iubesc. 

— Urmează să începem, strigă Aiden. 

— Ups! Am face bine să mergem. 

Fancy îşi luă soţul de mână şi îl conduse spre 
canapea. 

Benedict îşi aşeză mâna pe spatele Altheei. 

— Nu sunt căsătoriţi de mult timp. Încă simt primul 
fior al dragostei. 


Althea îl privi. 
— Crezi c-o să dispară? 
— Nu. 


Încrederea lui în trăinicia iubirii îi provocă un nod în 
piept în timp ce se îndreptau spre canapea. Se aşezară unul 
lângă altul. Cum putea să creadă altceva când fiecare soţ 
fie îşi ţinea soţia de mână, fie o cuprindea protector de 
umeri, iar fiecare soţie era lipită de soţul ei? 

Mobila era aranjată în formă de potcoavă, iar Aiden 
stătea în faţa a ceea ce părea să fie un şevalet. 

— Bun, anunţă el, să începem! 

Cu un gest teatral, dădu la o parte drapajul, care 
dezvălui un şevalet mare pe care scria TREWLOVE, posibil 
cu creionul sau cărbune. 

— Nu e chiar cea mai reuşită operă de artă a ta, 
spuse Benedict. 

— Pentru că nu e terminată. Avem şevaletul, arătă 
spre el, paleta cu culori şi pensula. 

O flutură prin aer ca şi cum era o sabie, iar el în 
mijlocul luptei cu piraţii. 

— Mereu i-a plăcut să dea reprezentații, spuse 
Benedict în şoaptă, iar Althea îşi dori să-i şoptească şi alte 
lucruri, mai romantice. 


Benedict nu o ţinea de mână, dar braţul i se odihnea 
pe spătarul canapelei, iar cu un deget, trasa leneş un cerc 
mic peste pielea ei, fix sub mâneca rochiei, iar ea se 
întrebă dacă o făcea conştient. 

— Fără supărare pentru cei care s-au căsătorit în 
această familie. Numai cei cu numele original Trewlove vor 
participa. Fiecare dintre voi va veni, pe rând, şi va picta una 
dintre litere. O să creăm un tablou frumos cu numele 
nostru. Mamă, tu eşti prima. Vino să pictezi T-ul. 

— O, nu ştiam că eu o să încep. Femeia se ridică şi se 
îndreptă spre el. Dacă o să stric totul? 

— Te ghidez eu. Dacă o să facem dezastru, pot să 
repar. 

— Atunci bine. 

— Ce culoare? 

— Culoarea mea preferată. Albastru. 

Bărbatul trecu pensula prin culoare înainte să i-o dea 
mamei. Apoi se duse în spatele ei, îşi înfăşură mâna în jurul 
mâinii ei şi o ajută să traseze încet litera. 

— E perfect, spuse el când terminară. 

Doamna Trewlove strălucea când se întoarse în 
scaun. 

— Acum o să continuăm în ordinea în care am venit. 
Mick. 

— Portocaliu, spuse bărbatul în timp ce se îndrepta 
spre fratele lui. 

Acesta termină repede şi se întoarse la locul lui, lângă 
Aslyn, care îi zâmbea ca şi cum tocmai cucerise lumea. 

— Eu urmez, zise Aiden. O să folosesc mov, pentru că 
e culoarea rochiei pe care o purta minunata mea soţie când 
am cunoscut-o. 

Îşi mişcă braţul ca şi cum cânta la vioară. Când 
termină, Finn era deja lângă el. Fraţii făcură un schimb de 
vorbe, în şoaptă, şi îşi zâmbiră. 

— Seamănă atât de mult, şopti ea. 

— Au acelaşi tată. 

Althea îşi mută privirea spre el, cu o întrebare în ochi. 

— Contele de Elverton, zise el încet. 


Fata nu-l plăcuse niciodată. Nu era niciun secret că 
avusese aventuri multiple în acelaşi timp. 

— Bestie, L-ul e al tău. 

Bărbatul se ridică în picioare, iar tinerei i se făcu dor 
de atingerea lui. li privi paşii graţioşi, dar puternici. Cum 
era posibil ca o mişcare atât de simplă, o mişcare atât de 
obişnuită, să pară aşa extraordinară când era făcută de el? 
Avea abilitatea de a-i copleşi mintea, de a-i opri respiraţia, 
de a-i face inima să bată mai tare. In acea clipă, ştiu că 
dacă Moş Crăciun exista şi avea să-i ofere un cadou de 
Crăciun, îi va cere un vals cu Benedict Trewlove. 

Incet, bărbatul contură L-ul, iar Althea se întrebă dacă 
nuanţa rochiei ei îl influenţase câtuşi de puţin. 

După ce se întoarse, Gillie se ridică. 

— Durează prea mult. Haide, Fancy. 

Ţinându-se de braţ, surorile se îndreptară spre şevalet 
şi pictară pe rând literele O şi V, apoi se întoarseră lângă 
soţii lor. Femeile mereu rezolvau tot. Doar E-ul final rămase 
nepictat. 

Aiden îi privi ca şi cum fiecare dintre ei era 
responsabil pentru actul infam. Apoi se uită înapoi la 
şevalet. 

— Nu am gândit-o prea bine, nu-i aşa? Nu poţi să ai 
Trewlove fără un E final şi am rămas fără membri originali 
ai familiei Trewlove ca să picteze. 

— Mi se pare că nu trebuie decât să găsim pe cineva 
care nu are decât un nume, spuse Mick. Dar nu ştiu cine... 

— Eu am un singur nume, interveni Robin. Băiatul 
stătea pe jos, între picioarele Laviniei şi ale lui Gillie. 

— Eşti sigur de asta, puştiule? întrebă Aiden. 

— Sper că îmi ştiu propriul nume. E doar Robin. 

— Ei, ca să vezi ce coincidenţă, spuse Gillie. 

Finn se ridică de pe canapea şi îngenunche, 
aşezându-se faţă în faţă cu băiatul. Althea îşi dădu seama 
că făcuse greşeala să nu-şi cumpere o batistă. Se temea că 
în următoarele minute, avea să aibă o nevoie disperată de 
una. 

— Vrei să fii un Trewlove, puştiule? întrebă Finn încet. 


Băiatul încuviinţă cu atâta forţă, că părul i se lovi de 
frunte. 

— Dacă vreau? E cel mai bun nume din toate 
timpurile. 

— Să îl facem un Trewlove? întrebă Aiden. Toată 
lumea care vrea să ridice mâna. 

Nu numai că membrii originali ai familiei Trewlove 
votară, dar şi toţi cei care stăteau lângă ei. Althea îşi ridică 
mâna atât de repede, că o duru umărul. 

— Ei bine, Robin Trewlove, vino să pictezi E-ul final, 
anunţă Aiden. 

Băiatul sări şi fugi spre şevalet. În timp ce picta E-ul, 
cu câte o culoare diferită pentru fiecare linie, Althea se 
întoarse spre Benedict pe care îl vedea înceţoşat printre 
lacrimi. 

— Ştiai că în direcţia asta o s-o ia proiectul? 

Când bărbatul îi dădu batista lui de bumbac, 
încuviinţă încet. 

— Finn şi Lavinia voiau să-i dea lui Robin numele 
nostru, ne-a cerut permisiunea şi cum toţi am fost de acord, 
am vrut s-o facem într-un mod prin care să înţeleagă că 
face parte din familia noastră. 

Althea se şterse la ochi. Un gest atât de simplu, însă 
impactul său nu putea fi măsurat şi avea să schimbe modul 
în care băiatul se raporta la el însuşi. Era posibil să nu mai 
trăiască un astfel de moment, de a experimenta oferirea 
unui dar care nu costa nimic, dar care era mai valoros 
decât aurul. 

Cât stătu acolo, strângând batista unui bărbat 
remarcabil de generos, înconjurată de membrii incredibil de 
buni şi atenţi ai familiei lui, nu ştiu de ce dăduse atâta 
importanţă societăţii. 

Dacă devenea amanta unui alt bărbat, nu îl va mai 
vedea pe Benedict din nou şi mai mult ca sigur că nu va 
mai fi singură cu el din nou. Nu va mai avea seri în care să 
stea în bibliotecă şi să vorbească. Nu vor mai fi momente în 
care să descopere altă latură a acestui bărbat complex şi 
complicat. 


— Foarte bine, spuse Aiden, iar Althea se uită şi văzu 
că Robin terminase de pictat E-ul, iar acum avea un zâmbet 
larg pe faţă. Când o să se usuce pânza, o înrămăm şi poţi s- 
o agăţi în dormitorul tău ca să nu uiţi că acum eşti un 
Trewlove. 

— Nu o să uit, spuse Robin cu atâta sinceritate, că 
Althea folosi batista din nou. Niciodată. 

În timp ce Robin se întorcea la locul lui, tânăra se 
gândi că orice femeie cu care se va căsători Benedict avea 
să emane aceeaşi mândrie când îi va lua numele. 

— Uite, ninge, anunţă Gillie dintr-odată. 

— Chiar destul de puternic, adăugă Thorne. 

— Mama, Finn şi Lavinia plănuiseră să rămână peste 
noapte. Să rămână toată lumea. Avem camere destule. 

— Gillie, nu am adus haine cu noi, spuse Fancy. 

— Mâine vei purta ce porţi în seara asta. Siguranţa ta 
e mai importantă decât să-ţi schimbi rochia. Când te duci la 
culcare, poţi să împrumuţi una din cămăşile mele de 
noapte. Am destule. Gândeşte-te la săracii cai, birjari şi 
servitori care ies afară pe vremea asta. Dacă mâine o să fie 
zăpada atât de mare că nu o să poţi veni la noi? 

Althea nu asculta miriada de voci discutând opţiunile. 
Privirea i se întoarse la Benedict, ca şi cum avea nevoie de 
confirmare că acesta nu se topise, nu fusese un vis. Că era 
real. 

— Vrei să rămâi sau să pleci? întrebă el încet. 

— Suntem cu familia ta. Alegerea ar trebui să fie a ta. 

— Te simţi confortabil printre ei? 

Se simţea ca şi cum era înfăşurată într-o pătură 
călduroasă într-o zi rece. 

— Da. 

— Atunci rămânem, da? 

Althea stătea întinsă în pat, într-o cămaşă de noapte 


care o înghiţea. O primise de la gazda ei, o femeie mai 
înaltă ca ea. Se uita spre geam. Felinarele de pe stradă şi 
cele din grădină răspândeau destulă lumină cât să 
dezvăluie fulgii mari care continuau să cadă în timp ce 
vântul bătea. 

Toată lumea se hotărâse să rămână peste noapte, iar 
în restul serii, consumaseră o cantitate impresionantă de 
alcool şi luaseră o dnă somptuoasă. Robin Trewlove 
mâncase cu ei, dar apoi, împreună cu doamna Trewlove se 
dusese la culcare. Althea se temuse că între ea şi celelalte 
femei se va instala o atmosferă apăsătoare după ce 
bărbaţii se vor fi retras în camerele lor. Dar în familia 
aceasta, bărbaţii nu rămâneau singuri, după cum se 
obişnuia pe la alte case. Toată lumea se dusese în sala de 
biliard, iar Selena îl bătuse pe Aiden de trei ori. 

La un moment dat, când Althea stătea pe canapea 
alături de Benedict, Thorne venise şi se aşezase între ei. 

— Mă întrebam dacă vreun vas de-al tău se va 
îndrepta spre America de Sud în viitorul apropiat. 

— De ce ai nevoie? 

— De un tucan. 

— Ce naiba e un tucan? 

— O pasăre colorată cu cioc mare. 

— Şi ce o să facă Robin cu un tucan? 

— Ce naiba face cu ţestoasa imensă pe care i-am dat- 
0? 

Benedict oftă, dar fără urmă de iritare. Doar că ceea 
ce îi cerea Thorne sigur avea să fie un inconvenient pentru 
căpitanii lui. 

— Încerc să aranjez. 

Thorne îi făcu fetei cu ochiul. 

— Există avantaje când ai un cumnat cu vapoare. 

După ce Thorne plecă, Althea întrebă: 

— De unde ştiai că pasărea tucan e pentru Robin? 

— Pentru că mereu îi dă animale lui Robin. Mâine- 
dimineaţă o să-i dea un cocker spaniel. 

Camaraderia dintre fraţi şi surori nu semăna cu nimic 
din ce cunoscuse ea vreodată. Ştiau atât de multe unii 


despre alţii. Îşi spuneau poveşti, râdeau, se tachinau. 
Împărţeau totul cu soțiile lor. Şi cu ea. 

Cel mai mult îi plăcuse să vadă felul în care Benedict 
interacţiona cu ceilalţi. Doamna Trewlove îi spusese că Finn 
era cel mai sensibil, iar Bestia cel mai contemplativ. Işi 
dăduse seama că de fiecare dată când el o privea, o făcea 
pur şi simplu aşa cum îi era felul. În timp ce fraţii şi surorile 
lui se certau sau dezbăteau, el asculta. Când spunea ceva, 
cuvintele lui erau întâmpinate cu un „Ştiam că o să ai 
răspunsul” sau „Ştiam că o să-i faci să înţeleagă”. 

Observând interacţiunile lui, Althea înţelesese că toţi 
îşi împărțeau secrete, dureri, suferinţe, succese şi eşecuri. 
Nu se judecau. Se acceptau aşa cum erau. 

Îşi aminti întreaga seară, conversațiile, reexamină 
momentele care o făcuseră să râdă, să zâmbească sau să 
lăcrimeze. Atâta timp cât se gândea la asta, putea ignora 
faptul că Benedict se afla în dormitorul vecin. 

— Am văzut o urmă de panică pe faţa ta când am 
propus ca toată lumea să rămână peste noapte, îi spusese 
Gillie, aşa că m-am gândit că te-ai simţi mai confortabil să 
dormi în camera de lângă dormitorul Bestiei. Evident, dacă 
ai nevoie de ceva, poţi oricând să chemi un servitor, dar 
voiam să fii liniştită că e aproape. 

În casa părinţilor ei, burlacii dormeau într-o aripă 
separată de cea în care dormeau femeile necăsătorite. 
Niciodată nu ar fi fost atât de aproape unul de celălalt. 
Mama ei ar fi fost oripilată să afle că Althea numărase paşii 
de la pat la uşa care dădea spre camera lui şi că acum 
asculta orice sunet sau indiciu că şi el era treaz. Spera că şi 
el încerca să audă orice sunet din camera ei. 

Poate era de la vinul care-i curgea acum prin vene 
sau de la iubirea pe care şi-o arătau membrii acelei familii 
sau era doar nevoia de a nu fi singură în Ajunul Crăciunului. 

Althea aproape râse zgomotos când îşi dădu seama 
că nu era chiar aşa diferită de bărbaţii care aveau să-şi 
petreacă noaptea cu Jewel, Hester, Lottie... bărbaţi fără 
familii, bărbaţi fără cineva care să-i iubească. In acea seară, 
trăise ceva mai plăcut decât orice visase în legătură cu 


viitorul ei. 
Era dispusă să facă unsprezece paşi, să bată la uşă şi 
să facă o greşeală care ar fi complicat lucrurile. 


* 


Cu mâinile sub cap, Bestia se uita la tavan şi o 
blestema pentru a suta oară pe Gillie. 

De fiecare dată când privirea îi cădea asupra uşii, se 
gândea „Trei paşi, patru”. De atât ar fi fost nevoie ca să 
ajungă dincolo. 

Nu era ca şi cum nu se gândise în fiecare noapte să îi 
bată la uşă, înainte să reuşească în sfârşit să adoarmă. Dar 
era mai simplu să reziste tentaţiei când uşa ei nu era exact 
lângă a lui, când nu avea impresia că-i simte parfumul de 
gardenie. Sigur era totul în imaginaţia lui. Parfumul ei nu 
putea să alunece pe sub uşă. 

Fusese o greşeală să o aducă aici, să vadă cât de uşor 
se integrase în familia lui, cât de bine arăta lângă mama lui, 
câtă bucurie simţea având-o aproape, cât de special fusese 
momentul când îi dăduseră lui Robin numele lor pentru că 
şi ea se bucurase alături de el. Peste ani, îşi va aminti 
momentul şi lacrimile din ochii ei... 

Doar că peste ani, nu îşi vor aminti împreună despre 
asta, ci doar el o va face, singur. Nu-şi imagina că putea să 
apară o altă femeie în viaţa lui pe care să o dorească mai 
mult decât o dorea pe ea. Şi dacă nu avea ce îşi dorea cel 
mai mult pe lume, putea să fie fericit cu mai puţin? 

Althea nu voia să se căsătorească. Voia societate 
după regulile ei scandaloase. Sigur, el ar fi putut s-o ducă la 
balurile lui Gillie şi Fancy, dar nu asta îşi dorea ea cel mai 
mult. Oare ar fi putut să fie fericită cu ce îi putea el oferi? 

De ce se gândea măcar la asta? Pentru că astfel nu se 
mai gândea la ea întinsă în pat... 

Bătaia la uşă fu uşoară, dar îi făcu tot corpul să 
îngheţe ca şi cum ar fi fost o pradă în pericol să fie văzută 
de vânător. Poate doar îşi imaginase, pentru că ea cu 
siguranţă nu ar... Bătaia se auzi din nou, puţin mai tare. 


Ceva nu era în regulă, altfel nu l-ar fi căutat. Poate camera 
ei luase foc. 

Se dădu jos din pat, îşi luă pantalonii de pe scaun, îi 
trase pe el şi îi închise. Cu picioarele goale, se îndreptă spre 
uşă şi o deschise încet, doar puţin, în caz că auzise greşit. 

Doar că nu se înşelase. Althea era acolo, vulnerabilă, 
cu cămaşa de noapte a lui Gillie plutind în jurul ei şi tivul 
ajungându-i până jos. Părul împletit îi atârna pe umeri. 
Dorise să îl desfacă. 

— Focul meu s-a stins, şopti ea. 

— A! 

Nu luase nimic foc în camera ei, nici nu era foc. 
Dezamăgirea că venise ca s-o ajute cu o sarcină fu mai 
puternică decât ar fi vrut. 

— O să-l reaprind eu. 

— Nu. 

Althea îl prinse de braţ, degetele ei înfigându-se în el 
cu o disperare. 

— Mă gândeam că poate putem să-l împărţim pe al 
tău. 

— Focul meu? întrebă el precaut. 

Oare voia să se cuibărească pe scaunul din faţa 
şemineului? 

— Şi patul tău, sub pături, unde e cald. 

Inima lui Benedict începu să bată cu o forţă care ar fi 
putut zgudui casa. 

— Thea, am abilitatea de a rezista tentaţiei doar până 
la un anumit punct. Dacă intri, dacă o să stai în patul meu, 
rezultatul o să fie o greşeală mai mare. 

— Ştiu. Dar în seara asta nu sunt sub acoperişul tău, 
nu trebuie să mă protejezi. 

Benedict închise ochii strâns. Althea înţelegea 
consecinţele, ce se va întâmpla între ei, şi, cu toate astea, 
era acolo. Şi dacă focul ei chiar se stinsese, de ce dansau 
umbre prin camera ei? 

— Aşa cum ai spus, mereu putem învăţa din greşeli. 

Bărbatul îi auzi nesiguranța din voce, ruşinea că 
venise la uşa lui şi că el ar fi putut s-o refuze. Ar fi fost 


echivalent cu a-i întoarce spatele şi a-i provoca suferinţă. 
Nu putea face asta, la fel cum soarele nu putea răsări la 
acea oră. 

Da, avea să fie o greşeală, dar putea limita daunele, 
asigurându-se că nu era o gafă la fel de mare pe cât avea 
potenţialul să fie. Putea să-i lase virginitatea intactă, să nu 
plătească un preţ prea mare pentru că venise la el. Astfel, 
Althea va rămâne cu opţiunea de a deveni soţie şi nu 
curtezană. Deschise uşa mai mult. 

Ca să evite posibilitatea de a se împiedica, fata îşi 
ridică rochia. 

— Sora ta e mai înaltă decât mine. 

Oare emoția îi făcea vocea să tremure? 

— E mai înaltă decât majoritatea femeilor. Chiar şi 
decât câţiva bărbaţi. 

Când îşi văzu degetele de la picioare, păşi peste prag. 
Benedict închise uşa încet şi se apropie de ea acolo unde se 
oprise, lângă unul dintre picioarele patului. 

— Putem să rezolvăm foarte uşor problema cămăşii 
de noapte. 

Fata încă o ţinea ridicată. Cu tandreţe, el îi dădu 
mâinile la o parte şi începu să strângă materialul, mâinile 
lui mari fiind mai eficiente decât ale ei. Apoi îi trecu cămaşa 
peste cap şi o aruncă pe un scaun. 

Bestia rămase fără aer când o văzu în toată 
splendoarea. Era frumoasă. Din cap până-n picioare. 
Delicată. Suplă. Ca sticla suflată. Cu toate astea, emana o 
forţă care îl asigura că nu avea să se spargă. 

Perdelele erau trase, felinarele stinse. Singura lumină 
venea de la foc. Aflate la mila flăcărilor, umbrele dansau pe 
pielea ei palidă. Deşi Benedict şi-ar fi dorit mai multă 
lumină - de la un felinar, lampă, soare -, ea prefera 
întunericul care estompa defectele şi adăuga mister la ce 
urma să se întâmple. 

Îi luă coada împletită şi începu, lent, s-o desfacă. 

Mâinile ei se odihniră pe pieptul lui, o atingere timidă. 

— M-am întrebat cum arăţi pe sub haine. Işi plimbă 
degetele peste coastele lui încet ca şi cum le număra. 


Presupun că munca la docuri te-a modelat. Eşti atât de 
ferm, atât de încordat. 

Bestia îi despleti părul şi îşi plimbă degetele prin 
şuviţele lungi şi mătăsoase. 

— Eşti atât de delicată. 

Îi luă faţa în palme, i-o ridică şi îi acapară gura. 

Sărutul nu fu unul delicat. Fu sălbatic şi înfometat, 
după prea multe nopţi de abstinenţă. Fierbinţeala deveni şi 
mai intensă când mâinile lui se plimbară pe spatele ei, 
împingând-o în faţă. Sânii ei se lipiră de pieptul lui gol. 
Althea gemu încet când simţi pielea mătăsoasă, căldura şi 
intimitatea. Câte femei cunoşteau senzaţia minunată a 
pielii lui? 

Era mai înalt decât ea şi ar fi trebuit să se simtă mică, 
asemenea unui tufiş în umbra unui stejar măreț. Dar se 
simţea în control şi mai puternică decât fusese vreodată. 
Ofereau şi primeau în egală măsură. Deşi el avea mult mai 
multă experienţă decât ea, nu îi dădu niciun motiv să 
creadă că o considera mai puţin atrăgătoare decât îl 
considera ea. 

În timp ce gura lui se mişca provocator peste a ei, 
Althea îşi plimba mâinile peste umerii lui, atingând muşchii 
tari care se încordau şi se relaxau, în timp ce mâinile lui 
alunecau pe spatele ei, oprindu-se pe fund. Tânăra se ridică 
pe vârfuri şi atinse cu mâinile venele încordate de pe gâtul 
lui. 

Degetele lui se înfăşurară peste mâna ei şi i-o duse 
jos, spre partea din faţă a pantalonilor, lipind-o de 
umflătura tare, care era ca un afrodiziac pentru simţurile ei. 
Dacă mărimea era un indiciu, o dorea foarte tare. 
Mormăind încet, fără să-şi dezlipească gura de a ei, îi ghidă 
mâna în sus şi-n jos. 

— Deschide-mi pantalonii, îi şopti la ureche, apoi îi 
revendică din nou gura. 

Cealaltă mână i se alătură şi făcu acelaşi lucru. 
Degetele îi tremurau. Nu de frică, ci de nerăbdare. Când 
membrul lui fu eliberat, căldura lui o surprinse, ca şi cât de 
mătăsos era. Îşi plimbă ambele mâini de-a lungul lungimii 


lui, geamătul bărbatului fiind aproape primar ca intensitate. 

— Opreşte-te. 

Vorbi ca şi cum era pe punctul de a murit. 

Althea îl ascultă. Benedict îşi dădu jos pantalonii, îi 
aruncă într-o parte şi se întinse după ea. 

— Opreşte-te, îi ordonă ea. 

Bestia o ascultă, respirând sacadat. Lumina focului 
cădea asupra lui. Imaginea lui era în mare parte pierdută în 
umbre. 

— Vreau să te văd mai bine. 

Îl luă de mână şi îl trase, făcând schimb de locuri. 
Astfel, avea o vedere mai clară. Lumina portocalie dansa pe 
pielea lui, evidențiind contururile mușchilor, stomacul plat, 
rana hidoasă şi ridicată dintr-o parte. li atinse cicatricea 
pătată. 

— Cum ai ajuns să ai asta? 

— Cuţit. 

Asta spunea prea puţin. 

— Te-a atacat cineva? 

— S-a întâmplat acum mult timp. Nu doare. 

Dar duruse la un moment dat. Era lungă de opt-zece 
centimetri. Arăta furioasă şi fata se înfurie la gândul că 
cineva dorise să-l rănească şi să-l ia de lângă ea înainte să 
aibă ocazia să-l cunoască. 

— De ce? 

— Nu e important şi clar nu ajută la seducţie. 

Hotărâtă să afle răspunsul, îşi ridică privirea spre el. 

— De ce ar vrea cineva să te rănească în halul ăsta? 

Bestia oftă îndelung, dându-şi seama că fata nu va 
renunţa la subiect. 

— Îi luasem fetele, le închiriasem camere ca să poată 
lucra într-o oarecare siguranţă şi le supravegheam. Nu i-a 
plăcut că m-am băgat. 

Althea nu avea niciun dubiu că una dintre fete fusese 
Sally Greene. 

— Sper că te-ai asigurat că regretă că te-a rănit. 

— Cred că pot spune cu siguranţă că a ajuns să 
regrete. 


Fata se aplecă şi sărută un capăt al rănii, unde cuțitul 
îi străpunsese carnea, apoi centrul şi celălalt capăt. Cu 
fiecare atingere a buzelor, simţi cum un fior îl străbătea pe 
Benedict şi-i vedea muşchii încordaţi tresărind. 

— Urăsc gândul că cineva te-a rănit. 

El o mângâie pe ceafă. 

— Rănile de piele se vindecă mai uşor decât rănile 
inimii. Dacă aş putea, aş prelua toată durerea pe care ţi-au 
provocat-o alţii. 

Althea nu credea că cineva îi spusese cuvinte mai 
frumoase, dar nu i-ar fi dorit să simtă ce suferise ea. Şi 
dacă ar fi fost posibil ca el să-i ia durerea, nu i-ar fi permis, 
pentru că ar suferi şi mai mult să ştie că el se chinuie. 

Se întreba dacă ceea ce o distrusese pe mama ei nu 
fusese durerea trădării tatălui ei, ci o durere mai mare şi 
anume faptul că ştia că copiii ei vor suferi şi realizase că nu 
putea face nimic în privinţa asta. 

Mâna lui mare se înfăşură în jurul cefei ei şi o 
îndemnă să se ridice în picioare să o poată săruta din nou. 
Aici era pericolul când erai intimă cu un bărbat. Hainele 
creau un fel de armură şi când erau îndepărtate, dezvăluiau 
lucruri de nebănuit. Acum ştia despre el lucruri pe care 
puţini le ştiau. Cum ar fi că avea un corp ca o minune 
sculptată, ca o statuie vie. Că membrul lui impresionant 
pulsa când era lipit de stomacul ei. Că avea o cicatrice, iar 
ea îi ştia povestea. Nu i-ar fi spus niciodată ce păţise dacă 
Althea nu ar fi văzut cicatricea. Toate aceste lucruri o 
apropiară şi mai mult de el. 

In timp ce gura lui era lipită de a ei, Benedict o ridică, 
o luă în braţe şi o duse în pat. Ar fi putut ajunge singură 
acolo, dar astfel se simţea specială. La fel cum se simţea 
când el se ridica de câte ori intra ea într-o cameră. 

O aşeză pe patul mototolit, unde stătuse înainte să-i 
bată la uşă. 

— Te-am trezit? 

— Nu. 

O urmă în pat şi îşi plimbă un deget în jurul sânului ei. 

— Nu am putut adormi. Mă gândeam la tine ştiind că 


eşti atât de aproape. 

Plimbându-şi degetele printre ale ele, îi întinse 
braţele, o ţinu acolo şi îi sărută un sân. Îl linse, îl supse. 
Corpul ei simţea ca şi cum o atingea peste tot, fiecare 
centimetru, înăuntru şi în afară. Avea impresia că, într-un 
fel, o remodela şi nu va mai fi niciodată la fel. Voia să-i 
ofere acelaşi lucru, să îl lase la fel de schimbat. 

Incercă să se elibereze. 

— Nu te mişca. Noaptea asta e pentru tine. 

— Vreau să fie pentru noi. 

— Atunci lasă-mă să te ghidez. 

Când Althea se relaxa, îi dădu drumul, se ridică şi îi 
atinse şoldurile. Incepând de la încheieturi, îşi plimbă 
mâinile de-a lungul braţelor ei, în jos, peste stomac şi în 
jurul sânilor. 

— Indepărtează-ţi picioarele pentru mine. 

Nu ştia dacă era de la vocea lui senzuală de tenor sau 
de la cât de direct fusese, dar simţi o căldură 
incandescentă prin vene. Fu surprinsă că sângele nu i se 
transformase în lavă. Focul doar se intensifică atunci când 
el se aşeză confortabil între coapsele ei şi suflă uşor peste 
budele de la răscruce. Althea îşi dorea să fi fost mai multă 
lumină, să îl vadă dar, dar era recunoscătoare că era atât 
de puţină, pentru ca el să n-o vadă mai bine. Nu avea 
cicatrici de ascuns, dar nici un bărbat nu o văzuse vreodată 
atât de expusă, nu o pusese într-o poziţie aşa vulnerabilă. 
Cu toate astea, nu simţi nici urmă de ruşine, deoarece 
modul tandru în care-şi plimba Benedict degetele şi buzele 
peste ea o făcea să se simtă preţuită. 

Işi muşcă buza şi privi lumina focului jucându-se peste 
spatele lui musculos şi fundul ferm. Avea un corp magnific. 
Atât de lung, atât de lat. 

O sărută în interiorul unei coapse, al celeilalte. Mâinile 
îi alunecară sub genunchii ei, îi ridică, îi îndoi, până când 
şoldurile ei erau îndreptate în sus spre el. Apoi o linse în cel 
mai intim loc ca şi cum descoperise nişte smântână care 
implora să fie linsă. 

La fel cum implora şi ea acum. Nu-şi putea opri 


gemetele care evadau din ea şi care păreau să-l excite şi 
mai mult să continue ce făcea. Ştiuse că intimitatea era 
ceva experimentat când un bărbat şi o femeie se uneau, 
dar nu ştiuse că avea să fie ceva atât de profund, că avea 
să o consume până când lumea din jurul ei dispărea şi apoi 
rămase numai el, corpul lui, mâinile lui, degetele, limba, 
gura. Sărutări, mângâieri, supt, cucerit. 

Aşa se simţea. Ca şi cum Althea era pe punctul de a fi 
devastată, dar cu toate astea, ea avea să fie cea 
victorioasă. Işi plimbă degetele prin părul lui şi Benedict îşi 
întrepătrunse degetele cu ale ei. O ţinu strâns de mâini. 
Restricţia nu făcu decât să intensifice plăcerea din ea. In 
acest timp, coapsele ei începură să tremure. Cu toate 
astea, el nu se opri. 

— Ben? 

— Cedează, Thea. 

Respirația ei se transformase în scâncete scurte. Simţi 
o greutate pe piept, iar pielea parcă i se micşora. Capul i se 
mişca dintr-o parte în alta. Nu mai avea niciun control, nu 
mai voia asta. Degetele i se înfipseră într-ale lui. Nu-mi da 
drumul! Nu-mi da drumul! Nu-mi da drumul! 

Dintr-odată, un extaz atât de intens, atât de incredibil, 
explodă în ea, din ea. Când îşi arcui spatele, îşi stăpâni 
ţipătul şi asta făcu eliberarea şi mai puternică. 

In timp ce tremura după cataclism, el o linse o dată, 
de două ori, de trei. Într-un final, îi dădu drumul la mâini, se 
întinse lângă ea şi o luă în braţe, şoptindu-i la ureche: 

— Şşş, draga mea. Şşş, iubito. 

Peste câteva minute, Althea observă o umezeală pe 
pieptul lui şi pe obrazul ei. Sigur nu plânsese. Insă 
intimitatea a ce făcuse el o făcuse să se simtă incredibil de 
vulnerabilă, dar şi preţuită. Cum ar fi putut să nu plângă? 

Abia când i se linişti tremuratul, reuşi să îngâne: 

— Tu? 

E| se ridică uşor şi o privi. 

— Eu am simţit plăcere oferindu-ţi ţie plăcere. 

Oricât de atinsă fusese de cuvintele lui, Althea dădu 
din cap. Mai făcuse asta o dată, în biroul lui, iar ea fusese 


prea copleşită să se gândească la ce Benedict nu luase 
pentru el. 

— Nu e corect să... nu ştia imediat cum să identifice 
ce se întâmplase... să... fiu devastată... da, ăsta era cel mai 
bun mod de a descrie momentul... şi tu nu. Seara asta o 
făcuse să se simtă vulnerabilă şi, cumva... Arată-mi ce să 
fac. Nu ar trebui să fii în mine? 

— Nu o să-ţi iau virginitatea. 

— De ce nu? 

— E posibil să-ţi fie de folos. 

Dacă îşi respecta planul, dar cum o putea face după 
ce trăise cu el? 

— Trebuie să existe altă cale pentru tine. Te rog, nu 
mă lăsa singură în asta, nu acum. 

Fără să-şi mute privirea de la ea, Benedict se întinse 
după mâna ei, o ridică şi o sărută, acoperind-o cu salivă. 
Althea privi încordarea muşchilor lui de la gât. Lent, îi 
cobori mâna şi o apăsă peste membrul lui tare, care pulsa. 
Gemu când fata îşi înfăşură degetele în jurul lui. 

In timp ce-şi ţinea mâna peste a ei, o ghidă cum să-l 
mângâie. Jos, sus. La vârf, îi trecu degetul peste domul 
mătăsos,  întinzând umezeala strânsă acolo, apoi o 
direcţionă din noi spre mângâierile lungi. 

Privirile lor erau întrepătrunseră şi niciunul nu-şi mută 
capul. Totul părea mai senzual, mai intim... pur şi simplu 
mai mult. 

Althea se desfăta privindu-i trăsăturile, maxilarul 
încordat, modul în care ochii lui se închideau strâns pentru 
o fracțiune de secundă ca şi cum simţea o plăcere greu de 
suportat. Ochii lui mocneau cu intensitate când se 
deschideau. li dădu drumul la mână şi începu să-i mângâie 
sânii. 

— Dumnezeule, îţi ador sânii. 

Althea descoperea că adora membrul lui. Se simţea 
obraznică să-i spună aşa, dar nici un alt cuvânt nu ar fi fost 
potrivit. Din când în când Benedict îşi trecea degetul peste 
cap şi gemea atât de profund, că Althea avea impresia că o 
să simtă tremuratul. Faptul că avea un asemenea impact 


asupra lui o făcea să se simtă puternică. Tristeţea ei 
dispăru. Asta voia: să se simtă egală. 

— Mai tare, mai repede, şopti el. 

Îl ascultă, strângând mai tare, mişcându-se mai 
repede. 

Satisfacţia o străbătu pe Althea când respiraţia lui 
deveni sacadată, deoarece şi ei i se întâmplase acelaşi 
lucru când se apropiase de apogeul senzaţiilor, deci şi el 
trebuia să fie aproape. 

Benedict blestemă îngropându-şi faţa în curba gâtului 
ei şi o sărută pe umăr. Corpul lui tresări, tremură. Sămânţa 
lui fierbinte se revărsă pe şoldul ei, peste mână. 

Lent, îi opri mişcările, iar ea îşi înfăşură braţele în jurul 
lui, ţinându-l strâns. Nu era sigură că voia să-i mai dea 
drumul vreodată. 


Din fericire, aveau în cameră o chiuvetă şi apă, aşa că 
Bestia putu să şteargă în urma lui. Acum, stătea întins pe 
pat, cu ea ghemuită în partea stângă, de unde-i auzea 
bătăile inimii. Îşi pusese un braţ în jurul ei în timp ce ţinea 
mâna pe care o pusese Althea pe stomacul lui, mâna care îl 
făcuse să-şi verse sămânţa cu o asemenea forţă că aproape 
îşi pierduse conştiinţa. Periodic, o ridica la buze şi îi săruta 
palma, degetele, încheietura. Nu-şi amintea ultima oară 
când simţise o asemenea satisfacţie după sex. Era ciudat, 
mai ales având în vedere modul în care avusese parte de 
eliberare. Nu fusese îngropat adânc în ea. Nu-i simţise 
muşchii pulsând în jurul membrului când ea se bucurase de 
propria ei eliberare. Regreta asta. Voia să simtă cât de 
strâmtă era. Voia ca nicio parte din ea să nu rămână 
neatinsă. Dar nu avea să o ruineze pentru un moment de 
satisfacţie care putea să-i provoace remuşcări pentru tot 
restul vieţii. 

— În ceea ce priveşte greşelile, cred că asta e una 
dintre cele mai reuşite, spuse ea încet. 

Benedict râse şi o sărută pe vârful capului, adorând 


modul în care părul ei era întins pe pernă şi pe pieptul lui. 

— Obişnuia să-mi pară rău pentru prostituate, dar 
dacă asta simt... 

— Cred că rareori se întâmplă. Vorbeşte cu Jewel, o 
să-ţi spună adevărul. 

— Crezi că amantele simt asta? 

— Depinde de cât de egoist e iubitul. 

Îşi plimbă degetele pe braţul ei. Nu voia să se 
gândească la ea cu un iubit. Posibilitatea îi apăsa inima. 

Althea începu să-i mângâie glezna cu talpa, în sus, 
jos, în jur. 

— Am minţit. Focul meu nu s-a stins. 

— Ştiu. Am văzut umbrele de la flăcări dansând pe 
perete. 

Lipită de pieptul lui, Benedict îi simţi zâmbetul şi 
cumva, momentul păru la fel de intim ca tot ceea ce 
făcuseră. 

— Crezi că sora ta ne-a încurajat să facem asta când 
ne-a pus în camere alăturate? 

— De obicei, Gillie nu e duplicitară, dar ar fi putut să 
mă pună într-o cu totul altă aripă. Dădu din cap. Nu ştiu. Nu 
contează. 

— Asta nu a fost o lecţie, nu e aşa? 

Benedict îi ridică mâna şi şopti. 

— Nu, apoi îi sărută degetele. 

— Ce facem, de aici încolo? 

— Nu ştiu. 

Era un duş rece să-şi dea seama că nu era atât de 
puternic pe cât se crezuse mereu, cel puţin nu în ceea ceo 
privea. 

— Nu a trecut nicio noapte în care să nu vreau să te 
urmez în dormitor. 

— Nu a trecut nicio noapte în care să nu vreau să faci 
asta. 

Bărbatul mormăi... 

— Thea... 

Fata se ridică pe coate, apoi îi susţinu privirea. 

— Nu profiţi dacă e ce vreau şi eu. Dacă putem să ne 


oferim plăcere fără să-mi pierd virginitatea, ce facem rău? 

Oare putea rezista tentaţiei de a poseda cu totul? 
Fata nu ştia ce-i cerea. Dar nici nu putea refuza plăcerea de 
a o avea goală în braţe. 

— Trebuie să promiţi că nu o să-mi deschizi uşa decât 
dacă vrei. 

— Îţi promit. 

O mângâie pe cap şi o lipi din nou de umărul lui. Intre 
ei se lăsă tăcere, însă pe Benedict nu-l deranja, deoarece 
avea ceva confortabil. Îi auzea respiraţia şi îi plăcea 
sunetul. 

— Probabil nu ar trebui să mai stau mult, spuse ea. 
Menajerele vor veni în curând să reaprindă focul. 

În şemineul din camera lui mai rămăsese doar jarul. 

— Nu am ştiut că fac asta. Nu am mai stat niciodată 
peste noapte în casa unui nobil. 

Benedict îşi vizitase surorile de mai multe ori în 
reşedinţele lor mari, dar niciodată nu avusese un motiv să 
rămână acolo peste noapte. Deşi avea servitori în reşedinţa 
lui, aceştia se ocupau mai mult de nevoile femeilor decât 
de ale lui. Cu siguranţă nu aprindeau focuri pe care să le 
vrea. 

— Am bănuit când te-ai oferit să-mi aprinzi focul. Ar fi 
trebuit să spui că o să chemi un servitor. 

— De ce aş face asta când pot să mă ocup chiar eu? 

— Pentru că aşa se face. 

Benedict se rostogoli peste ea. Fata scânci uşor, îşi 
ridică mâna la gură şi făcu ochii mari. Benedict îi vedea clar 
faţa, pentru că o prinsese între braţele lui şi se rezema pe 
coate. 

— În plus, credeam că ţi-a plăcut modul în care ţi-am 
aţâţat focul. Să îl mai aţâţ o dată înainte să pleci? 


Capitolul 22 


Aşezată alături de Benedict pe canapeaua din salon în 


timp ce se dădeau cadourile, Althea se temea că oricine se 
uita la ea îşi va da seama ce făcuse în timpul nopţii. 

Înainte să plece din camera lui, Benedict îi reînteţise 
focul şi ea pe al lui în acelaşi timp deoarece el îşi folosise 
degetele în loc de limbă. Fiecare metodă avea avantajele ei 
şi de fiecare dată când se gândea la el, obrajii i se înroşeau 
şi era destul de sigură că erau la fel de roşii ca şi cum 
tocmai se jucase în zăpadă. 

Copiii erau prea mici ca să aprecieze faptul că 
primiseră un cadou. Robin încerca să-şi înveţe cățelul 
comenzi, dar acesta era mai interesat să exploreze noul 
mediu. După o discuţie destul de înflăcărată, la care toată 
lumea îşi spusese sugestia de nume, Robin se opri asupra 
numelui Lucky, după ce declarase că cel mai norocos lucru 
din lume e să găseşti o casă ca a familiei Trewlove. 

Fata era bucuroasă că adusese cadouri pentru toţi, 
deoarece şi ceilalţi îi luaseră ei. Primise o sticlă de sherry 
de la Thorne şi Gillie, un evantai din fildeş de la Mick şi 
Aslyn, panglici pentru păr de la Finn şi Lavinia, un şal 
tricotat de la doamna Trewlove şi o copie rară a primei 
ediţii a Co/indei de Crăciun, semnată de Charles Dickens, 
de la Fancy şi Rosemont. 

— Crăciun fericit! spuse Aiden, întinzând mâinile în 
care avea două cutii mici. 

Althea o luă pe cea mai aproape de ea, iar Benedict o 
luă pe cealaltă. De obicei, după ce dădeai cadou unei 
persoane, mergeai mai departe, dar Aiden rămase 
legănându-se pe călcâie. 

— O să stai aici şi o să te uiţi la noi? întrebă Benedict. 

— Ei bine, da. 

În timp ce Benedict se uita la Aiden, Althea îşi 
deschise cutia. Rămase fără aer şi ridică portretul în 
miniatură al lui Benedict. Era făcut în ulei şi avea o calitate 
diafană, ca şi cum îl privea prin aripile unui înger. Îşi ridică 
privirea spre Aiden. 

— Tu ai făcut asta? 

— Da. 

— Eşti atât de talentat! 


— Îţi place cel pe care l-am făcut cu tine? 

— Cu mine? 

Bărbatul arătă spre Benedict. Când Althea se uită la 
el, îl văzu studiind un portret în miniatură. Semăna perfect 
cu ea. 

— Cum ai reuşit? Din memorie? 

— Te-am schiţat în timp ce te priveam jucând cu 
Chadbourne. 

— De ce? 

— M-am gândit că o să te văd din nou şi poate o să 
am nevoie de asta. 

Doar că nu îi dăduse portretul ei, ci lui Benedict. 

— Am luat cutiile greşite? 

Bărbatul îi zâmbi cald. 

— Nu. 

Apoi plecă. 

— Nu ştiu de ce Aiden s-a gândit că ai vrea un portret 
cu mine, spuse Benedict, cu puţină iritare în voce. Putem să 
facem schimb dacă vrei. 

Fata studie seriozitatea din ochii lui întunecaţi. O 
umbră de dubiu licări în ei. 

— Mulţumesc, dar prefer să-l păstrez pe ăsta. 

Cu banii pe care-i câştigase, avea să ia un medalion 
pe care să-l ţină. 


Benedict nu-şi dăduse seama că-şi ţinuse respiraţia 
până când Althea îi dădu răspunsul pe care aşteptase să-l 
audă. Nu că ar fi crezut că tânăra păstra portretul în 
miniatură cu el din motive sentimentale, dar nu voia ca el 
să renunţe la al lui. Putea să taie destul cât să încapă în 
capacul ceasului său şi aşa mereu avea să-l poarte cu el. 
De fiecare dată când verifica ora, avea să-i vadă faţa. 

Cu toate astea, era puţin iritat pe Aiden că-i citise 
prea bine sentimentele pe care i le purta fetei. 

— Am ceva pentru tine, spuse ea. 

Incet, ca şi cum era cel mai preţios lucru din lume şi 


trebuia protejat, aşeză cutia în geantă şi scoase un morman 
de... ceva. intinse unul spre el. 

Era o bucată de material lungă, îngustă, albastru- 
deschis pe care brodase cu roşu numele lui şi un vas. 

— ÎI foloseşti să marchezi pagina la care rămâi. Am 
făcut câte unul pentru fiecare membru al familiei. 

— Sunt emoţionat, Thea, că ai făcut un efort aşa 
mare. Şi ei vor fi. 

Obrajii ei căpătară o nuanţă minunată de roz, iar 
Benedict se întrebă dacă avuseseră aceeaşi culoare când 
fusese cuibărit între coapsele ei. Erau atâtea lucruri de care 
nu era sigur, atâtea lucruri pe care ar fi vrut să le ştie. O 
cameră acaparată de umbre era lipsită de culoare. 

— Să mă duc să le dau? 

După ce Benedict încuviinţă, o privi apropiindu-se de 
mama lui şi văzu încântarea care lumină faţa femeii. Părea 
modul perfect de a onora iubirea lor pentru citit. 

Dintr-odată, Aiden se aplecă lângă el. 

— Am uitat să-ţi zic... Ai face bine să-i spui lui Gillie că 
e posibil să fie un şoarece în camera în care ai dormit. Am 
auzit un chiţăit aproape de răsărit. 

Bărbatul îşi încordă maxilarul. 

— Nu e nevoie să o deranjez pe Gillie. M-am ocupat 
eu asta. 

Aiden zâmbi atotştiutor. 

— Sunt convins de asta. 

— Dacă mai spui un cuvânt, o să simţi greutatea 
pumnului meu. 

— Imi place de ea. 

Bărbatul oftă greoi. Fratele lui nu putu să nu mai 
spună nimic, dar cel puţin alesese cuvintele care diminuară 
iritarea Bestiei. 

— Are planuri, Aiden. Nu mă includ. O să mai fie pe 
aici doar puţin timp. 

Aiden se întoarse şi privirea lui se plimbă prin cameră. 

— Îmi pare rău să aud asta. Păreţi să vă potriviţi 
foarte bine. 

— De parcă ai şti ce înseamnă o potrivire bună. 


Aiden se întoarse din nou cu faţa spre el. 

— În primul rând, nu poţi să-ți iei ochii de la ea. Ai 
petrecut noaptea într-o reşedinţă mare, în condiţiile în care 
urăşti asta. Ai aranjat să îl bată pe Chadbourne. 

— Iniţial, eu voiam să fac asta. 

— Dar ai renunţat la satisfacția pe care ai fi simţit-o 
ca să se bucure ea de asta. 

— Îmi amintesc de o perioadă când nu spuneai lucruri 
aşa înțelepte. 

— lubirea îi schimbă pe oameni. Bărbatul îşi aşeză 
mâinile pe genunchi şi se îndreptă. Nu a nins atât de 
puternic pe cât credeam. Chiar dacă se călătoreşte încet, 
nu e periculos. Eu şi Lena o să plecăm în curând să 
petrecem restul zilei cu familia ei. Ai grijă de şoricel. 

În timp ce fratele lui se îndepărta, Bestia nu era sigur 
cum să aibă grijă de Thea, cum să determine exact de ce 
avea nevoie să fie fericită. 

Fata îngenunchea lângă Robin, vorbea cu el şi-l 
mângâia pe Lucky. Benedict se întrebă dacă avusese 
vreodată un câine. Erau atâtea lucruri legate de ea pe care 
nu le ştia. 

O bătaie de palme îi atrase atenţia spre Fancy, care 
stătea în centrul camerei, alături de soţul ei. 

— Am vrut să fim ultimii, după ce restul lumii şi-a dat 
cadourile. Cadoul nostru necesită mai multă răbdare din 
partea voastră, şi a noastră, deoarece o să apară abia 
peste câteva luni. 

Rosemont o luă de mână şi i-o ridică să o sărute. 

— O să vă dăruim o nouă fiinţă pe care să o iubiţi, 
anunţă Fancy. 

Urmară urale, iar femeile o înconjurară pe Fancy, în 
timp ce bărbaţii se duseră la Rosemont să dea mâna cu el 
ca şi cum făcuse ceva cu adevărat miraculos când tot ce 
făcuse fusese să facă dragoste cu soţia lui. 

— Ăsta e un dar minunat, nu-i aşa? 

Benedict se uită la Thea, care îl fixa cu privirea. 
Timpul petrecut cu ea se dovedea a fi un cadou minunat. 
Bărbatul se ridică în picioare. 


— Am ceva pentru tine. 

Zâmbetul ei se îmblânzi. La naiba cu tot! Petrecuse 
ore întregi încercând să-şi dea seama ce să-i ia. Ceva 
semnificativ, dar nu prea personal. Ceva ce ar fi fost potrivit 
să accepte. 

— E ceva ridicol, să ştii. 

Fata aştepta. Benedict băgă mâna în buzunar, scoase 
o cutie mică şi i-o dădu. 

Fata dădu capacul la o parte. 

— O cutie de chibrituri ca a ta. 

Doar că a ei avea trandafiri care-i înconjurau numele 
scris în argint. 

— Indiferent cât de întunecate vor fi lucrurile, mereu o 
să ai lumină! 

Ochii ei se umeziră. 

— Mereu o s-o preţuiesc. 

Şi el mereu avea să preţuiască amintirile cu ea. 


Capitolul 23 


Vântul schimbării nu bătea blând. Stând în bibliotecă, 
gânditoare şi bând sherry pe îndelete, Althea era uimită de 
diferenţa pe care cele trei săptămână o făcuseră în viaţa ei. 
Nu trebuia să fie surprinsă. Până la urmă, la douăzeci şi 
patru de ani viaţa ei se schimbase peste noapte. Se simţise 
neputincioasă ca o frunză prinsă într-un vârtej care nu 
putea alege direcţia în care călătorea sau unde avea să se 
oprească. 

Acum deţinea controlul şi, în timp ce alte vieţi 
începeau să ia forme diferite, începea şi ea să o modeleze 
pe a ei în ce voia. Descoperea că voia ceva foarte diferit de 
ce crezuse iniţial, când Benedict intrase în viaţa ei. 

Insă nu era vorba numai de el. Tot ce se întâmpla în 
jurul ei o făcea să privească lucrurile altfel. Nimic nu 
rămăsese la fel. Era evident. 

De Ziua Cadourilor, femeile merseseră la clubul 


Cerberus, unde descoperiseră că Pearl şi Ruby erau destul 
de pricepute la împărţirea cărţilor. Nu numai că plecaseră 
de la club cu nişte câştiguri substanţiale, dar şi cu o ofertă 
de angajare, pe care o acceptaseră. 

La scurt timp după ce unul din vasele lui Benedict 
ajunse în port, unul dintre membrii echipajului venise la ei 
şi îşi declarase dragostea pentru Flora. Se pare că cei doi se 
vedeau pe ascuns de ceva timp, iar sentimentele pe care le 
dezvoltase pentru ea îl torturaseră cât fusese plecat şi nu 
mai suporta să fie fără ea. Intr-o săptămână se căsătoriră. 

Lily devenise însoţitoarea soţiei căpitanului Ferguson 
să-i uşureze singurătatea când acesta era pe mare. 

Hester nu mai petrecea timpul cu bărbaţi deoarece 
menajera unei lady nu făcea genul ăsta de lucruri, iar acum 
se ocupa exclusiv de nevoile Altheei şi era plătită 
consistent pentru serviciile ei. 

Un bordel unde o singură femeie, Lottie, se ocupa de 
bărbaţi, nu mai era bordel. Ca urmare, se luă decizia ca 
toată clădirea să fie transformată în pensiune. 

Lottie se ocupă de schimbările necesare care începură 
în prima săptămână din ianuarie. Toate tablourile şi statuile 
picante fură aruncate. Pereţii fură refăcuţi, draperiile 
înlocuite. Althea se aştepta ca fosta prostituată să îşi ofere 
serviciile pentru decorarea caselor celor bogaţi după ce 
termina actualul proiect. 

Provocarea fu anunţarea clienţilor. Jewel îi întâmpina 
pe bărbaţi, le turna un pahar de scotch şi le oferea detalii 
cu privire la schimbarea scopului acelui loc. Lottie se culca 
cu preferaţii ei. Celor pe care nu îi ştia sau nu îi plăcea, le 
trimitea câte un sărut. 

Peste câteva săptămâni, rareori mai erau deranjaţi 
seara când stăteau toţi în bibliotecă şi citeau. 

Althea continuă să le dea lecţii lui Lottie şi lui Hester, 
să le rafineze mai mult. Dar nu putea face asta pentru 
totdeauna. In scurt timp, va trebui să hotărască un drum 
pentru ea. 

Ducea dorul serilor în care era numai cu Benedict, 
când puteau să-şi împărtăşească poveşti personale, dureri, 


suferinţe şi bucurii. Paharul de sherry, în formă de lalea, 
încă o aştepta pe masă. Incă stăteau unul în faţa celuilalt. 
Nimeni altcineva nu încercase să revendice acele scaune, 
ca şi cum fuseseră create şi construite numai pentru ei doi. 

Dar cu celelalte fete în cameră, atmosfera se 
schimbase, aşa cum făcea aerul ameninţat de furtună. 
Paginile cărţilor pârâiau când erau întoarse, se auzeau 
oftaturi, hainele foşneau, umerii se îndreptau, gâturile se 
întindeau. 

La zece seara îşi urau noapte bună cu o punctualitate 
care nu existase când Althea era pierdută în poveştile lui 
Benedict sau când el îi punea întrebări, când timpul nu îi 
controla deloc. 

După ce Hester o ajuta să se pregătească de culcare 
şi se ducea şi ea la somn, după ce se făcea linişte în 
clădire, Althea stătea pe pat, cu pătura strânsă şi aştepta. 
Aştepta bătaia uşoară, care venea invariabil. 

Ea deschidea uşa şi îl invita înăuntru. Acelea erau 
momentele pentru care începuse să trăiască. 

Acum îl privea când îşi scotea ceasul din buzunarul 
vestei şi se uita la el ca şi cum ceasul lui era mai exact 
decât ceasul de pe poliţa căminului. 

— Asta e? întrebă ea încet, ştiind că Benedict nu mai 
avea nevoie şi de alte detalii. 

Nu era sigură de ce nu-l întrebase asta deja. 

El se aplecă în faţă şi i-l arătă. Althea se înclină să 
vadă mai bine. Pe capac era sculptat un armăsar. 

— Mi-a uşurat vinovăția, spuse el încet, cuvintele fiind 
adresate doar ei. Ceasul nu avea blazon sau vreo inscripţie 
care să arate că purta vreo valoare sentimentală. Era doar 
ceva ce cumpărase un bogătaş să ştie mereu cât e ceasul. 

Althea aproape că îl întrebă dacă avea să i-l dea 
primului său născut, dar asta ar fi însemnat să vorbească 
despre un viitor despre care amândoi păreau reticenţi să 
discute. 

În fiecare noapte, el îi oferea plăcere, uneori într-un 
mod diferit, alteori într-unul familiar, dar niciodată într-un 
mod care o revendica pe de-a-ntregul ca a lui, care să-i 


schimbe statutul virginităţii. Deseori corpul ei îl implora să o 
posede complet, să o pătrundă, să o călărească. Era o 
nevoie aproape animalică. 

Althea credea că uneori şi el avea nevoie pentru că 
scotea nişte gemete guturale care răsunau în jurul lor ca şi 
cum avea dureri. Chiar dacă o învățase cum să-i ofere 
plăcere, deseori se simţea goală apoi ca şi cum nu era 
îndeajuns pentru niciunul dintre ei. 

— Probabil îi dau mai mult credit decât merită 
încercând să-mi justific acţiunile, dar mi-a schimbat cursul 
vieţii. 

În timp ce-i susţinea privirea, Althea se gândea că 
poate Benedict se referea la mai mult decât la ceas şi poate 
se gândea la ea. Ce ştia cu siguranţă era că Benedict îi 
schimbase cursul vieţii. Rareori se gândea să se mai 
întoarcă în societate. Nu mai era sigură dacă o va face sau 
dacă va găsi ceea ce căuta. 

Incepuse să creadă că ceea ce căutase se afla exact 
acolo. Intre pereţii acelei case, cu el. 

— la te uită, spuse Jewel, a trecut ora să mergem la 
culcare. Cazi la datorie, Bestie. 

Althea se uită la ceasul de pe poliţa căminului. Erau 
două minute trecute de zece. Zâmbi când îşi aminti de 
numeroasele nopţi când niciunul nu se uita la ceas, fiind 
atât de pierduţi unul înaltul. 

Benedict se ridică şi începu cea mai recentă tradiţie a 
lor, de a se pregăti pentru culcare. Când terminară, Althea 
se aşeză pe pat şi aşteptă, deschizând nasturii cămăşii de 
noapte pe care-i închisese în timp ce Hester o ajuta să se 
pregătească. Işi desfăcu părul pe care Hester îl împletise cu 
atâta răbdare. 

Se auzi bătaia la uşă. O deschise. O închise. Erau 
împreună, în sfârşit singuri. 

Aşa cum făcea în fiecare noapte, Benedict stinse 
luminile, lăsând numai focul din şemineu să ţină umbrele la 
distanţă. Althea voia să facă totul la lumina soarelui, cu 
razele mângâindu-i şi să-i vadă în detaliu fiecare mişcare. 

Işi dădu jos cămaşa de noapte. Benedict îşi aruncă 


într-o parte cămaşa şi pantalonii. Se ciocniră unul în altul în 
centrul spaţiului dintre uşă şi pat şi îşi uniră înfometați 
gurile ca şi cum el se întorsese dintr-o odisee de ani întregi 
şi nu fuseseră despărțiți numai o oră. 

Althea îşi ridică mâna, iar el îşi împletici degetele 
printre ale ei, după care îi duse mâna la spate, arcuind-o, 
astfel încât sânii ei să fie oferiţi ca un ospăț pe care 
Benedict îl devoră cu atâta talent că Althea aproape avu 
orgasm chiar atunci. 

Incă de la Ajunul Crăciunului, Benedict îi învățase 
corpul atât de bine, o încurajase să-i spună ce-i plăcea, ce 
nu, când avea nevoie ca el să fie blând, când avea nevoie 
de mai multă presiune. Când era mai bine să se mişte mai 
încet. Când era nevoie să fie mai rapid. 

li plăcea asta la el. Se simţea atât de confortabil cu ce 
făcea, cu ceea ce elita prefera să se prefacă că nu avea loc 
şi despre care nu discuta. 

Cuvintele obraznice pe care i le spunea nu păreau 
obraznice deloc, doar senzuale şi erotice. La început, ea 
doar le şoptise timidă, dar acum le folosea după bunul-plac, 
când voia să-l înnebunească şi mai mult. 

Benedict o împinse uşor, până când Althea se lovi de 
pat ca şi cum era doar o păpuşă. O ridică şi o aruncă pe 
salteaua acoperită de pătură. O urmă, acaparându-i gura 
din nou înainte să îşi poarte buzele într-o călătorie 
languroasă în jos, pe gât, peste sâni, de-a lungul 
stomacului, spre inima centrului ei, unde începu să o lingă. 
Membrele ei deveniră moi. 

— Nu o să devin curtezană. 

Bărbatul se opri, aşteptă o bătaie a inimii şi îşi ridică 
privirea spre a ei. In ciuda umbrelor, a absenței luminii, 
Althea tot îi putea distinge trăsăturile frumoase şi vedea 
focul care-i ardea în ochi. 

— De ce? 

O întrebare simplă, ce conţinea multe altele. 

Se întinse după el. Benedict o luă de mâini, îşi înfiripă 
degetele între ale ei. Se ridică, aşeză mâinile de-o parte şi 
de alta a capului ei şi o privi. 


— De ce? repetă el, iar în vocea lui Althea auzi dubiu 
şi speranţă. 

— Pentru că nu mai e ce vreau. Nu e ce am nevoie. 
Pentru că sunt fericită aici. Cu tine. Pentru că te iubesc. 

Cu un mormăit care sună ca şi cum inima îi fusese 
ruptă din piept, Benedict îşi lăsă capul pe sânii ei şi îi 
sărută. Apoi rămase acolo, inspirând şi expirând, iar Althea 
se temu că făcuse o greşeală groaznică cu cuvintele spuse. 

— E prea mult, Thea, spuse el încet, să am iubirea ta. 
Mă face să simt ca şi cum inima o să-mi explodeze în piept. 
Benedict se foi, până când ajunse să o privească din nou. 
Ştii când am început să mă îndrăgostesc de tine? 

Cum Althea nu ştia că asta simţea, nu putu decât să 
dea din cap, în timp ce inima îi creştea acum că aflase că şi 
el o iubea. 7 

— Când mi-ai spus că tu nu erai treaba mea. In 
fiecare zi aflam câte ceva despre tine care mă făcea să mă 
îndrăgostesc din ce în ce mai mult. Încă mă îndrăgostesc. 
Bănuiesc că o să continui să o fac până la ultima respirație. 

— Ben, şopti ea, prea copleşită de declaraţia lui ca să 
mai spună şi altceva. 

Ce simțeau unul pentru altul era mult, dar totuşi nu 
destul. 

— Deşi eşti mică, este de neconceput pentru mine 
cum atunci când sunt cu tine, nu mă simt ca şi cum sunt o 
bestie mătăhăloasă. 

Althea încercă să se elibereze din strânsoarea lui să-şi 
plimbe degetele prin părul lui, peste faţa lui, dar el o ţinu 
strâns. Mereu o ţinea strâns. 

— Fă dragoste cu mine. Complet. Nu vreau să-mi 
păstrez virginitatea. Vreau să te simt în mine. Vreau să fiu 
numai a ta. Vreau ca tu să fii al meu. 

Cu un mormăit, Ben îi mută mâinile pe spatele lui, 
apoi îşi răsfiră degetele peste gâtul ei, sub bărbie şi îşi 
cobori gura spre a ei trasându-i buzele cu limba. Althea îşi 
plimbă degetele pe spatele lui, mângâind muşchii care se 
mişcau. Atâta putere! Atâta forţă! Cum se considera o 
matahală, când avea o eleganţă incredibilă? Da, era mai 


înalt decât majoritatea oamenilor şi cu umerii mai laţi, dar 
avea o supleţe de panteră cum văzuse la grădina zoologică. 

O muşcă de claviculă, apoi alină locul cu limba. 

Althea îşi aduse mâinile în faţă, iar el îşi întrepătrunse 
degetele cu ale ei. Se opri şi se încruntă. 

— De ce faci asta? 

El se opri, dacă era posibil să fie mai nemişcat decât 


ea. 
— Ce anume? 
— Îmi acaparezi mâinile... 
Nu, nu mâinile, nu mereu. Doar pe cea stângă. 
— Nu mă laşi să ating partea dreaptă a feţei, a 
capului. 


Era o zonă pe care Benedict părea să o protejeze. 
Niciodată nu îl văzuse fără ca acea zonă să-i fi fost 
acoperită de păr. 

— De ce? 

ÎI auzi înghițind, mai degrabă decât să-l vadă. 

— Pentru că nu voiam să descoperi de ce au început 
să-mi spună Bestia. 

Se dădu jos de pe pat, cu o senzaţie mai degrabă de 
resemnare, decât de furie sau frustrare. 

Înainte să meargă mai departe, Althea avea dreptul 
să ştie totul despre el. Era posibil să decidă că voia să 
devină amanta unui alt bărbat, era posibil să revină la 
planurile ei originale. 

Patul scârţâi de la mişcările ei. 

Benedict îşi dorea să fi avut cutia cu chibrituri pe care 
i-o dăduse mama lui. Puteau îndepărta întunericul care 
ameninţa acum. Pipăi noptiera în căutarea chibriturilor care 
ştia că erau acolo, aprinse unul şi apoi aprinse lampa cu 
ulei. Lumina îndepărtă toate umbrele de pe pat. Departe de 
ea, departe de el. 

Ea stătea rezemată de tăblia patului, cu cearceaful 
strâns în mâini sub bărbie, acoperind ce etalase când 
Benedict intrase prima oară în cameră. De o mie de ori îşi 
dorise să o vadă dezbrăcată în cele mai luminate camere 
sau pe un câmp scăldat în soare, chiar se gândise să nu 


stingă felinarele, dar nu putea s-o lumineze pe ea fără să se 
lumineze şi pe el. 

Benedict se aşeză pe pat lângă ea. Althea încă nu-şi 
luase privirea de la el. 

— Haide, spuse el încet, atinge ce nu te-am lăsat să 
atingi, să vezi ce nu te-am lăsat să vezi. 

Fata continuă să-l privească şi să respire emoţionată. 
Era ca şi cum femeia pe care o văzuse dând dovadă de 
curaj de nenumărate ori, acum nu putea să-l găsească. 

— Nu o să te rănească. 

Fata deschise palma, apoi o strânse din nou în pumn. 

— Nu asta e grija mea. O să te rănească pe tine? 

Nu avea să simtă durere fizică, dar în funcţie de 
reacţia ei, putea să-l doară. 

— Nu. 

Foarte încet, Althea îşi aşeză mâna pe locul unde 
umărul lui se curba şi o ridică în sus, oprindu-se în locul 
unde îi simţea pulsul. Pentru o clipă aşteptă ca şi cum îi 
număra bătăile inimii, iar Benedict se întrebă dacă îşi dădea 
seama că fiecare bătaie era pentru ea. Degetele îi 
alunecară în sus, atingând şuviţele lui de păr. Un alt minut 
de nemişcare. Se uită în ochii lui, apoi îşi îndreptă privirea 
spre locul unde degetele îi tremurau uşor. Inspiră adânc. 
Mâna ei alunecă sub părul lui, îl ridică... 

O cută mică se formă între sprâncenele ei. Ridică 
părul şi mai sus. Dădu drumul cearceafului dezvăluind sânii 
magnifici pe care Benedict nu îi văzuse în lumină. Însă 
privirea lui se îndreptă în jos doar o fracțiune de secundă. 
Era prea fascinat să îi privească expresia. Nu dezvăluia încă 
oroare. Mâna cu care Althea nu mai ţinea cearceaful se 
aşeză pe celălalt obraz, iar tânăra îşi mută privirea spre a 
lui. 

— Nu ai o ureche. 

— Nu. 

— Ce s-a întâmplat? 

— M-am născut fără ea. 

— Poţi să auzi? 

— Nu pe partea asta. Uneori îmi înclin capul, ca să 


aud tot. Am învăţat să urmăresc mişcarea gurilor 
oamenilor, pot să discern cuvintele pe care poate nu le-am 
auzit bine. 

— Mereu mă pui să stau în stânga ta. 

— Nu vreau să ratez niciun cuvânt din ce spui. 

— Şi ţi-au spus cu cruzime Bestia din cauza asta, din 
cauza unui lucru asupra căruia nu ai avut nici un control. 

O licărire de furie îi întări vocea. 

— Copiii, da. Bestie, monstru, diavol. Mama ne ţinea 
cu părul scurt, ca să scadă şansele de păduchi. Într-un final 
nu am mai lăsat-o să mi-l taie. Dar chiar şi atunci, dacă 
eram implicat într-o bătaie, tot ieşea la iveală şi începeau 
tachinările. Nu pot să-ţi zic câte nasuri au însângerat fraţii 
mei încercând să-i oprească. Sau de câte ori am fugit 
pentru că nu voiam să vadă cineva că sufeream sau să 
vadă lacrimile pe care nu puteam să le opresc. Nu cred că 
voiau să fie cruzi. Eram diferit şi cred că asta îi speria, 
pentru că se temeau că puteau fi ei în locul meu. Apoi într-o 
zi, am decis că dacă mă prefăceam că nu mă atingea faptul 
că-mi spuneau Bestia, aveam să le iau puterea să mă 
rănească. 

— Credeai că o să râd de tine? 

— Nu, credeam că o să te uiţi la mine aşa cum o faci 
acum, ca şi cum sunt demn de milă. 

— Nu mi-e milă de tine. Mă doare că alţii au fost cruzi 
cu tine, mai ales când erai mic. Dacă-mi dai numele lor, o 
să mă asigur că o să-i înving la un joc de cărţi. 

Ultimul lucru la care se aşteptase Benedict fusese să 
zâmbească, să râdă, să simtă o asemenea uşurare în inimă. 

Fata se apropie şi îl sărută deasupra locului unde-i era 
pulsul, iar tandreţea ei îl emoţionă. 

— Din punctul meu de vedere, nu eşti mai puţin 
perfect, Benedict Trewlove. 

lisuse! Toate tensiunea se scurse din el ca un râu care 
se revărsa în mare. Benedict îi acapară gura. Era departe 
de a fi perfect. Ea, pe de altă parte, era numai bunătate şi 
lumină. 

Althea îşi puse mâinile de o parte şi alta a capului său 


şi îi susţinu privirea. 

— Te iubesc şi mai mult pentru toate obstacolele pe 
care le-ai înfruntat în viaţă. Stinge lumina şi fă dragoste cu 
mine. 

Cu un zâmbet, Benedict o împinse înapoi în pat. 

— Nu, de data asta cred că o să ţinem lumina aprinsă. 


* 


Îi plăcu libertatea de a-şi înfige degetele prin părul lui 
des şi de a-i ține faţa între palme. Prima oară când o 
făcuse, Benedict se încordase, iar în acel moment, Althea 
uri toţi oamenii care-l făcuseră să se simtă... mai puţin 
decât era. Îşi dădu seama că unul din motivele pentru care 
o înţelegea atât de bine şi ştiuse de ce avea nevoie când 
venise vorba de Chadbourne era pentru că în cea mai mare 
parte a vieţii lui, oamenii îi întorseseră metaforic spatele. 

Îl sărută încet, senzual, până când, cu un geamăt, el 
se relaxă în braţele ei. Althea îi reaminti că îl iubea. 

Când Benedict se ridică pe coate să se uite la ea, 
căldura emanată de ochii lui aproape o devastă. 

Pierduse atât de multe când îi oferise plăcere în 
întuneric, iar acum se bucurau unul de celălalt complet 
dezvăluiţi. Călătoriră unul peste celălalt, explorând văi, 
curbe şi culmi. 

— Sfârcurile tale sunt mai rozalii decât credeam, 
spuse el, iar Althea suspectă că şi obrajii ei căpătaseră 
aceeaşi culoare. 

— Cicatricea ta arată mai furioasă decât credeam. 

— Îmi place nuanţa roz pe care o capătă pielea ta 
când te cuprinde pasiunea. 

— Îmi place intensitatea cu care mă priveşti. 

Şi modul în care o mângâia, o săruta, o lingea. Îi 
plăcea mai ales atenţia pe care o dădea gura lui văii dintre 
picioarele ei. Îi plăcea că acum putea să-şi înfigă degetele 
în părul lui şi să fie conectată cu el în timp ce Benedict se 
înfrupta din ea. 

După ce gemu datorită eliberării, Benedict se ridică, 


picioarele ei fiind deasupra umerilor lui. Simţi o 
împunsătură când o testa cât de pregătită era. 

— Eşti sigură? întrebă el. 

— Te iubesc cu tot ce sunt şi cu tot ce o să fiu. 

Cu un geamăt, Benedict închise ochii, apoi îi deschise. 

— Mă emoţionează, Thea, faptul că mă vrei... Eşti 
Frumoasa pentru Bestia din mine. 

— Să spui că te vreau e prea puţin. Te doresc. Tânjesc 
după tine. Şi nu eşti o bestie. Nu în acţiuni, fapte sau 
înfăţişare. Eşti unul dintre cei mai chipeşi bărbaţi pe care i- 
am întâlnit vreodată. Vreau să devii al meu complet. 

Astfel, avea să devină a lui. Nimic nu va avea puterea 
să-i separe. 

Cu un mormăit aproape primar, Benedict începu să o 
pătrundă, să se retragă din nou şi din nou, de fiecare dată 
puţin mai mult, oferindu-i ocazia să se obişnuiască cu el. 
Când o pătrunse complet, o întinse, o umplu, se opri. 

— Eşti bine? întrebă el. 

— Da. Îmi place să te simt în mine. 

EI îşi îngropă faţa în curba umărului ei. 

— Mă termini, Thea, atât de uşor. 

Începu să se mişte în ea, mai întâi încet, iar ritmul se 
mări când ea învăţă ritmul mişcărilor lui. Benedict era 
putere, forţă şi scop. 

Mâinile alintau, răsunau oftaturi, gemeau. Numele ei 
era o rugăciune pe buzele lui, o binecuvântare care făcuse 
pasiunea să curgă prin ea. Niciodată în viaţa ei nu se 
simţise ca fiind parte din cineva, nu simţise că era exact 
unde trebuia. Lumea în care crescuse era lipsită de magie, 
profunzime şi satisfacţie. Abia acum îşi dădea seama de 
asta, abia acum înţelegea că fără el, lumea ei fusese un loc 
arid, unde nu ar fi fost în contact cu ea însăşi. 

Plăcerea deveni din ce în ce mai intensă, până când 
se zvârcoli sub el, înfigându-şi degetele în spatele lui, în 
umeri, plimbându-şi mâinile oriunde dorea, fără să-i fie 
negat accesul la nicio parte din el. Instinctiv, ştiu că 
Benedict nu împărtăşise niciodată cu altcineva atât de mult 
din el, nu avusese niciodată încredere în nimeni aşa cum 


avusese în ea. Ştiind acest adevăr, senzațiile deveniră şi 
mai intense şi o făcură să cedeze complet, să nu fie 
reţinută deloc, pentru că încrederea era un lucru preţios. Ea 
era a lui, iarelalei. 

În atâtea nopţi, Benedict îi oferise plăcere, dar 
niciodată atât de copleşitor ca acum, trezind în ea atâtea 
senzaţii. Oriunde o atingea, pielea ei tremura de bucurie, 
iar terminaţiile ei nervoase o gâdilau fericite. 

Întreaga lume plutea. Rămăseseră doar ei doi, 
respiraţiile lor, atingerii pielii, mirosul de dorinţă carnală pe 
care-l creau. Extazul crescu până când Althea avu impresia 
că va muri. Când eliberarea o străbătu, el îi prinse 
geamătul cu un sărut care intensifică momentul şi o 
consumă. Althea niciodată nu cunoscuse un asemenea 
extaz, asemenea împlinire. 

Benedict nu îşi mută gura de pe a ei, nici măcar în 
timp ce fiori puternici îl copleşeau. Fata îl strânse de umeri 
şi îşi târî mâinile pe spatele lui. El mormăi şi se opri. Gura 
alunecă de pe a ei, pe gâtul ei, oprindu-se pe curbura 
acestuia. Respiraţiile lor răsunau în jur ca o pânză care 
amintea de plăcerea insuportabilă pe care o trăiseră. 

Atent, ca şi cum Althea se transformase în sticlă care 
putea să se spargă cu uşurinţă, Benedict îi dădu picioarele 
la o parte de pe umerii lui şi alunecă puţin de pe ea, 
acoperind-o doar pe jumătate. Trase cearceaful şi o 
acoperi. Mâna lui se odihnea greoaie pe sânul ei. Althea nu 
ştia cum reuşise el să facă atâtea mişcări. Ea nu era sigură 
că avea să se mai mişte vreodată. 

Stăteau întinşi şi fericiţi. Althea se gândi că nu ar fi 
trăit niciodată aşa ceva, nu l-ar fi avut niciodată pe el, dacă 
nu ar fi fost deciziile proaste luate de alţii. 

— Cum nu o să am un protector, nu o să fiu amanta 
unui lord, nu pot să le predau lui Lottie şi Hester pentru 
totdeauna, va trebui să-mi găsesc alt loc de muncă, spuse 
ea la un moment dat. Nu ştiu exact ce o să fac. 

Cu un mormăit, Benedict se ridică încet, se aşeză 
între coapsele ei şi, spre surprinderea ei, o mai pătrunse 
încă o dată, oprindu-se. Althea îi dădu părul la o parte de 


pe faţă. El o studia ca şi cum era o comoară pe care o 
descoperise pe neaşteptate şi nici măcar nu ştiuse că o 
căutase. 

— Ai putea să fii mama copiilor mei? 

Inima ei bătu cu putere. 

— Poftim? 

El se retrase şi o pătrunse din nou. 

— Fii mama copiilor mei, fii partenera mea în afacerea 
cu vase, ocupă-te de Thorne de fiecare dată când vrea să 
facem un ocol pentru câte ceva de care are nevoie doar el. 
O sărută în colţul gurii, apoi în celălalt. Căsătoreşte-te cu 
mine, Thea. 

Un mic scâncet îi scăpă tinerei, iar lacrimile îi ardeau 
ochii. 

— Vorbeşti serios? 

— Aproape mă omora gândul că o să te duci la alt 
bărbat. Fii a mea, numai a mea. Soţia mea, iubirea mea. O 
să cumpărăm o casă, unde o să trăim doar noi doi să nu 
mai trebuiască să-ţi opreşti strigătele care-mi poartă 
numele. Căsătoreşte-te cu mine. 

Dacă Benedict nu s-ar fi aflat pe ea, tare şi puternic în 
ea, Althea ar fi putut pluti pe fereastră. Bucuria care-i 
curgea prin vene o făcea să simtă că putea zbura. 

— Da. Vreau să fii soţul meu. Deja eşti iubirea mea. 

Benedict o sărută apăsat şi începu să se frece încet 
de ea. Buzele îi alunecară spre locul sensibil de sub 
urechea ei şi îşi plimbă limba peste el. 

— Dar va trebui să mă ceri din nou altundeva. 

Benedict se mută să-i susţină din nou privirea. 

— De ce? 

— Pentru că doamnele mereu cer detalii despre 
cerere şi nu pot să zic că m-ai cerut când membrul tău 
magnific era adânc în mine. 

Dacă nu ar fi fost în sufletul ei, zâmbetul pe care i-l 
aruncă ar fi putut să i-l fure. 

— Nu trebuie decât să-mi spui când şi unde. 

— Cred că majordomul a făcut-o. 

Bestia îşi ridică privirea din hârtie spre biroul din lemn 
de trandafiri pe care în urmă cu două zile îl mutase dintr- 
unul din dormitoarele nefolosite, mai exact în dimineaţa 
după ce Althea îi acceptase cererea în căsătorie. O voia 
aproape. Mereu o voia aproape. Îi plăcea să poată să se 
ridice şi să o sărute oricând voia. Cel mai mult îi plăcea 
când ea se ridica şi venea să-l sărute, dar şi când încuia uşa 
în drum spre el. 

Încă nu discutaseră detaliile nunţii lor pentru că nu îi 
făcuse a doua propunere. Voia s-o facă într-un mod 
memorabil care s-o facă să zâmbească de fiecare dată când 
povestea detaliile. lar Althea nu îi spusese încă unde şi 
când s-o facă. 

Acum părea destul de mulţumită de abilităţile ei de 
seducţie, în timp ce îşi petrecea majoritatea timpului 
hotărând ce mai trebuia să le înveţe pe Lottie şi pe Hester, 
azi începuse să citească manuscrisul. 

— Majordomul, repetă ea. 

— Da. Ştiu că inspectorul tău îl suspectează pe lordul 
Chadburn că şi-a ucis cel mai bun prieten după ce a decis 
că văduva nu era îndurerată. Apropo, îmi place de ea. 

Şi lui îi plăcea. Semăna foarte mult cu femeia care 
stătea la biroul de lângă el. 

— Dar cred că e majordomul. E atât de modest, 
mereu ascuns. Mereu atât de tăcut. Ar putea foarte uşor să 
se strecoare în spatele oamenilor. 

— Posibil să ai dreptate. 

— Nu o să confirmi? 

— Nu. Vreau să citeşti cartea fără să ştii cine e 
ucigaşul, ca să-mi spui dacă am oferit destule informaţii să 
se creadă că ele. 

Althea lovi creionul de marginea biroului. 

— Cât mai ai până termini? 

— Câteva zile. 


Nu păru încântată de asta, ceea ce îl asigură că 
manuscrisul îi atrăsese atenţia. 

— Altceva. Lordul tău, Chadburn. Numele lui seamănă 
foarte mult cu cel al unui conte pe care-l cunosc. 

— Da? 

Păru surprins, ceea ce o făcu pe Althea să-l fixeze cu 
privirea. 

— De ce ai folosi un nume atât de similar cu cel al 
unei persoane pe care o urăsc? 

Pentru că avea să-i facă plăcere să scrie scena în care 
bărbatul era spânzurat. Sau poate avea să devină victimă. 
Nu se hotărâse încă. Oricum, individul va avea parte de un 
final sinistru. 

— Dumnezeule, el e criminalul! strigă ea dintr-odată. 

Benedict ridică din umeri. 

— Poate. 

— Cred c-ar fi o răsturnare grozavă de situaţie dacă ar 
fi inspectorul. 

Doar că îi plăcea de inspector. Bărbatul era meticulos, 
fără emoţii şi priceput la deducţii. Voia ca el să rezolve 
crima şi din următoarea carte. Era ciudat cum se gândea la 
aceste personaje ca şi cum chiar existau. 

Se auzi o bătaie în uşă. 

— Intră. 

Jewel o deschise şi băgă capul înăuntru. 

— Bestie, un domn elegant a venit să te vadă. Numele 
lui e Ewan Campbell. 

Numele nu-i era familiar. 

— A spus ce treabă are cu mine? 

— Nu, dar cred că o să vrei să vorbeşti cu el. 

Cu o întrebare în ochi, bărbatul se uită la Thea, care îl 
privea şi dădu încet din cap. 

— Nu-l cunosc. 

— Atunci presupun că trebuie să mă duc să văd ce 
vrea. 

Îşi împinse scaunul şi se ridică. Cum era deja în 
picioare, se hotărî să profite de asta, se duse spre Thea, se 
aplecă şi o sărută. Niciodată nu se sătura de sărutările ei. 


De ea. 

Când îşi îndepărtă gura de a ei, fata îi aruncă un 
zâmbet seducător. 

— Să nu stai prea mult. Şi să închizi uşa când te 
întorci. 

Benedict chicoti şi se îndreptă spre hol. Viaţa nu 
fusese niciodată atât de frumoasă, atât de plină de 
promisiuni. Întâlnirea cu bărbatul care venise în vizită avea 
să fie cea mai scurtă posibilă, deoarece era deja pregătit să 
se întoarcă în birou şi să închidă uşa. 

Se grăbi să coboare scările spre salonul din faţă. Abia 
trecu pragul şi se opri brusc la vederea bărbatului care 
stătea cu spatele la uşă, cu capul înclinat ca şi cum îşi 
studia ghetele sau focul care dansa în şemineu. Vizitatorul 
era la fel de înalt ca el, cu umerii la fel de laţi. Părul negru 
avea şuviţe argintii şi îi cădea pe umeri. 

— Domnule Campbell, aţi vrut să vorbiţi cu mine? 

Bărbatul se întoarse încet, iar Bestia avu senzaţia că 
lumea lui se întoarce cu fundul în sus şi încercă să-şi 
menţină echilibrul. Parcă se uita într-o oglindă. Totul se 
opri, tăcu, mintea i se goli de gânduri, plămânii lui 
încercând să tragă aer. Nu ştia care era treaba cu omul 
acesta care-i amintea atât de mult de el însuşi. Bărbatul îl 
privea ca şi cum întâlnise o fantomă. 

— Deci tu eşti Benedict Trewlove, spuse domnul 
Campbell cu un puternic accent scoţian. 

În mâna lui mare, ţinea un exemplar din Crimă la Ten 
Bells. 

— Da, eu sunt. Vreţi să vă dau un autograf? 

Campbell se uită la propria mână. Părea surprins că 
ţinea romanul, de parcă uitase de el. Dar îl strângea cu 
atâta putere, că degetele i se albiseră. 

— Nu. Am adus-o ca pretext în caz că Mara mea nu 
avea dreptate. Dar cred că a avut dreptate. 

Bestia nu înţelegea ce spunea bărbatul. 

— Îmi pare rău, domnule Campbell, dar nu înţeleg de 
ce sunteţi aici. 

— Ştii când i-ai fost dat doamnei Trewlove? 


Un fior îl străbătu pe Benedict. 

— În noiembrie. 

Pe zece, mai exact. Dar nu înţelegea de ce era asta 
treaba omului. 

— Anul? 

— Nu înţeleg de ce... 

— Anul. 

Brusc, nu-i plăcu faptul că părul bărbatului era la fel 
de negru ca al lui şi ochii la fel de întunecaţi. Nici faptul că 
avea maxilarul la fel de puternic şi fruntea la fel de înaltă. 

— Campbell, nu ştiu ce naiba... 

— Ai 33 de ani? 

Bărbatul ar fi putut la fel de bine să arunce cu o 
găleată de apă rece pe el şi şocul nu ar fi fost atât de mare. 
Nu era genul care să le spună oamenilor vârsta lui, aşa că 
de unde naibii ştia Campbell? 

— Detaliile vieţii mele nu vă privesc. 

— Te înşeli. Cred că sunt tatăl tău. 

Dacă Bestia nu ar fi fost stăpân pe sine, s-ar fi 
prăbuşit sub greutatea furiei care îl copleşi. Pentru că 
bărbatul apăruse după atâta timp şi să îi dea o lovitură atât 
de puternică, cu un asemenea calm ca şi cum tocmai îi 
spusese că afară plouă. L-ar fi durut mai puţin dacă ar fi 
fost înjunghiat. 

— De ce naiba aţi crede aşa ceva? 

— Nu trebuie decât să mă uit la tine. Mă văd pe mine 
când eram tânăr. Mama ta ar fi de acord. 

O furie explodă în el când acest bărbat o pomeni pe 
mama lui, deşi îi greşise. O pusese în poziţia de a naşte un 
bastard şi apoi de a-l abandona. 

Îşi încleştă ambii pumni şi făcu un pas ameninţător în 
faţă. Dacă duelurile n-ar fi fost împotriva legii, l-ar fi 
înfruntat pe bărbat la răsărit. Poate avea s-o facă oricum. 

— Ce a însemnat ea pentru tine? Era amanta ta? O 
femeie pe care ai folosit-o şi pe care ai abandonat-o când 
te-ai săturat de ea? O servitoare de care ai profitat? 

Văzu furie licărind în ochii lui Ewan Campbell, care se 
calmă însă imediat. 


— A fost iubirea vieţii mele. 

— Ai iubit-o atât de mult că ai lăsat-o singură să-ți 
aducă bastardul pe lume. Presupun că era singură şi fără 
mijloace de a renunţat la mine. 

— Nu am ştiut de tine atunci. 

Nu avea să accepte scuza. Dacă bărbatul ăsta chiar i- 
ar fi iubit mama, cum era posibil să nu ştie că aceasta era 
însărcinată? Oricât de greu fuseseră de pronunţat 
cuvintele, le spuse. 

— Acum poţi să uiţi că mă cunoşti. 

Se întoarse... 

— Ai fost primul meu născut, singurul meu fiu, 
singurul meu copil, moştenitorul meu. 

Benedict îngheţă, apoi râse şi se întoarse spre 
bărbatul despre care voia să ştie totul, dar nu avea nici cea 
mai mică dorinţă de a afla ceva. 

— Sunt un bastard. Bastarzii nu pot să moştenească. 

— Nu în Anglia, nu. Dar noi suntem scoțieni. Te-ai 
născut în Pertshire, iar în Scoţia, dacă tatăl unui bastard se 
căsătoreşte cu mama bastardului, nu contează dacă asta se 
întâmplă la ani după naşterea copilului, copilul e îndreptăţit 
să moştenească orice ar fi moştenit dacă părinţii lui ar fi 
fost căsătoriţi când se născuse. 

Majoritatea cuvintelor nu contau pentru el, dar pe 
unele le simţea ca pe nişte bucăţi de gheaţă. 

— Te-ai căsătorit cu mama? 

— Da, în clipa în care am găsit-o, dar mi-a luat ceva 
timp. Dădu din cap. Bunicul tău, tatăl meu, era un golan 
adevărat. 

— Născut din flori? 

Râsul fu adânc, dar caustic, iar Bestiei nu-i plăcu să 
realizeze cât de familiar suna, cât de mult îi amintea de 
propriul lui râs. 

— Nu. Dar ar fi putut la fel de bine să fie născut de 
Satana. Nu a fost de acord cu femeia pe care o iubeam. 
Tatăl ei era duşmanul lui, cine ştie de ce. Nu a vrut ca 
sângele ei să păteze linia genealogică de care era atât de 
mândru. Ştia cât de mult voiam să mă căsătoresc cu ea. 


Când a aflat că a născut un băiat, a vrut să se asigure că nu 
moşteneai nimic. Era consumat de ură pentru familia ei. Nu 
ştiu dacă ar fi plănuit să te omoare, dar mama ta nu avea 
să-şi asume riscul ăsta. La scurt timp după ce te-a dus 
undeva în siguranţă, au găsit-o şi au internat-o într-un azil 
pentru cei cu probleme mintale. 

Bestia simţi o altă lovitură în stomac. Niciodată nu se 
gândise că soarta ei fusese atât de groaznică şi simţi 
impulsul de a lovi. 

Tristeţea şi furia care le oglindeau pe ale lui apărură 
pe faţa lui Campbell. 

— Ce cruzimi a suportat. Mi-a luat cinci ani să o 
găsesc şi când am făcut-o, am vrut să îi omor pe toţi cei 
care au atins-o vreodată. Dar cu ce i-aş fi fost de ajutor 
dacă aş fi dispărut. Deşi mi-a făcut plăcere să-i las 
însângeraţi pe unii dintre ei. M-am bătut chiar şi cu tata. Nu 
au prea avut ce face să-i repare maxilarul când am 
terminat cu el. Nu am plâns când a murit. 

Bestia se gândea că probabil moştenise 
temperamentul bărbatului. Dar povestea pe care i-o 
spusese îi întorsese stomacul pe dos. Il făcuse să se simtă 
vinovat pentru toate dăţile când se întrebase de ce mama 
lui nu-şi respectase promisiunea şi nu se întorsese după el. 

— Mama ta vrea să te vadă. 

Benedict se uită în jur, ca şi cum se aşteptase ca 
aceasta să iasă din tapet sau din spatele draperiilor. 

— E aici? 

— Nu. A vrut să vină, dar nu a vrut să fie dezamăgită 
dacă se dovedea că nu eşti băiatul nostru. 

— Nu ştiţi cine sunt. E doar o presupunere. 

Bărbatul încuviinţă rapid. 

— Ce ascunzi în spatele părului? Ca şi mine bănuiesc. 
Mama ta mi-a spus că m-ai moştenit în privinţa asta. Cu o 
mişcare rapidă, îşi dădu părul din partea dreaptă la o parte. 
E blestemul Campbell. Legenda spune că unul din strămoşii 
noştri mereu îşi lipea urechea de uşă, spionând vrăjitoarea. 
Aceasta l-a blestemat pe el şi pe descendenţii lui. Unii au 
scăpat. Noi doi nu am fost la fel de norocoşi. Deşi există şi 


lucruri mai rele care i se pot întâmpla unui om. 

Era o poveste improbabilă, dar ce îi atrăsese atenţia 
Bestiei era referinţa la strămoşii lor. Avea familia lui. 
Bastarzii lui Ettie Trewlove formaseră o unitate care se 
iubea cu atâta intensitate şi se apărau unii pe alţii. Dar 
acea familie nu avea strămoşi, cel puţin niciunul care să 
poată fi revendicat sau recunoscut. Insă acum afla că avea 
strămoşi, unii care ar fi fost mândri să-l revendice, unii cu 
care uneori împărtăşea anomalia cu care se născuse. O 
moştenire. Un drept din naştere, deşi mereu o considerase 
ceva greşit. Asta dacă era fiul acelui bărbat... 

Cum putea să se îndoiască în privinţa asta când se 
uita în ochi la fel de negri, când avea aceeaşi formă a 
maxilarului, acelaşi nas, aceiaşi obraji înalţi şi ascuţiţi? 

Ce moştenise de la mama lui? Nu, Ettie Trewlove era 
mama lui, aşa avea să fie mereu. Această altă femeie nu 
era mama lui. Pronunţase cuvântul cu un accent care nu 
credea că avea să i se pară vreodată natural. Nu era cum 
crezuse ea: un bebeluş abandonat, uitat, nedorit. Fusese 
dorit, iubit, protejat. Se întrebă dacă instinctul de a proteja 
fusese moştenit de la mama lui, dacă ea era responsabilă 
mai mult pentru temperamentul lui decât pentru înfăţişare. 

— De ce n-aţi venit după mine după ce ai găsit-o? 

— Nu şi-a amintit unde te-a lăsat. Cred că încercase 
să uite, ca să nu le poată spune unde erai. Nu ştiu dacă aşa 
ceva e posibil. Când o vei vedea pe mama ta, e posibil să 
nu-ţi dai seama cât de puternică e. Nu am cunoscut pe 
nimeni mai puternic, bărbat sau femeie. In toţi anii ăştia, 
singurul lucru pe care l-am ştiut a fost că oriunde te-ar fi 
lăsat, erai în siguranţă. 

Chiar aşa era, cel puţin cât fusese în grija lui Ettie 
Trewlove. Întâlnirea cu Bill Trei-Degete fusese vina lui. Dar 
chiar şi atunci, familia lui fusese cea care chemase 
doctorul, familia lui îl îngrijise. 

— Şi după tot acest timp, şi-a amintit dintr-odată? 

— Nu. A fost cartea ta. l-am cumpărat-o când eram în 
Londra, acum câteva săptămâni. li plac misterele şi m-am 
gândit că i-ar plăcea să citească unul scris de un autor care 


purta acelaşi prenume ca fiul nostru. Doar că Trewlove îi 
atrase atenţia. Ce-şi amintea din acea noapte era că femeia 
cu care te lăsase promisese să te iubească cu adevărat. 
Dar când a văzut Benedict Trewlove scris pe carte... ceva s- 
a dezlănţuit în ea. M-a convins să vin să vorbesc cu tine. 
Am fost la editorul tău că aflu unde locuieşti şi aici sunt. Şi 
mă bucur pentru asta. 

Lui Benedict încă îi era greu să proceseze ce ştiuse 
despre viaţa lui şi că o reasambleze ca să includă ce afla 
acum. 

— O să vii cu mine să o întâlneşti pe mama ta? 
întrebă Ewan Campbell, tatăl lui. 

Bestia nu putu decât să încuviinţeze. 

Apoi, bărbatul la care se gândise mulţi ani se apropie 
şi întinse mâna. O mână de mărimea ciolanelor, o mână pe 
care Bestia şi-o putea imagina clar lucrând la docuri, 
ridicând şi cărând marfă. Ştia că dacă avea să dea mâna cu 
el, avea să recunoască locul bărbatului în viaţa lui, avea să 
se accepte pe el însuşi. Cu toate astea, când li se atinseră 
palmele, avu senzaţia că ajunsese acasă. 

Tatăl lui îl trase aproape, îi puse braţul în jurul 
umerilor şi îl bătu pe spate. Benedict nu putu decât să 
clipească pentru a-şi opri lacrimile care-i înţepau ochii. 

— Bun venit în familie, fiule! Îmi cer scuze, pentru că 
nu-mi amintesc să fi făcut prezentările cum se cuvinte când 
ne-am întâlnit. Am fost uimit când te-am văzut, când m-am 
văzut pe mine în tine. Sunt ducele de Glasford. 


* 


Tatăl lui era duce. Asta însemna că moştenirea lui 
includea un ducat. Dumnezeule, avea sânge nobil în vene. 

Recunoscuse Mayfair când trăsura cu blazonul ducal 
în care mergea intră în zonă. De când urcaseră, el şi ducele 
nu spuseră niciun cuvânt, ca şi cum toate emoţiile care-i 
copleşiseră când dăduseră mâna şi se îmbrăţişaseră erau 
pur şi simplu prea puternice. Cu toate astea, se studiaseră 
unul pe altul în tăcere. Simţea că se mişca într-un vis plin 


de melasă care făcea ca fiecare acţiune să fie greoaie şi 
dificil de executat. In orice clipă, se putea trezi să 
descopere că totul era doar o glumă proastă şi crudă. 

Apoi vehiculul coti şi trecu prin nişte porţi de fier, iar 
Benedict văzu pe geam un conac imens. Genul de conac în 
care visase să locuiască când era mic şi dormea înghesuit 
într-un pat cu fraţii lui. Genul de casă pentru care muncise 
toţi acei ani, dar în care nu dorise să intre singur. Acum 
avea să intre împreună cu Thea. 

— Ar trebui să ştii că îmi porţi unul din titluri ca semn 
de curtoazie, spuse tatăl lui încet. Eşti contele de 
Tewksbury. 

Un afurisit de conte. Un afurisit de lord. Ce ştia el 
despre cum să fie un lord? 

— Pare ireal. 

— Presupun că aşa o să fie o perioadă. Şi mie mi-e 
greu să cred. Te-am căutat ani întregi. 

De fiecare dată când ducele dezvăluia ceva, ceva Îl 
apăsa şi mai tare în piept. Fusese atât de dorit. Fusese 
căutat ani întregi. O parte din el voia pur şi simplu să refuze 
tot, să iasă din trăsură şi să se întoarcă la Thea. Plecase 
fără să vorbească cu ea, fără să-i spună nimic. Probabil 
fusese prea şocat. Sau poate pur şi simplu avea nevoie de 
alte confirmări înainte să-i spună. Ce cuvinte putea folosi 
pentru a explica tot? 

— Presupun că aveţi o moşie ducală? 

— Da. E un loc minunat, dar conacul de acolo face ca 
ăsta să pară o casă de jucărie. 

Benedict nu-şi putu imagina locul. Nu-l câştigase, nu 
era sigur că voia nimic din toate astea. Titlul, moşia, 
statutul de moştenitor al unui ducat. Nu ar fi trebuit să facă 
ceva ca să îl merite în afară de faptul că se născuse şi 
supravieţuise? 

Trăsura se opri şi un servitor apăru imediat să 
deschidă uşa. Cu uşurinţă, ducele se dădu jos, iar Bestia şi-l 
imagină călărind şi colindând moşiile să se menţină în 
formă. Benedict îl urmă şi urcă treptele. Uşa casei fu 
deschisă. De data asta, de un majordom care se înclină 


Uşor. 

— Excelenţă. 

— Bentley, ducesa e în grădină? 

— Da, domnule. 

— Pe aici. 

O luară pe un coridor ai cărui pereţi erau plini cu 
portrete. Atâtea portrete, iar Bestia îşi imagină că se văzu 
în multe dintre feţe. Voia să se oprească şi să studieze 
fiecare portret, să afle numele şi istoria persoanei. 

— Câţi duci au fost? 

— Tu o să fii al nouălea. 

Benedict simţi răspunsul ca un pumn în stomac. 
Cuvintele fură spuse fără nicio urmă de îndoială, cu o 
convingere absolută. Cu toate astea, nu se putea imagina 
ca duce, ca lord al domeniului. Un bărbat bine-venit şi 
respectat, doar datorită naşterii lui. Işi petrecuse toată 
viaţa apărându-se pentru că se născuse bastard, iar acum 
era legitim. Brusc, propria piele i se păru prea strâmtă, ca şi 
cum locul lui nu mai era în ea, ca şi cum nu mai ştia cine 
era. 

Ce nu se schimbase era dorinţa lui, nevoia lui de a 
proteja femeile. 

— E prea frig să stea afară. 

— Da, dar asta nu contează câtuşi de puţin pentru ea. 
A petrecut ani întregi fără să simtă soarele pe faţă sau briza 
prin păr. În ziua când ne-am căsătorit, am petrecut noaptea 
dormind sub stele. Vine înăuntru doar când trebuie, dar 
preferă să stea afară. 

— Nici măcar nu-i ştiu numele. 

Se gândi că poate ducele i-l spusese mai devreme, 
dar nu îl reţinuse. 

— Mara. A fost o Stuart înainte să devină o Campbell. 

Să se plimbe prin casă era ca şi cum înainta prin 
scorburile din mahalale. Era uşor să te pierzi, dacă nu erai 
atent. Îşi petrecuse toată viaţa fiind atent la cele mai mici 
detalii. Putea să se întoarcă înapoi la uşă şi dincolo dacă 
era nevoit. Niciodată nu se considerase un laş, dar în acel 
moment, inima îi bătea atât de tare că nu ar fi fost surprins 


să afle că ducele putea să o audă. 

Ce părere va avea femeia despre el, despre bărbatul 
care devenise? Ce părere va avea el despre ea? 

Despre mama lui, femeia care-l adusese în această 
lume şi apoi îl dăduse? Toată viaţa lui crezuse că nu-l 
iubise. Tot ce considerase adevăr era greşit. Femeia îl 
iubise atât de mult, că se sacrificase pentru el. 

Într-un final, ieşiră pe o terasă, iar Benedict fu izbit de 
cât de frig i se făcuse dintr-odată. Cât de ciudat, cât... 

Se opriră la marginea marmurei negre şi atunci o 
văzu pe femeia care stătea pe scaun, un scaun cu rotile. 

— l-au frânt corpul, spuse ducele, dar nu şi spiritul. A 
fost mereu mai puternică decât o credea lumea. E doar 
unul dintre motivele pentru care o iubesc. 

Bestia nici nu-şi dădu seama că înainta spre ea. Era 
mai tânără decât se aşteptase. Cu excepţia unei şuviţei 
albe care începea în centrul frunţii şi era dată pe spate în 
coc, părul ei era negru. Fu atras de ochii ei, care aveau o 
nuanţă bogată de cacao. Şi zâmbetul ei bucuros care-l 
apăsă în piept. 

Rămas fără cuvinte, îngenunche în faţa ei. 

Cu o mână neaşteptat de caldă, femeia îl mângâie pe 
obraz. 

— Uită-te la tine, dragul meu băiat, ce mare eşti. lar 
eu nu am fost acolo să văd cum te transformi din băiat în 
bărbat. 

Benedict îşi puse mâinile peste ale ei şi îi sărută 
palma. 

— Am crezut că nu m-ai vrut. 

— Te-am vrut atât de mult că mă durea, dar era 
singurul mod prin care am ştiut să te ţin în siguranţă. la 
spune-mi, s-au purtat bine cu tine? 

Din cauza lacrimilor, o vedea ca prin ceaţă. 

— Nu aş fi putut avea o mamă mai bună. 

— Mă bucur atât de mult. Lacrimile îi curgeau pe 
obraji. Nu-mi aminteam unde te-am dus. 

— Am fost foarte bine îngrijit. Am o familie. Îi zâmbi. 
De fapt, se pare că am două. 


— Vrem să ne spui tot. 

Apoi, ca şi cum nu mai avea putere, ca şi cum nu mai 
putea menţine aparenţa de curaj, femeia începu să plângă. 

Încet, asigurându-se că nu-i provoca durere, Benedict 
o ridică din scaun şi o puse în poala lui, o îmbrăţişă şi o 
strânse în braţe. Deşi ştia că era imposibil, în timp ce 
lacrimile îi umpleau ochii, i se păru că-şi amintea cum 
fusese ţinut de ea, senzaţia braţelor ei în jurul lui, dulceaţa 
parfumului ei. Căldura. 

Totul de la ea părea atât de familiar. Cu toate astea, 
trecuseră treizeci şi trei de ani, iar el fusese doar un 
bebeluş. Nu era posibil să aibă amintiri cu ea, dar nu putea 
nega faptul că simţea o conexiune ca şi cum un colţ din 
inima lui o recunoştea şi înflorea doar pentru ea. 

— Nu plânge, şopti el. Sunt aici acum. 

Capitolul 25 


Althea încerca să nu-şi facă griji, dar nu prea reuşea. 
Se aşeză pe pat, în cămaşa ei de noapte, şi se uită la ceas. 
Se apropia de miezul nopţii. Nu îl văzuse pe Benedict de 
când coborâse să vorbească cu Ewan Campbell. Lui Jewel i 
se păruse că-i văzuse plecând împreună, dar nu era sigură. 

De ce nu venise să-i spună că pleca? De ce nu se 
întorsese? Dacă nu se întorcea în două minute, când ceasul 
avea să bată miezul nopţii, avea să îi anunţe pe fraţii lui. 
Ceva nu era în regulă. O simţea în oase. 

Când peste un minut se auzi o bătaie la uşă, aproape 
zbură de pe pat spre uşă şi o deschise. Benedict arăta ca şi 
cum se lupta cu demoni şi poate pierduse. 

— Ce s-a întâmplat? Unde ai fost? 

Bărbatul intră în cameră şi trânti uşa. 

— M-am plimbat prin Whitechapel. Am nevoie de tine, 
Thea. Dumnezeule, câtă nevoie am de tine. 

Nasturii cămăşii ei de noapte se împrăştiară pe jos 
când i-o rupse. Urmaseră rapid hainele lui. O îmbrăţişă cu 
putere, iar sânii ei se lipiră de pieptul lui, în timp ce îi 
posedă gura, limba lui scufundându-se în ea, iar mâinile lui 


mângâind-o frenetic ca şi cum nu se sătura de ea şi nu 
avea să o facă niciodată. 

Althea îşi îndepărtă gura de a lui, îi luă faţa în mâini, îi 
studie ochii şi ce văzu în ei o sperie. Arăta ca un bărbat 
care îşi pierduse calea, iar ea era Steaua Nordului care 
avea să-l ghideze spre casă. 

Althea sări şi el o prinse, mâinile lui apucând-o de 
fund, în timp ce ea îşi înfăşură picioarele în jurul lui şi îi 
revendică gura. Orice era în neregulă, avea să-i spună. 
Pentru moment, pentru a-l aduce înapoi la ea, ea avea să 
fie ce voia şi avea el nevoie. 

Cu pas întins, Benedict o duse în pat, o aşeză pe 
marginea lui şi o pătrunse. Mormăitul lui era sălbatic şi 
primar. Bărbatul coborî capul spre sânul ci, lingându-l, în 
timp ce pe celălalt îl mângâia cu o mână. 

Întâmpinându-i fiecare pătrundere, Althea îi mângâie 
pieptul şi umerii. Plăcerea veni rapid şi o lovi cu putere, ca 
un cal evadat care nu mai voia să simtă niciodată 
captivitatea. Când se îndepărtă, Benedict îşi lăsă umărul jos 
şi Althea îl sărută să reducă la tăcere ţipătul care ar fi trezit 
pe toată lumea. 

Benedict o urmă pe tărâmul extazului, cu un geamăt 
sălbatic în intensitatea sa. Respirând sacadat şi transpirat, 
se prăbuşi peste ea. 

Althea îşi înfăşură braţele în jurul lui şi îl tinu strâns. 


* 


— Te-am rănit? 

Ştia că era prea târziu să întrebe asta. Probabil o 
speriase, făcând-o a lui ca şi cum era o furtună. 

O ridică mai mult în pat, iar acum stătea pe spate. Ea 
era întinsă pe jumătate peste el, braţul lui încercuind-o 
protector, în timp ce mâna liberă se plimba leneşă peste 
pielea care nu era ascunsă de cearceaf. Nu putea să se 
oprească din a o atinge. 

— Nu. 

Althea îşi plimba degetele prin părul lui. Benedict 


adora senzaţia, fusese un fraier că o oprise să facă asta mai 
devreme. 

— Spune-mi. 

Dacă exista o persoană căreia să-i poată spune totul, 
ea era, dar nici măcar nu ştia de unde să înceapă, cum să 
înceapă. Petrecuse seara cinând şi vorbind cu părinţii lui. 
Părinţii lui. Încă nu se putea obişnui cu asta. Mintea lui se 
pâlbâia de fiecare dată când se gândea la aceste cuvinte. 

Îi povestiseră despre ei, despre proprietăţile lor, 
despre familiile lor. Îi puseră întrebări. Le spuse despre 
mama lui, fraţii şi surorile. Nu le spusese despre Thea. Nu 
ştia de ce. Părea prea nouă, prea personală, prea specială. 
Le spusese despre vasele lui, despre scris, nişte poveşti din 
tinereţe, nu şi despre Bill Trei-Degete sau Sally Greene sau 
bordelul. Nu voia să se simtă vinovaţi pentru că fusese 
atacat. Nu credea că aveau să privească cu ochi buni restul 
şi, oricum, nimic nu mai conta. Clădirea lui începea să 
devină un loc respectabil. 

Ştia că ar fi trebuit să le poată spune părinţilor lui 
totul, niciodată nu simţise nevoia să ascundă nimic de 
mama lui. Dar relaţia lui cu ducele şi ducesa era prea 
fragilă. Se simţea de parcă încerca să meargă pe ouă fără 
să le spargă. Din când în când auzea câte o crăpătură şi 
revenea la intimitatea lui, din care rareori dezvăluia prea 
multe. Mereu îl uimise că Thea fusese o excepţie, că îi 
spusese mai multe decât spusese vreodată cuiva. 

Când se făcuse târziu, ducele îl trimisese înapoi cu 
trăsura, dar când ajunsese acasă, nu reuşise să intre 
imediat. Se simţea vulnerabil. Nu se simţea el însuşi. Prin 
urmare, se plimbă pe străzile care îi erau familiare, care îl 
modelaseră. Acum însă, când o ţinea pe Thea în braţe, 
începea să se simtă din nou el însuşi, persoana pe care o 
ştia şi o recunoştea. Ea era calea spre casă. 

— E din cauza acelui Ewan Campbell? Cine e? Ce a 
vrut? întrebă ea încet. 

În mod normal, nu l-ar fi grăbit, dar trecuse deja prea 
mult timp de când îi zisese: 

— Spune-mi. 


— E tatăl meu. 

Althea se ridică atât de repede, că patul se zgudui. 

— Tatăl tău? Cum ştii sigur? 

— Am moştenit multe din trăsăturile lui. Înălţimea, 
părul, ochii. Când mă uitam la el, era ca şi cum vedeam o 
versiune mai bătrână a mea. M-a dus să-mi văd mama. 

— E amanta lui? 

— Nu, sunt căsătoriţi. 

— De ce au venit acum la tine? 

Fata era supărată. Trecuseră atâţia ani până să-şi 
facă apariţia. Benedict auzi furia din tonul ei. 

— Se pare că m-au căutat mult timp. E o poveste 
lungă. Abia de curând şi-au dat seama unde sunt. 

li spuse tot ce ştia, tot ce trăiseră, povestea iubirii lor. 

Când termină, Althea se apropie de el şi îşi plimbă 
degetele peste pieptul lui. 

— Nu pari prea fericit că te-au găsit. 

— Nu ştiu cum ai făcut tu, Thea. Ai fost o lady, apoi n- 
ai mai fost. Cum ai împăcat diferenţele dintre cele două? 
Timp de treizeci şi trei de ani, am fost un bastard. 
Ridiculizat, evitat, urât. Credeam că sunt materializarea 
păcatului. Dădu din cap, în timp ce o mângâia pe faţă. 
Acum urmează să moştenesc un ducat şi nu mai ştiu cine 
sunt. 

Tânăra se opri, nici măcar nu clipi. 

— Poftim? Un ducat? 

— Am uitat să menţionez detaliul ăsta? Tatăl meu e 
ducele de Glasford. Poate îl ştii după titlu. 

— Nu, dar nu e ca şi cum ştiam fiecare lord după titlu. 
Deci erau căsătoriţi când te-ai născut, dar tot te-au dat? 

Althea era din nou furioasă, iar asta îl făcu să 
zâmbească puţin. Ce bine era să aibă aşa o luptătoare 
lângă el. 

— Nu, m-am născut bastard, dar s-au căsătorit mai 
târziu, şi, potrivit legii scoțiene, eu sunt moştenitor. 

— Sunt din Scoţia? 

Bărbatul aproape râse de modul în care Althea repeta 
ce spunea el. Şi ei îi era la fel de greu să creadă şi să se 


adapteze la noua situaţie. Îşi înfăşură şuviţele de păr în 
jurul degetului. 

— Undeva în Pertshire. 

— Dumnezeule, asta e o schimbare incredibilă! 

— Seara asta a fost cea mai ciudată de până acum. 
Servitorii îmi tot spuneau milord. Mereu îmi lua ceva să 
înţeleg că vorbeau cu mine. 

— Care e titlul tău? 

— Contele de Tewksbury. 

Althea scoase un sunet care nu era un râs sau un 
pufnit, ci ceva între. Avea o nuanţă tristă. 

— Eşti conte! 

— Aşa se pare. 

— Şi o să moşteneşti un ducat. 

Benedict nu înţelegea expresia tristă de pe faţa ei şi 
felul în care se uita dincolo de el ca şi cum încerca să vadă 
în viitor. Era într-adevăr tulburător să păşească spre ceva 
nou, dar ea era foarte familiară cu acea lume şi îl putea 
ajuta şi pe el. 

Plimbându-şi degetul de la tâmpla ei la bărbie, îi 
întoarse faţa înspre el şi îi susţinu privirea. 

— Îţi promit că o să te întorci în societate. 

O cută mică apăru între sprâncenele ei. Folosindu-şi 
degetul, Benedict o netezi. 

— Cum se face asta? întrebă ea. O să publice pur şi 
simplu un anunţ în Times? 

— Eu şi ducele o să mergem mâine la avocatul lui să 
afle ce trebuie să facă pentru a se asigura că sunt 
recunoscut ca moştenitor. Mâine-seară o să iau cina cu ei. 
Vino cu mine. O să te prezint. Vino să-i cunoşti şi să te 
cunoască şi ei pe tine. Cred că o să-ţi placă de ei. Ştiu sigur 
că te vor adora. 

O roşeaţă dulce se revărsă peste obrajii ei, făcându-l 
să regrete toate nopţile în care o avusese în întuneric şi 
toate zilele în care nu-i văzuse roşeaţa din obraji. 

— Nu crezi că e prea curând? Relaţia cu ei trebuie să 
aibă o bază mai solidă înainte să-i surprinzi cu ceva. Nu 
aveţi o istorie împreună, nu aveţi o fundaţie care să vă 


ajute să suportaţi toate încercările de care se lovesc 
membrii unei familii. Nu aveţi amintiri cu cele mai bune 
perioade care să vă ajute să treceţi de cele mai rele. 

Benedict înţelese înţelepciunea cuvintelor ei. Voia să-i 
iubească pe Ewan şi Mara Campbell. li iubea pentru că se 
dovedeau responsabili în privinţa lui, dar familia lui era în 
continuare Trewlove. Litera lui fusese L. Il pictase cu roşu. 
Prima literă a iubirii. Dintr-odată, părea semnificativ. O 
literă care-l lega de un nume, de o familie, de o emoție. 

O făcuseră pentru Robin, dar tot era o parte din el. 
Era o parte din ei. 

Se întoarse într-o parte, cu faţa spre ea, şi îşi plimbă 
degetele prin părul ei. 

— Cu siguranţă nu crezi că eşti în categoria 
evenimentelor rele. 

— Cred că nu ştii încă cum vor reacţiona la faptul că 
te căsătoreşti cu o femeie al cărei tată a fost un trădător. 
De Crăciun, ai ştiut că familia ta o să mă accepte pentru că 
aveai un trecut cu ei, ştiai cum reacţionaseră în alte situaţii. 
Le-ai spus părinţilor tăi despre mine? 

Benedict o sărută pe frunte, evitându-i privirea. 

— În acel moment, nu părea în regulă. Dumnezeule, 
Thea, nu ştiu de ce n-am făcut-o. Eşti prima pe care ar fi 
trebuit s-o menţionez. 

Mângâindu-i faţa, Althea se retrase şi îi susţinu 
privirea. 

— Bănuiesc că acum toţi o luaţi foarte uşor, în timp ce 
vă cunoaşteţi. 

Avea dreptate. Încă mai aveau atâtea lucruri să înveţe 
unii despre alţii. Nu era îndeajuns să împărtăşească 
poveşti. Benedict avea mai puţin de douăsprezece ore de 
amintiri cu ei. 

Seara aceea implicase câteva momente ciudate de 
tăcere, când se gândeau la poveştile pe care să le 
împărtăşească în timp ce el alegea amintirile mai blânde 
pentru a nu-i face să se simtă vinovaţi. 

— Atunci altă dată, spuse el şi o simţi relaxându-se în 
braţele lui. Nu-şi dăduse seama cât de tensionată fusese. 


Oare avea emoţii să îi întâlnească, să le afle părerea 
despre ea? Dacă nu o acceptau, el nu va putea să-i 
accepte. Trebuia să paveze calea, să nu fie greu pentru 
Thea. De asemenea, ştia că nimic din trecut nu avea să 
conteze, dacă părinţii lui nu făceau parte din aristocrație. 
Poate asta încerca Thea să-l facă să înţeleagă. 

Benedict îşi plimbă degetele peste umărul ei gol. 

— Nu ştiu cum să fac asta, Thea. Nu ştiu cum să fiu 
un lord. 

Fata îi zâmbi. 

— În primul rând, va trebui să devii mult mai arogant. 

Şi el îi zâmbi. 

— O să mă mai placi dacă sunt arogant? 

— O să te plac oricum ai fi. 

Cu toate astea, Benedict rămase cu impresia că ceva 
se schimbase între ei, nu neapărat în bine. 


Capitolul 26 


Althea stătea în bibliotecă. Îşi turnase un pahar de 
sherry şi asculta ticăitul ceasului de pe poliţa căminului. Se 
uita spre ceas doar să vadă că trecuse numai un minut de 
când se uitase ultima oară. Se apropia ora zece, iar 
Benedict, plecat de dimineaţă, încă nu se întorsese. 

Chiar dacă nu ştia cum era să fii lord, ştia cum să se 
îmbrace ca unul. Nu ştia de unde făcuse rost de haine 
elegante, dar jacheta, pantalonii şi vesta erau aproape de 
lux. Poate aşa se îmbrăca când se întâlnea cu negustorii 
sau când îşi reprezenta afacerea. Cu siguranţă îi lăsase 
impresia unui bărbat care se simţea confortabil în pielea lui, 
un bărbat care ştia ce poate. Un bărbat pe umerii căruia un 
regat s-ar fi putut odihni în siguranţă. 

Althea era destul de sigură că părinţii lui aveau să fie 
încântați de înfăţişarea lui şi de faptul că fiul lor etala atâta 
încredere. Avocatul nu va avea nici un dubiu în privinţa 
locului lui în aristocrație. 

Insă Althea îşi petrecea ziua întrebându-se care era 


locul ei în viaţa lui. Ajunsese să înţeleagă cine ar fi. Fost 
alături de Benedict Trewlove, ca soţia lui. Dar care era rolul 
ei în viaţa lui Benedict Campbell? Avea vreun rol de jucat în 
viaţa lui? 

Se întreba dacă se va mai trezi vreodată simțind că 
totul va fi la fel cum fusese ziua anterioară. Părea că de 
fiecare dată când înţelegea cine era, soarta râdea de 
încrederea ei şi îi arunca un obstacol în cale. 

Scaunul gol din faţa ei scârţâi când cineva se aşeză 
pe el. 

— Nu cred că mai întârzie mult, spuse Jewel încet. 

Fata se întrebă dacă vor mai petrece vreo noapte 
împreună în bibliotecă. 

— Au ani întregi despre care să vorbească. 

Benedict îi spusese lui Jewel despre schimbarea din 
viaţa lui, dar nu şi lui Hester şi Lottie. Althea nu credea că-i 
spusese nici familiei. După toţi aceşti ani, cum avea să se 
simtă doamna Trewlove să-l vadă reunit cu cei responsabili 
pentru existenţa lui? Se va bucura pentru el? Sau va fi tristă 
că nu mai era în totalitate al ei, că îl mai iubeau şi alţii şi 
voiau să-l facă fericit? 

— M-am gândit şi cred că va trebui să-mi găsesc o 
ocupaţie. Aş vrea să închiriez o cameră aici. 

— Nu o să te lase în urmă, Althea. 

Poate nu-şi va dori asta, dar într-un final va fi nevoit 
să accepte realitatea, aşa cum o făcuse şi ea. Benedict nu 
se putea căsători cu ea, nu mai făceau parte din aceeaşi 
lume, nu se mai potriveau la fel ca înainte. 

— Am învăţat că e înţelept să ai planuri alternative, în 
caz că va fi nevoie. 

Jewel încuviinţă. Mai mult ca sigur că şi ea învățase 
avantajul de a avea opţiuni. 

— Dacă îţi cauţi o ocupaţie, poţi să mă ajuţi să 
administrez pensiunea. Prezenţa ta o să adauge stil şi 
poate o să avem şi chiriaşi mai eleganti. 

— E foarte drăguţ din partea ta, dar nu am nevoie de 
ajutor. 

— Nu despre asta e vorba. Bestia... presupun c-ar 


trebui să-i spun conte acum, m-a învăţat destul de multe 
despre afaceri. Recunosc avantajele când le văd. 

Cine ar fi crezut că una dintre cele mai apropiate 
prietene ale ei avea să fie o fostă prostituată. 

— Apreciez că-mi oferi oportunitatea de a-mi dovedi 
valoarea. 

Jewel făcu un semn cu mâna, de parcă ar fi dat la o 
parte o muscă. 

— Nu trebuie să demonstrezi nimic. 

— la uite cât e ceasul, spuse Hester. Toate pierdem 
noţiunea timpului când Bestia nu e aici să ne reamintească. 

Althea se uită la ceas. Trecuse de ora zece cu cinci 
minute, însă acele minute însemnau mult. Abia le auzea 
vorbind. 

— Nu vine acasă. 

Dar dacă venea, Althea avea nevoie de o noapte pe 
care amândoi să şi-o amintească. 


* 


Dumnezeule, cât de obosit era! Cine ştia că e atât de 
epuizant să fii lord? Să te întâlneşti cu avocaţi, cu grefierul 
de la Colegiul de Arme, să răspunzi la întrebări, să 
completezi hârtii... 

Nu părea să se mai termine. 

Apoi cinase cu părinţii lui. Şi mai multe întrebări. ÎI 
rugaseră: 

— Spune-ne mama şi tata. 

Doar că nu putea, nu încă. Nu părea real. Se purta de 
parcă era, dar se aştepta să descopere că visa. Un vis care 
nu-i plăcea prea mult, pentru că-l ţinea destul de mult 
departe de Thea. 

Când intră în reşedinţă, se uită la ceas. Era puţin 
peste ora unsprezece. 

g Işi atârna pălăria şi haina în cuierul de lângă scări. 
Incă nu era obişnuit să nu întâlnească bărbaţi în salon la 
ora asta, să nu audă râsul lui Jewel sau să nu inspire 
mirosul ţigărilor ei. Dar schimbările erau bune. Peste încă 


două săptămâni, vor deschide uşile. Nu ei. Jewel avea să 
deschidă uşile. El nu va mai fi acolo. 

O uşurare îl copleşi când urcă scările. Thea era 
aproape. Spera că era trează şi îl aştepta. 

Ar fi trebuit să se scuze, să plece mai devreme, dar 
după cină, tatăl lui îl purtase într-o călătorie prin istoria 
strămoşilor săi şi fusese captivat. Fiecare persoană fusese 
surprinsă într-un portret. Toate portretele erau atârnate 
prin conac şi se recunoştea în fiecare. Îşi dorise mai mult 
decât oricând ca Thea să fi fost cu el şi să fi auzit poveştile 
despre curaj, iubire, obstacole, suferinţe, victorii... şi da, 
chiar şi despre infractori, criminali şi membri spânzurați ai 
familiei. Se părea că genealogia includea tot felul de 
oameni. Rebeliuni, eroi, eroine, sacrificii. Un frate mai mare 
care fusese spânzurat de bunăvoie pentru ca cel mic să nu 
fie nevoit să treacă prin asta. Femei care se căsătoriseră cu 
bărbaţi căsătoriţi, pe care nu-i iubeau, doar pentru a salva 
familia. Povestitorul din el sorbise fiecare cuvânt. Părea că 
tatăl lui se trăgea dintr-o linie lungă de barzi şi putea să 
contureze poveşti captivante. 

După căsătorie, ducele avea să-i spună Theei toate 
acele poveşti, doar pentru ca Bestia să vadă plăcerea de pe 
faţa ei. 

In acea seară însă, voia să vadă o altfel de plăcere, să 
îi simtă tot corpul. Nu ar fi trebuit s-o posede atât de dur şi 
rapid noaptea anterioară. Avea să compenseze în seara 
asta. Dacă mai era trează. Dacă nu, avea să se strecoare în 
patul ei şi doar s-o ţină în braţe. 

Când ajunse la etaj, se uită în bibliotecă. Camera era 
întunecată, fără foc în şemineu. Îi era dor de orele când pur 
şi simplu stăteau şi vorbeau. li era dor de ea. 

Bătu încet la uşa ei. Aşteptă. Nu auzi niciun sunet, nici 
măcar scârţăâitul patului când se foia. Mai bătu încă o dată, 
cu atingerea uşoară pe care o învățase în tinereţe şi care 
nu trezea pe nimeni, decât pe persoana care trebuia 
trezită. Dar în cealaltă parte era în continuare linişte, iar 
uşa ei rămase închisă. Işi lipi palma de mahon şi se gândi 
să intre înăuntru, dar nu vru să o deranjeze inutil, mai ales 


dacă dormea. 

Se întoarse spre dormitorul lui şi se hotărî să se 
pregătească de culcare, dându-şi jos pantalonii şi cămaşa, 
precum şi ghetele să nu facă zgomot când i se alătura sub 
pătură. 

După ce deschise uşa de la camera lui, intră şi 
îngheţă când o văzu întinsă pe patul lui ca o pisică 
satisfăcută, cu părul lăsat liber căzându-i pe spate. Nu 
purta decât un corset roşu care îi ridica sânii acolo unde 
dantela neagră tachina. Datorită lungimii, tivul de dantelă 
atârna peste buclele blonde care îi aduceau atâta plăcere, 
dar modul în care se aşezase dezvăluia că la spate, corsetul 
era ridicat deasupra fundului. Firele negre care cădeau prin 
faţă îi accentuau formele. 

— lisuse! 

Ce era cu răguşeala din voce? 

— Ai face bine să închizi uşa, spuse ea calmă, ca şi 
cum Benedict pierduse abilitatea de a se mişca. 

Cu toate astea, reuşi să o asculte şi închise uşa fără 
să o trântească, fără să trezească restul casei. 

— Asta e vestimentația pentru seducţie pe care i-ai 
cerut-o lui Beth? 

— Cred că tu i-ai comandat să o facă. 

Cu o mişcare languroasă, se dădu jos din pat, 
arătându-i ce nu acoperea corsetul, iar corpul lui reacţionă 
de parcă mâinile lui se plimbau deja pe pielea ei. 

— Ţi-am spus că ar fi fost nevoie de mai mult 
material. 

— E numai un corset. 

Althea se opri în faţa lui şi îl privi în ochi. 

— Are şi o fustă, dar m-am gândit să nu te deranjezi 
să o dai jos când aş putea să nu mi-o pun. Işi plimbă 
degetele peste maxilarul lui. Nu eram sigură că o să te 
întorci în seara asta. 

— Mereu o să mă întorc. 

Dacă Althea nu ar fi stat acolo, arătând atât de 
apetisant, i-ar fi spus toate lucrurile care-l întârziaseră, dar 
acum totul părea nesemnificativ. Cu siguranţă nu va avea 


să mai întârzie. Începu să-şi dea jos jacheta. Althea îşi lipi 
mâna de pieptul lui. 

— Eu vreau să fac asta. Vreau să dau jos tot de pe 
tine. 

— O să mă termini. 

— Dar nu o să fie un mod minunat de a o face? 

Cu un mormăit, acapară gura care avea puterea de a 
spune cuvinte ce îl puteau îngenunchea. Niciodată nu avea 
să se sature de ea, de senzaţia ei, de parfumul ei. De 
curajul ei. A, da, mai ales de curajul ei. Fără să-şi separe 
buzele de ale lui, Althea îi aruncă jacheta pe podea. 

Benedict îi luă capul între mâini, ajustă uşor unghiul şi 
o sărută mai apăsat, limbile lor învârtindu-se şi lipindu-se, 
în timp ce degetele ei se plimbau peste nasturii vestei, 
deschizându-i pe toţi. li admiră răbdarea. Ar fi fost mulţumit 
să audă nasturii lovindu-se de podea şi materialul rupt. 

Haina din satin ajunse lângă jachetă, iar lavaliera lui o 
urmă repede. Când Althea începu să-i deschidă nasturii de 
la cămaşă, el începu să se ocupe de manşete, deşi nu 
suportă să-şi ia mâinile de pe ea să facă asta. A, dar ce 
avea să-i facă după ce mâinile lui îi erau libere din nou! 

Trebui să se depărteze uşor pentru a-şi da cămaşa 
jos. 

— Lasă-mă să îmi dau jos ghetele. 

Se aşeză pe un scaun, apucă o gheată şi se opri. 
Privirea îi căzu asupra acelei mici bucăţi de material care 
acoperea eficient priveliştea spre rai. Dacă se apleca mai 
mult... 

— Nu porţi decât un corset, nu-i aşa? 

— Da. 

Îşi ridică privirea spre a ei. 

— Cum e posibil ca o haină să mă înnebunească? 

— Asta e efectul pe care-l are? 

Tonul ei inocent nu făcu decât să intensifice nebunia. 

— Ştii foarte bine că da. 

Althea îşi plimbă limba peste buze. Dumnezeu să-l 
ajute, avea să-şi verse sămânţa înainte să îşi dea jos 
pantalonii. Işi trase ghetele, şosetele. Se ridică. Se întinse 


după nasturii pantalonilor... 

Mâinile ei se opriră peste ale lui. 

— Eu vreau să fac asta. 

— Fă-o rapid. 

Fata îi aruncă un zâmbet cu subînţeles. 

— O s-o fac cum vreau. 

— De ce mă torturezi? 

— Asta fac? 

— Ştii foarte bine că da, vrăjitoare mică. 

Un nasture fu deschis. Slavă Domnului! 

— Mereu conduci şi eu urmez, spuse ea încet, în timp 
ce-i studia pantalonii. Cu siguranţă vedea membrul umflat 
care urma să facă restul nasturilor să se rupă. Eu vreau să 
conduc în seara asta. 

Benedict nu-şi dăduse seama că mereu conducea. 
Deseori i se părea că primeau indicaţii unul de la celălalt. 
Mai puţin noaptea anterioară când avusese nevoie 
disperată de ea şi stabilise ritmul. Ea însă nu obiectase. Dar 
poate că noaptea asta era pedeapsa lui, una dintre cele 
mai plăcute. 

Alt nasture. Altul şi altul, până când toţi erau deschişi. 

Cu unghiile, îi mângâie uşor fundul în timp ce-i dădea 
jos pantalonii. Fiorul care-l străbătu aproape îl devasta şi 
nici nu observă când Althea îngenunchease ca să-i dea 
pantalonii jos de tot. După ce ieşi din ei şi îi aruncă într-o 
parte, Benedict se întinse să o ajute să se ridice, dar când 
mâinile lui o apucară de umeri... 

— Nu. 

Benedict îngheţă şi aşteptă. 

Althea îşi plimbă degetele pe coapsele lui. 

— Ai nişte picioare atât de ferme. 

Îl sărută pe un genunchi. Genunchiul lui, Dumnezeule! 
Aproape cedă. Apoi puţin deasupra genunchiului. Interiorul 
coapsei. 

— Deseori faci lucruri foarte obraznice între coapsele 
mele cu gura, spuse ea solemn. Îşi ridică ochii şi îi întâlni 
privirea. De ce nu m-ai învăţat niciodată să-ţi fac la fel? 

Oare insinua ce credea? 


— Pentru că nu am crezut că ţi-ar plăcea. 

— Ai gust de varză de Bruxelles? 

Bărbatul se încruntă. 

— Nu cred. 

Althea îşi lăsă pleoapele în jos puţin şi se încruntă. 

— Ăsta e singurul gust pe care-l urăsc. 

— Thea... 

— Vreau să te gust. Mâinile ei erau prinse de spatele 
picioarelor lui şi gura îi era lipită de partea interioară a 
coapsei. Vrei să fac asta? 

Cum putea să sune atât de inocentă, 
timp versată? 

— Da. 

Althea muşcă uşor de pielea sensibilă de unde se afla 
gura ei. Stomacul lui se încordă. Mâinile i se strânseră în 
pumni. Nu-şi putea lua privirea de la părul ei blond, aflat 
atât de aproape de membrul lui. Acesta trăgea spre ea. Nu 
avusese noroc să-l îmblânzească, probabil pentru că nici nu 
voia asta. 

Althea îşi înfăşură degetele la baza membrului, iar 
Benedict nu avu de ales decât să facă ce îi zicea. Fata îşi 
linse buzele, apoi sărută capul, iar plăcerea care-l străbătu 
făcu fiecare muşchi să se tensioneze. Benedict îşi plimbă 
degetele prin părul ei mătăsos, pentru că nu rezista să nu o 
atingă când ea îl atingea atât de intim. 

— Nici urmă de aromă de varză de Bruxelles, spuse 
ea, iar limba ei porni într-un tur care nu lăsă nicio parte a 
membrului ignorată. 

Cu un mormăit, Benedict îşi lăsă capul pe spate, în 
timp ce nişte senzaţii desăvârşite îl copleşeau. 

Mica moarte. Aşa-i spuneau francezii. Avea să moară, 
chiar atunci. 

Apoi îi simţi gura. Căldură, umezeală, catifelare. 
Fiecare centimetru din el se tensionă. Se uită în jos şi o 
privi în timp ce capul i se mişca, iar limba i se plimba peste 
pielea sensibilă. 

— Thea... Dumnezeule... ştii cât de frumoasă eşti? 

Fata nu răspunse. Doar îl luă şi mai adânc, iar 


A 


nsă în acelaşi 


Benedict nu ştiu dacă avea să supravieţuiască mişcărilor ei 
entuziaste. 


Capitolul 27 


Althea se întreba dacă Benedict îi putea simţi 
zâmbetul. Gemetele şi mormăiturile lui o îndemnau să îl 
tortureze în continuare. Degetele lui tot tresăreau, coapsele 
lui tremurau, ca şi stomacul. 

O făcea fericită să vadă cât de mult îi plăcea lui 
Benedict ce-i făcea. Nu într-un mod euforic şi inocent, ci 
într-unul întunecat, delicios, de dulce agonie. Era incredibil 
de familiară cu nebunia pe care toate acele senzaţii 
contradictorii le putea crea. Şi ea le trăise de mai multe ori 
şi voia să-i întoarcă plăcerea. 

— Thea... draga mea... nu mai suport prea mult. Cu 
blândeţe, o mângâie pe faţă şi se îndepărtă uşor de ea. 
Lasă-mă să te duc în pat acum. 

Thea îşi ridică privirea spre el. 

— Ţi-a plăcut? 

— Am adorat ce mi-ai făcut. Benedict o ridică şi o luă 
în braţe. Sărută-mă, ca să ştiu ce gust am. 

Îşi lipi gura de a lui cu un entuziasm care sugera că ar 
fi murit dacă nu ar fi făcut-o. Îşi plimbă limba peste a lui, 
oftă când Benedict i-o supse aşa cum îl supsese şi ea pe el. 
Căderea lor în pat întrerupse sărutul, dar nu îi separă, el 
purtându-şi gura peste sânii ei. 

— Sunt prins între a lăsa chestia asta pe tine şi a o da 
jos, spuse el cu hotărâre. 

— Lasă-l pe mine. 

— Mă înnebuneşte. Dar acum e rândul meu. Se lăsă în 
jos, până ajunse între coapsele ei. Prima atingere fii cu 
degetul arătător. Dumnezeule, eşti udă. Chiar ţi-a plăcut ce 
ai făcut. 

— Da. Îţi place ce urmează să faci acolo? 

Pleoapele lui erau pe jumătate lăsate în jos, iar 


privirea seducătoare. 

— Nu aş fi aici dacă nu mi-ar plăcea. 

Apoi limba îi înlocui degetul. Atingerea lungă şi lentă, 
iar Althea aproape văzu stele. Era pregătită pentru el. Micul 
ei deal era umflat şi pulsa, atât de sensibil la atingerea lui. 
Când trase de el, Althea tresări, aproape se ridică şi îi luă 
capul între mâini. 

— Cred că sunt o desfrânată. 

— Ador desfrânatele. 

O linse şi întregul ei corp se încordă, ţipând după 
eliberare. 

— Nu mai pot să mă abţin. 

— Atunci zboară. 

— Nu fără tine. Nu în seara asta. Te vreau în mine. 

Cu un  geamăt, Benedict se mişcă repede, 
îndepărtându-se de ea şi aruncându-se pe spate. 

—  Urcă-te pe mine să privesc corsetul ăsta 
înnebunitor. 

Althea îşi aşeză genunchii de o parte şi de alta a lui şi 
se ridică, apoi începu să se lase uşor în jos, până când el 
era cu totul în ea. O umplu în întregime. Era minunat. 
Althea clipi, aşteptând să se elibereze de ameninţarea 
lacrimilor. Aşteptă, absorbind senzațiile minunate pe care le 
trăia când erau uniţi. 

— Poţi să respiri cu chestia asta pe tine? întrebă el. 

— Nu prea bine. ` 

— Nu e posibil aşa ceva. In plus, cred că şi-a făcut 
treaba. Şi el şi gura ta. Nu cred c-am fost atât de tare în 
viața mea. 

Althea râse uşor, parțial pentru că Benedict părea atât 
de îmbufnat, parţial pentru că părea atât de satisfăcut şi 
încântat. 

Îi desfăcu corsetul, iar aerul îi inundă plămânii. Nu îşi 
dăduse seama cât de mult avea nevoie de asta. 

Benedict îl aruncă într-o parte a patului, apoi îşi umplu 
mâinile cu sânii ei. 

Althea gemu. 

— E atât de al naibii de bine. 


— Tocmai ai înjurat? 

Cu un zâmbet, se aplecă şi-l sărută. 

— Cred că sânii mei se duceau la culcare. Tu i-ai 
trezit. Senzaţia e minunată. 

Benedict îi puse mâinile pe spate, o tinu pe loc, se 
ridică puţin şi îi sărută sfârcul. Era şi mai bine. 

Dădu aceeaşi senzaţie şi celuilalt sân, apoi se lăsă din 
nou jos. _ 

— Tu deţii controlul, draga mea. Incalecă-mă. Repede, 
încet, greu, uşor. O să-ţi urmez exemplul. 

În acel moment, Althea nu crezu că era posibil să-l 
iubească mai mult decât o făcea. Se ridică pe toată 
lungimea lui, apoi alunecă din nou jos. Era diferit faţă de ce 
simţise până atunci. Îi plăcea. Îi plăcea mult. Apoi începu să 
se legene, creând presiune acolo unde avea nevoie. 

— lţi place, văd, spuse el. 

— De unde ştii? 

— Pentru că arăţi ca şi cum ai descoperit raiul. 

Aşa şi era. Cu el. Dar nu voia să se gândească la asta 
acum. Gândurile acelea erau pentru mai târziu. 

În timp ce mâinile i se întoarseră la sânii ei, Althea îl 
călări, înteţind ritmul, alunecând, legănându-se. Incepură 
să gâfâie, iar plăcerea începu să se intensifice. Insă apogeul 
o ocolea. 

— Nu pot... Dădu din cap. Cum putea să explice? Nu... 

El îşi puse mâinile pe şoldurile ei, ea alunecă, iar 
Benedict o ghidă cu mai multă forţă. Plăcerea se intensifică. 
Althea scânci. 

— De asta ai nevoie? întrebă el. 

— Da. Da. 

Cum mâinile lui erau ocupate, tânăra îşi folosi 
propriile mâini să-şi mângâie sânii, să-şi tachineze 
sfârcurile. Bucuria ei crescu, pe măsură ce privirea lui se 
întunecă şi maxilarul se încleştă. Toate terminaţiile ei 
nervoase începură să o gâdile şi cele mai sublime senzaţii o 
străbăteau. 

Când explodară, trebui să-şi muşte pumnul să-şi 
controleze ţipătul. Vibraţiile încă alergau prin ea când el îşi 


înfipse degetele în şoldurile ei, mormăi şi o pătrunse adânc 
pentru ultima oară. 

Althea se prăbuşi peste el. Nu era sigură că avea să 
se mai mişte vreodată. 


Bestia nu ştia de ce nu se gândise niciodată să o 
aducă în camera lui. Patul lui era mai mare, aveau mult loc. 
Althea se ghemui lângă el, cu un picior peste şoldul lui, în 
timp ce el o ţinea aproape. _ 

— Îmi place când preiei controlul, spuse el. Îmi place 
foarte mult. Cred că ar trebui să faci asta de fiecare dată. 

Capul ei se odihnea pe umărul lui. Althea se întoarse 
uşor şi îi sărută pielea. 

— Nu de fiecare dată, dar ocazional, pentru că-mi 
place şi când preiei tu controlul. 

Lui Benedict îi plăcuse tot ce se întâmplase după ce 
intrase în cameră, dar simţise ca şi cum era o disperare în 
ce făcea ea, ca şi cum totul trebuia să se întâmple pentru 
că nu avea să se mai întâmple niciodată. Ceea ce nu avea 
sens. 

— Ce ai făcut mai devreme... gura ta... membrul 
meu... Jewel te-a învăţat asta? 

Althea se ridică până când putea să-l privească. 

— Oarecum. Roşi. Dar nu chiar. M-am gândit la asta, 
m-am întrebat dacă asta fac oamenii, pentru că în ultimul 
timp mă tot întrebam cum ar fi să te gust. Aşa că în seara 
asta am întrebat-o despre asta. 

— Te-a învăţat ce să faci? 

Althea dădu din cap. 

— Nu chiar. Mi-a spus doar să fac orice mi-ar plăcea. 

Benedict îşi plimbă degetele prin părul ei. 

— Te-ai gândit că ti-ar plăcea să faci asta? 

— Şi chiar aşa a şi fost, spuse ea zâmbind. 

— Ce norocos sunt! Benedict îşi plimbă degetul peste 
obrazul ei. Pe viitor poţi să mă întrebi dacă e ceva ce vrei 
să încerci. Nu contează dacă alţi oameni fac asta. Contează 


dacă tu vrei s-o faci. 

Mutându-şi privirea, Althea îşi puse din nou capul pe 
umărul lui. 

— O să ţin minte. 

Dar Benedict rămase cu impresia că spusese ceva 
greşit. 

— Thea, e totul în regulă? 

— Bineînţeles că da. Totul a mers bine azi? 

Benedict voia să reuşească să scape de senzaţia că 
ceva era în neregulă. 

— Se pare că tatăl meu e un bărbat foarte puternic. 
Asta presupun că explică cum de bunicul meu a putut să 
facă tot răul pe care l-a făcut. De fiecare dată când intram 
într-o clădire, un birou, o cameră, toată lumea sărea în 
picioare să-i facă pe plac. A fost extraordinar. Eu, fraţii şi 
surorile mele suntem formidabili, dar asta era altceva. 

— E nobil. Nu e vorba doar de caracterul, 
temperamentul sau dispoziţia lui. Titlul lui are greutate. Cu 
cât acesta e mai respectat, cu atât el e mai respectat, chiar 
dacă nemeritat. Ca şi tatăl fratelui tău, lordul Elverton. 
Mereu mi s-a făcut pielea de găină pe lângă el, dar oamenii 
se aplecau în faţa lui ca şi cum era un sfânt. Acum că eşti 
lord, o să exerciţi mai multă putere decât înainte. 

— Mereu am ştiut că nobilii erau trataţi diferit. 
Presupun că nu am observat asta la Thornley sau 
Rosemont, pentru că mă tratau ca pe un egal. Deşi, să fiu 
sincer, nu i-am văzut niciodată în afara familiei. Tata nu a 
cerut ca oamenii să-l trateze diferit, pur şi simplu o fac. 

— O să te obişnuieşti. Într-un final, nici măcar nu o să 
mai observi că toată lumea îţi oferă un asemenea respect. 
Eu niciodată nu am observat, am luat totul ca pe un dat. 

Benedict nu ştia dacă avea să se obişnuiască 
vreodată cu plecăciunile şi reverenţele, cu servitorii care 
veneau să aprindă focul, cu cineva mereu aproape să-i ia 
haina, pălăria şi mănuşile. 

— Nu ştiu dacă o să mă simt vreodată confortabil cu 
toate astea. 

— O s-o faci. 


Ce ştia cu siguranţă era că totul avea să fie mai uşor 
cu ea alături. O mângâie pe braţ. 

— Vor să mă întorc în Scoţia cu ei. Pentru câteva 
săptămâni să-mi arate zona şi să mă prezinte celorlalţi 
membri ai celeilalte familii. Încă nu era obişnuit cu faptul că 
avea altă familie. Unchi, mătuşi şi verişori care abia 
aşteptau să-l cunoască. Trebuie să-mi spui unde şi când 
vrei a doua propunere, pentru că vreau să fim logodiţi 
oficial când vii cu mine. 

Althea se opri. Era ciudat cum Benedict putea detecta 
cele mai mici schimbări în ea, mai ales când ceva era în 
neregulă. 

— Thea? 

Se ridică de lângă el şi luă şi cearceaful cu ea, 
acoperindu-se. 

— Nu pot să mă mai căsătoresc cu tine acum. 

Benedict simţi cum inima i se loveşte dureros de 
coaste. 

— Cum adică acum nu mai poţi să te căsătoreşti cu 
mine? 

— Acum faci parte din aristocrație. 

— În care voiai să te întorci. O s-o faci cu mine. 

Ochii ei se umplură cu lacrimi şi dădu încet din cap. 

— Nu pot. Nu ar fi corect faţă de tine sau faţă de 
părinţii tăi. Benedict lovi tăblia patului. Durerea îl asigură că 
era treaz, că nu adormise şi nu era într-un coşmar. 

— Explică-mi cum ar fi nedrept faţă de mine să mă 
căsătoresc cu femeia pe care o iubesc mai mult decât 
viaţa. 

Althea îşi şterse lacrimile care-i curgeau şi clipi. Tuşi. 
Când îl privi din nou, nu mai era nicio urmă de lacrimi. 

— Oricum o să-ţi fie greu să fii acceptat pentru că 
oamenii te ştiu ca un Trewlove, nu un Campbell. Ben, sunt 
un risc. Nimeni nu te-ar privi cu ochi buni dacă te-ai 
căsători cu fata unui trădător. 

— Nu dau doi bani pe asta. Te iubesc, Thea. 

— Şi eu te iubesc. Tocmai ăsta e motivul pentru care 
nu pot să mă căsătoresc cu tine. 


Benedict se ridică din pat, îşi luă pantalonii de pe jos 
şi îi trase pe el. Nu putea să poarte conversaţia asta gol. Işi 
luă apoi cămaşa şi o aruncă spre ea. 

— Pune asta pe tine. 

Pentru că nu putea să poarte conversaţia asta nici cu 
ea goală sau în acel afurisit de corset. 

Se plimbă, încercând să-şi adune gândurile. Auzi patul 
scârţâind. Se întoarse şi o văzu pe marginea lui. Refuză să 
recunoască cât de adorabil arăta înotând în cămaşa lui. 

— Putem să facem relaţia să meargă. 

— Nu putem. Tu nu ştii cum e societatea, eu ştiu. 

— Nu o să las nişte aroganţi să hotărască cu cine mă 
căsătoresc. 

Althea se ridică şi cămaşa îi ajungea până la 
genunchi. 

— Cum rămâne cu copiii noştri? 

— Ce e cu ei? 

In afară de faptul că voia ca toți să semene cu ea. 

— Nu ai auzit ce a spus Chadbourne în noaptea când 
l-am învins? Copiii noştri ar fi suferit din cauza faptului că 
bunicul lor era un trădător. Oricât nu vreau să recunosc 
asta, avea dreptate. L-am urât pentru că mi-a întors 
spatele, dar l-aş fi urât şi mai mult dacă n-ar fi făcut-o, dacă 
am fi avut copii şi ar fi crescut batjocoriţi. Tu ştii cum e, ai 
trăit asta. Ştii cât de mult doare. Nu pot să fac asta copiilor 
mei. Copiilor noştri. 

Benedict închise ochii strâns. Cu o durere aproape 
insuportabilă, voia să aibă fiice blonde cu ochii albaştri şi fii 
cu ochii închişi la culoare şi părul negru. Voia să-i ridice pe 
umerii lui să pună steaua în vârful pomului de Crăciun. Voia 
ca ei să trăiască aventuri cu nepoţii şi nepoatele lui. Şi cine 
mai apărea. Voia să o vadă pe mama lui ţinând unul în 
braţe. Voia ca ei să audă poveştile pe care i le spusese tatăl 
lui în acea seară. Voia ca ei să stea în poala mamei lui 
puternice şi protectoare. 

Deschise ochii, îi susţinu privirea şi forţă cuvintele 
prin nodul din gât. 

— Atunci nu o să avem copii. 


— Ben, îmi frângi inima. 

— Aşa e corect. Tu o frângi pe a mea. 

Althea se întoarse cu spatele la el. O auzi respirând 
tremurat. Când se întoarse din nou cu faţa spre el, Benedict 
stătea în faţa doamnei arogante care apăruse în magazinul 
croitoresei şi o confruntase pe Lady Jocelyn. 

— Eşti lord. Prima ta sarcină e să oferi un moştenitor 
care să preia titlurile şi proprietăţile care vor deveni ale 
tale. Părinţii tăi o să aştepte asta de la tine. Coroana o să se 
aştepte la asta. Societatea o să se aştepte la asta. Eu o să 
mă aştept la asta. Nu ai opţiunea să nu ai copii. 

La naiba! Lui Benedict îi trecură prin minte câteva 
cuvinte alese pe care le învățase de la bărbaţii de pe 
docuri. 

— O să găsim o soluţie. 

— Am găsit-o deja, spuse ea, ca şi cum era o regina 
care dădea un decret. Nu o să mă căsătoresc cu tine. 

Lui Benedict i se păru că-şi auzi inima crăpând. Simţi 
asta. 

— Când ai luat decizia asta? 

— Aseară, când te-am privit dormind. 

Benedict arătă apoi spre cameră. 

— Şi toate astea? 

— Au fost de rămas-bun. 


Capitolul 28 


Bestia stătea lângă focul care ardea cu putere în 
căsuţa mamei sale. Aştepta ca fraţii şi surorile lui să se 
salute, să-şi îmbrăţişeze mama, să-şi pună ceva de băut şi 
să se aşeze la locurile lor preferate, timp în care el se 
gândea la ironia vieţii. 

Deoarece era Bestia din Whitechapel, de mult timp nu 
se considerase demn de iubirea unei femei, a unei soţii şi a 
copiilor. li fusese frică din cauza ruşinii pe care avea să o 


aducă asupra lor, pentru că nu ştia de unde provenea şi era 
jenat de imperfecţiunea sa. Cum niciodată nu se aşteptase 
să se căsătorească, niciodată nu îl deranjase faptul că avea 
un bordel. Ajuta astfel la îmbunătăţirea vieţii altora. Ştia că 
asta nu putea fi motiv de mândrie pentru soţia lui. Dar 
nimic din toate astea nu contase pentru că nu-şi imaginase 
să aibă o soţie alături. 

Apoi Thea intrase în viaţa lui, cu forţa unei furtuni 
care putea nimici totul în urma ei şi reuşise să distrugă 
toate motivele pentru care nu se crezuse demn de ea. O 
ceruse în căsătorie, ea acceptase. Niciodată nu trăise o 
asemenea satisfacţie, o asemenea bucurie. 

Acum era moştenitorul unui ducat. Obţinuse puterea 
să-şi îndeplinească visul. Căsătoria cu el avea să o întoarcă 
în societate, mai întâi drept contesă, apoi ca ducesă. Dar 
acum, Althea nu voia să se căsătorească cu el din cauza 
ruşinii pe care credea că i-o va aduce lui şi, cel mai 
important, copiilor lor. Pentru că prezenţa ei în viaţa lui le- 
ar îngreuna viaţa şi nu vor fi acceptaţi atât de uşor. 

Prostii. 

Cum putea să le ceară părinţilor lui să nu-l recunoască 
public ca fiul lor? Cum putea să le frângă inimile, când 
acestea fuseseră frânte deja o dată din cauza lui? Cum 
putea să dea la o parte moştenirea pe care erau mândri să 
i-o dea? Nici măcar nu era sigur că legea avea să-i permită 
asta. 

Se simţea ca pe un vas care înainta în larg. 
Neîndurător, nesigur, disperat să găsească un port sigur. 
Nu mai părea să ştie cine era. Drumul pe care se afla era 
plin de obstacole şi nu ştia cum să navigheze fără să se 
lovească de ele. 

Durerea din inima lui era aproape insuportabilă şi ştia 
că nu avea cum să-i împiedice pe ceilalţi să se lovească şi 
ei la fel ca el. 

Un zgomot scos de Mick îl readuse la realitate. Familia 
lui se adunase în jurul lui. Femeile stăteau pe fotolii, iar soţii 
lor erau aşezaţi lângă ele, pe braţele scaunelor. Cu excepţia 
mamei lui, care nu se recăsătorise niciodată. Işi devotase 


întreaga viaţă creşterii copiilor altora. 

Inima lui se încordă atât de tare, încât îi provocă o 
durere în piept. Îi iubea pe oamenii ăştia cu fiecare fibră a 
corpului său. Timp de treizeci şi trei de ani, până la Thea, 
fuseseră cea mai bună parte a vieţii ei. Se certaseră, se 
împinseseră, îl apăraseră. Îşi făcuseră confidente, îl 
protejaseră, stătuseră alături de el. Uneori îi îngreunaseră 
viaţa, mai ales Aiden, dar mereu se asiguraseră că nu-l 
dezamăgeau, că făceau acea călătorie împreună. Niciodată 
nu aveau să-l lase în urmă. 

Feţele membrilor familiei erau o combinaţie de 
anxietate şi zâmbete pe care încercau să le controleze. 
Toată ziua repetase ce avea să spună, dar acum, cuvintele 
se împrăştiaseră ca frunzele bătute de vânt. 

— Toţi ştim că o să te căsătoreşti cu Althea, spuse 
Aiden într-un final. Nu trebuie să ai emoţii să ne spui. 
Suntem de acord cu ea. 

Ce bine ar fi fost dac-ar fi fost asta. Bărbatul oftă şi 
dădu din cap. 

— De fapt, se pare că nu o să mă căsătoresc cu ea, 
dar nu de asta v-am rugat să veniţi. Am aflat de curând 
cine sunt. 

Toţi făcură ochii mari, iar Benedict se foi. Nu era 
corect. Ştia cine era. 

Era Bestia Trewlove, doar că trebuia să fie Benedict 
Campbell. Aprecie că nimeni nu spuse nimic, că nu îl 
bombardară cu întrebări, ci îi oferiră timp să îşi adune 
gândurile. 

— O să încerc să vă spun pe scurt. Părinţii mei sunt 
Ewan şi Mara Campbell, ducele şi ducesa de Glasford. Sunt 
unicul lor fiu, singurul copil. Moştenitorul ducatului. 

— La naiba! spuse Finn încet. Eşti nobil. Legitim. 

— Aşa se pare, da. 

— Cum ai aflat că sunt părinţii tăi? întrebă Gillie. 

Benedict simţi ca şi cum o abandona, ca şi cum o lăsa 
să fie singura care nu ştia nimic despre trecutul ei. 

— Sunt leit cu el, iar ducele cu mine... Bestia arătă 
spre partea dreaptă a capului. Se pare că e o trăsătură 


comună în familie. 

— Nu pari prea fericit, spuse mama lui încet. 

— Ca să fiu sincer, mi-a dat viaţa peste cap. E ca o 
furtună care a venit şi a schimbat linia țărmului. O parte e 
la fel, o parte a dispărut şi o parte e atât de diferită. Incă nu 
am procesat tot. Vor să te viziteze. Vor să mă duc cu ei în 
Scoţia pentru câteva săptămâni, până se întorc înapoi în 
Londra pentru sezon. 

— Eşti scoţian? întrebă Aiden. 

Dorise să fie metodic în poveste, oferindu-le toate 
detaliile importante, doar că omitea informaţii. 

— M-am născut în Pertshire. 

— De ce te-au dat? întrebă Fancy. 

Benedict renunţă să spună rezumatul poveştii şi le 
spuse tot ce îi împărtăşiseră ducele şi ducesa. 

— lisuse, bombăni Aiden când termină. 

— Ai grijă la limbaj, îl certă mama lui. 

— Îmi pare rău, mama, dar lisuse! Credeam că genul 
ăsta de intrigi se întâmplă numai în cărţi. 

— Aş vrea să fie aşa. 

— O să fii un duce minunat, spuse Gillie. 

— II ştiu pe Glasford, spuse Thorne. Nu bine, dar ne- 
am întâlnit. Din câte îmi amintesc, are şi alte titluri. 
Presupun că o să-ţi dea unul, drept curtoazie. 

— Contele de Tewksbury. 

— Deci acum trebuie să-ţi spunem milord? întrebă 
Aiden. 

— Doar dacă vrei să te lovesc. Nu vreau să se 
schimbe nimic aici. 

Dar chiar în timp ce spunea asta, ştia că totul avea să 
se schimbe. 

După-amiaza următoare, Bestia stătea la birou, în 
timp ce Jewel citea documentul pe care i-l dăduse. 

Mai devreme, îi dusese pe duce şi ducesă în vizită la 
mama lui. Camaraderia dintre ei fusese instantanee, poate 
pentru că-i copleşiseră mama cu recunoştinţă, iar femeia 
apreciase că fusese unul dintre băieţii ei. Doriseră să audă 
poveşti din copilăria lui, iar femeia le făcuse pe plac. 


Cum Benedict ştia deja toate poveştile, îşi luă rămas- 
bun pentru a se ocupa de nişte lucruri care trebuiau 
rezolvate înainte să plece a doua zi. In acea seară, mama, 
fraţii şi surorile lui aveau să ia cina în reşedinţa ducelui şi 
ducesei. 

Cu o privire confuză, Jewel dădu din cap. 

— Aici scrie că toată clădirea e a mea. De ce mi-o dai? 

— Mereu am avut de gând să fac asta. Acum e 
momentul. 

— Dar de ce? 

— E nevoie de un motiv? 

— M-ar face să mă simt mai bine să accept cadoul. 

— Pentru că te-ai ocupat de lucruri aici. Meriţi să-ţi 
îndeplineşti visul de a avea o pensiune. 

— Nu vreau o pensiune. Am ales asta doar pentru că 
suna respectabil. Vreau ca acest loc să fie pentru alte femei 
ce a fost şi pentru mine: o oază. Dar vor trebui să înţeleagă 
că dacă vor să stea aici, nu vor mai putea să-şi deschidă 
picioarele. Sunt atâtea femei care nu au de ales. Eu am 
avut. Am ales să fac asta. Am ales când să mă opresc. Dar 
a doua alegere, am avut-o pentru că tu mi-ai oferit un loc. 
Ridică documentul. Acum mi-ai dat altul. 

— Imi place ideea ta să nu ai o pensiune. O să-ţi trimit 
toate profiturile de la unul dintre vase să ai mijloace să te 
ocupi de asta. 

— Nu e nevoie. 

— Jewel, continui ce am început. O să fac tot ce pot să 
te ajut. 

— Dacă o să-i spunem Refugiul lui Sally Greene 
pentru Femei întinate? O să le aducem pe calea cea bună 
aici. 

Benedict îi zâmbi. 

— Îmi place ideea. 


După ce el şi Jewel îşi terminaseră treaba, Benedict se 
duse în cameră şi îşi puse puţinele haine pe care le avea în 


geanta pe care o cumpărase înainte să se întoarcă. Îşi puse 
şi peria şi lama de ras. Se uită în jur şi nu văzu nimic 
altceva de care să aibă nevoie. Cele mai preţioase obiecte, 
ceasul, portretul în miniatură cu Thea şi cutia cu chibrituri, 
le avea mereu cu el. Restul putea să rămână. Avea să-i fie 
dor de loc, de oameni. Un conte însă nu putea locui într-un 
fost bordel. 

Nu-şi imagina să locuiască cu părinţii lui, deşi 
reşedinţa lor era destul de mare cât să poată petrece zile 
întregi fără să-i vadă. Poate avea să-şi cumpere sau să-şi 
închirieze un loc. Nu se hotărâse încă. Nu ştia decât că nu 
mai putea locui între aceşti pereţi. 

O întrebase pe Jewel unde putea s-o găsească pe 
Thea, aşa că bătu hotărât la uşa dormitorului ei. 

Când Althea deschise, Benedict fu surprins să vadă 
umbre albastre sub ochii ei ca şi cum nu dormise deloc şi 
pleoapele umflate de plâns. Nu voia să răsune pe hol ce 
avea să-i spună: 

— Pot să intru? 

Fata se dădu la o parte. Benedict îşi puse geanta jos, 
apoi intră şi închise uşa în urma lui. Althea era la numai un 
metru distanţă, dar ar fi putut la fel de bine să fie în Franţa 
din cauza distanţei dintre ei. Îi întinse un pachet. 

— Restul salariului tău şi surplusul pentru că ai 
respectat termenul limită de trei luni. 

Când Althea deschise pachetul, găsi înăuntru o mie de 
lire suplimentară pentru că nu o învățase să fie ispită. 

— De ce mi-i dai acum? 

— Am vrut ca lucrurile să fie rezolvate între noi 
înainte să plec mâine spre Scoţia. O să ne întoarcem la 
începutul lui martie, înainte ca Parlamentul să îşi înceapă 
sesiunea. 

— O să mă mut. 

— Nu e nevoie. Nu o să mai locuiesc aici. 

— Unde o să stai? 

Benedict ura rigiditatea dintre ei de parcă nu fuseseră 
niciodată intimi sau nu ştia cât de minunat era să-i simtă 
muşchii pulsând în jurul membrului. 


— Dacă o să vrei vreodată o amantă... 

Cuvintele fură pronunţate la început pe un ton 
detaşat, dar apoi deveniră tăcute, mai mult ca sigur din 
cauza furiei care îl cuprinsese pe Benedict şi pe care nu o 
putea controla. Probabil i se citea în ochi. 

— Asta a fost noaptea trecută? O audiție? 

Fata albi. Benedict zâmbi. 

— Ştii că nu a fost. 

— Ştiu. Nu ai meritat asta. Dar nu vreau să fii amanta 
mea, te vreau ca soţie. 

— Ţi-am spus de ce nu pot să mă căsătoresc cu tine. 

— Crezi că-mi pasă câtuşi de puţin dacă cineva îmi 
întoarce spatele? Crezi că nu putem să ne învăţăm copiii 
cum să facă faţă nemernicilor din lume? Mi-am început 
viaţa fiind batjocorit, Thea. Nu e plăcut, poate să fie foarte 
dureros. Nici nu ştiu de câte ori m-am dus într-un colţ şi am 
plâns, după care mi-a fost ruşine că plângeam. Dar am 
supravieţuit şi am învăţat că nu vreau să fac pe nimeni să 
simtă disperarea pe care o simţisem eu. E ceva peste care 
poţi trece şi datorită acestui lucru sunt poate o persoană 
mai bună decât aş fi fost altfel. 

— Societatea nu seamănă cu străzile de pe 
Whitechapel sau din mahalale. Nu eşti lord de mult timp ca 
să înţelegi cât de diferită e. Cred că părerea ta despre 
lucrul ăsta o să se schimbe în timp. 

Ce simţea pentru ea, ce voia cu ea, nu avea să se 
schimbe, dar nu ştia cum s-o convingă de asta. 

Mai înţelegea şi că era foarte diferit să fii trădat şi 
batjocorit de cei pe care i-ai iubit la un moment dat şi care 
credeai că te iubesc. Cei care îl trataseră urât nu 
însemnaseră nimic pentru el, aşa că putuse să îi ignore. 
Althea nu putea spune acelaşi lucru. Oamenii la care ţinuse 
se purtaseră urât. 

— Cum credeam că o să ne căsătorim, nu mi-am luat 
precauţii să mă asigur că nu te las însărcinată. 

— Mi-am luat eu. 

Aceste cuvinte îl loviră cu putere în piept, deoarece 
ultima lui speranţă era ca Althea să îi poarte copilul. 


Fata roşi. 

— Am presupus că ai pus-o pe Jewel să mă înveţe 
cum să evit să rămân însărcinată cu un scop. 

Bărbatul încuviinţă. 

— Numai abstinenţa e sigură sută la sută. Dacă o să 
afli că eşti însărcinată, să-mi trimiţi vorbă. În pachet, ai 
adresa părinţilor mei din Londra şi din Scoţia. Mereu poţi să 
mă contactezi prin ei. 

— Ştiu că nu înţelegi că decizia mea e pentru binele 
tău, dar o să vină un moment când o să înţelegi. 

— Poate ai dreptate. Dar în momentul ăsta, pot să-ţi 
spun cu siguranţă că o să te iubesc mereu. 

Fata se întristă, iar Benedict nu suportă să o vadă aşa. 

— La revedere, Thea! 

Bărbatul ieşi din cameră, îşi luă geanta şi se îndreptă 
spre necunoscut. 


Capitolul 29 


Scoția 
Februarie 1874 


Bestia stătea la fereastra mare din salonul din faţă şi 
se uita cum plouă. 

Se afla la proprietatea scoțiană de mai bine de o lună. 
Îşi întâlnise mătuşile, unchii şi verişorii. Galopase pe 
dealurile verzi. Acri întregi cu dealuri. Atâta pământ! Într-o 
zi avea să fie al lui. Tatăl lui îl dusese la un lac la pescuit. 
Aveau o mulţime de lucruri de recuperat. Cât pentru toată 
copilăria lui. 

Se plimbase prin pădure şi văzuse un cerb. Se 
gândise la Robin şi cât de mult l-ar fi bucurat pe puşti să 
vadă aşa ceva. 

Slavă Domnului că nu se mai pierdea în această 
reşedinţă imensă care era mai degrabă castel decât conac. 
Lămpile şi lumânările luminau locul. La apusul soarelui, 


folosi un chibrit să aprindă lampa din dormitorul lui. Nu se 
temea de lipsa luminii, încerca să îndepărteze durerea 
absenței Theei şi-i era foarte greu să facă asta. În ciuda a 
tot ce obținuse, pierduse ce preţuise cel mai mult, iar când 
se gândea la viitor, îi părea mohorât. 

Mai ales după ce citise scrisoarea de la ea care 
ajunsese în acea dimineaţă. Fusese succintă. Nu era 
însărcinată. 

Benedict îşi scoase ceasul din buzunarul vestei, îl 
deschise şi se uită la portretul ei. Se întrebă dacă durerea 
din pieptul lui nu avea să se intensifice când îşi amintea de 
ea. Nu avea nevoie de portret să-şi amintească de ea. Nu 
era niciodată departe de gândurile lui. Tot ce vedea sau 
trăia voia să-i arate, să împărtăşească cu ea. Chiar şi 
ploaia. 

Voia părerile ei despre diferite lucruri. Verişorul lui, 
Angus, era un nemernic atât de mare pe cât credea Bestia? 
Arăta ridicol în kilt? Îl purtase o singură dată. Va avea 
nevoie de timp ca să se obişnuiască. 

l-ar fi plăcut să locuiască aici? S-ar fi căsătorit cu el 
dacă îi putea promitea că nu aveau să se întoarcă niciodată 
în Londra, aveau să evite societatea, nu vor avea nevoie de 
ea? Deşi chiar în timp ce gândea asta, ştia că Althea i-ar fi 
spus că copiii vor avea nevoie de Londra şi de societate 
pentru a fi acceptaţi. Nu se puteau ascunde. 

Cu un oftat, îşi închise ceasul şi îl puse la loc. 

— Pari să petreci mult timp verificând ceasul, spuse o 
voce blândă, iar Benedict închise ochii. 

Nu era prima oară când nu-şi dădea seama că mama 
lui îl privea, că fusese atât de prins în gândurile lui că nuo 
auzise venind. Servitoarea care se ocupa de nevoile ei, care 
o ajuta să se deplaseze, îi ungea des roţile de la cărucior, 
aşa că acesta scârţâia foarte rar. Benedict deschise ochii, o 
privi peste umăr şi îi aruncă un zâmbet. Era ciudat, dar 
după atât de puţin timp, simţea ca şi cum femeia mereu 
făcuse parte din viaţa lui. 

— Pare să plouă des în Scoţia. 

— Aşa e. Femeia se apropie. Povesteşte-mi despre 


ceas. 

— L-am furat... când aveam opt ani. 

Femeia nu păru nici surprinsă, nici oripilată. 

— Dar nu verifici ora. 

Deci poate nu întrebase de originea ceasului. Poate 
ştiuse asta şi se gândise că dacă o şoca, nu îl va mai 
întreba nimic. 

— Pot să-l văd? întrebă ea. 

Benedict îşi scoase ceasul din buzunar, îi deschise 
capacul şi i-l întinse în palmă. 

— E frumoasă, spuse mama lui. Cum o cheamă? 

— Thea. Althea, dar pentru mine, a fost mereu Thea. 

— O ştii de mult timp? 

Benedict se uită la portret, după care închise din nou 
capacul şi puse ceasul la locul lui. 

— Uneori, mi se pare că dintotdeauna. Alteori, nu 
destul de mult. 

— Nu ai pomenit niciodată de ea. 

— Mi-am declarat sentimentele pentru ea cu doar 
câteva zile înainte de vizita ducelui. 

Dintr-un motiv oarecare, îi era mai uşor să o 
considere pe ducesă mama lui, decât pe duce tatăl lui. 
Poate pentru că ştia ca la un moment dat va fi nevoit să îi 
ia locul. 

— E un om de rând? 

Benedict încuviinţă. 

— Dar s-a născut şi a fost crescută în aristocrație. 
Norocul i s-a schimbat când tatăl ei a fost găsit vinovat. 
Plănuia să o asasineze pe regină. 

— Tatăl ei a fost ducele de Wolfford? 

— ÎI cunoşti? 

— Tatăl tău a fost chemat în Londra când a fost scos 
la iveală planul. Este membru în Camera Lorzilor. 

— Încă încerc să mă obişnuiesc cu asta. Te duci în 
Londra în timpul sezonului? 

— De obicei, deşi nu mergem la multe baluri. Nu sunt 
foarte pricepută la vals. 

Erau momente când femeia îi frângea inima. Nu 


intenţionat, îi acceptase limitele, dar Benedict tot se simţea 
puţin responsabil pentru ele. Dacă nu s-ar fi născut, dacă 
ea n-ar fi fost nevoită să-l ascundă... 

— O să te căsătoreşti cu ea? 

Benedict îşi întoarse atenţia spre ploaie, amintindu-şi 
cum ploua când o dusese pe Thea la croitor. Se întrebă 
dacă fiecare aspect al vieţii lui avea să-i amintească de ea. 
Cum era posibil să fi avut un impact aşa mare într-un timp 
atât de scurt? 

— Crede că acţiunile tatălui ei o fac o soţie nepotrivită 
pentru un lord. 

— Tu ce crezi? : 

— Prostii. Se întoarse apoi spre ea. Imi cer scuze... 

— Benedict Campbell, să nu-i ceri niciodată scuze 
mamei tale pentru că eşti cine eşti. În plus, nu crezi că l-am 
auzit pe tatăl tău vorbind şi mai urât? 

Bărbatul îşi încrucişă mâinile la piept şi se rezemă de 
fereastră. 

— Presupun că aşa vorbesc bărbaţii. 

Femeia îi zâmbi... îi plăcea să o facă să zâmbească, 
dar aflase în scurt timp că nimeni nu o putea face să 
zâmbească aşa cum putea ducele. Toată faţa ei se lumina 
când bărbatul intra în cameră. 

— Povesteşte-mi despre ea. 

Benedict oftă. De unde să înceapă? 

— E puternică. Îmi aminteşti de ea, cu toată puterea 
de care ai dat dovadă de-a lungul anilor. Oamenii se tem de 
mine din cauza staturii mele. Teama poate fi utilă uneori. 
Dar ei nu i-a fost niciodată frică de mine. Niciodată, din 
prima clipă în care ni s-au intersectat drumurile, când mi-a 
zis să mă duc naibii. l-am făcut o propunere. Voiam să le 
înveţe pe nişte fete pe care încercam să le ajut să aibă o 
viaţă mai bună. l-am spus care erau condiţiile. A avut şi ea 
nişte condiţii ale ei. Am fost de acord, deşi ştiam că nu voi 
onora niciodată înţelegerea. Dar nu am vrut să se ducă 
altundeva. M-am convins că o fac de dragul fetelor, că ele 
vor avea de câştigat din cunoştinţele ei. Dar am făcut-o 
pentru mine, pentru că eram convins că voi avea de 


câştigat din prezenţa ei. 

— Şi aşa a şi fost. 

Bărbatul încuviinţă. 

— E deşteaptă, generoasă şi bună. la decizii în funcţie 
de ce crede că e mai bine pentru altcineva, nu pentru ea. 

O făcuse pentru fraţii ei, pentru ea. 

— Când râde, lumea mea se luminează. Când 
zâmbeşte, e mai colorată. 

— Ţi-e dor de ea. Eşti singur aici. 

Nu singur. Ba da, singur. Nu doar că Thea nu era 
acolo, dar nu-i avea nici pe fraţii, surorile şi mama lui. De 
câte ori simţise nevoia să vorbească cu unul dintre ei? Să 
bea ceva la Sirena şi Unicornul? Să cumpere o carte de la 
Fancy Book Emporium? 

— Sunt obişnuit cu zgomot şi mulţimi. Uneori, e aşa 
linişte aici. 

Mai ales noaptea, când stătea în pat, fără Thea în 
braţe, respiraţia ei fiind ca un cântec liniştitor. Nu putea 
dormi din cauza lipsei de zgomot. 

— Mie îmi place liniştea. Am petrecut ani întregi 
înconjurată de ţipete. 

— Dacă bunicul meu nu ar fi mort, l-aş fi omorât 
pentru rolul pe care l-a avut în ce ţi s-a întâmplat. 

— Dar nu pentru rolul lui în viaţa ta. Asta mă 
linişteşte. In seara în care am luat cina cu familia ta, mi-a 
plăcut foarte mult cât de relaxaţi eraţi unii în prezenţa 
celorlalţi. Nu pot să mi te imaginez fără ei. 

Nici el nu putea. Ce călătorie ciudată fusese viaţa lui! 

— Ştii că nu trebuie să locuieşti aici nici când vei 
deveni duce. Doar trebuie să te asiguri că moşia e îngrijită 
şi să-ţi îndeplineşti sarcinile. Eşti lord. Poţi să trăieşti unde 
vrei. Dar presupun că ai putea să faci asta oricum, având în 
vedere succesul de care te-ai bucurat. Îl studie. Îţi doreşti 
să nu te fi găsit? 

Fără nicio ezitare, Benedict îngenunche în faţa ei şi o 
luă de mână. 

— Nu, bineînţeles că nu. Doar că am nevoie de timp 
să mă obişnuiesc cu schimbarea. 


Cu mâna care nu era într-a lui, femeia îşi plimbă 
degetele prin părul lui. 

— Sper că realizezi cât de mult te iubim. 

Benedict îi ridică mâna la buze şi i-o sărută. 

— Te iubesc. 

— Când o să ne întoarcem în Londra, o să organizăm 
un bal să ne asigurăm că locul tău în elită e înţeles şi 
acceptat. Ar trebui să-ţi inviţi iubita. 


Londra 
Martie 1874 


Februarie era cea mai scurtă lună a anului, dar fusese 
cea mai lungă din viaţa Altheei. Era bucuroasă că martie 
venise în sfârşit. Nu că ar fi schimbat ceva. Nu avea să i-l 
aducă pe Benedict înapoi. 

Îi era dor de el cu o durere fizică atât de apăsătoare 
că uneori se întreba dacă inima i se oprise chiar şi numai 
pentru o secundă sau două. Asta ar fi fost mai bine decât să 
se spulbere. Îl rănise când îl refuzase să se căsătorească cu 
el. Înţelegea asta, dar mai ştia şi că Benedict nu înţelegea 
clar cum funcționau lucrurile în aristocrație. Reputația nu 
începea şi nu se termina cu o persoană. Avea tentacule 
care se înfăşurau în jurul celor mai apropiate persoane, 
legându-te de greşelile lor, legându-i de tine. 

Când Althea se aşeză la ceea ce fusese odată biroul 
lui, în camera care fusese odată a lui, pregătind lecţiile pe 
care avea să le predea primului grup de femei care sosise, 
se întrebă dacă va veni un moment când lucrurile aveau să 
nu-i mai amintească de el. Când stătea noaptea în pat, 
purtând cămaşa lui, cea care avea parfum de lemn de 
santal şi scorţişoară, se gândea la el. Când mergea la 
cumpărături şi vedea un bărbat cu un ceas în buzunar, se 
gândea la Benedict. Când era frig, se gândea la el. Când 
ploua, când nu ploua, se gândea la el. 

Când stătea în bibliotecă seara, amintirile orelor 
petrecute cu el o torturau. Paharul cu sherry nu o mai 


aştepta. Renunţase la ceea ce iubea pentru ca lui să-i fie 
mai uşor să se adapteze la viaţa printre aristocrați. 
Benedict nu înţelegea acum, dar în timp, avea s-o facă. 
Avea să sufere. Aşa se purtau cei printre care trăise şi ea 
cândva. Nu erau atât de toleranţi. 

Trase de lanţul de la gât şi scoase medalionul ascuns 
în corsaj, îl deschise şi se uită la portretul lui Benedict. 
Făcea asta de cel puţin şase ori pe oră. Cât de dor îi era de 
el. Erau momente când abia putea să se mişte de dor. 

Când Jewel intră, Althea abia se mişcă. Niciodată nu 
închidea uşa. Jewel oricum nu bătea. Aceasta se ocupa de 
registre, iar Althea de educaţia celor care veneau acolo, 
pregătindu-le pentru o altfel de viaţă. 

— Ai un vizitator în salon, spuse Jewel. 

Un salon unde nu mai era niciun sân, niciun membru, 
niciun fund. _ 

În afară de fraţii ei, nimeni nu ştia că era acolo. În 
afară de o singură persoană, iar fata simţi o mie de fluturi 
în stomac. 

— El e? 

Asta era tot ce îi trebuia. Jewel fusese destul de 
directă într-o noapte, când îi spusese că fusese fraieră să îl 
respingă. 

— Într-un fel. 

Ce însemna asta? 

Se ridică şi îşi prinse şuviţele rebele. Rochia ei era un 
mov care îi mai dădea culoare, după ce în ultimul timp 
fusese mult prea palidă, din cauza lipsei de somn. Noaptea 
se uita la tavan şi retrăia fiecare atingere, sărut şi 
mângâiere. 

leşi din birou şi cobori scările, forţându-se să nu intre 
în grabă în salon, pentru ca el să-şi dea seama că îi fusese 
teribil de dor de el, că era recunoscătoare că venise, să-l 
mai vadă o dată. Aceea fusese dorinţa pe care şi-o pusese 
la prima stea din acea noapte. Pe hol, se opri, inspiră adânc 
de două ori şi se îndreptă, îşi ridică capul, după care intră 
cât de grațios putea. 

Când îl văzu, rămase fără aer. Trebui să rămână 


nemişcată să îl absoarbă cu totul, să observe toate 
schimbările subtile, iar cuvintele lui Jewel aveau logică 
acum. Într-un fel. 

Hainele lui mereu fuseseră bine croite, dar pantalonii 
negri, cămaşa gri, vesta gri-închis, lavaliera neagră şi 
jacheta neagră erau şi mai bine lucrate. Arăta ca şi cum 
fusese topit şi turnat în haine. Părul lui, în continuare lung, 
fusese aranjat în aşa fel încât îi încadra faţa. Într-o mână, 
Benedict ţinea un baston pentru mers şi pălărie. Dar nu era 
vorba numai de modificările exterioare. 

Bărbatul mereu emanase încredere, putere şi forţă, 
dar acum acestea păreau mai intense. Îşi aminti că Danny 
spusese că familia Trewlove era regală. Acum Benedict lăsa 
să se vadă că avea sânge regal. Oriunde apărea, chiar şi în 
aristocrație, oamenii aveau să-i simtă prezenţa când intra 
în cameră. Femeile îl vor dori şi bărbaţii îl vor invidia. 
Niciodată nu arătase mai bine... sau mai singur. 

— Cum a fost în Scoţia? reuşi ea să întrebe în sfârşit. 

— Nu mă aşteptam să fie atât de frumos. 

Althea nu-şi putu opri un zâmbet când auzi o nuanţă 
vagă de accent. 

— Dar mi-e greu să înţeleg jumătate din ce spun. Nu 
ştiu câteva cuvinte, iar majoritatea scoţienilor au un accent 
foarte puternic. 

— Inţeleg ce spui, dar o să te obişnuieşti în timp, o să 
vorbeşti ca şi cum ai crescut acolo. 

— Mă îndoiesc. 

Althea nu mai auzi nici urmă de accent acum. 

— Cum ai mai fost? 

Groaznic, oribil. 

— Am fost ocupată. Acum avem mai multe fete care 
locuiesc aici. 

— Asta nu-mi spune nimic despre cum ai fost. 

Althea vru să-şi mute privirea de la el. Se temu că 
reuşea să vadă până în adâncul ei, dar nu voia să piardă 
nicio secundă din a-l privi, pentru că era posibil să nu-l mai 
vadă niciodată. Era o greşeală să spună asta, dar chiar şi 
aşa, tot spuse: 


— Mi-e dor de tine. Mai mult decât credeam că e 
posibil să duci dorul cuiva. 

Benedict o studie. Spune ceva, spune ceva, spune 
ceva! 

— Ai avut dreptate în privinţa aristocrației. Nu e ca în 
mahala. Mi-ai spus de servitori care aprindeau focul. Nu 
ştiam că erau chemaţi şi să-l aţâţe. Sunt doi duci, unul mai 
important decât altul. Ai face bine să îi aşezi la locul potrivit 
la masă. Dădu din cap. Cât de curând voi fi nevoit să îmi 
găsesc o soţie care a crescut în aristocrație şi cunoaşte 
toate detaliile pentru a mă ajuta să mă descurc în 
societate. 

Convinsă că avea să o ceară din nou, Althea începu să 
îşi treacă în revistă argumentele pentru care nu se putea 
căsători cu el, dar toate păreau inutile, având în vedere cât 
de dor îi fusese de el. 

— Tata m-a asigurat că nu o să am nicio problemă să 
găsesc o domnişoară care să se căsătorească cu mine. 

Inima fetei începu să bată cu putere când realiză că o 
altă femeie avea să fie ţinta propunerii lui. Mai bine. Cu 
foarte mult efort, reuşi să spună. 

— Sunt sigură de asta. 

Benedict îi susţinu privirea cu atâta intensitate că 
fetei i se păru imposibil ca ei doi să se separe vreodată. 

— Thea, dacă ar fi avut încă un fiu, aş fi găsit un mod 
de a da mai departe obligaţia care mi-a fost dată. Dar când 
mă gândesc la toate lucrurile prin care au trecut, mai ales 
mama, când văd cât de mult mă iubesc chiar dacă nu am 
făcut parte din viaţa lor în toţi aceşti ani, mândria şi bucuria 
lor, nu pot să nu fiu cel care sperau să fiu. 

Bineînţeles că avea să fie un fiu nobil care îi va face 
mândri, pentru că aşa era el. Era unul din motivele pentru 
care îl iubea. 

— Ştiu. 

— Săptămâna viitoare vor organiza un bal pentru a 
mă face cunoscut. Benedict îşi băgă mâna în jachetă, se 
duse spre ea şi îi întinse scrisoarea. 

— Aş vrea să participi. 


— Participarea mea o să distrugă momentul pentru ei, 
pentru tine. 

— Cred că te înşeli. Aşeză invitaţia pe canapea. O las 
aici, în caz că te răzgândeşti. 

— Nu o s-o fac. Te rog să nu speri. O să fii dezamăgit. 

— Prefer să risc asta decât să nu risc deloc. 

Cu asta, contele de Tewksbury ieşi din cameră, 
lăsând-o să-şi dorească să o fi sărutat înainte să plece. 


* 


— Ai un vizitator în salon. 

Althea tresări când auzi vocea lui Jewel. Citise 
invitaţia pe care Benedict o lăsase în urmă cu cinci zile. Nu 
era prima oară când făcea asta şi probabil nu avea să fie 
ultima. De fiecare dată când o făcea, îşi imagina cum 
Benedict o lua în braţe şi o ducea pe ringul de dans. Era un 
vis minunat, unul pe care-l avea şi când dormea. Doar că 
atunci, când încercuiau camera, pe măsură ce înaintau, 
oamenii le întorceau spatele. Se trezea transpirată. Inima îi 
bătea cu putere şi vinovăția o copleşea pentru că îi adusese 
atâta ruşine. 

— El e? 

Venise să o întrebe din nou. 

— E o femeie. Spune că e ducesa de Glasford. 

Mama lui. De ce venise aici? Sări în picioare şi îşi 
aranja părul. 

— Arăt bine? Dădu din cap înainte ca Jewel să poată 
răspunde. Nu contează. De ce-i păsa de părerea ducesei? 

Cobori scările şi intră în salon, apoi se opri când o 
văzu pe femeia din scaunul cu rotile. Trebuia să-i fi spus lui 
Jewel să-i dea mai multe informaţii, să nu fie luată prin 
surprindere. La naiba, trebuia să vorbească cu Benedict. De 
ce nu-i spusese de situaţia mamei lui? Făcu o reverență. 

— Excelenţă. 

— Domnişoara Stanwick? 

— Da. 

Femeia îi făcu semn bărbatului care stătea lângă ea. 


— John, te rog să aştepţi pe hol până sunt gata de 
plecare. 

— Da, Excelenţă. 

Bărbatul ieşi. Era mai mult ca sigur un servitor care se 
ocupa de nevoile ei. 

— Mă duc să le spun să facă nişte ceai, spuse Althea. 

Ar fi trebuit să se gândească să-i spună lui Jewel să 
aducă. 

— Nu e cazul, nu o să stau prea mult. Femeia avea un 
anumit calm, o blândeţe, care păreau prea bune pentru 
lumea asta. Îşi înclină capul spre canapea. Te rog, ia loc. 

Când o ducesă îţi cerea ceva, asta făceai, chiar dacă 
nu voiai. Althea se aşeză. 

— Cu ce pot să vă ajut, Excelenţă? 

— Ai putea să vii la balul nostru mâine-seară. 

Althea simţi cum stomacul i se întoarce pe dos. 

— Nu ştiu exact cât de multe ştiţi despre relaţia mea 
cu Benedict... 

— O, bănuiesc că ştiu aproape tot, domnişoară 
Stanwick. Fiul nostru a vorbit cu foarte multă afecţiune 
despre tine când eram în Scoţia. 

— Atunci ştiţi că tatăl meu e un trădător. 

Se aşteptase ca femeia să nu ştie şi să fie şocată. 

— Da, ştiu. Din câte am înţeles, a fost implicat într-un 
plan de a o ucide pe regină. 

Degetele fetei amorţiră. 

— Ca urmare, ştiţi că nu sunt bine-venită în societate. 
Dacă o să vin la bal, o să fie destul de ciudat nu numai 
pentru mine, dar şi pentru dumneavoastră şi, cel mai 
important, pentru Benedict. Oamenii îmi vor întoarce 
spatele. Vor şopti lucruri urâte despre mine, despre tata, 
despre Benedict. Se vor întreba de ce aţi invitat-o pe fiica 
unui bărbat care a fost spânzurat pentru trădare, un bărbat 
ai cărui copii şi-au pierdut dreptul cu care s-au născut. 
Statutul dumneavoastră e posibil să aibă de suferit. Nu o 
să-l ajute deloc pe Benedict să-şi găsească o soţie, una care 
ar putea să stea mândră alături de el şi care să-l iubească. 
Am încercat să-i explic toate astea, să-l fac să înţeleagă, 


dar nu face parte din aristocrație de suficient timp să ştie 
cum merg lucrurile. Pur şi simplu nu înţelege. 

— Dar tu înţelegi. Înţelegi perfect. De ce să nu ai 
curajul să-i arăţi? Abia atunci o să înţeleagă cu adevărat că 
trebuie făcute sacrificii. 

Corpul, mintea şi sufletul ei se răzvrătiră împotriva 
ideii. Prin ce umilinţă va trece. Ce ruşine! Fusese la un pas 
de moarte. Ultimele luni o întăriseră, dar oare destul pentru 
a putea suporta noi lovituri? 

Ducesa o luă pe Althea de mâini. 

— Dacă îl iubeşti cu adevărat pe fiul meu, trebuie să 
participi la bal. Trebuie să-l forţezi să vadă repercusiunile 
prezenţei tale. Altfel, mă tem că nu o să caute niciodată 
altă femeie, nu o să cunoască niciodată fericirea. Il iubesc 
prea mult să nu fac ce e mai bine pentru el. Sunt în scaunul 
ăsta cu rotile din cauza iubirii pentru el şi tatăl lui, dar, cu 
toate astea, nu regret nimic. Ştiind prin ce am trecut, aş 
face-o din nou, într-o fracțiune de secundă. Cât de mult îl 
iubeşti pe fiul meu, domnişoară Stanwick? Ce ai fi dispusă 
să suporţi pentru fericirea lui? 


Capitolul 30 


În timp ce trăsura pe care ducesa o trimisese după ea 
înainta pe străzi, Althea încerca să-şi controleze emoţiile şi 
să se calmeze. Aproape îi spusese birjarului să se întoarcă 
la reşedinţa ducelui fără ea, dar într-un final, se urcă. 

Se gândise să se îmbrace în rochia verde, dar într-un 
final, o alese pe cea roşie. Ca să se asigure că Benedict 
înţelegea complet ramificaţiile prezenţei ei, trebuia să fie 
cât mai vizibilă. Într-un buzunar mic, îşi pusese cutia cu 
chibrituri pe care i-o dăduse Benedict pentru că ştia că pe 
drumul înapoi spre casă - la scurt timp după ce va fi ajuns - 
va avea nevoie să i se aducă aminte că exista lumină chiar 
şi în întuneric. 

Hester îi aranjase părul într-o coafură elaborată, 


folosind pieptenii cu perle pe care Althea îi cumpărase în 
acea după-amiază. Datorită generozităţii lui Benedict, 
putea să se răsfeţe din când în când. Îşi cumpărase şi un 
şirag de perle şi cercei cu perle. Dacă avea să înfrunte 
fantomele trecutului, avea s-o facă cu toată demnitatea şi 
aplombul de care putea da dovadă. Nu avea de gând să Îi 
lase să vadă cât de mult îi îngreunaseră viaţa. 

Îşi amânase în mod deliberat sosirea cu o oră, să se 
asigură că sala de bal era cât mai plină, deşi asta însemna 
o umilinţă şi mai mare. 

Dar eventuala lui fericire era cea mai importantă şi 
Benedict nu putea fi fericit dacă nu se căsătorea. Althea nu 
voia să se gândească la cât de adâncă avea să fie rana pe 
care i-ar deschide-o un anunţ despre căsătoria lui. Va 
supravieţui. 

Trăsura încetini, intră pe alee şi aproape se opri în 
timp ce alte vehicule se îndreptau spre partea din faţă a 
conacului imens. Slavă Domnului că nimeni nu zăbovea, ar 
fi putut intra fără să fie observată. 

Văzu un bărbat care aştepta un pic mai în spate. Avea 
braţele încrucişate pe piept şi nu saluta pe nimeni. 

Trăsura se opri într-un final. Un servitor se apropie, 
deschise uşa şi o ajută să coboare. Picioarele ei abia 
atinseră pavajul, că Aiden Trewlove se arătă în faţa ei, 
părăsind locul pe care părea că-l păzeşte. li întinse mâna. 

— Bestia nu era sigur că o să apari. M-a rugat să te 
conduc dacă vii. 

Althea îşi puse mâna într-a lui. 

— Mă aşteptai, deşi nu erai sigur că o să vin? 

Îşi aşeză mâna pe braţul lui îndoit, iar bărbatul o 
conduse spre intrare. 

— Nu a vrut să intri singură şi e ocupat să fie 
prezentat tuturor filfizonilor. Sunt sigur c-ar fi preferat să fie 
aici. Până în seara asta, nu a fost niciodată la un astfel de 
eveniment. 

Althea nu-şi amintea să-l fi văzut la un bal, dar se 
gândea că poate pur şi simplu îl trecuse cu vederea, deşi 
era imposibil să facă aşa ceva. 


— Nu a fost niciodată la un bal? 

— Nu. Le-a evitat ca ciuma. Nu a fost la baluri, cine, 
evenimente elegante. 

Un conte şi o contesă pe care îi ştia urmau să intre pe 
uşă. Era evident că femeia o văzuse. Făcu ochii mari, iar 
femeia se strâmbă ca şi cum simţise un miros urât şi grăbi 
pasul. 

Incidentul nu o afectă prea mult. În momentul acela 
era mai preocupată de cum îl tratau oamenii pe Benedict. 
Un bal, mai ales unul la care părea să participe toată elita 
Londrei, putea fi copleşitor chiar şi în cele mai bune 
perioade. Se pregătise din timp pentru primul ei bal şi toti 
se păruse covârşitor. Se străduise să găsească oameni pe 
care-i cunoştea şi să se simtă confortabil cu cei pe care 
încă nu îi întâlnise. Aproape toţi cei care participau, cu 
excepţia familiei lui, aveau să fie străini pentru Benedict. 

Fratele lui, o persoană de care Benedict avea nevoie 
în acea sală, era acolo cu ea. 

Deşi seara era răcoroasă, nu îşi luase un şal, aşa că 
nu avea ce să-i lase servitorului care aştepta când intrară în 
hol. 

Un alt servitor îi direcţiona pe oameni spre sala de 
bal. 

Dar Aiden nu merse după ceilalţi, ci se îndreptă spre 
scări. Lângă ele, erau ceilalţi fraţi şi surori Trewlove, soțiile, 
respectiv soţii lor. Benedict era singur înăuntru şi-i înfrunta 
pe toţi acei oameni pentru prima oară. Asta o oripilă. Gillie 
îi zâmbi. 

— Ai venit. 

— De ce nu sunteţi toţi înăuntru? 

— Pentru că Bestia ne-a rugat să te aşteptăm aici. 

Ce bărbat idiot! Chiar nu înţelegea cum era în 
aristocrație, cât de greu era dacă nu cunoştea pe nimeni. 
Cu toate că părinţii lui aveau să fie cu el, oamenii de care 
avea nevoie cu adevărat o aşteptau pe ea. 

— Mergem? întrebă Mick. 

— Da, repede. Trebuia să-i ducă în sala de bal, să fie 
acolo pentru Benedict. 


Selena se apropie, iar Aiden îi dădu drumul Altheei 
pentru a-şi trage soţia mai aproape. 

— la-o înainte, îi spuse Aiden. Să nu uiţi că suntem 
aici dacă ai nevoie de noi. 

Doar că Althea nu avea nevoie ca ei să o 
supravegheze, ci să stea alături de Benedict. Voia ca ei să 
ştie că nu era singur. 


Deşi fraţii şi surorile lui participaseră la baluri, chiar 
găzduiseră câteva, Bestia reuşise să le evite. Niciodată nu 
simţise că locul lui era acolo. Moştenirea lui spunea că era, 
dar cu toate astea, nu se simţea la locul lui, ca o buruiană 
într-o grădină cu flori. Se tot aştepta să apară cineva, să-l ia 
de acolo şi să-l trimită la plimbare. 

Stătea lângă părinţii lui, întâmpinând oaspeţii care 
erau anunţaţi şi coborau scările. Fancy trecuse prin ceva 
similar anul anterior, când îşi făcuse debutul în societate şi 
îl sfătuise să nu ţină socoteala prezentărilor pentru că asta 
avea să facă noaptea să pară mai lungă. 

Ce făcea noaptea mai lungă era modul în care toate 
domnişoarele se uitau la el ca şi cum era un desert 
proaspăt descoperit pe care abia aşteptau să-l încerce. 
Întâlni tinere drăguţe, comune, scunde, înalte. Unele 
păreau mai curajoase decât altele. Unele mai timide. Era 
convins că multe dintre ele erau minunate. 

Dar niciuna nu-i atrăsese atenţia, aşa cum o făcuse 
Thea când o văzuse pentru prima oară. 

Îşi promisese că nu avea să se gândească la ea în 
acea seară, îşi păstrase promisiunea două minute întregi. 
Nu ştia cât mai putea trăi cu speranţa că Althea va apărea 
şi că prezenţa ei avea să facă seara mai suportabilă. 

Trecuse doar o oră, iar sala era plină cu persoane 
elegante şi arogante. Se părea că ducele şi ducesa se 
numărau printre preferaţii elitei, lucru pe care îl înţelegea 
pe deplin. Chiar dacă nu ar fi fost părinţii lui, i-ar fi plăcut. 
Erau buni, generoşi şi atenţi. La un moment dat se 


întrebase cât de diferit ar fi fost dacă ar fi fost crescut de ei, 
dar era inutil să speculeze. Nu-şi putea imagina o viaţă mai 
bună decât cea pe care o avusese, în ciuda tuturor 
obstacolelor. Viaţa lui ar fi fost fără fraţii, surorile şi mama 
lui. Nu ar fi vrut asta. 

— Domnişoara Althea Stanwick! 

Vocea puternică a majordomului răsună. Fu de parcă 
se auziseră o mie de clopoței de Crăciun. 

Venise! Inima lui crescu, totul din el învie, deşi era 
sigur că prezenţa ei nu avea să schimbe nimic, că ea nu se 
va căsători cu el şi că aceea va fi ultima seară în care o mai 
vedea. 

Fata stătea în capul scărilor, în rochia aceea roşie 
care o flata când nu avea nevoie de asta. Începu să 
coboare cu eleganţă, în timp ce fraţii lui, surorile şi 
partenerii lor formau un rând în spatele ei. Niciodată nu o 
iubise mai mult. Voia să o ducă în dormitor şi să-i dea jos 
rochia. Voia să sărute fiecare bucăţică din ea, să facă 
dragoste cu ea până la răsărit. Poate atunci o va uita. Mai 
dă-mi o noapte, Thea. O să facem să dureze. 

Doar că nu voia doar o noapte în plus. Nu voia să o 
uite. 

Se întoarse spre părinţii lui. 

— Vă iubesc pe amândoi, dar asta nu e lumea mea. 

Ea era lumea lui. 

Tatăl lui doar îi făcu un semn stoic, scurt, cu capul. În 
acea mişcare, Bestia se văzu copil, când stătea ferm şi 
puternic după ce fusese tachinat sau ridiculizat pentru 
lucruri care nu erau din vina lui: statutul de bastard, 
înălţimea lui, constituţia şi imperfecţiunile. 

Mama lui îl strânse de mână, o lipi de buze şi îl privi 
cu ochi luminoşi şi plini de iubire, o iubire puternică, destul 
de puternică să-şi lase copilul, produs al inimii ei, în grija 
altcuiva. Ar fi făcut-o din nou, ar fi purtat acea povară fără 
remuşcări sau durere, deoarece pentru ea nimic nu era mai 
important decât să-l protejeze şi să-l ştie în siguranţă. 

Inţelese că deşi nu moştenise trăsăturile ei, îi 
moştenise inima. 


Deşi îi spuseseră că era fiul lor şi îi crezuse pe cuvânt, 
abia în acel moment simţi cu adevărat că era băiatul lor. 

Ce îi spusese femeia în acea după-amiază ploioasă 
când se simţea trist şi singur pentru că-i era dor de Althea? 
Nu-i cere niciodată scuze mamei tale pentru cine eşti. 

Cine era? În sfârşit ştia. Era un bărbat care avea să 
găsească un mod de a onora iubirea lor şi dreptul lui din 
naştere, dar avea s-o facă respectând regulile inimii lui, nu 
ale societăţii. 

Observă că dansatorii se opriseră, iar oamenii 
murmurară. Îl observă pe Chadbourne îndreptându-se spre 
scări. Recunoscu un bărbat care voia să se răzbune, un 
bărbat căruia nu-i plăcuse să fie bătut la un joc de cărţi. 
Bestia nu se uitase la lista cu invitaţi. L-ar fi şters pe 
Chadbourne cu totul de pe listă. 

— Vă rog să mă scuzaţi, le spuse părinţilor lui. 

Paşii lui mari îl aduseră în scurt timp lângă 
Chadbourne. 

— Dacă o să-i întorci spatele, o să ţi-l rup în două. 

Nu încercă să-şi calmeze temperamentul. 

— Nu poţi s-o laşi să coboare complet aceste scări. Nu 
poţi s-o primeşti. 

— Ba pot şi asta o să şi fac. Ce nu pot să fac e să-ți 
permit să mai stai aici încă un minut. Aşa că ori pleci de 
aici, ori o să-mi facă mare plăcere să te car eu afară. 

Contele rânji. 

— Nu ai crescut în societate. Nu înţelegi regulile. 

— Slavă Domnului! 

— Când alţi lorzi şi doamne, duci, ducese, conți, 
viconţi îi vor întoarce spatele... 

Nu-l lăsă să termine ce semăna cu o aiureală ce avea 
să se încheie cu o întrebare enervantă. 

— Nu o să tolerez să se poarte cineva urât cu ea. 

Oamenii se apropiară şi Benedict se întrebă dacă 
făcură asta cu acelaşi scop ca şi Chadbourne. Dacă aşa era, 
atunci avea să târască multe persoane afară. Avea trei fraţi 
şi doi cumnaţi să-l ajute. Conştient de murmurul din sală, 
avea impresia că vorbele lui erau repetate şi repetate, cât 


să ajungă în cele mai îndepărtate colţuri ale salonului. 

— Pleacă! Acum, îi spuse lui Chadbourne. Şi dacă îi 
spui un singur cuvânt care să o facă să simtă că nu e bine- 
venită, o să simţi greutatea pumnului meu atât de repede 
că-ţi jur că vei zbura. 

Privirea bărbatului n-ar fi speriat nici măcar un copil. 
Se întoarse. 

— Jocelyn, plecăm. 

— Dar e un bal. Vreau să dansez. Nu o să trimiţi 
trăsura după mine? 

Bărbatul păru descurajat, dar într-un final, începu să 
urce scările. Bestia îl privi până când trecu de Thea, care 
cobora. Din câte văzuse, contele nu-i spuse nimic. Un 
bărbat istet. 

Se uită la Lady Jocelyn, iar aceasta ridică mâinile. 

— Nu o să-i întorc spatele. 

Apoi începu să înainteze în sala de bal cât mai 
departe ca şi cum se temea că, dacă se întorcea, bărbatul 
avea să se simtă ofensat. 

Benedict se pregăti să urce scările, dar când se 
întoarse, îngheţă. Althea era deja acolo, în faţa lui, atât de 
aproape că-i simţea parfumul de gardenie. Având în vedere 
că fraţii şi surorile lui rămăseseră cu mult în spate, probabil 
se grăbise. 

Nu ştiu ce să-i spună. „Ai venit” părea banal, în 
comparaţie cu toate emoţiile profunde care-l bombardau. 
„Eşti frumoasă. Mă bucur atât de mult că eşti aici. Mi-a fost 
dor de tine.” Toate astea îi exprimau sentimentele, dar tot 
nu era de ajuns. 

— Aici. Acum. 

Cuvintele ei veniră rapid, dar clar. 

li studie fiecare linie şi curbă a feţei, în căutarea unui 
indiciu că ceea ce sugera era ce spera el cu disperare, că îi 
spunea ce o instruise să facă în noaptea în care stătuseră 
întinşi în pat şi îşi deschiseră sufletele, recunoscând 
dragostea pe care şi-o purtau, în ochii ei se citeau speranţă 
şi îndoială. Dacă interpreta greşit ce încerca ea să-i 
comunice, avea să pară un fraier, din cauza tuturor lorzilor 


şi a doamnelor din sala de bal. Greşeala lui avea să fie 
descrisă în detaliu şi folosită să umple coloane întregi în 
ziarele de scandal. 

Apoi îşi dădu seama că avea să fie o greşeală numai 
dacă lăsa momentul să treacă fără să profite de şansa din 
faţa lui. 

Niciodată nu fusese o greşeală să o sărute, să îi 
atingă sânii într-o trăsură. Nu fusese o greşeală să facă 
dragoste cu ea. 

Încet, se lăsă într-un genunchi. 

— Ţi-am spus că atunci când eram în Scoţia, am auzit 
multe cuvinte pe care nu le ştiam. Dar a existat o frază care 
m-a făcut să mă gândesc la tine. Mo chridhe. Inima mea. Tu 
eşti inima mea, Thea. Mereu o să fii. Pentru numele lui 
Dumnezeu, te rog să-mi faci onoarea de a deveni soţia 
mea. 


Althea abia putea să-l mai vadă printre lacrimi. 

Benedict avea dreptate. Nu cunoştea subtilităţile vieţii 
printre aristocrați. Nu ştia că nu se ameninţa un lord cu 
voce tare, ci că vorbele trebuiau spuse încet, doar între cei 
doi. Că nu trebuia să urce scările pentru a întâmpina o 
femeie şi a-i topi inima. 

Şi cu siguranţă nu avea voie să amenințe că va face 
ceva barbar, cum ar fi să îi rupă spinarea în două. Nu că n- 
ar fi crezut că Benedict putea s-o facă. Dar un gentleman ar 
fi cerut să se dueleze la răsărit. 

Nu putea ameninţa să târască un bărbat afară. Un 
gentleman îi făcea semn servitorului să se ocupe de asta. 

Fraţii şi surorile lui ar fi trebuit să fie înăuntru, cu el, 
să-l sprijine, nu să-i roage să aştepte în hol pentru o femeie 
căreia poate i-ar fi lipsit curajul să vină. 

Benedict avea într-adevăr nevoie de o soţie care să-l 
ghideze prin mlaştina etichetei şi care să se asigure că nu- 
şi sacrifica fericirea pentru alţii. 

— Benedict Trewlove Campbell, conte de Tewksbury, 


ai atâtea de învăţat despre aristocrație, dar se pare că ştii 
totul despre iubire. Eşti inima mea. Ar fi cea mai mare 
onoare să devin soţia ta. 

Bărbatul se ridică, o luă în braţe şi o sărută cu o 
pasiune rezervată în mod normal dormitoarelor. Un 
gentleman aristocrat doar şi-ar fi atins buzele de ale ei. În 
situaţia de faţă Althea se bucură că Benedict nu ştia cum se 
făceau lucrurile în aristocrație şi îl luă la rândul ei în braţe. 


Capitolul 31 


— Vreau să te prezint părinţilor mei, spuse el peste 
câteva minute, în timp ce-şi trecu degetele printre ale ei. 
Cred că o să-ţi placă de ei. 

Althea ştia deja că-i plăcea de mama lui. 

Când Benedict se duse spre locul unde se aflau tatăl 
şi mama lui, Althea nu văzu niciun spate întors, nicio replică 
tăioasă, dar nu i-ar fi păsat nici dacă s-ar fi întâmplat asta. 
Avea să suporte tot ce era nevoie ca să fie cu el. Benedict 
avea să-i protejeze pe copiii lor, la fel cum aveau să facă şi 
părinţii lui, fraţii şi surorile. 

— Mamă, tată, vreau să v-o prezint pe Althea 
Stanwick, inima mea şi viitoarea mea soţie. 

Fata făcu o reverență. 

— Excelenţele Voastre. 

— E o plăcere să întâlnim o domnişoară aşa superbă, 
spuse ducele. Aşteptăm cu nerăbdare să te primim cu 
braţele deschise în familia noastră. 

— Mulţumesc. 

In faţa ducesei, Althea se lăsă jos, rochia înflorind în 
jurul ei. 

— Când mi-aţi cerut să vin în seara asta, nu a fost ca 
să înţeleagă el cum stau lucrurile. Mi-aţi cerut să vin să văd 
şi să înţeleg eu cum stau lucrurile. 

Ducesa de Glasford zâmbi şi acela fu cel mai frumos 
zâmbet pe care-l văzuse Althea vreodată. 


— Nu am fost alături de el când a fost mic şi a suferit. 
În Scoţia am văzut că suferea fără tine. Acum puteam să 
încerc să-i opresc durerea. Aşa că da, te-am păcălit să vii, 
în speranţa că o să meargă aşa cum mă aşteptam. Imi cer 
iertare pentru asta, domnişoară Stanwick. Am avut iubirea 
unui bărbat Campbell de când aveam 15 ani. Ştiu cât de 
departe o să meargă un bărbat pentru femeia pe care o 
iubeşte. Nu aş vrea să i se nege o iubirea atât de profundă. 

— O să mă străduiesc să fiu cea mai bună noră pe 
care aţi fi putut-o avea. 

— Atâta timp cât îmi iubeşti fiul şi îl faci fericit, o să fii. 

— Îmi cereţi ceva foarte uşor. 

Când se îndepărtară de părinţii lui, se treziră 
înconjurați de familia lui, cu excepţia lui Ettie Trewlove, 
care nu participa la astfel de evenimente. Atâtea 
îmbrăţişări, atâtea zâmbete. Era ciudat cum viaţa poate lua 
o întorsătură care pare greşită, iar în timp să se 
dovedească foarte potrivită. 

— Althea? 

Fata se întoarse şi zâmbi. 

— Bună, Kat. 

— Am vrut să te felicit pentru logodnă. 

— Mulţumesc. Bineînţeles că l-ai cunoscut pe conte. 

— Da, când am sosit. 

Althea se uită la santinela tăcută, a cărui mână se 
odihnea pe spatele ei. 

— Lady Kathryn e o prietenă dragă, care de curând 
mi-a oferit nişte sfaturi înțelepte. 

— Lady Kathryn, e o plăcere. 

Se aplecă încet. 

— Milord. Kat făcu o mică reverență, apoi îşi întoarse 
din nou atenţia spre Althea. Speram că o să vii la ceai când 
ai timp. În salon. 

— Mi-ar face mare plăcere. 

— Minunat. Trebuie să plec pentru următorul dans. Ai 
grijă de tine. 

Cu asta, tânăra dispăru. 

Althea fu convinsă că în timp, avea să fie bine-venită 


în mai multe saloane. Dar în momentul de faţă avea treburi 
mai importante. Se uită în sus la bărbatul pe care-l iubea 
din tot sufletul. 

— O să valsezi cu mine? 

Benedict îi aruncă zâmbetul care îl făcea atât de 
dureros de chipeş. 

— Credeam că nu o să mai întrebi. 

Althea râse, în timp ce el o duse pe ringul de dans cu 
graţie. Fata ştia că era invidiată. 

— Ce i-ai spus mamei mai devreme... Ai mai vorbit cu 
ea? 

— leri a venit să mă vadă. Dacă n-ar fi făcut-o, nu ştiu 
dac-aş fi venit, deşi mă gândeam serios la asta. Mi-a fost 
atât de dor de tine. 

— Nu va mai trebui să-mi duci dorul niciodată. 

— Nu ţi-a spus că m-a vizitat? 

— Nu. 

— Dar ţi-ai pus familia să mă aştepte, deşi nu ştiai 
dacă o să vin. Asta în condiţiile în care aveai nevoie de ei 
aici, cu tine. 

— Chiar credeai că o să te las să îi înfrunţi singură pe 
oamenii ăştia? Mereu o să te protejez, orice ar fi. Şi dacă eu 
nu pot să fiu acolo, familia mea o să fie. 

Althea nu avea să plângă în mijlocul unui vals. 

— Aproape că pot să-l iert pe tata. Nu pentru intriga 
împotriva Coroanei, ci pentru rolul pe care l-a avut în 
schimbarea cursului vieţii mele. Altfel e posibil să nu te fi 
cunoscut. 

— Ce tragedie ar fi fost asta. 

Cuvintele lui nu aveau nici urmă de tachinare, doar o 
convingere absolută. Vorbea serios. Althea nu-şi imagina 
cât de neîmplinită ar fi fost viaţa ei dacă nu l-ar fi iubit pe 
el. 

— Acum ne avem unul pe altul. 

— Acum şi întotdeauna. 

Peste două nopţi, Althea stătea întinsă în pat şi era 
atentă la orice sunet de la fereastra ei. In dimineaţa aceea, 
se dusese la adresa pe care i-o lăsase Griffith şi lăsase 
mesajul care fratele ei. Îi spusese că îi va aduce lângă ea. 
De atunci, tresărea de fiecare dată când scârţâia podeaua, 
se închidea o uşă sau se auzea un zgomot pe undeva. 
Lăsase o lumânare aprinsă la fereastră, să ştie care cameră 
era aei. 

Apoi auzi un zgomot. O pietricică în fereastră. Se dădu 
jos din pat, se grăbi spre fereastră. Se auzi alt zgomot şi se 
uită în jos. Nu văzu decât întuneric. Stinse lumânarea, îşi 
luă halatul şi ieşi din cameră. Rapid, dar încet, se îndreptă 
spre bucătărie. Deschise uşa şi păşi pe verandă. 

— Marcus? Griff? 

Două siluete mari ieşiră din întuneric ca nişte năluci în 
noapte. Dacă nu s-ar fi aşteptat să-i vadă, poate ar fi ţipat. 

— Veniţi înăuntru. Nu e nimeni care să ne deranjeze. 

Învăţase foarte bine că vocile se auzeau bine de 
afară. 

Intră şi aşteptă. Fraţii ei trecură pragul, iar Marcus 
închise uşa în urma lor. 

Abia îi recunoscu. Trăsăturile lor erau aceleaşi, dar 
păreau mai bine conturate decât înainte. O stare de 
vigilenţă plutea deasupra lor în timp ce se uitau în jur. 
Arătau puternici şi periculoşi, nişte bărbaţi de temut. Mai 
ales Marcus. O ducea cu gândul la o viperă pe care o 
văzuse la grădina zoologică. Era pregătit să lovească la cea 
mai mică provocare. 

— Vreţi scotch? 

Adusese o sticlă mai devreme şi o pusese pe masă, în 
aşteptarea lor. 

Marcus o privi. Ochii lui albaştri erau de gheaţă şi o 
înfiorau. Părul lui era lung, aproape cât al lui Benedict. 
Umbra îi făcea ochii să iasă în evidenţă şi mai mult. 

— Nu, mulţumesc. Anesteziază simţurile, încetineşte 


reflexele. 

Althea se temu că le foloseau pe ambele în mod 
constant. Jachetele nu cădeau bine peste piepturile lor, iar 
fata bănui că sub ele erau ascunse pistoale, cuțite şi arme. 

— De ce ai nevoie, Althea? întrebă Griffith, cu o urmă 
de iritare în voce. 

Deci nu avea să fie nicio îmbrăţişare, nicio reuniune 
plină de bucurie. Se schimbase în lunile de când îl văzuse 
ultima oară şi părea că nu-şi mai cerea scuze pentru 
acţiunile lui. Părul lui era şi mai lung. Amândoi erau 
nebărbieriţi. 

— Am ceva pentru voi. 

Althea luă pachetul învelit în hârtie pe care-l pusese 
pe masă mai devreme şi îl întinse spre Marcus. 

Acesta se uită în pachet, răsfoind bancnotele. 

— Par să fie cam patru mii de lire. O fixă cu privirea. 
Cum ai ajuns să ai atâţia bani? 

— Pe majoritatea i-am câştigat oferind meditații 
femeilor. Fata roşi. Nu ştia sigur de ce simţea nevoia să 
mărturisească restul, poate pentru că voia ca ei să afle că 
şi ea se schimbase. Putin peste o mie i-am câştigat la masa 
de joc. 

— Ai jucat? întrebă Griffith. 

Pentru o fracțiune de secundă, îi reaminti de fratele 
cu care locuise trei luni şi Althea aproape zâmbi. 

— Doar o dată. M-am gândit că poate banii vă vor 
ajuta în căutarea voastră... sau chiar o vor face inutilă. 

— E un gest frumos, dar ar trebui să-i păstrezi, Althea. 
Poate o să ai nevoie de ei, spuse Marcus. 

— Nu o să am. Urmează să mă căsătoresc. O să apară 
anunţul în ziare în câteva zile, dar am vrut să vă spun 
înainte să citiţi despre asta. 

— Nu ţi-am dat permisiunea să te căsătoreşti. 

Cuvintele erau atât de severe, atât de absolute, că 
Althea râse. 

— Nu am nevoie de permisiunea ta, Marcus. Am trăit 
singură în ultimele luni şi o să fac ce vreau. 

— Cine a negociat înţelegerea? Care sunt condiţiile? 


În ciuda cruzimii lui, părea că încă îi mai păsa de ea. _ 

— Nu e nicio înţelegere. Nu am nevoie de una. Il 
iubesc şi el mă iubeşte. 

— Te căsătoreşti cu Trewlove, spuse Griffith cu 
siguranţă. 

Fata îl privi zâmbind. 

— Da, deşi se dovedeşte că e fiul şi moştenitorul 
ducelui de Glasford. 

— La naiba! 

Zâmbetul ei crescu. 

— Da, cred că şi el a reacţionat la fel când a 
descoperit adevărul. 

Althea îşi întoarse din nou atenţia spre Marcus. 

— Ştiu că unul din motivele pentru care faceţi ceea ce 
faceţi e să vă asiguraţi că o să mă căsătoresc bine. Am 
reuşit să asigur asta. Singură. Aşa că dacă vă puneţi în 
pericol pentru mine, vă rog să ştiţi că nu e cazul. 

Expresia lui Marcus se îmbună, privirea i se încălzi şi 
Althea văzu o licărire din fratele pe care îl cunoscuse odată. 

— Tata nu mai are pic de onoare, dar putem restaura 
onoarea familiei. O să vrei asta pentru copiii tăi. 

Fata făcu un pas spre el. 

— Ce vreau pentru copiii mei e să-şi cunoască unchii. 

— Dar dacă unchii lor nu au onoare? 

Lacrimile îi înţepau ochii. 

— Presupun că nu o să veniţi la nuntă luna viitoare să 
mă însoţiţi. 

— Nu cred că treburile vor fi rezolvate până atunci. E 
important să rămânem în umbră şi să nu ne asociem cu 
aristocrația. E posibil să fii în pericol dacă o să fii văzută cu 
noi. E mai bine ca cei cu care ne asociem în prezent să 
creadă că am rupt toate legăturile cu trecutul. Dar îţi 
doresc multă fericire. 

Althea nu se putu abtine şi îl îmbrăţişă strâns. 

— Te rog să ai grijă să nu faci ceva care o să-mi 
împiedice copiii să te cunoască într-o zi. 

Bărbatul îi răspunse şi el la îmbrăţişare. 

— Nu-ţi face griji. O să revenim curând în viaţa ta. 


Asta spera şi Althea. 

Când îi dădu drumul, Griffith o trase spre el. 

— Cine ar fi crezut că o să-mi fie dor de tine? 

Althea îl luă şi ea în braţe. 

— Aveţi grijă. Vă iubesc pe amândoi. Vă rog să nu-mi 
frângeţi inima. 

Bărbatul făcu un pas în spate. 

— Şi tu ai grijă. Spune-i lui Trewlove că, dacă nu te 
tratează bine, o să răspundă în faţa noastră. 

— Asta nu o să fie o problemă. 

— Ştiu. Am văzut cum te privea în noaptea aia, dar tot 
trebuia să mă asigur. 

— Trebuie să plecăm, spuse Marcus. O să luăm banii. 
Vor fi de folos. 

— Dacă veţi avea nevoie vreodată de ceva... 

Bărbatul încuviinţă. 

— Ştim. 

Bărbatul deschise uşa. Althea îşi urmă fraţii şi privi cu 
tristeţe cum dispar în noapte. 


* 


Se căsătoriseră în biserica St. George. În biserică 
fuseseră atâția oameni că Althea nu ştia dacă aceştia 
uitaseră ce făcuse tatăl ei, uitaseră că era fiica lui sau 
hotărâseră că ea nu ar fi trebuit să sufere din cauza unor 
acțiuni asupra cărora nu avusese niciun control. 

Micul dejun care urmă la reşedinţa ducelui şi ducesei 
de Glasford fu un eveniment restrâns la care participau 
numai membrii familiei şi prietenii apropiaţi. Asta pentru ca 
mama lui să se simtă confortabil. Mesele erau acoperite cu 
dantelă albă şi fuseseră întinse în sufrageria mare. Bestia şi 
Althea se aşezară la o masă lungă, cu vedere spre toată 
camera. Stăteau cu mama şi părinţii lui.. 

În timp ce mâncarea era servită, Benedict se aplecă 
spre Althea şi-i şopti: 

— Aş prefera să te mănânc pe tine. 

Deşi Althea roşi, ochii ei erau fierbinţi. 


— Poate ar trebui să mâncăm mai repede. 

— Crezi că o să observe cineva dacă pur şi simplu 
dispărem? 

Nu mai făcuse dragoste cu ea de când acceptase să-i 
fie soţie. 

Benedict aştepta cu nerăbdare să o facă a lui încet, 
apoi rapid, apoi încet din nou. 

— Cred că da, având în vedere că suntem invitaţii de 
onoare. 

O bătaie într-un pahar îi atrase atenţia, iar Benedict îşi 
dădu seama că tatăl lui se ridicase în picioare. Când toată 
lumea tăcu, ducele spuse: 

— Inainte să începem, am câteva cuvinte pe care aş 
vrea să le spun. Când eram un puşti de şaisprezece ani, 
într-o seară, la apus, mă uitam în vale şi am văzut-o pe 
Mara spălându-se în râu. M-am îndrăgostit nebuneşte, nu 
am mai vrut pe nimeni altcineva. Mi-am imaginat copiii pe 
care îi vom avea, nunțile la care vom participa, nepoţii pe 
care-i vom răsfăţa. Dădu din cap. Dar soarta a avut alte 
planuri pentru noi. Toate visurile pe care le-am avut eu şi 
Mara, viitorul minunat despre care vorbeam la lumina lunii 
de câte ori ne strecuram din dormitoarele noastre şi ne 
întâlneam aproape de râu... nu s-au adeverit. Până azi. 
Până azi. Fiul nostru e cu noi. Am participat la nunta lui. Şi 
da, visăm din nou să ne răsfăţăm nepoţii. Dacă nu ar fi fost 
Ettie Trewlove, nu ne-am fi revendicat visurile. l-ai oferit 
fiului nostru familia pe care noi n-am putut să i-o dăm. Ţi-ai 
ţinut promisiunea pe care i-ai făcut-o Marei, să îl iubeşti ca 
şi cum ar fi al tău. Ceea ce nu a fost o sarcină uşoară, dacă 
e să mă iau după ce spun mulţi bărbaţi. 

Bestia zâmbi când râsetele răsunară în jurul lui. După 
ce se făcu din nou tăcere, tatăl lui continuă: 

— Îţi mulţumim din adâncul sufletelor noastre pentru 
acest lucru. Şi le mulţumim fraţilor şi surorilor lui. E evident 
că aveţi o legătură specială pe care ştiţi să o apreciaţi şi să 
o cultivați. Benedict are o soţie minunată, pe care aşteptăm 
cu nerăbdare să o cunoaştem mai bine. Aş vrea să le ofer 
fiului nostru şi noii noastre fiice o binecuvântare scoțiană. 


Pentru că sunt mulţi englezi în camera asta, o să vă scutesc 
de versiunea scoțiană şi o să folosesc cuvinte pe care le 
înţelegeţi, îşi ridică paharul cu şampanie. 


— Fie ca cele mai plăcute lucruri pe care le trăiţi 
Să fie şi cele mai rele. 

Nu vă dati niciodată în lături de la greu! 

Fie ca mereu să fiti sănătoşi 

Și să muriti de bătrâneţe! 

Fie ca mereu să fiţi atât de fericiţi 

Pe cât ne dorim noi. 


Bărbatul ridică paharul şi mai sus. 

— Slàinte! 

— Slàinte! Răsună în cameră în timp ce oamenii îşi 
ridicară paharele şi băură şampania. 

Când Bestia îşi sărută soţia, în jur răsunară urale. 


Scoția 
O săptămână mai târziu 


— Cred că mă îndrăgostesc de Scoţia. 

Bestia stătea în pat, cu o mână sub cap. Zâmbi la 
cuvintele soţiei lui care stătea goală în faţa ferestrei şi se 
uita la ceața dimineţii care acoperea valea. Părinţii lui 
rămăseseră în Londra oferindu-le intimitate lui şi proaspetei 
lui soţii la moşie, înainte să li se alăture. 

— Şi mie îmi place priveliştea destul de mult. 

Althea zâmbi şi se întoarse. 

— Credeam că te-ai săturat deja. Abia dacă am purtat 
haine de când am venit. 

Rareori ieşiseră din cameră. A doua zi o dusese călare 
să vadă lacurile, dealurile şi pădurile. Seara, se plimbau 
deseori prin grădini. Dar Bestia rareori purta mai mult decât 
pantaloni şi cămaşă. lar Althea nu se deranja cu corsetul. 

Le era mai uşor să se dezbrace cât mai repede când 
se întorceau în cameră. Aveau de recuperat săptămâni 


întregi de abstinenţă. 

— Crezi că o să locuim aici? 

— O parte din an, dar o să stăm în altă aripă. Nu aş 
vrea ca părinţii mei să-ţi audă strigătele de extaz. 

Ţipete care-l înnebuneau. Aici nu trebuiau să fie tăcuţi 
şi nu erau. 

După ce se uniseră rapid prima oară, următoarele dăţi 
o luaseră mai încet, explorându-se unul pe altul ca şi cum 
fiecare aspect era nou şi nefamiliar. Într-un fel, chiar era. 
Acum relaţia lor era o certitudine. Althea era soţia lui, 
mereu avea să fie. 

Cu mişcări lente şi senzuale, Althea se sui în pat, pe el 
şi îi încălecă şoldurile. 

— Focul meu trebuie să fie aţâţat. 

Benedict râse şi îşi plimbă degetele prin părul ei, 
aducându-i gura spre a lui, acaparând-o cu o mişcare a 
limbii. Nu-şi putea lua gura de pe ea, ceea ce soţiei lui îi 
convenea, deoarece nici ea nu părea să îşi ţină buzele 
departe de el. Erau perfecţi împreună. Nevoile lor erau 
egale, dorinţa lor de a se satisface unul pe celălalt erau 
identice. 

Cu un geamăt, Althea îşi ridică şoldurile şi se lăsă pe 
membrul lui tare. Benedict mormăi în timp ce soţia lui îl 
acapară. Niciodată nu avea să se sature de senzaţia 
muşchilor ei care se încleştau în jurul lui. 

Apoi Althea îl călări în timp ce soarele scoţian se 
revărsa prin ferestre, iar Benedict se întreba dacă lumina 
lui îi va săruta spatele. El voia să-i sărute pistruii. 

Gemetele ei începură să se audă, iar Benedict ştiu că 
plăcerea o acapara, la fel cum făcea şi cu el. Erau atât de 
sincronizaţi. 

Când strigătele ei începură să răsune, Benedict li se 
alătură, gemând şi creând o melodie pe care spera să o 
audă până la finalul vieţii. 

Althea se topi peste el, iar el o ţinu aproape în timp ce 
respiraţia li se liniştea şi corpurile li se răcoreau. 

Trecură câteva minute până când reuşi să vorbească. 

— Ştii ce am gândit prima oară când te-am văzut? 


Althea se ridică puţin, îl fixă cu privirea şi dădu din 
cap. 

— Locul ei nu e aici. Dar m-am înşelat, mo chridhe. 
Locul tău e oriunde sunt eu. 

Când Althea îi acapară gura cu fervoarea care se 
potrivea cu iubirea pe care i-o purta, Benedict realiză că 
locul lui era oriunde era ea. 


Epilog 


Scoția 
Noiembrie 1910 


Cu braţele încrucişate la piept, ducele de Glasford se 
rezema de perete în holul cel mare şi îşi privea ducesa cum 
îi aranja iar pe cei aproape cincizeci de copii, soţi, soţii şi 
nepoti într-o oarecare ordine în faţa şemineului imens la 
care cândva se încălziseră regii. Thea făcea miracole când 
venea vorba de organizarea clanului Trewlove pentru un 
portret de familie. 

Bestia era duce de aproape două decenii. Pe mama lui 
o lăsaseră puterile în ultimii ani. Benedict era convins că 
toate lucrurile pe care le suportase pentru a-l proteja îşi 
lăsaseră amprenta asupra ei. Cu un zâmbet blând, femeia 
murise ţinându-i de mână pe cei doi bărbaţi pe care-i iubise 
cel mai mult pe lume. Bestia văzuse cum inima tatălui său 
se frânsese, aşa că nu fusese surprins când bărbatul se 
stinsese în somn şase săptămâni mai târziu. 

lubirea părinţilor lui îi unea pe cei doi nu numai în 
viaţă, ci şi în moarte. 

Pieptul i se umpluse de iubire şi mândrie când îşi 
ţinuse în braţe primul băiat şi îşi dorise ca părinţii lui să fi 
trăit destul de mult cât să vadă că familia Campbell avea să 
meargă mai departe cel puţin două generaţii. 

— Nu ştiu cum reuşeşte. Cum îi aranjează pe toţi şi îi 


ţine într-un loc, spuse Bestia. 

Zilele astea vorbea mai mult ca un scoţian decât ca 
un englez. 

— Prin terorizarea nepoților mei, spuse Aiden. 

— Nu văd nicio problemă cu asta. Nepoţii tăi sunt de 
nestăpânit. 

— Ba nu-i adevărat. Sunt nişte îngeri. Toţi. 

Gillie râse şi dădu din cap. 

— ţi vine să crezi că suntem atâţia acum? 

Nu toţi copiii se căsătoriseră, dar cei care o făcuseră 
umpluseră repede leagănele. 

— Ştie cineva care e numărul exact? întrebă Finn. 

— Nu văd rostul, zise Mick. Până termini, cineva ori s- 
a căsătorit, ori a făcut un copil. 

— Mama pare să fie în rai, spuse Fancy, cu toţi nepoţii 
şi strănepoţii în jurul ei. Are o roşeaţă minunată în obraji. 

Thea aşeză cel mai mic bebeluş într-un leagăn alb. 
Ceilalţi mici se strânseră la picioarele ei, iar cei mai mari 
stăteau în spatele ei. 

— Nu sunt sigură că roşeaţa din obraji e provocată de 
copii, spuse Gillie. Cred că e vorba de grădinarul lui Mick. In 
ultimul timp, am vizitat-o dimineaţa destul de devreme, iar 
el era acolo, la un ceai. 

În urmă cu mai mulţi ani, când Mick îşi construise un 
conac în afara Londrei, construise şi o casă minunată 
pentru mama lor, pentru ca aceasta să aibă în continuare 
independenţa ei, dar să le fie şi aproape. Bestia, fraţii şi 
surorile lui contribuiau toţi la întreţinere, servitori şi orice 
altceva mai avea nevoie. 

— Gel, are nouă decenii, îi reaminti Bestia surorii lui. 

— Şi tu ai şapte. Vrei să spui că te-ai călugărit? 

— Ei bine, nu, dar... Se uită la Mick. E un om bun 
grădinarul ăsta al tău? 

Mick ridică din umeri. 

— Se pare că e, dacă o face pe mama să roşească. 

— De când durează toată treaba asta? întrebă Finn. 

Mick oftă. 

— De ani? 


— Ştiai şi nu ne-ai spus? întrebă Aiden, pe un ton mai 
aprins. 

— Am suspectat. Bărbatul petrece mai mult timp în 
grădina ei decât într-a mea, iar a mea e de zece ori mai 
mare. 

— Nu e singură şi nici singuratică. Are pe cineva. 
Fancy zâmbi. Mi se pare minunat. 

— Pentru că mereu ţi-au plăcut poveştile romantice, 
spuse Aiden. Când mă întorc în Londra, va trebui să 
vorbesc cu grădinarul. 

— Ba nu, spuse Mick. 

— Nu o să-l las să profite de mama. 

— Aiden, când spun ani... mă refer la posibil 25. 

— Atât de mult? spuse Gillie. Mă întreb de ce nu ne-a 
spus. 

— O ştii pe mama. Are secretele ei. 

— Poate îi place să se simtă puţin neastâmpărată, 
spuse Bestia. Dar poate nu ar strica să-i dăm de înţeles că 
l-am primi cu braţele deschise. 

Sugestia fu întâmpinată cu încuviinţări serioase. Se 
uită la Robin. Avusese dreptate în legătură cu înălţimea 
puştiului. Când acesta în sfârşit se oprise din crescut, era 
doar cu câţiva centimetri mai mic decât Bestia. 

— Ai fost neobişnuit de tăcut. 

Puştiul ridică din umeri, deşi nu mai era puşti. 
Călătorise prin întreaga lume, surprinzând animale cu 
aparatul său de fotografiat. Avea doisprezece ani când îi 
spusese lui Thorne că părerea lui era că animalele trebuiau 
să trăiască în habitatul lor original. 

— Sunt surprins că atâţia dintre voi nu ştiau despre 
buni şi grădinar. 

— Tu ştiai? întrebă Aiden. 

Robin râse. 

— L-am întrebat acum câţiva ani dacă a sărutat-o şi a 
recunoscut că da. 

Se auziră râsete printre ei. 

— Pui întrebarea asta tuturor? întrebă Aiden. 

Robin ridică din sprâncene. 


— Vrei să ştii pe cine sărută fiul tău mai mic zilele 
astea? 

Bestia văzu că Aiden era tentat să întrebe, dar în 
schimb, doar îl împinse uşor de umăr. 

— Poate ar trebui să te concentrezi să-ţi săruţi soţia. 

— O sărut pe Angela destul, mulţumesc frumos. 

Puţini ştiau că Angela era fiica lui Finn, luată fără să 
ştie şi crescută de alt cuplu. Simţiseră că i se făcuse 
dreptate în ziua când se căsătorise cu Robin şi devenise o 
Trewlove. 

— Nu există aşa ceva, îi spuse Mick. Mereu mai e loc 
de încă un sărut. 

— Bine! strigă Thea, arătând spre ei. Sunt gata să vă 
aranjez. 

În timp ce se îndreptau spre şemineu, Bestia se uită la 
spaţiul de deasupra poliţei căminului, unde se afla pânza 
înrămată pe care scria TREWLOVE într-o multitudine de 
culori, aceeaşi pe care o pictaseră în Ajunul Crăciunului în 
urmă cu mulţi ani. Când Robin plecase la Eton, i-o dăduse 
Bestiei. 

— Cum numele tău de familie nu mai e Trewlove, m- 
am gândit că ai mai multă nevoie decât mine să ţi se 
reamintească asta. _ 

Nu avea nevoie să i se reamintească. In adâncul 
inimii, mereu avea să fie şi să rămână un Trewlove, dar 
generozitatea băiatului îl emoţionase profund şi, aşa cum 
făcuse şi cu monezile lui Sally Greene, acceptă cadoul cu 
graţie. 

Continuă să-şi publice romanele sub numele Benedict 
Trewlove. De-a lungul anilor, scrisese treizeci şi, cu toate că 
Thea mereu ghicea că majordomul era vinovatul, niciodată 
nu pusese un majordom să comită o crimă până la ultima 
sa carte. Aceasta fusese cadoul pentru ea. Când se 
hotărâse să pună deoparte tocul, în ultima lui carte, 
detectivul lui se căsătorise cu văduva pe care o suspectase 
la un moment dat că îşi ucisese soţul. 

Împreună cu fraţii şi surorile lui, păşi pe piatra care se 
întindea dincolo de şemineu. Se aşezară în ordinea în care 


Ettie Trewlove intrase în viaţa lor. 

Mick, Aiden, Finn, Benedict, Gillian, Fancy, Robin. 
Partenerii lor li se alăturară. Benedict o îmbrăţişă pe Thea, 
aşezându-şi degetele sub coastele ei, unde mâinile lor se 
întâlniră. Locul pe care stăteau era destul de înalt pentru ca 
ea să se vadă peste capul soţiei fiului ei. 

Părul Theei devenise din ce în ce mai pal de-a lungul 
anilor, iar acum era aproape argintiu. Şi el încărunţise, dar, 
în mare parte, îşi păstrase nuanţa de miezul nopţii. 

— Bun, spuse fotograful, ridicând o mână. Uitaţi-vă la 
degetul meu. Spuneţi s/âinte! 

— Slàinte! Răsună prin cameră de cinci ori, preţ de 
cinci fotografii. 

— Am terminat, declară el în sfârşit, iar mulţimea se 
dispersă. 

Thea se întoarse cu faţa spre el şi oftă. 

— Gata, am terminat pentru anul ăsta. 

Cu fotografia, da, dar portretele membrilor familiei 
care urmau să fie pictate în ulei încă mai trebuiau făcute. 
Bestia se îndoia că mai existase o generaţie Campbell la fel 
de bine documentată ca aceea. 

— Eşti atât de pricepută să gestionezi lucrurile, spuse 
el. 

— Am căpătat experienţă, după ce m-am ocupat de 
tine de-a lungul anilor. 

Bărbatul pufni şi râse. 

— Mă împiedici să devin prea arogant. 

Cu foarte multă tandreţe, îşi aşeză degetul arătător 
sub bărbia ei şi îşi plimbă degetul mare peste buza ei de 
jos. Pentru el, era la fel de frumoasă cum fusese prima oară 
când se apropiase de masa lui şi îl întrebase ce putea să-i 
aducă. Incă reuşea să-l lase fără aer. Incă era stăpâna 
inimii lui. 

— Ai idee cât de mult te iubesc? Cât de recunoscător 
sunt că ai fost alături de mine în toţi anii ăştia? Cât de mult 
îmi luminezi lumea? 

— Ca şi cum o mie de lumânări ar fi fost aprinse? 

Uitase că, odată, descrisese zâmbetul lui Sally 


folosind acele cuvinte. 

— Mult mai multe. Robin m-a întrebat odată cum e să 
te sărut. l-am spus că e vast ca oceanele, infinit ca stelele. 
Până şi asta e o descriere ştearsă. Dintre toate momentele 
din viaţa mea, cel pentru care sunt cel mai recunoscător 
este primul în care te-am văzut. 

Zâmbind larg, cu toată iubirea pe care o simţea 
pentru el strălucindu-i în ochi, Thea îşi înfăşură braţele în 
jurul gâtului lui. 

— La vârsta noastră, cred că oamenii vor înţelege 
dacă o să mergem sus să dormim puţin. 

Nu aveau să doarmă, cel puţin nu înainte să facă 
dragoste. 

— Ştiind cât de mult te ador, Frumoaso, şi că suntem 
la cinci minute de camera noastră, cred că vor înţelege că e 
imposibil pentru mine să aştept atât de mult să te gust. 

O trase aproape şi îşi cobori gura spre a ei. În timp ce 
soţia lui îi răspundea la sărut cu un entuziasm care garanta 
că aveau să ajungă la etaj în scurt timp, Benedict îşi aminti 
de binecuvântarea pe care le-o oferise tatăl lui în ziua 
căsătoriei. Nu putu să nu se gândească că, de-a lungul 
anilor, fusese mereu atât de fericit pe cât îşi doriseră 
părinţii lui să fie. 


Nota autoarei 


Dragă cititorule, în 1869, legea s-a schimbat, astfel 
încât titlurile şi proprietăţile trădătorilor aveau să fie date 
moştenitorilor lor, nu revendicate de Coroană. Din păcate, 
nu am descoperit această lege decât după ce povestea m-a 
prins. Dacă schimbam cronologia, povestea ar fi devenit 
greoaie. Pentru că scriu ficţiune şi am creat o lume fictivă, 
am aplicat licenţa literară. În lumea mea, legea ori nu a 
existat, a fost ignorată sau Parlamentul a votat să facă o 
excepţie pentru un duce care voia să omoare o regină. Poţi 


să alegi. 

Infirmitatea de care sufereau Bestia şi tatăl lui este 
microtia. Există mai multe variaţii şi poate avea impact 
asupra auzului. În aproximativ 5% dintre cazuri, microtia e 
ereditară. 

Harriette Wilson a fost o curtezană infamă, în timpul 
regenței, şi chiar şi-a publicat memoriile care acum se află 
în domeniul public şi pot fi descărcate din mai multe surse. 

Localul Ten Bells există şi în prezent. Cel puţin două 
victime ale lui Jack Spintecătorul îl frecventau şi se spune 
că au fost văzute plecând de acolo în noaptea în care au 
fost ucise. 

Majoritatea celor din clasa muncitoare nu-şi 
permiteau un ceas, iar ceasurile cu alarmă încă nu fuseseră 
inventate. Prin urmare, oamenii angajau un _ trezitor. 
Povestea Bestiei, despre cum dăduse peste o femeie ucisă, 
se bazează pe o poveste adevărată a unui trezitor care a 
dat peste una din victimele lui Jack Spintecătorul. 

Dacă te întrebi de ce Finn şi Lavinia nu l-au adoptat 
pur şi simplu pe Robin să-i dea numele, trebuie să ştii că în 
Marea Britanie adopţia copiilor a devenit legală abia în 
1926. Înainte de asta, era ceva informal, făcut de obicei în 
secret, fără bază legală. 

Binecuvântarea pe care le-a oferit-o ducele de 
Glasford Bestiei şi Altheei este o binecuvântare scoțiană 
care mi-a plăcut foarte mult. Am auzit-o odată la un prieten 
scoţian drag, care a ţinut un toast. 

Sper că ţi-a plăcut să citeşti despre şi să îi cunoşti pe 
cei din familia Trewlove. Urmează să apară încă două cărţi 
în care fraţii Theei îşi caută propriul final fericit. 

Spor la citit! 

Lorraine 


